
Suomalaisen tiedustelulainsäädännön suuntaviivoja 


Puolustusministeriölle 


Puolustusministeriö asetti 13.12.2013 työryhmän kehittämään lainsäädäntöä turvallisuusviranomaisten 
tiedonhankintakyvyn parantamiseksi kybertoimintaympäristön uhkista. Työryhmän tuli saada työnsä 
valmiiksi viimeistään 30.6.2014. 


Puolustusministeriö jatkoi 27.5.2014 työryhmän määräaikaa 31.12.2014 saakka. 


Työryhmän tehtävänä oli arvioida Suomen lainsäädännön kehittämistarvetta siten, että Suomessa kyetään 
huolehtimaan kansallisesta turvallisuudesta tietoverkoissa esiintyvien uhkien torjumiseksi. 


Työryhmän tehtävänä oli lisäksi koota yhteen näkemyksiä tietoverkkojen kautta Suomen turvallisuuteen 
kohdistuvista uhkista ja niiden vaikutuksista Suomen turvallisuudelle ja kilpailukyvylle, selvittää turvalli- 
suusviranomaisten tiedonhankintaa koskeva nykytila ja kehittämisehdotukset, tarkastella tarvittavilta osin 
turvallisuusviranomaisten tiedonhankintaa koskevaa lainsäädäntöä eräissä muissa maissa, tuottaa vaiku- 
tusarviointi eri kehittämisvaihtoehdoista ja selvitetyn pohjalta tehdä lainsäädännön kehittämisehdotukset 
sekä esitys niiden toimeenpanon edellyttämistä toimista. 


Työryhmän mietintö voitiin toimeksiannon mukaan laatia hallituksen esityksen muotoon tai siihen voitiin 
sisällyttää ehdotukset erillisten lainsäädäntöhankkeiden käynnistämiseksi. 


Työryhmän puheenjohtajaksi määrättiin hallitusneuvos lainsäädäntöjohtajana Hanna Nordström puolus- 
tusministeriöstä ja varapuheenjohtajaksi hallitusneuvos, myöhemmin poliisiosaston lainsäädäntöjohtaja 
Katriina Laitinen sisäministeriöstä. 


Työryhmän jäseniksi kutsuttiin oikeudellinen neuvonantaja Minna Hulkkonen tasavallan presidentin 
kansliasta, yksikön päällikkö Mikko Kinnunen ulkoasiainministeriöstä, lainsäädäntöjohtaja Sami Manni- 
nen oikeusministeriöstä, poliisitarkastaja Jari Pajunen sisäministeriöstä, yksikön päällikkö Timo Junttila 
ja hallitussihteeri Pia Palojärvi puolustusministeriöstä (4.6.2014 saakka), budjettineuvos Petri Syrjänen 
valtiovarainministeriöstä, yksikön päällikkö, lainsäädäntöneuvos Kirsi Miettinen liikenne- ja viestintämi- 
nisteriöstä (24.10.2014 saakka), hallitusneuvos, myöhemmin henkilöstö- ja hallintojohtaja Kari Mäkinen 
työ- ja elinkeinoministeriöstä, poliisijohtaja Tomi Vuori Poliisihallituksesta, sektorijohtaja Mika Lundelin 
pääesikunnasta (4.6.2014 lähtien) ja viestintäneuvos, yksikön johtaja Päivi Antikainen liikenne- ja viestin- 
täministeriöstä (24.10.2014 lähtien). 


Työryhmän pysyviksi asiantuntijoiksi kutsuttiin oikeuspäällikkö Päivi Kaukoranta ulkoasiainministeriös- 
tä, lainsäädäntöneuvos Sami Kivivasara valtiovarainministeriöstä (4.6.2014 saakka), lainsäädäntöneuvos 
Hannele Kerola valtiovarainministeriöstä (4.6.2014 lähtien), poliisineuvos Antti Pelttari ja apulaispäällikkö 
Petri Knape Suojelupoliisista, tiedustelupäällikkö Harri Ohra-aho pääesikunnasta, eversti Martti J. Kari 
puolustusvoimista ja neuvotteleva virkamies Laura Tarhonen liikenne- ja viestintäministeriöstä (10.9.2014 
lähtien). 


Työryhmän työhön ovat osallistuneet teknisinä asiantuntijoina järjestelmäasiantuntija Sari Kajantie Suoje- 
lupoliisista ja insinöörikapteeni Jouni Flyktman puolustusvoimista. 


Työryhmän sihteerinä ovat toimineet hallitussihteeri Jenni Herrala, vanhempi hallitussihteeri Min- 
namaria Nurminen ja esittelijä Kosti Honkanen (4.6.2014 lähtien) puolustusministeriöstä, ylitarkasta- 
ja Jan Sjöblom Suojelupoliisista ja sektorijohtaja Mika Lundelin pääesikunnasta (4.6.2014 saakka). 
Työryhmä otti nimekseen tiedonhankintalakityöryhmä. Työryhmä on pitänyt 45 kokousta. 

Työryhmä on työnsä aikana kuullut seuraavia henkilöitä. 


tilannekuvakoordinaattori, yksikön päällikkö Jarkko Korhonen, valtioneuvoston kanslia 
valtioneuvoston turvallisuusjohtaja Timo Härkönen, valtioneuvoston kanslia 
tietohallintojohtaja Ari Uusikartano, ulkoasiainministeriö 

erityisasiantuntija Kimmo Janhunen, valtiovarainministeriö 


EU:n tiedusteluanalyysikeskuksen johtaja Ilkka Salmi 
EU:n sotilastiedustelun päällikkö Georgij Alafuzoff 


tietosuojavaltuutettu Reijo Aarnio 
oikeustieteen professori Veli-Pekka Viljanen, Turun yliopisto 


varautumispäällikkö ICT Christian Fjäder, Huoltovarmuuskeskus 

johtaja Kirsi Karlamaa, Viestintävirasto 

turvallisuussääntelyryhmän päällikkö Jarkko Saarimäki, Kyberturvallisuuskeskus 
tietoturva-asiantuntija Tomi Hasu, Kyberturvallisuuskeskus 

Keskusrikospoliisin päällikkö, poliisineuvos Robin Lardot 

rikoskomisario Timo Piiroinen, Keskusrikospoliisi 

järjestelmäasiantuntija Pasi Paunu, Suojelupoliisi 


Nordic Policy Counsel David Mothander, Google 

hallinto- ja turvallisuusjohtaja Vesa Vuoti, DNA Oyj 

Head of Special Network Security Krister Kaipio, TeliaSonera Finland Oyj 
turvallisuusjohtaja Jaakko Wallenius, Elisa Oyj 

Platform Strategy Manager Pasi Mäkinen, Microsoft Oy 

Vice President Kaisa Olkkonen, Nokia Government Relations 

Head of Security Technologies Gabriel Waller, Nokia Solutions and Networks 
tutkimusjohtaja Mikko Hyppönen, F-Secure Oyj 

teknologiajohtaja Kimmo Kasslin, F-Secure Oyj 

Pk- johtaja Jyrki Hollmen, Elinkeinoelämän keskusliitto 

Associate Partner Vesa Weissmann, Gearshift Group Oy 


Lisäksi työryhmä on kuullut luottamuksellisesti kahta ulkomaista asiantuntijaa tietoliikennetiedustelun 
tehokkuudesta ja tarpeellisuudesta. 


Työryhmä on järjestänyt toimittajille taustoittamistilaisuuden 12.3.2014 ja yleisen kuulemistilaisuuden 
elinkeinoelämän edustajille 29.4.2014 sekä kansalaisjärjestöille ja muille sidosryhmille 6.5.2014. 


Puolustusministeriö on työryhmän toimeksiannosta teettänyt tutkimuksen, jossa selvitettiin IT-sektorin 


ulkomaisia investointeja Suomessa ja Ruotsissa vuosina 2008 - 2013 sekä Ruotsin signaalitiedustelua kos- 
kevan lain mahdollisia vaikutuksia investointeihin Ruotsissa. 


8 Suomalaisen tiedustelulainsäädännön suuntaviivoja 


Arvioitaessa tiedonhankintaan tietoverkoissa liittyviä mahdollisia sääntelytarpeita kävi ilmi, että lainsäädän- 
nön kehittämistä olisi tarkasteltava laajemmin turvallisuusviranomaisten tiedustelutehtävää varten. Turvalli- 
suusviranomaisten tiedonhankintakyvyn parantamisessa ei olisi ensisijaisesti kyse tietoturvan parantamisesta 
vaan viranomaisten paremmista mahdollisuuksista estää vakavia kansallista turvallisuutta uhkaavia tekoja. 
Työryhmä ei ole laatinut mietintöään hallituksen esityksen muotoon. Työryhmän mietinnössä arvioidaan 
turvallisuusviranomaisten tiedonhankinnan nykytilaa ja esitetään kehittämisehdotuksia tiedustelua koske- 
viksi tehtäviksi ja uusiksi toimivaltuuksiksi. 


Työryhmän mietintöön on jätetty yksi eriävä mielipide sekä kaksi lausumaa, jotka ovat mietinnön liitteenä. 
Saatuaan työnsä valmiiksi työryhmä luovuttaa kunnioittavasti mietintönsä puolustusministeriölle. 

1. JOHDANTO 


11 Taustaa 


Yleinen kansainvälistymis- ja teknistymiskehitys on tärkeää ja välttämätöntä. Sen seurauksena 
Suomen turvallisuusympäristö on viime vuosina merkittävästi muuttunut ja monimutkaistu- 
nut. Sisäiseen ja ulkoiseen turvallisuuteen kohdistuvat uhat limittyvät toisiinsa entistä lähei- 
semmin. Kansalliseen turvallisuuteen kohdistuvat vakavimmat uhat ovat lähes poikkeuksetta 
kansainvälistä alkuperää tai niillä on kytköksiä maamme ulkopuolelle. Myös Suomen etuihin 
ulkomailla - mukaan lukien sellaiset kriisinhallintaoperaatiot, joihin Suomi osallistuu - koh- 
distuu enemmän ja vakavampia uhkia kuin aiemmin. Uhkien taustalla olevien valtiollisten 
ja ei-valtiollisten tahojen tunnistaminen ja niiden toiminnan ennakoiminen on vaikeutunut. 
Tietotekniikan kehitys on antanut pienillekin valtioille ja ei-valtiollisille toimijoille mahdolli- 
suuden toimia tehokkaasti. Teknologian kehittyminen on mahdollistanut kansallista turvalli- 
suutta vaarantavien tekojen toteuttamisen entistä lyhyemmällä valmisteluajalla ja vakavimmin 
seurauksin. Tietoverkossa toteutettavia hyökkäyksiä voidaan käyttää poliittisen ja taloudellisen 
painostuksen välineinä ja vakavassa kriisissä yhtenä vaikuttamiskeinona perinteisten sotilaal- 
listen voimakeinojen ohella. 

Uhkien kansainvälisestä luonteesta seuraa, että niiden taustalla olevat tahot ovat verkos- 
toituneet eri maiden alueelle. Osalliset kommunikoivat yli valtiorajojen. Viestintäteknologian 
nopea kehitys on tehostanut ja helpottanut Suomelle uhan muodostavien tahojen välistä ra- 
jat ylittävää yhteydenpitoa ja verkostoitumista sekä nopeuttanut uhkien kansainvälistymistä. 
Siviilipuolen toimijoiden ohella myös modernien asevoimien johtaminen tukeutuu entistä 
enemmän yleiseen teleinfrastruktuuriin. Tietotekniikan nopean kehityksen ja alhaisempien 
kustannusten vuoksi asevoimat ottavat laajasti käyttöönsä sellaisia johtamis- ja viestintäjärjes- 
telmiä, jotka on suunniteltu siviilitarpeita varten. 


a Työn kohteesta 


Työryhmän tehtäväksi annettiin 13.12.2013 päivätyssä asettamiskirjeessä Suomen lainsäädän- 
nön kehittäminen erityisesti turvallisuusviranomaisten tiedonhankintaa koskevan sääntelyn 
osalta. Tavoitteena asettamiskirjeen mukaan oli se, että huolehdittaisiin paremmin kansallises- 
ta turvallisuudesta erityisesti tietoverkoissa esiintyvien uhkien torjumiseksi. 

Kyberturvallisuus oli esillä jo vuoden 2010 yhteiskunnan turvallisuusstrategiassa (valtio- 
neuvoston periaatepäätös 16.12.2010). Kyberuhat tunnistettiin yhdeksi mahdolliseksi uhaksi 
ja tietojärjestelmiin tunkeutumisen todettiin tietyissä olosuhteissa voivan täyttää jopa soti- 
laallisen voimankäytön tunnusmerkit. Suomen kyberturvallisuusstrategiassa 2013 (valtioneu- 
voston periaatepäätös 24.1.2013) linjattiin visio, jonka mukaan Suomi on globaali edelläkävijä 
kyberuhkiin varautumisessa ja niiden aiheuttamien häiriötilanteiden hallinnassa vuoteen 2016 
mennessä. 

Turvallisuusviranomaisten tiedonhankintakyvyn kehittämisessä ei tässä mietinnössä ky- 
symys ole ensisijaisesti tietoturvan parantamisesta. Kysymys ei myöskään ole tavanomaisena 
pidettävästä verkkorikollisuuden torjunnasta vaan kansalliseen turvallisuuteen kohdistuvien 
vakavien uhkien havaitsemisesta ja tunnistamisesta sekä niiden torjunnan mahdollistamisesta. 
Tavoitteena on parantaa ylimmän valtionjohdon sekä turvallisuusviranomaisten tiedonsaan- 


Tiedonhankintalakityöryhmän mietintö - puolustusministeriö 2015 13 


14 


tia tällaisista uhista sekä Suomen turvallisuusympäristön kehittymisestä. Ylimmälle valtion- 
johdolle on voitava tuottaa riittävän ajoissa puolueetonta ja luotettavaa tietoa päätöksenteon 
tueksi siten, että sen avulla voidaan vaikuttaa ja varautua turvallisuusympäristössä esiintyviin 
uhkiin, riskeihin ja mahdollisuuksiin. Kansallisen turvallisuuden takaaminen tiedustelutie- 
toa hankkimalla on tärkeää koko yhteiskunnalle ja myös elinkeinoelämän toimivuudelle. Sen 
vuoksi on tarkasteltava turvallisuusviranomaisten tiedonhankinnan nykytilaa ja kartoitettava 
siihen liittyviä kehittämisehdotuksia. 

Sisäministeriön hallinnonalan viranomaiset vastaavat Suomessa kansalliseen turvallisuu- 
teen kohdistuvien siviililuonteisten uhkien torjunnasta. Suojelupoliisi on valtakunnallinen 
poliisiyksikkö, jonka tehtävänä on torjua sellaisia hankkeita ja rikoksia, jotka voivat vaarantaa 
valtio- ja yhteiskuntajärjestystä tai valtakunnan sisäistä tai ulkoista turvallisuutta sekä suorittaa 
tällaisten rikosten tutkintaa. Suojelupoliisin tulee myös ylläpitää ja kehittää yleistä valmiutta 
valtakunnan turvallisuutta vaarantavan toiminnan estämiseksi. Suojelupoliisi suorittaa toi- 
mialallaan tehtävänsä mukaista jatkuvaa turvallisuustiedustelua sekä ylläpitää näin syntyvää 
valtion turvallisuusympäristön kansallista ja kansainvälistä tilannekuvaa sekä raportoi niistä 
valtiojohdolle ja turvallisuusviranomaisille. 

Poliisin tiedonhankintatoimivaltuudet ovat pakkokeino- ja poliisilain osalta vastikään 
uudistettu. Sen sijaan Suojelupoliisille ei ole säädetty erityisiä toimivaltuuksia tiedusteluun 
liittyvää tiedonhankintaa varten vaan sen tiedonhankintatoimivaltuudet perustuvat poliisia 
koskeviin yleislakeihin. Tiedonhankintatoimivaltuuksien käyttö on sidottu rikoksen ennalta 
estämiseen ja paljastamiseen. Mietinnössä painottuu tehtävänannon mukaisesti lainsäädän- 
nön kehittäminen erityisesti Suojelupoliisin tiedonhankintaa koskevan sääntelyn osalta. 

Puolustusministeriön hallinnonalalle kuuluva puolustusvoimat vastaa Suomen sotilaalli- 
sesta puolustamisesta. Hallinnonalan tiedonhankintatarpeet liittyvät sotilasstrategisen tilan- 
nekuvan muodostamiseen ja ylläpitämiseen sekä kansainvälisten tehtävien turvallisuuteen. 
Puolustusvoimien tiedustelu- ja valvontajärjestelmä seuraa Suomen turvallisuusympäristön 
kehitystä, määrittää ympäristön muutoksia ja tuottaa tietoa vallitsevasta tilanteesta. Järjestelmä 
antaa valtionjohdolle ennakkovaroituksen sotilaallisten uhkien kehittymisestä, mikä mahdol- 
listaa valtionjohdon oikea-aikaisen päätöksenteon ja yhteiskunnan elintärkeiden toimintojen 
johtamisen. Puolustusvoimien tiedustelullisesta tiedonhankinnasta eli sotilastiedustelusta ei 
ole nimenomaisia säännöksiä laissa. Puolustusvoimista annetun lain (551/2007) esitöiden mu- 
kaan tiedonhankinta on osa puolustusvoimien tehtäviä, mutta varsinaisista toimivaltuuksista 
siihen ei ole säädetty. 

Suomessa ei ole säädetty siitä, mihin tiedustelutoiminnalla pyritään tai millaista tieduste- 
lutoimintaa voidaan harjoittaa. Turvallisuusviranomaisten tiedonhankintatoimivaltuudet ovat 
puutteellisia toiminnan yhteiskunnalliseen merkittävyyteen nähden sekä muihin maihin ver- 
rattuna. Tilanne on epätyydyttävä, kun otetaan huomioon, että Suomen kansainvälisessä tur- 
vallisuustoimintaympäristössä on viime vuosina tapahtunut merkittäviä muutoksia. 

Tässä mietinnössä kuvataan muuttuvaa turvallisuusympäristöä ja kansalliseen turvallisuu- 
teen liittyvän tiedonhankinnan nykytilaa. Lisäksi mietinnössä kuvataan verrokkimaiden lain- 
säädäntöä, arvioidaan suomalaisen tiedustelulainsäädännön tarvetta, arvioidaan kehittämiseh- 
dotusten vaikutuksia sekä esitetään suuntaviivoja lainsäädännön kehittämiseksi. 

1:3 


Käsitteitä 


Koska tiedustelusta ei Suomessa ole säädetty laissa, on tiedustelua ja sen eri osa-alueita kuvaava 
käsitteistö vakiintumatonta ja tulkinnanvaraista. Tiedustelun ja sen lähi-ilmiöiden sekä niiden 
välisten yhteyksien ja erojen hahmottaminen edellyttää keskeisen terminologian tuntemusta. 


Tiedustelun yleiskäsitteitä 


Tiedustelu: Julkisiin ja ei-julkisiin lähteisiin kohdistuvaa tiedonhankintaa, jonka tarkoituksena 
on kartoittaa ja lisätä ymmärrystä erilaisista uhista, riskeistä, mahdollisuuksista ja muutok- 
sista niin maan sisällä kuin rajojen ulkopuolella. Tiedustelutoiminnan tavoitteena on tuottaa 
varhaisvaiheen tietoa, joka mahdollistaa uhkiin, riskeihin, mahdollisuuksiin ja muutoksiin 
vaikuttamisen ja varautumisen. Tiedusteluun kuuluu tiedon analysointi, jonka avulla erilaisia 
turvallisuusympäristön epävarmuustekijöitä pyritään jäsentämään, vähentämään ja tapaus- 
kohtaisesti myös hyödyntämään. 


Tiedustelusykli: Tiedustelusykli kuvaa asiakkaan ja tiedonhankkijan välistä suhdetta sekä tie- 
donhankinnan, raportoinnin ja analyysin prosesseja ja näiden välisiä vuorovaikutussuhteita. 
Syklin kuvaus on esitettynä alla: 


rankinnan 
elu 

Sotilastiedustelu: Sotilasviranomaisten suorittamaa tiedustelua, jolla tuotetaan strategista ja 
operatiivista toimintaympäristötietoa ja -arvioita ylimmän valtionjohdon ja puolustusvoimien 
johdon päätöksenteon tueksi. Sotilastiedustelu vastaa strategisen, operatiivisen ja taktisen en- 
nakkovaroituksen antamisesta, maalittamistuesta ja puolustusvoimien tarvitsemista paikka- ja 
olosuhdetiedoista. Ennakkovaroitus mahdollistaa vastatoimenpiteiden toteuttamisen uhkaa 
vastaavasti. 


Siviilitiedustelu: Siviiliviranomaisen suorittamaa tiedustelua, jolla tuotetaan tietoa ylimmän 
valtionjohdon päätöksenteon ja oman operatiivisen toiminnan tueksi muista kuin sotilaallisen 
maanpuolustuksen alaan liittyvistä aiheista. 


Turvallisuustiedustelu: Tiedustelua, jonka tarkoituksena on havaita, tunnistaa, ymmärtää ja 
torjua valtion sisäiseen tai ulkoiseen turvallisuuteen kohdistuvia uhkia. Turvallisuustieduste- 
lun tiedonhankinta kohdistuu laajaan toimintaympäristöön eikä se ole samalla tavalla rikossi- 
donnaista kuin rikostiedustelu. 


Rikostiedustelu: Lainvalvontaviranomaisen suorittamaa tiedustelua, jonka tarkoituksena on 
hankkia rikoksen estämisen, paljastamisen tai selvittämisen kannalta merkityksellistä tietoa 
rikollisista, rikoksista ja rikoksenteko-olosuhteista. 


Keskeisiä tiedustelulajeja 


Avointen lähteiden tiedustelu (OSINT, Open Source Intelligence): Julkisiin lähteisiin, kuten 
kirjallisuuteen, karttoihin, lehtiin ja julkisiin asiakirjoihin sekä Internet-sivustoihin kohdistu- 
vaa tiedonhankintaa. 


Signaalitiedustelu (SIGINT, Signals intelligence): Sotilas- tai siviiliviranomaisen suorittamaa 

sähköisiin signaaleihin kohdistuvaa tiedustelua. Signaalitiedustelun keskeisimmät kansainväli- 

sesti vakiintuneet alakäsitteet ovat: 

e viestitiedustelu (COMINT, Communications Intelligence), jolla tarkoitetaan sähköiseen 
viestintään kohdistuvaa elektronista tiedustelua 

e mittaustiedustelu (ELINT, Electronic Intelligence), jolla tarkoitetaan sensori- ja navigoin- 
tisignaaleihin sekä muihin teknisten laitteiden tuottamiin signaaleihin kohdistuvaa elekt- 
ronista tiedustelua ja valvontaa. Mittaustiedustelu ei kohdistu henkilöiden väliseen vies- 
tintään 

Henkilötiedustelu (HUMINT, Human Intelligence): Henkilökohtaiseen kanssakäymiseen 


taikka henkilön tai muun kohteen henkilökohtaiseen havainnointiin perustuvaa tiedustelua. 
Henkilötiedustelua voidaan harjoittaa myös tietoverkon välityksellä. 


Suomalaisen tiedustelulainsäädännön suuntaviivoja 


Mietinnössä käytettäviä erikoiskäsitteitä 


Mietintöä varten on muodostettu tietoliikennetiedustelun, ulkomaan tietojärjestelmätieduste- 
lun ja ulkomaan henkilötiedustelun käsitteet. 


Tietoliikennetiedustelulla tarkoitetaan Suomen rajat ylittävissä tietoliikennekaapeleissa liik- 
kuvaan tietoliikenteeseen kohdistuvaa tiedustelua. Tietoliikennetiedustelu on signaalitiedus- 
telua. Signaalitiedustelun alalajeista se voi pitää sisällään sekä viestitiedustelua että mittaustie- 
dustelua. 


Ulkomaan tietojärjestelmätiedustelulla tarkoitetaan ulkomailla sijaitsevassa tietojärjestelmäs- 
sä käsiteltäviin tietoihin kohdistuvaa tietoteknisin menetelmin tapahtuvaa tiedustelua. 


Ulkomaan henkilötiedustelulla tarkoitetaan ulkomaita koskevaa tiedustelua, joka perustuu 
henkilökohtaiseen kanssakäymiseen taikka henkilön tai muun kohteen henkilökohtaiseen ha- 
vainnointiin. 

Ulkomaan tietojärjestelmätiedustelussa ja ulkomaan henkilötiedustelussa on kyse ulko- 
mailla tapahtuvasta toiminnasta, jolloin niistä voidaan käyttää yhteistä nimitystä ulkomaan 
tiedustelu. Tietoliikennetiedustelun ja ulkomaan tietojärjestelmätiedustelun yhteisenä nimittä- 
jänä on puolestaan se, että ne molemmat tapahtuvat tietoverkoissa. Näin ollen niistä voidaan 
käyttää yhteistä yläkäsitettä tietoverkkotiedustelu. 

MUUTTUVA TURVALLISUUSYMPÄRISTÖ 


Laaja-alainen turvallisuuskäsitys 


Valtioneuvosto antoi 20.12.2012 eduskunnalle selonteon Suomen turvallisuus- ja puolustuspo- 
litiikasta 2012 (jäljempänä selonteko 2012). Selonteko 2012 perustuu hallitusohjelman edellyt- 
tämällä tavalla laaja-alaiseen turvallisuuskäsitteeseen. Selonteon 2012 tarkastelujakso ulottuu 
2020-luvulle ja se muodostaa perustan Suomen politiikan ohjaamiselle maan etujen ja tavoit- 
teiden edistämiseksi. Selonteossa 2012 käsitellään korostuneesti kansainvälisessä toimintaym- 
päristössä tapahtuvia kehityskulkuja sekä turvallisuuskysymysten globalisoitumisen merkitys- 
tä Suomen turvallisuudelle. 

Selonteon 2012 mukaan modernit verkostoihin perustuvat yhteiskuntarakenteet ovat yhä 
riippuvaisempia kriittisestä infrastruktuurista, johon kuuluvat muun muassa liikenne, viestin- 
tä ja energiahuolto. Tämän lisäksi korostetaan, että keskinäisriippuvuuden lisääntyminen ja 
toimintaympäristön teknistyminen ovat tuoneet esiin myös yhteiskuntien uudenlaisen haa- 
voittuvuuden. Lähes kaikki yhteiskunnan kriittiset toiminnot ja palvelut perustuvat teknisten, 
erityisesti sähköenergian ja tietoliikenteen varassa toimivien järjestelmien käyttöön, ja siten 
selonteon 2012 arvion mukaan myös yhteiskuntaan laajasti vaikuttavien häiriöiden riski kas- 
vaa aiemmasta. 

Selonteko 2012 korostaa, että Suomen on kaikissa olosuhteissa kyettävä takaamaan yhteis- 
kunnan elintärkeiden toimintojen jatkuvuus. Rajat ylittävien uhkien torjuminen ja niihin va- 
rautuminen edellyttävät selonteon 2012 mukaan niin siviili- kuin sotilaallisten voimavarojen 
hyödyntämistä, laajan keinovalikoiman käyttämistä sekä sitä, että Suomi kehittää turvallisuus- 
ajatteluaan entistä kokonaisvaltaisempaan suuntaan. 

Turvallisuusviranomaisten näkökulmasta haasteeseen vastaamisen ehtona on, että kansalli- 
seen turvallisuuteen kohdistuvat rajat ylittävät uhat voidaan havaita ja tunnistaa riittävän var- 
haisessa vaiheessa. 


Kansallinen turvallisuusympäristö 


Yhteiskunnan tärkeimpänä suojattavana etuna voidaan pitää valtion itsemääräämisoikeutta, 
jolla tarkoitetaan valtion suvereenisuutta suhteissa ulkovaltioihin ja oikeutta muista riippu- 
mattomalla tavalla käyttää ylintä valtaa omien rajojensa sisällä. Muina keskeisinä suojattavina 
etuina voidaan pitää ainakin valtion johtamista, kansainvälistä toimintaa, puolustuskykyä, si- 
säistä turvallisuutta, talouden ja infrastruktuurin toimivuutta sekä väestön toimeentuloturvaa 
ja toimintakykyä.' Edellä mainittuihin etuihin kohdistuvien uhkien voidaan katsoa vaaranta- 
van kansallista turvallisuutta. Uhkien torjunnasta vastaavia viranomaisia kutsutaan tässä mie- 
tinnössä kansallisen turvallisuuden viranomaisiksi. 

Kansainvälistymisen myötä valtioiden ulkoisen ja sisäisen turvallisuuden välinen raja on 
muuttunut yhä häilyvämmäksi. Myös uhkien ja riskien rajaaminen alue- tai paikkasidon- 
naisiksi on entistä vaikeampaa taloudellisten, teknisten ja sosiaalisten järjestelmien valti- 
orajat ylittävästä luonteesta ja keskinäisriippuvuudesta johtuen. Suomen turvallisuutta uh- 
kaavat vakavimmat tekijät liittyvät nykyisin usein Suomen ulkopuolisiin tapahtumiin. Siten 

myös ulkomaista alkuperää olevan ja siellä syntyvän uhan seuraukset saattavat realisoitua 
Suomessa aiempaa herkemmin. Kansalliseen turvallisuuteen kohdistuville ulkoisille uhille 
on yhteistä se, että taustalla olevien valtiollisten ja ei-valtiollisten tahojen tunnistaminen ja 
erottaminen toisistaan on yhä vaikeampaa. Tästä johtuen uhkien ennakoiminen on aiempaa 
haasteellisempaa. 

Uhat voidaan karkeasti jakaa siviililuonteisiin ja sotilaallisiin. Keskeisinä siviililuontoisina 
turvallisuusuhkina voidaan pitää ainakin kansainvälistä terrorismia, ulkovaltojen Suomeen ja 
sen etuihin kohdistamaa vakoilua, joukkotuhoaseiden ja kaksikäyttötuotteiden levittämispyr- 
kimyksiä sekä sellaista kansainvälistä järjestäytynyttä rikollisuutta, joka pyrkii vaikuttamaan 
yhteiskunnalliseen päätöksentekoon tai soluttautumaan valtiorakenteisiin. Viime vuosina 
erityisesti tietoverkkoympäristössä tapahtuva rajat ylittävä vakoilu on noussut merkittäväksi 
uhaksi. Tällainen toiminta mahdollistaa suurten tietomäärien hankkimisen keskitetysti, mikä 
voi aiheuttaa korjaamatonta vahinkoa kohdevaltion turvallisuudelle ja sen eduille. 

Myös sotilaallisten uhkien luonne on muuttunut. Perinteisen sotilaallisen toiminnan lisäksi 
modernit sotilasoperaatiot sisältävät erilaisia epäsymmetrisiä keinoja. Modernit sotilasope- 
raatiot alkavat ajallisesti jo rauhan aikaisilla painostus- ja disinformaatio-operaatioilla sekä 
tietoverkkohyökkäyksillä. Näin voidaan pyrkiä tietoisesti vaikuttamaan toisen valtion päätök- 
sentekoon, jotta saavutettaisiin sellaisia strategisia päämääriä, joihin painostuksen kohteena 
oleva valtio ei muutoin suostuisi. Nykyisin painostus- ja disinformaatio-operaatiot kuuluvat 
valtioiden ulko- ja turvallisuuspolitiikan jatkumoon. Myös sotilasoperaatioissa ei-valtiollisten 
toimijoiden vaikuttamismahdollisuudet ovat kasvaneet teknologian kehittymisen ja yhteiskun- 
tien lisääntyneen haavoittuvuuden myötä. 

Poliittisen vaikuttamisen ja sodankäynnin raja hämärtyy käytettäessä poliittisia ja taloudel- 
lisia painostuskeinoja sekä disinformaatio-operaatioita. Laaja-alainenkaan voimankäyttö ei tu- 
levaisuudessa välttämättä tarkoita kattavien maa-alueiden haltuunottoa ja hallintaa. Tavoitteet 
voidaan pyrkiä saavuttamaan voimankäytön yllätyksellisyydellä ja rajattujen alueiden nopealla 
valtaamisella. 


2.3 Tietoteknistyvä viestintä 


Informaatio sekä henkilöiden välinen kanssakäyminen on suureksi osin siirtynyt tietoverkkoi- 
hin. Yhteiskunta on muuttunut ympäristöksi, jossa lähes kaikki perinteiset palvelut ja toimin- 
not ovat tietoteknisesti ohjattuja tai kokonaan muutettu tietoverkoissa toimiviksi. 

Tietoverkkojen toimintalogiikka eroaa vanhoista puhelinverkoista. Siinä missä puhelu va- 
rasi piirikytkentäisen puhelinverkon kokonaan soittajan ja vastaajan välille, internet-verkossa 
kulkee limittäin lukuisten yhteyksien liikennettä. Lähettävä laite jakaa viestin paketteihin, jot- 
ka vastaanottajalaite kokoaa jälleen kokonaiseksi viestiksi. Kaikki paketit eivät välttämättä kul- 
je samaa reittiä vastaanottajalle, sillä verkko reitittää kunkin paketeista kulloisenakin hetkenä 
kustannustehokkainta reittiä. Kahden samassa maassa olevan osapuolen välinen tietoliikenne 
voi reitittyä ulkomaisen yhteyspisteen kautta. 

Tietoverkkojen kehittyminen on mahdollistanut esimerkiksi pilvipalvelujen yleistymi- 
sen. Pilvipalvelussa on kyse tallennuspalvelusta, josta tieto on saatavilla miltä tahansa verkon 
laitteelta tiedon haltijan oikeuksin. Pilvipalveluun liittyvät palvelimet voivat sijaita yhden tai 
useamman valtion alueella. Käyttäjällä ei välttämättä ole mahdollisuutta selvittää, mihin tiedot 
fyysisesti tallentuvat. 

Kansalliseen turvallisuuteen kohdistuviin turvallisuusuhkiin liittyy globalisoitumisen seu- 
rauksena yhä useammin Suomessa ja ulkomailla olevien henkilöiden välisiä kytköksiä ja siitä 
seuraavaa tarvetta molemminpuoliseen kommunikointiin. Sähköisiä välineitä käytetään hy- 
väksi uhkien taustalla olevien valtiollisten ja ei-valtiollisten tahojen viestinnässä, tehtäväksi- 
annoissa, tehtävien toteuttamista koskevassa raportoinnissa, tekojen suunnittelussa, kohteita 
koskevassa tiedonhankinnassa, osallisten motivoinnissa ja radikalisoinnissa sekä uusien jä- 
senten rekrytoinnissa. Uhkien menestyksekkään torjumisen edellytyksenä on se, että kansal- 
lisesta turvallisuudesta vastaavat viranomaiset mahdollisimman varhaisessa vaiheessa saavat 
tiedon tällaisista yhteyksistä ja niiden puitteissa käsiteltävistä kansallista turvallisuutta vaaran- 
tavista seikoista. Varhaisvaiheen tiedonsaanti parantaa suomalaisen yhteiskunnan vastekykyä 
ja laajentaa sitä keinovalikoimaa, jonka avulla uhkien toteutuminen voidaan estää tai siihen 
varautua. Tietoverkoissa tapahtuvaan viestintään kohdistettu kansallisesta turvallisuudesta 
vastaavien viranomaisten tiedonhankinta on maailmanlaajuisesti ollut keskeisessä asemassa 
esimerkiksi terroritekojen estämisessä. 

Tietoverkoissa tapahtuvan verkostoitumisen merkitys kansallista turvallisuutta uhkaavien 
toimijoiden keskuudessa tulee entisestään kasvamaan. Sosiaalisen median kehittyessä verkos- 
toitumisen tavat monimuotoistuvat. Terroristi- ja muut radikaalijärjestöt panostavat omien 
modernien mediaorganisaatioiden kehittämiseen ja propagandan levittämiseen. Ne käyttävät 
yhä laajemmin sosiaalista mediaa, kuten pikaviestipalveluita, sekä ylläpitävät avoimia ja suljet- 
tuja keskustelufoorumeita. Nämä mahdollistavat sekä helppokäyttöisen kahden- ja monenväli- 
sen viestinnän että toiminnan suunnittelun ja reaaliaikaisen koordinoinnin. 

Selonteon 2012 arvion mukaan valtiotoimijoiden korostuvia sotilaallisia kykyjä ovat muun 
muassa tiedustelu- ja valvontajärjestelmät. Valtiot kehittävät miehittämättömiä laitteita tie- 
dusteluun, valvontaan ja täsmäasejärjestelmien laveteiksi. Sotilaallinen toimintaympäristö on 
muuttunut. Ulkovaltojen sotilaalliset kohdejärjestelmät ovat muuttuneet entistä monimutkai- 
semmiksi, signaalien määrä on kasvanut merkittävästi, ja yhä suurempi osa tietoliikenteestä 
kulkee radiotien sijaan tietoliikennekaapeleissa. Toimintaympäristön muutoksen vuoksi Suo- 
men sotilastiedustelun mahdollisuudet kerätä tiedustelutietoa ovat heikentyneet. 

Tietotekniikan nopean kehityksen ja alhaisempien kustannusten vuoksi sotilastieduste- 
lun kohteet ottavat käyttöön entistä enemmän siviilikäyttöön suunniteltuja kommunikaati- 
ojärjestelmiä. Asevoimien johtaminen tukeutuu entistä enemmän yleiseen tietoverkkoinf- 
rastruktuuriin. Tietoteknistymisen myötä tietojärjestelmissä käsiteltävän tiedon määrä on 
kasvanut merkittävästi ja suurin osa tiedosta on nykyisin digitaalisessa muodossa. Nykyisin 
tiedustelun tulisi kohdistua digitaaliseen tietoon ollakseen tehokasta tietoteknistyneessä toi- 
mintaympäristössä. 

2.4 Kansalliseen turvallisuuteen kohdistuvat tietoverkkouhat 


Kansalliselle turvallisuudelle uhan muodostavat tahot käyttävät tietoverkkoja paitsi viestinnän 
myös uhkien toteuttamisen välineenä. 

Suomen kyberturvallisuusstrategiassa käsiteltyjä valtion elinkelpoisuutta tai valtion keskei- 
siä turvallisuusetuja vaarantavia uhkia ovat ennen kaikkea kybervakoilu, kyberterrorismi ja 
kyberoperaatiot. Viimeksi mainittu käsite pitää sisällään sekä painostuksen, kyberympäristös- 
sä toteutuvan sotaa alemman tason konfliktin että sotaan liittyvät kyberoperaatiot. 

Kybervakoilulla hankitaan valtio- tai yrityssalaisuuksien tapaista luokiteltua tai sensitii- 
vistä tietoa tietojärjestelmistä.” Kybertoimintaympäristössä tapahtuva vakoilu voi jatkua jopa 
vuosia huomaamatta. Turvallisuusviranomaisten arvion mukaan useat ulkovallat pyrkivät 
kohdistamaan laajaa ja teknisesti edistynyttä kybervakoilua Suomen valtionhallintoon ja kan- 
santaloudellista merkitystä omaaviin yrityksiin. Kybervakoilussa tekovälineenä ei ole tavalli- 
nen kaupallisella virustorjuntaohjelmalla havaittava haittaohjelma, vaan teknisesti kehittynyt 
ja monipuolinen verkkohyökkäystyökalu. Työkalun ensimmäisenä tehtävänä on verkon tie- 
tyn osan haltuunotto ja seuraavana tehtävänä kehittyneimpien hyökkäyksellisten vakoilu- ja 
haittaohjelmien asentaminen. Vakoiluoperaatio on ennakkoon tarkoin suunniteltu ja sillä on 
täsmällinen operatiivinen tavoite kerätä tietoa esimerkiksi kohdevaltion ulko- ja turvallisuus- 
politiikkaan, talouteen ja teollisuuteen liittyvistä seikoista. Tiedusteluohjelmien lisäksi voidaan 
tietojärjestelmiin toimittaa haittaohjelmia, jotka aktivoituvat kriisin alkaessa. Uudet teknolo- 
giat luovat uusia mahdollisuuksia kyberoperaatioilla käytävään sodankäyntiin, jonka vaikutuk- 
set kohdistetaan koko yhteiskuntaan, ei ainoastaan asevoimiin. 

Kybervakoilun ja -operaatioiden merkitys kasvaa tulevina vuosina entisestään. Syitä täl- 
le ovat mahdollisuus toteuttaa kybertoimintaympäristössä tekoja alhaisin kustannuksin, suo- 
jautumisen vaikeus ja kalleus sekä vähäinen kiinnijäämisriski. Myös kaikki Suomen turval- 
lisuusympäristön kehityksen kannalta olennaiset ulkovallat panostavat määrätietoisesti ja 
mittavasti offensiivisen kyberkapasiteettinsa rakentamiseen. Esimerkkeinä valtioihin kohdis- 
tuneesta kyberoperaatioista voidaan mainita muun muassa Ukrainan (2014), Georgian (2008) 
ja Viron (2007) suljettuihin viranomaisverkkoihin kohdistetut verkkohyökkäykset, jotka ovat 
osoittautuneet hyvin organisoiduiksi ja suunnitelluiksi operaatioiksi, joiden taustalla arvioi- 
daan olevan valtiotoimija tai siihen hyvin läheisesti kytkeytyvät tahot. 

Terroristisessa tarkoituksessa toteutettujen kyberhyökkäysten uhka Suomea kohtaan on 
yhä rajallinen. Tilanne voi kuitenkin muuttua nopeasti kansainvälisessä toimintaympäristössä 
tapahtuvien kehitysten seurauksena. Eräät kansainväliset terroristiryhmät ovat pyrkineet ke- 
hittämään kyberhyökkäyskykyään ja useiden ryhmien osalta on viitteitä pyrkimyksistä sekä 
oman osaamisen kehittämiseen että ulkoistamiseen (ostopalveluina toteutettavat täsmäiskut). 
Mahdollisina tekotapoina tulevat kyseeseen kriittisten verkkopalveluiden saatavuutta haittaa- 
vat palvelunestohyökkäykset sekä SCADA-valvomojärjestelmän kautta tehdyt tuhotyöt, jotka 
pahimmillaan aiheuttavat mittavia henkilö- ja omaisuusvahinkoja. 


2 Esimerkkeinä kyberympäristön kautta tapahtuvasta tiedonhankinnasta ja vaikuttamisesta voidaan mainita Iranin ydinohjelmaan 
kohdistunut Stuxnet-haittaohjelma sekä Ukrainan, usean Euroopan valtion että Yhdysvaltojen puolustushallintojen verkoista 
löydetyt Red October sekä Agent.btz, -lataustiedostot sekä etenkin jälkimmäisestä edelleen kehitetyt Snake, Turla, Uroboros -va- 
koiluohjelmat. 

2.5 


Tietoverkkorikollisuudesta 


Tietoverkkorikollisuuden aiheuttamat uhat ovat olleet vahvassa kasvussa viimeisten vuosien 
aikana. Rikokset voivat kohdistua yksityisiin kansalaisiin, yrityksiin ja muihin yhteisöihin sekä 
koko yhteiskuntaan. Tämä näkyy poliisin tietoon tulleiden tietoverkkorikosten osalta sekä niiden 
määrän lisääntymisenä että tekojen muuttumisena yhä vahingollisemmaksi. YK:n alaisen UNO- 
DC:n mukaan kansalaiset uhriutuvat todennäköisemmin tietoverkkorikoksiin kuin perinteisiin 
rikoksiin. 

Tietoverkkorikollisuus on suurelta osin piilorikollisuutta, joka ei tule poliisin tietoon ja usein 
asianomistajatkaan eivät havaitse tapahtumaa. Jos he havaitsevat sen, siihen saattaa kulua kauan ja 
usein silloinkin he käsittelevät sen ilmoittamatta asiaa viranomaisille tai edes mahdollisille asiak- 
kailleen. 

Tietoverkkorikollisuus on kansainvälistä. Rikostentekijät toimivat usein erilaisissa ryhmis- 
sä, jotka muodostuvat tarvittavan osaamisen ja resurssien omaamisen kautta. Tekijät eivät in- 
ternetissä tunne toistensa todellista identiteettiä. He toimivat kukin omassa maassaan käyttäen 
rikosten tekemiseen resursseja ja palveluja eri maista ja kohdistaen hyökkäyksen useisiin mai- 
hin samanaikaisesti. Kohteena voivat olla yhteiskunnan kannalta kriittiset järjestelmät, kuten 
esimerkiksi kansainväliset pankki- ja maksuliikennejärjestelmät. 

Vakavassa rikosepäilyssä ei välttämättä aina ole ollut kyse tahallisesta rikoksesta vaan ohjel- 
mistovirheestä, laiteviasta, väärin konfiguroidusta laitteesta tai muusta inhimillisestä virheestä, 
tai välttämättä ei ole heti voitu todeta rikoksen taustalla olevaa tekijätahoa tai motiivia. 

3. TIEDONHANKINNAN SEKÄ TIETOTURVAUHKIEN 
TORJUNNAN NYKYTILA 


3.1 Kansallisesta turvallisuudesta vastaavien viranomaisten 
lakisääteiset tehtävät 


3.1.1 Poliisin tehtävistä ja toimivaltuuksista 


Poliisin tehtävänä on oikeus- ja yhteiskuntajärjestyksen turvaaminen, yleisen järjestyksen ja 
turvallisuuden ylläpitäminen sekä rikosten ennalta estäminen, paljastaminen, selvittäminen 
ja syyteharkintaan saattaminen. Poliisi toimii turvallisuuden ylläpitämiseksi yhteistyössä mui- 
den viranomaisten sekä yhteisöjen ja asukkaiden kanssa ja huolehtii tehtäviinsä kuuluvasta 
kansainvälisestä yhteistyöstä. Poliisi suorittaa lisäksi lupahallintoon liittyvät ja muut sille laissa 
erikseen säädetyt tehtävät sekä antaa jokaiselle tehtäväpiiriinsä kuuluvaa apua. Jos on perustel- 
tua syytä olettaa henkilön kadonneen tai joutuneen onnettomuuden uhriksi, poliisin on ryh- 
dyttävä tarpeellisiin toimenpiteisiin henkilön löytämiseksi. 

Poliisin toimivaltuuksista hankkia rikosten estämiseksi ja paljastamiseksi tarvittavaa tietoa 
säädetään poliisilaissa. Poliisin toimivaltuuksista hankkia rikosten selvittämiseksi tarvittavaa 
tietoa säädetään puolestaan pakkokeino- ja esitutkintalaeissa. Vuonna 2014 voimaan tulleessa 
poliisi- ja pakkokeinolakien kokonaisuudistuksessa lakien sääntelyä eri tiedonhankintatoimi- 
valtuuksien lajeista yhdenmukaistettiin, mistä johtuen molemmat lait sisältävät suurin piirtein 
samoja tiedonhankintakeinoja koskevat säännökset. Keskeisenä erona on se tarkoitus, jota var- 
ten tiedonhankintakeinoja käytetään: yhtäältä rikoksen estämisen ja paljastamisen tarkoituk- 
sessa (poliisilaki) ja toisaalta rikoksen selvittämisen tarkoituksessa (pakkokeinolaki). 

Poliisilain 4 luvussa säädetään poliisin tiedonsaantioikeuksista. Luvun 2 $:n 1 momentin 
mukaan poliisilla on oikeus saada viranomaiselta ja julkista tehtävää hoitamaan asetetulta yh- 
teisöltä poliisille kuuluvan tehtävän suorittamiseksi tarpeelliset tiedot ja asiakirjat salassapito- 
velvollisuuden estämättä, jollei niiden antamista poliisille tai ole laissa nimenomaisesti kielletty 
tai rajoitettu. Saman luvun 3 $:n 1 momentin mukaan poliisilla on oikeus saada rikoksen estä- 
miseksi tai selvittämiseksi tarvittavia tietoja yritys-, pankki- tai vakuutussalaisuuden estämättä. 
Säännöksen 2 momentin mukaan poliisilla on yksittäistapauksessa oikeus saada teleyrityksel- 
tä ja yhteisötilaajalta yhteystiedot teleosoitteesta, jota ei mainita julkisessa luettelossa taikka 
teleosoitteen tai telepäätelaitteen yksilöivät tiedot, jos tiedot ovat tarpeen poliisille kuuluvan 
tehtävän suorittamiseksi. 


3.1.1.1 Suojelupoliisin tehtävät 


Poliisin organisaatiossa kansalliseen turvallisuuteen kohdistuvien uhkien torjunnasta vastaa 
valtakunnallisena yksikkönä toimiva Suojelupoliisi. Poliisin hallinnosta annetun lain 10 $:n 
mukaan Suojelupoliisin tehtävänä on torjua sellaisia hankkeita ja rikoksia, jotka voivat vaa- 
rantaa valtio- ja yhteiskuntajärjestystä tai valtakunnan sisäistä tai ulkoista turvallisuutta sekä 
suorittaa tällaisten rikosten tutkintaa. Sen tulee myös ylläpitää ja kehittää yleistä valmiutta val- 
takunnan turvallisuutta vaarantavan toiminnan estämiseksi. Poliisihallitus määrää tarkemmin 
ne asiaryhmät, jotka kuuluvat Suojelupoliisin tutkittaviksi. 

Poliisin hallintolakia koskevan hallituksen esityksen (HE 155/1991 vp) mukaan säännök- 
sen kirjoittamistavassa on pyritty ottamaan huomioon ennalta estävän toiminnan korostunut 

merkitys Suojelupoliisin tehtäväalueella. Esitöiden mukaan Suojelupoliisin työssä on erityisen 
keskeisellä sijalla valtakunnan turvallisuutta vaarantavien tekojen estäminen ennakolta, kun 
taas tutkinnan kohdistaminen jo tapahtuneeseen turvallisuusetujen loukkaamiseen on yleensä 
osoitus ennalta estävän toiminnan jonkinasteisesta epäonnistumisesta. 

Suojelupoliisille säädetyn ennalta estävän tehtävän toteuttamistapoja täsmennetään polii- 
sin hallinnosta annetussa asetuksessa (158/1996). Asetuksen 8 $:n mukaan Suojelupoliisin tu- 
lee lakisääteisen tehtävänsä toteuttamiseksi antaa viranomaisille ja yhteisöille sellaisia ohjeita, 
neuvoja ja tietoja, jotka ovat tarpeen kansallisen turvallisuuden ylläpitämiseksi tai siihen koh- 
distuvien loukkausten estämiseksi. 

Poliisin hallintolain 10 $ määrittelee Suojelupoliisin toimialan luettelemalla ne oikeushy- 
vät - sisäinen turvallisuus, ulkoinen turvallisuus, valtiojärjestys, yhteiskuntajärjestys -, joiden 
suojeleminen kuuluu Suojelupoliisille. Niitä konkreettisia ilmiöitä ja turvallisuusuhkia, joiden 
torjuminen kuuluu Suojelupoliisille, ei mainita laissa. Määrittelemällä tehtävät oikeushyväläh- 
töisesti on ilmeisesti haluttu varmistaa Suojelupoliisin valtion keskeisiä turvallisuusetuja suo- 
jelevan toiminnan mukautettavuus muuttuviin olosuhteisiin sekä viraston torjuntatoimialan 
yleisyys. 

Suojelupoliisin toimiala konkretisoidaan määräajoin uudistettavassa Poliisihallituksen 
määräyksessä Suojelupoliisin tehtävistä ja yhteistoiminnasta muun poliisin kanssa. Voimassa 
olevan määräyksen mukaan Suojelupoliisin päätehtävät ovat: 


e terrorismin torjuminen, ennalta estäminen ja paljastaminen 
e laittoman tiedustelutoiminnan torjuminen, ennalta estäminen ja paljastaminen 
e — turvallisuustyö 


Lisäksi Suojelupoliisin tehtävänä määräyksen mukaan on muun muassa: 


e joukkotuhoaseiden leviämisen estäminen yhteistyössä muiden viranomaisten kanssa 

e — valtion turvallisuusympäristön analysointi 

e kansallisen ja kansainvälisen tilannekuvan ylläpitäminen toimialallaan 

e — valtion sisäiseen turvallisuuteen liittyvän laittoman aktivismin torjuminen, ennalta 
estäminen ja paljastaminen 

e — valtiovierailuihin ja muihin mittaviin kokouksiin liittyvä uhka-arviointi 

e toimialaansa kuuluvan turvallisuustiedustelun suorittaminen 

e eräiden toimialaansa kuuluvien rikosten tutkiminen 


Suojelupoliisille säädettyjen tehtävien hoitaminen pitää sisällään aktiivisen Suomen turvalli- 
suusympäristön seurannan, turvallisuusuhkia koskevan ennakoivan tiedonhankinnan ja han- 
kittujen tietojen analysoinnin. Analysoitua tietoa tuotetaan ensisijaisesti ylimmän valtiojoh- 
don tarpeisiin. Poliisin hallinnosta annetun lain 4 a $ säätää Suojelupoliisille velvollisuuden 
ilmoittaa tehtäviinsä kuuluvista yhteiskunnallisesti merkittävistä asioista suoraan sisäministe- 
rille ja poliisiylijohtajalle. Säännöksen perusteluiden mukaan Suojelupoliisilla on velvollisuus 
informoida myös tasavallan presidenttiä, pääministeriä ja ulkoasiainministeriä ottaen huo- 
mioon heille säädetyt ulko- ja turvallisuuspoliittiset tehtävät. Lisäksi Suojelupoliisi informoi 
eduskunnan perustuslaki-, hallinto- ja ulkoasiainvaliokuntia Suomen turvallisuustilanteen 
kehittymisestä. 

Turvallisuusuhkien monimutkaistuessa ja kansainvälistyessä tarvitaan yhä enemmän ja yhä 
laadukkaampaa tiedustelutietoa poliittisen päätöksenteon tueksi. Ylintä valtionjohtoa varten 

laadittujen Suomen turvallisuustilannetta kuvaavien Suojelupoliisin raporttien määrä on kym- 
menkertaistunut vuoden 2008 jälkeen. 

Sisäministeriössä on parhaillaan vireillä Suojelupoliisin hallinnollisen aseman muuttami- 
nen siten, että Suojelupoliisi siirrettäisiin Poliisihallituksen alaisuudesta suoraan sisäministe- 
riön alaiseksi poliisiyksiköksi. Asiaa koskevan hallituksen esitysluonnoksen mukaan muutok- 
sella muun muassa vahvistettaisiin poliittisen tahon Suojelupoliisin toimintaan kohdistamaa 
strategista ohjausta ja selkeytettäisiin Suojelupoliisin asemaa sekä kotimaisessa viranomaisken- 
tässä että yhä tärkeämmässä kansainvälisessä turvallisuus- ja tiedustelupalveluiden välisessä 
yhteistyössä. Muutoksella kavennettaisiin Suojelupoliisin hallinnollista etäisyyttä turvallisuus- 
poliittisiin päätöksentekijöihin ja selkeytettäisiin Suojelupoliisin suoria yhteistyö- ja raportoin- 
tisuhteita. Tavoitteena on lisätä valtiojohdon mahdollisuuksia vaikuttaa Suojelupoliisin tie- 
donhankinnan suuntaamiseen ja siten parantaa Suojelupoliisin kykyä tuottaa Suomen sisäistä 
turvallisuutta ja ulko- ja turvallisuuspoliittista päätöksentekoa palvelevaa tietoa. 

Palvelukyvyn parantamista koskeva tavoite liittyy kiinteästi kysymykseen pysyvän ministe- 
riötason ohjaus- ja yhteensovittamismekanismin muodostamisesta Suojelupoliisin tiedonhan- 
kinnan suuntaamiseksi. Suojelupoliisin hallinnollista asemaa ja tulosohjausta sekä valvonnan 
kehittämistä selvittänyt työryhmä teki 24 päivänä syyskuuta 2014 sisäministerille luovutta- 
massaan loppuraportissa (sisäministeriön julkaisu 28/2014) ehdotuksen tällaisen mekanismin 
muodostamisesta. Ehdotuksen mukaan Suojelupoliisin toiminnalle asetettaisiin vuosittain 
tiedonhankintaprioriteetit viraston toimintaa ohjaavan ministeriön johdolla. Ennen priori- 
teettien vahvistamista ne tulisi käsitellä valmistelevasti ja yhteen sovittavasti esimerkiksi val- 
tioneuvoston ulko- ja turvallisuuspoliittisessa ministerivaliokunnassa sekä niistä tulisi antaa 
selvitys eduskunnan asianomaisille valiokunnille. Mekanismin toteuttamisen ei ole arvioitu 
edellyttävän laintasoisia säädösmuutoksia. 


Puolustusvoimien tehtävät 


Puolustusvoimista annetun lain 2 §:n mukaan puolustusvoimien tehtäviin kuuluu Suomen 
sotilaallinen puolustaminen, muiden viranomaisten tukeminen sekä osallistuminen sotilaal- 
liseen kriisinhallintaan. Puolustusvoimista annetun lain 2 §:n 1 momentin 1 kohdan a alakoh- 
dan mukaan Suomen sotilaalliseen puolustamiseen kuuluu maa-alueen, vesialueen ja ilmatilan 
valvominen sekä alueellisen koskemattomuuden turvaaminen. Puolustusvoimista annetun 
lain 2 $:n I momentin 1 kohdan b alakohdan mukaan Suomen sotilaalliseen puolustamiseen 
kuuluu lisäksi kansan elinmahdollisuuksien, perusoikeuksien ja valtionjohdon toimintavapau- 
den turvaaminen ja laillisen yhteiskuntajärjestyksen puolustaminen. 

Valtion täysivaltaisuuteen kuuluu sen alueellinen koskemattomuus. Aluevalvontalakiin 
(755/2000) sisältyvät säännökset Suomen alueellisen koskemattomuuden valvonnasta ja tur- 
vaamisesta. Aluevalvonnalla ehkäistään tai paljastetaan ja selvitetään aluerikkomukset ja alue- 
loukkaukset. Lain nojalla on annettu tarkempia säännöksiä aluevalvonnasta annetussa valtio- 
neuvoston asetuksella (971/2000). 

3.2 


3.2.11 


3.2.11 


Aluevalvontalaissa vieraan valtion vihamielinen toiminta määritellään 34 $:n 4 ja 5 kohdassa 
muun muassa seuraavasti: 


”4) vieraan valtion Suomen alueella oleviin, valtakunnan turvallisuuden kannalta tärkei- 
siin kohteisiin oikeudettomasti kohdistamaa tiedustelua ja elektronista häirintää; 


5) vieraan valtion aluevalvontatehtävässä olevaan suomalaiseen valtionilma-alukseen tai 
valtionalukseen oikeudettomasti kohdistamaa elektronista häirintää.” 


Puolustusjärjestelmän tehtävänä on muodostaa ja ylläpitää päätöksenteon edellyttämää 
sotilasstrategista tilannekuvaa. Sotilastiedustelu osana puolustusvoimien tehtäviä maini- 
taan puolustusvoimista annetun lain 2 $:n yksityiskohtaisissa perusteluissa (HE 264/2006 
vp, s. 17 -18). Lain 2 §:n 1 momentin 1 kohdan b alakohdan perusteluissa todetaan, että 
”puolustusvoimat turvaa osaltaan kansan elinmahdollisuudet ja perusoikeudet, valtionjoh- 
don toimintavapauden ja laillisen yhteiskuntajärjestyksen. - - Jotta nämä voidaan turvata, 
puolustuskyvyn on oltava riittävä ja puolustusvoimien tulee ennalta ehkäistä sotilaallisia 
uhkia sekä torjua maahan kohdistuvat hyökkäykset? Lisäksi lain 2 $:n perustelutekstissä 
on todettu, että ”sotilasstrategisen tilannekuvan muodostamiseksi ja ylläpitämiseksi tie- 
dustelu- ja valvontajärjestelmä seuraa Suomen turvallisuusympäristön kehitystä, määrit- 
tää ympäristön muutokset ja tuottaa tietoa vallitsevasta tilanteesta. Järjestelmä antaa en- 
nakkovaroituksen sotilaallisten uhkien kehittymisestä, jotta voidaan käynnistää tarvittavat 
vastatoimet”. Sotilastiedustelun kohteena ovat pääosin valtiotoimijat, erityisesti ulkomaa- 
laiset sotilasorganisaatiot. 

Sotilastiedustelun toimivaltuuksista ei kuitenkaan ole säädetty. Puolustusvoimien vastatie- 
dustelutehtävästä eli maanpuolustuksen tarkoitusta vaarantavaan toimintaan liittyvästä rikos- 
ten ennalta estämisestä ja paljastamisesta Suomen alueella sen sijaan on säädetty sotilaskurin- 
pidosta ja rikostorjunnasta annetussa laissa (255/2014). 


Suojelupoliisin ja puolustusvoimien tiedonhankinta kotimaassa 


Suojelupoliisin tiedonhankinta kotimaassa 


Yleistä 


Suojelupoliisin tärkeimpänä tehtävänä on ennalta estää ja paljastaa terrorismiin, laittomaan 
tiedustelutoimintaan, joukkotuhoaseiden levittämiseen ja ääriliikkeisiin sekä valtion turval- 
lisuutta vaarantavaan järjestäytyneeseen rikollisuuteen kytkeytyviä hankkeita ja rikoksia sekä 
rajatussa määrin myös suorittaa edellä mainittuihin ilmiöihin liittyvien rikosten tutkintaa. 
Tehtävän suorittaminen edellyttää, että Suojelupoliisi kykenee hankkimaan tällaisista hank- 
keista ja rikoksista tietoa. 

Julkisesti saatavilla olevan tiedon hankkiminen ei yleensä edellytä perustakseen erikseen 
säädettyä viranomaistoimivaltuutta. Koska Suojelupoliisin torjuttavina olevat hankkeet ja ri- 
kokset pyritään valmistelemaan julkisuudelta salassa, ei torjuntatoimia voida käytännössä pe- 
rustaa julkisesti saatavilla oleviin tietoihin. Keskeisessä roolissa on näin ollen toiminta, joka 
tähtää muiden kuin julkisesti saatavilla olevien tietojen hankkimiseen. Ollakseen tehokasta on 
tiedonhankinta lisäksi suoritettava salassa sen kohteelta. 


Suomalaisen tiedustelulainsäädännön suuntaviivoja 


3.2.1.2 


3.2.1.3 


Suojelupoliisille ei ole säädetty erityisiä toimivaltuuksia valtion turvallisuuteen liittyvän uh- 
katiedon hankkimista varten. Suojelupoliisi on poliisiviranomainen, joka toiminnassaan käyt- 
tää poliisille säädettyjä tiedonhankinta- ja muita toimivaltuuksia. 

Suojelupoliisin käytännön toiminnassa keskeisiä ovat poliisilaissa säädetyt salaiset tiedon- 
hankintakeinot rikoksen estämiseksi ja paljastamiseksi. Rikosten selvittämistehtävät rajoittuvat 
Suojelupoliisin osalta käytännössä lähinnä laittomaan tiedustelutoimintaan liittyvien rikosten 
tutkintaan. Suojelupoliisi toimittaa esitutkinnan vain harvoin. 


Rikoksen ennalta estämisen ja paljastamisen käsitteet 


Poliisilain 5 luvun 1 §:n 2 momentin mukaan rikoksen estämisellä tarkoitetaan toimenpiteitä, 
joiden tavoitteena on estää rikos, sen yritys tai valmistelu, kun henkilön toiminnasta tehty- 
jen havaintojen tai siitä muuten saatujen tietojen vuoksi voidaan perustellusti olettaa hänen 
syyllistyvän rikokseen, taikka keskeyttää jo aloitetun rikoksen tekeminen tai rajoittaa siitä 
välittömästi aiheutuvaa vahinkoa tai vaaraa. Henkilön toiminnasta tehdyillä havainnoilla tai 
siitä muutoin saaduilla tiedoilla tarkoitetaan välittömästi henkilön omasta toiminnasta tehty- 
jä havaintoja ja ulkopuolisen henkilön, esimerkiksi tietolähteen antamia vihjetietoja ja muuta 
välillistä selvitystä. Havaintoihin ja muuten saatuihin tietoihin kuuluvat myös muun muassa ri- 
kostiedustelutiedot, tarkkailuhavainnot, muut vihjetiedot ja rikosanalyysilla tiedoista tehtävät 
johtopäätökset. Edellytyksenä rikoksen estämiseksi säädetyn tiedonhankintakeinon käytölle 
on, että tällaisten tietojen perusteella on muodostunut perusteltu oletus henkilön syyllistymi- 
sestä rikokseen (HE 224/2010 vp, s. 89). 

Poliisilain mukainen rikoksen estäminen on varhaisvaiheen ennakollista viranomaistoi- 
mintaa. Poliisilain 5 luvun 1 §:n 2 momentin mukaan rikoksen estäminen kattaa toimen- 
piteet, joiden tarkoituksena on estää rikoksen yritys ja valmistelu. Valmistelun estämisellä 
tarkoitetaan rangaistavan teon valmistelun estämistä myös silloin, kun itse valmistelua ei ole 
kriminalisoitu. 

Poliisilain 5 luvun 1 §:n 3 momentin mukaan rikoksen paljastamisella tarkoitetaan toimen- 
piteitä, joiden tavoitteena on selvittää, onko esitutkinnan aloittamiselle esitutkintalain 3 luvun 
3 $:n 1 momentissa tarkoitettua perustetta?, kun henkilön toiminnasta tehtyjen havaintojen tai 
siitä muuten saatujen tietojen vuoksi voidaan olettaa, että rikos on tehty. Rikoksen paljasta- 
misen käsite viittaa rikoksen estämisen ja selvittämisen väliin jäävään harmaaseen alueeseen. 
Kyse ei ole rikoksen selvittämisestä, koska esitutkinnan käynnistämisen edellytykset puuttuvat, 
eikä myöskään rikoksen estämisestä, koska rikos oletetaan jo tehdyksi. Rikoksen paljastami- 
sesta on kyse esimerkiksi tilanteessa jossa vihjetiedon mukaan rikos olisi jo tehty, mutta konk- 
reettista perustetta epäilylle ei vielä ole eli esitutkintalain mukainen syytä epäillä -kynnys ei ole 
ylittynyt. (HE 224/2010 vp, s. 90). 


Salaisten tiedonhankintakeinojen käytön edellytykset 


Poliisilain 5 luku sisältää säännökset niistä tiedonhankintakeinoista, joita poliisi - Suojelupo- 
liisi mukaan lukien - saa käyttää tietojen hankkimiseksi toimenpiteen kohdehenkilöltä salassa. 


Näitä keinoja ovat: 
e — telekuuntelu (poliisilaki 5 luvun 5 $) 
e tietojen hankkiminen telekuuntelun sijasta (poliisilaki 5:6) 


3 


Esitutkintalain 3 luvun 3 $:n 1 momentin mukaan esitutkintaviranomaisen on toimitettava esitutkinta, kun sille tehdyn ilmoituksen 
perusteella tai muuten on syytä epäillä, että rikos on tehty. 

e — televalvonta (poliisilaki 5:8) 

e — televalvonta teleosoitteen tai telepäätelaitteen haltijan suostumuksella (poliisilaki 5:9) 
e — tukiasematietojen hankkiminen (poliisilaki 5:11) 

e —suunnitelmallinen tarkkailu (poliisilaki 5:13) 

e — peitelty tiedonhankinta (poliisilaki 5:15) 

e tekninen kuuntelu (poliisilaki 5:17) 

e tekninen katselu (poliisilaki 5:19) 

e — tekninen seuranta (poliisilaki 5:21) 

e tekninen laitetarkkailu (poliisilaki 5:23) 

e — teleosoitteen tai telepäätelaitteen yksilöintitietojen hankkiminen (poliisilaki 5:25) 
e — peitetoiminta (poliisilaki 5:28) 

e — valeosto (poliisilaki 5:35) 

e — tietolähdetoiminta ja tietolähteen ohjattu käyttö (poliisilaki 5:40) 

e — valvottu läpilasku (poliisilaki 5:43) 


Salaisia tiedonhankintakeinoja voidaan käyttötapansa ja -tarkoituksensa mukaan ryhmi- 
tellä eri tavoin. Jotkut niistä ovat kohdehenkilön viestintään kohdistuvia teknisiä tiedonhan- 
kintakeinoja, kun taas joitakin voidaan luonnehtia henkilötiedonhankinnan keinoiksi. Hen- 
kilötiedonhankintakeinot voidaan edelleen ryhmitellä esimerkiksi sen mukaan, edellyttääkö 
tiedonhankinta keinon käyttäjän ja kohdehenkilön välistä suoraa vuorovaikutussuhdetta ja 
siihen sisältyvää kohdehenkilön harhauttamista vai ei. Peitelty tiedonhankinta, peitetoimin- 
ta ja valeosto perustuvat tällaiseen harhauttavaan suoraan vuorovaikutussuhteeseen, kun taas 
tietolähdetoiminnassa ja tietolähteen ohjatussa käytössä kohdehenkilöä koskevia tietoja han- 
kitaan välikäden kautta. Suunnitelmallinen tarkkailu perustuu kohdehenkilön käyttäytymisen 
aistinvaraiseen havainnointiin. 

Salaisten tiedonhankintakeinojen käytön yleisenä edellytyksenä poliisilain 5 luvun 2 $:n 
1 momentin mukaan on, että sillä voidaan olettaa saatavan rikoksen estämiseksi tai paljas- 
tamiseksi taikka vaaran torjumiseksi tarvittavia tietoja. Telekuuntelun, tietojen hankkimisen 
telekuuntelun sijasta, suunnitelmallisen tarkkailun, teknisen kuuntelun, henkilön teknisen 
seurannan, teknisen laitetarkkailun, peitetoiminnan, valeoston, tietolähteen ohjatun käytön ja 
valvotun läpilaskun yleisenä lisäedellytyksenä saman pykälän 2 momentin mukaan on, että 
niillä voidaan olettaa olevan erittäin tärkeä merkitys rikoksen estämiselle tai paljastamiselle. 
Peitetoiminnan ja valeoston käyttäminen edellyttää lisäksi, että käyttö on välttämätöntä rikok- 
sen estämiseksi tai paljastamiseksi. 

Eri tiedonhankintakeinojen käytölle on poliisilaissa asetettu niin sanottuja yleisiä edellytyk- 
siä ja erityisiä edellytyksiä. Salaisten tiedonhankintakeinojen käytön erityisinä edellytyksinä 
ovat ennen kaikkea ne yksilöidyt rikokset, joiden estämiseksi kutakin keinoa voidaan käyttää. 
Eri tiedonhankintakeinoja koskevissa säännöksissä on myös voitu asettaa muita erityisiä edel- 
lytyksiä. Kokoavasti voidaan todeta, että Suojelupoliisi voi likimain kattavasti käyttää poliisi- 
lain 5 luvussa säädettyjä salaisia tiedonhankintakeinoja rikoslain 34 a luvussa rangaistaviksi 
säädettyjen terrorismirikosten ja rikoslain 12 luvussa rangaistaviksi säädettyjen laittomaan 
tiedustelutoimintaan liittyvien rikosten estämiseksi. Joukkotuhoaseiden ja kaksikäyttötuottei- 
den levittämiseen tähtäävien rikosten samoin kuin järjestäytyneen rikollisryhmän toimintaan 
liittyvien valtion turvallisuutta vaarantavien rikosten estämisen kohdalla tilanne on moniulot- 
teisempi ja tulkinnanvaraisempi. 

Rikoksen paljastamiseen yllä mainittuja salaisia tiedonhankintakeinoja voidaan käyttää 
vain, jos kysymyksessä on laissa tarkemmin säädetty maanpetos- tai terrorismirikos. Rikosten 


Suomalaisen tiedustelulainsäädännön suuntaviivoja 


paljastamisen yhteydessä ei sovelleta salaisten tiedonhankintakeinojen keinokohtaisissa sään- 
nöksissä säädettyjä erityisiä edellytyksiä (HE 224/2010 vp, s. 92). 

Salaisten tiedonhankintakeinojen valintaa ja käyttöä ohjaavat poliisilain 1 luvussa säädetyt 
yleiset periaatteet, kuten perus- ja ihmisoikeuksien kunnioittamisen periaate, suhteellisuuspe- 
riaate, vähimmän haitan periaate ja tarkoitussidonnaisuuden periaate. 

Salaisten tiedonhankintakeinojen yhteinen piirre on se, että ne on määritelty henkilö- ja 
rikoslähtöisesti. Niitä voidaan kohdistaa vain sellaiseen henkilöön tai käyttää hankittaessa tie- 
toa vain sellaisen henkilön toiminnasta, jonka voidaan perustellusti olettaa tulevaisuudessa 
syyllistyvän tai jo syyllistyneen tietyn vakavuusasteen rikokseen tai sellaisen valmisteluun. Jos 
tällaista tiettyyn henkilöön liittyvää rikostorjunnallista perustetta ei ole olemassa, ei poliisi- 
lain mukaisen salaisen tiedonhankintakeinon käyttö ole mahdollista. Muun tiedustelutiedon 
hankinnan on näin ollen perustuttava avointen lähteiden seurantaan, poliisin niin sanottuun 
yleisvalvontaan sekä tietoihin, jotka Suojelupoliisi yhteistyöverkostonsa kautta saa muilta vi- 
ranomaisilta ja yksityisiltä yhteisöiltä. 


3.2.1.4 Hankkeiden torjunta 


Poliisin hallinnosta annetun lain 10 $:n mukaan Suojelupoliisi torjuu paitsi valtakunnan turval- 
lisuutta vaarantavia rikoksia myös sitä vaarantavia hankkeita. Hankkeen käsitettä ei täsmennetä 
poliisin hallinnosta annetussa laissa tai sen esitöissä. Suojelupoliisin salaisten tiedonhankinta- 
keinojen rikosperusteisuudesta seuraa, ettei niitä voida käyttää tietojen hankkimiseksi sellaisista 
valtion turvallisuutta vaarantavista hankkeista, jotka eivät ole edenneet ainakin rikoksen valmis- 
telun asteelle. 

Suojelupoliisin hallinnollista asemaa ja tulosohjausta sekä valvonnan kehittämistä selvittä- 
nyt työryhmä käsitteli 24.9.2014 sisäministerille luovuttamassa loppuraportissaan kysymystä 
Suojelupoliisin tiedonhankintatoimivaltuuksien ulottamisesta hankkeiden torjuntaan. Työ- 
ryhmän loppuraportin mukaan Suojelupoliisille olisi harkittava uusia tiedustelullisia toimival- 
tuuksia, jotta se kykenee vastaamaan toimintaympäristönsä muutokseen. Kyse olisi valtakun- 
nan turvallisuutta vaarantavien hankkeiden torjumiseksi tarpeellisten tietojen hankkimisesta 
tietolähteinä toimivilta henkilöiltä ja tietoverkoista, vaikka hankkeet eivät olekaan edenneet 
estettävän, paljastettavan tai selvitettävän rikoksen asteelle. Työryhmän mukaan asiaa harkit- 
taessa on selvitettävä tarkemmin tiedustelutoimivaltuuksien mahdollisen laajentamisen oikeu- 
dellisia edellytyksiä muun ohella perus- ja ihmisoikeuksien näkökulmasta. 


322 Puolustusvoimien tiedonhankinta kotimaassa 


Sotilastiedustelu kohdistuu Suomen ulkopuoliseen toimintaympäristöön. Toiminnallisesta nä- 
kökulmasta sotilastiedustelusta tulee erottaa sotilasvastatiedustelu, jota puolustusvoimat suo- 
rittaa poliisitehtävänä rikostorjunnallisista syistä. Sotilasvastatiedustelussa on kyse rikosten 
ennalta estämisestä ja paljastamisesta Suomen alueella. Sotilasvastatiedustelulla tarkoitetaan 
sotilaallisen maanpuolustuksen alalla Suomeen kohdistuvaa laittoman tiedustelutoiminnan ja 
sotilaallisen maanpuolustuksen tarkoitusta vaarantavaan toimintaan liittyvää rikosten ennalta 
ehkäisemistä ja paljastamista. 

Sotilasvastatiedustelulla estetään ulkovaltojen Suomeen kohdistama, Suomen rikoslaissa 
kriminalisoitu tiedonhankinta Suomessa esimerkiksi puolustusvoimien suorituskyvyistä ja ko- 
koonpanoista. Tyypillisiä rikosnimikkeitä, jotka ovat ennalta estämisen ja paljastamisen koh- 
teina, ovat rikoslain 12 luvussa tarkoitetut maanpetosrikokset, kuten maanpetos, vakoilu ja lu- 
vaton tiedustelutoiminta, ja 13 luvun valtiopetosrikokset. Myös tavallisemmat rikokset, kuten 

omaisuusrikokset, voivat kuitenkin olla ennalta estämisen ja paljastamisen kohteina, mikäli ne 
liittyvät sotilaallisen maanpuolustuksen alalla Suomeen kohdistuvaan tiedustelutoimintaan ja 
sotilaallisen maanpuolustuksen tarkoitusta vaarantavaan toimintaan. Esimerkkeinä tällaisista 
ovat puolustusvoimien salassa pidettävään tietoon kohdistuva tietoturvallisuusrikos tai omai- 
suusrikos. Tyhjentävää luetteloa toimivaltaa koskevista rikoksista ei ole säädetty. 

Puolustushallinnon alalla puolustusvoimien sotilasvastatiedustelutehtävästä säädetään 
sotilaskurinpidosta ja rikostorjunnasta puolustusvoimissa annetussa laissa. Puolustusvoimat 
toimii vastatiedustelun osalta erityisviranomaisena, jonka tehtävänä on huolehtia Suojelupolii- 
sille laissa säädettyä toimivaltaa rajoittamatta sotilaallisen maanpuolustuksen alalla Suomeen 
kohdistuvaan tiedustelutoimintaan ja sotilaallisen maanpuolustuksen tarkoitusta vaarantavaan 
toimintaan liittyvien rikosten ennalta estämisestä ja paljastamisesta. Puolustusvoimien toimi- 
valta rikosten ennalta estämisen ja paljastamisen osalta on suojelupoliisille poliisin hallinnosta 
annetun lain 10 $:ssä säädettyä yleistoimivaltaa rajatumpi ja koskee vain niitä rikoksia, jotka 
liittyvät sotilaallisen maanpuolustuksen alalla Suomeen kohdistuvaan tiedustelutoimintaan ja 
sotilaallisen maanpuolustuksen tarkoitusta vaarantavaan toimintaan. Tällä alueella toimivalta 
on rinnakkainen Suojelupoliisin rikosten ennalta estämistä ja paljastamista koskevan yleistoi- 
mivallan kanssa, mutta se ei rajoita Suojelupoliisin yleistoimivaltaa. Lakiin on sisällytetty polii- 
sille otto-oikeus, eli oikeus myös oma-aloitteisesti ottaa puolustusvoimissa ennalta estettävä ja 
paljastettava asia hoitaakseen. 

Rikosten ennalta estämisessä ja paljastamisessa noudatetaan myös puolustusvoimissa po- 
liisilaissa säädettyjä periaatteita, ja niistä erityisesti perus- ja ihmisoikeuksien kunnioittamisen 
periaatetta, suhteellisuusperiaatetta, vähimmän haitan periaatetta ja tarkoitussidonnaisuuden 
periaatetta. Suojelupoliisi vastaa puolustusvoimien sotilasvastatiedustelussa esille tulleen ri- 
koksen selvittämisestä. 

Puolustusvoimissa rikosten ennalta estämistä ja paljastamista hoitavien virkamiesten toi- 
mivaltuuksista on sotilaskurinpidosta ja rikostorjunnasta puolustusvoimissa annetun lain 
mukaan voimassa, mitä poliisilaissa säädetään toimivaltuuksista rikosten ennalta estämisek- 
si ja paljastamiseksi. Salaisten tiedonhankintakeinojen osalta puolustusvoimien käytössä on 
kuitenkin vain seuraava rajattu osa poliisin toimivaltuuksista; 1) tukiasematietojen hankki- 
minen, 2) suunnitelmallinen tarkkailu, 3) peitelty tiedonhankinta, 4) tekninen kuuntelu, 5) 
tekninen katselu, 6) tekninen seuranta, 7) teleosoitteen tai telepäätelaitteen yksilöintitietojen 
hankkiminen. Lisäksi rikosten paljastamistehtävää koskevan lisärajauksen mukaisesti rikosten 
paljastamisessa näitä tiedonhankintatoimenpiteitä saadaan käyttää vain kun on kyse Suomen 
itsemääräämisoikeuden vaarantamista, sotaan yllyttämistä, maanpetosta tai törkeää maanpe- 
tosta, vakoilua tai törkeää vakoilua, turvallisuussalaisuuden paljastamista tai luvatonta tiedus- 
telutoimintaa koskevan rikoksen paljastamisesta. Puolustusvoimien rikosten ennalta estämistä 
ja paljastamista hoitavan virkamiehen on ilmoitettava edellä mainittujen salaisten tiedonhan- 
kintakeinojen käyttämisestä suojelupoliisille. 

Sotilaskurinpidosta ja rikostorjunnasta puolustusvoimissa annetussa laissa säädetään polii- 
sin antamasta avusta silloin, kun puolustusvoimien rikostorjuntaa hoitavilla ei ole toimivaltaa 
tehtävien hoitamiseksi tarpeellisen toimenpiteen suorittamiseen. Käytännössä kyse on tieto- 
jen hankkimisesta sellaisella poliisin käytössä olevalla toimivaltuudella, jonka käyttämiseen 
puolustusvoimilla ei ole oikeutta. Rikosten ennalta estämistä ja paljastamista toteuttavat pää- 
esikunnan ja sen alaisuudessa toimivaan Puolustusvoimien tiedustelulaitokseen sijoitetut vir- 
kamiehet. 

3.3 Suojelupoliisin ja puolustusvoimien ulkomaita koskeva 
tiedonhankinta 


3:30 Suojelupoliisin tiedonhankinta ulkomaita koskien 


Poliisin hallinnosta annetun lain 10 $:n mukaan Suojelupoliisin tehtävänä on torjua muun 
muassa valtion ulkoiseen turvallisuuteen kohdistuvia uhkia. Ulkomaista alkuperää olevia ja 
siten valtion ulkoiseen turvallisuuteen kohdistuvia uhkia ovat muun muassa kansainvälinen 
terrorismi, ulkovaltojen Suomeen ja sen etuihin kohdistama vakoilu sekä joukkotuhoaseiden 
levittäminen. Suojelupoliisin tehtävämääräyksen mukaan viraston tehtävänä on myös ana- 
lysoida valtion turvallisuusympäristöä ja ylläpitää toimialansa kansainvälistä tilannekuvaa. 
Suojelupoliisi raportoi kansainvälisen turvallisuustoimintaympäristön kehittymisestä Suomen 
ylimmälle valtionjohdolle. 

Poliisin hallinnosta annetun lain säätämisen taustalla ollut parlamentaarisen poliisikomite- 
an mietintö (komiteanmietintö 1986:16) korostaa valtiollisesta itsenäisyydestä arvona seuraa- 
van, että valtiolla on oltava jatkuva valmius ulkoisen turvallisuutensa suojelemiseen. Mietin- 
nön mukaan ulkoista turvallisuutta saattavat vaarantaa kaikki sellaiset pyrkimykset, joilla on 
vahingollinen vaikutus valtakunnan oikeuksiin ja etuihin taikka Suomen ja ulkovaltojen suh- 
teisiin. Parlamentaarisen poliisikomitean mukaan nimenomaan Suojelupoliisilla on keskeinen 
rooli tällaisten vaarojen ja haittojen torjumisessa. 

Suomen turvallisuusympäristö on voimakkaasti kansainvälistynyt sitten parlamentaari- 
sen poliisikomitean mietinnön julkaisemisen. Ulkomaita koskevilla tiedoilla on yhä suurempi 
merkitys niiden turvallisuusetujen suojelemisessa, jotka kuuluvat Suojelupoliisin vastuulle. 

Suojelupoliisin tiedonhankinnasta ulkomailla ei ole säädetty. Suojelupoliisin tiedonhankin- 
ta perustuu poliisilain mukaisten rikoksen estämistä ja paljastamista koskevien toimivaltuuk- 
sien käyttöön. Näitä toimivaltuuksia se voi käyttää vain Suomen alueella. 

Suojelupoliisin ulkomaita koskeva tiedonsaanti nojaa käytännössä sen harjoittaman kan- 
sainvälisen tiedusteluyhteistyön, avointen lähteiden seurannan sekä Suojelupoliisin oman yh- 
dysmiestoiminnan varaan. 

Suojelupoliisi ja sen edeltäjät ovat Suomen itsenäistymisestä lähtien tehneet laajaa bila- 
teraalista ja multilateraalista yhteistyötä ulkomaisten tiedustelu- ja turvallisuuspalveluiden 
kanssa. Yhteistyön avulla varmistetaan valtion turvallisuuden ylläpitämiseksi tarpeellisten 
ulkomaisten tiedustelutietojen saaminen Suomen toimivaltaisten viranomaisten käyttöön. 
Turvallisuuskysymysten yleisestä globalisoitumiskehityksestä ja siitä seuranneesta ulko- 
maisten tiedustelutietojen merkityksen korostumisesta johtuen Suojelupoliisi on viime vuo- 
sina suunnitelmallisesti laajentanut kansainvälistä yhteistyöverkostoaan siten, että sen tällä 
hetkellä on katsottava kattavan kaikkien Suomen turvallisuuden kannalta olennaisten mai- 
den tiedustelu- ja turvallisuuselimet. 

Kansainvälisestä tiedusteluyhteistyöstä on pidettävä erillään rikostorjuntaa palvelevat kan- 
sainväliset yhteistyömenettelyt. Suojelupoliisin toimialalla niiden merkitys on vähäinen. Yksi 
keskeinen syy tähän on se, että Suojelupoliisin suorittaman rikostorjunnan kohdehenkilöt 
yleensä toimivat vieraan valtion puolesta ja usein sen virkamiehinäkin Suomen etuja vastaan. 
Rikoksenteosta hyötyvä valtio ei käytännössä anna rikoksen estämiseksi, paljastamiseksi tai 
selvittämiseksi tarvittavaa apua sille valtiolle - esimerkiksi Suomelle - johon rikos kohdistuu. 

3.3.2 


Suojelupoliisin ulkomaita koskeva avointen lähteiden seuranta kattaa koko viraston toimi- 
alan. Avoimista lähteistä hankitut tiedot yhdistetään muista lähteistä saataviin tietoihin analy- 
soidun turvallisuustilannekuvan muodostamiseksi Suomen kansainvälisestä turvallisuusym- 
päristöstä. 

Suojelupoliisilla on viime vuosina ollut lyhyt- ja pitkäaikaisia yhdyshenkilöitä sijoitettuna 
eräissä Euroopan ulkopuolisissa maissa toimiviin Suomen suurlähetystöihin, joissa heillä on 
diplomaattisen edustajan asema siitä seuraavin oikeuksin ja erivapauksin. Suojelupoliisin yhd- 
yshenkilöt osallistuvat valtion turvallisuuteen kohdistuvien ulkoisten uhkien torjuntaan muun 
muassa ylläpitämällä yhteyksiä asemamaan sekä siellä edustettuina olevien muiden maiden 
viranomaisiin. Yhdyshenkilöiden toiminta pohjautuu poliisin kansainvälistä tietojenvaihtoa 
koskevien, henkilötietojen käsittelystä poliisitoimessa annetun lain säännösten soveltamiseen. 

Suojelupoliisin hallinnollista asemaa ja tulosohjausta sekä valvonnan kehittämistä selvit- 
tänyt työryhmä esitti loppuraportissaan harkittavaksi, tulisiko Suojelupoliisin tiedustelullisia 
toimivaltuuksia kehittää. Työryhmän loppuraportista ilmenee, että toimivaltuustarpeiden 
taustalla oleva toimintaympäristön muutos koskee ennen kaikkea Suomen ulkoista turval- 
lisuustoimintaympäristöä. Työryhmän ehdotus, jonka mukaan Suojelupoliisin tulisi voida 
hankkia tietoja valtakunnan turvallisuutta vaarantavien hankkeiden torjumiseksi tietolähde- 
toiminnan avulla, koskee myös ulkomailla tapahtuvaa toimintaa. 


Puolustusvoimien tiedonhankinta ulkomaita koskien 


Sotilastiedustelu osana maanpuolustusta 


Puolustusvoimien maanpuolustustehtävässä suoritettavan sotilastiedustelutoiminnan on kat- 
sottu perinteisesti perustuvan puolustusvoimien lakisääteiseen tehtävään puolustaa valtakun- 
nan itsenäisyyttä ja alueellista koskemattomuutta. Tällöin sotilastiedustelun on katsottu sisäl- 
tyvän puolustusvoimista annetun lain 2 $:n 1 momentin 1 kohdan a ja b alakohtiin eikä sitä ole 
mainittu laissa erikseen. 

Sotilastiedustelu kohdistuu Suomen ulkopuoliseen toimintaympäristöön. Sotilastieduste- 
lun tehtävänä on muodostaa ja ylläpitää sotilaallisen päätöksenteon edellyttämää sotilasstra- 
tegista tilannekuvaa. Sen muodostamiseksi sotilastiedustelu seuraa Suomen turvallisuusym- 
päristön kehitystä, määrittää ympäristön muutokset ja tuottaa tietoa vallitsevasta tilanteesta. 
Sotilastiedustelulla puolustusvoimat ylläpitää ja kehittää puolustusvalmiutta. Sotilastieduste- 
lun kohteena ovat pääosin valtiotoimijat. Sotilastiedustelun tavoitteena on muodostaa ja yllä- 
pitää toimintaympäristötietoisuutta. Keskeistä on ennakkovaroituskyky sotilaallisten uhkien 
kehittymisestä, jotta Suomen turvallisuutta koskeva ylimmän valtionjohdon päätöksenteko 
Suomen valtion suvereniteettia vaarantavista uhista perustuu oikea-aikaiselle tilannetiedolle, 
ja mahdollistaa tarvittaessa oikea-aikaisiin varautumis- ja vastatoimiin ryhtymisen. 

Sotilastiedustelun tiedonhankintatoimivaltuuksista ei ole säädetty laissa. Sotilastiedustelu 
on järjestetty puolustusvoimien sisäisin määräyksin ja ohjein. 

Puolustusvoimat tekee toiminnan edellyttämää yhteistyötä ulkomaisten tiedusteluviran- 
omaisten kanssa. Yhteistyöllä pyritään tarpeellisten ulkomaisten tiedustelutietojen saamiseen 
puolustusvoimien käyttöön. 

Puolustusasiamiehet ulkomaanedustustoissa 


Diplomaattisia suhteita koskevan Wienin yleissopimuksen 3 artiklan mukaan diplomaattisen 
edustuston tehtäviin sisältyy muun muassa tutustuminen kaikin laillisin keinoin vastaanotta- 
javaltion oloihin ja tapahtumiin sekä niistä tiedottaminen lähettäjävaltion hallitukselle. Yleis- 
sopimuksen 7 artiklassa mainitaan edustuston henkilöistä erikseen sotilas-, laivasto- ja ilmai- 
luasiamiehet. 

Suomella on akkreditoituja puolustusasiamiehiä useissa valtioissa yhteensä noin 20. Mai- 
nitut virkamiehet raportoivat asemamaastaan sotilastiedustelulle. Puolustusvoimia koskevissa 
laeissa ei ole säännöksiä edustustoissa toimivien puolustusvoimien virkamiesten toimivaltuuk- 
sista. 


Sotilastiedustelu osana kriisinhallintaoperaatioita 


Puolustusvoimista annetun lain 2 $:n 1 momentin 3 -kohdan mukaan puolustusvoimien teh- 
tävänä on osallistuminen kansainväliseen sotilaalliseen kriisinhallintaan. Saman lain 2 luvus- 
sa säädetään puolustusvoimien toimivallasta. Lain 13 $:n mukaan puolustusvoimat osallistuu 
kansainväliseen sotilaalliseen kriisinhallintaan siten kuin sotilaallisesta kriisinhallinnasta an- 
netussa laissa (211/2006) säädetään. 

Sotilaallisesta kriisinhallinnasta annetun lain 5 $:n mukaan puolustusministeriö antaa so- 
tilaallisen kriisinhallinnan edellyttämät tehtävät puolustusvoimille sekä ohjaa ja valvoo soti- 
laallista kriisinhallintaa. Suomalaiseen kriisinhallintaorganisaatioon voi kuulua kriisinhal- 
lintajoukkoja, erillisiä yksiköitä ja yksittäisiä henkilöitä. Kriisinhallintaorganisaatio kuuluu 
puolustusvoimiin ja on pääesikunnan alainen siten kuin sotilaallisesta kriisinhallinnasta an- 
netun lain 5 $:ssä säädetään. Toiminnallisesti kriisinhallintaorganisaatio on sotilaallisesta krii- 
sinhallinnasta annetun lain 1 $:n 3 momentissa tarkoitetun toimeenpanijan alainen. Näitä ovat 
YK, Euroopan turvallisuus- ja yhteistyöjärjestö (Etyj), Euroopan unioni (EU), Pohjois-Atlantin 
liitto (Nato) taikka muu kansainvälinen järjestö tai maaryhmä. Sotilaallisesta kriisinhallinnasta 
annetussa laissa tai puolustusvoimien toimintaa koskevissa laessa ei ole erityissääntelyä kriisin- 
hallintaoperaatioiden sotilastiedustelusta. Operaatioihin voi kuulua tiedusteluelin. 

Kriisinhallintaoperaatiossa sotilasjoukko toimii toisen valtion alueella. Sotilasjoukkojen 
asema toisen suvereenin valtion alueella (operaation isäntävaltio) järjestetään sopimuksin, 
joissa määrätään joukkojen oikeudellisesta asemasta ja immuniteetista isäntävaltion alueella. 
Näitä sopimuksia kutsutaan joukkojen oikeudellista asemaa säänteleviksi sopimuksiksi (Sta- 
tus of Forces Agreement, SOFA-sopimus). Lähtökohtaisesti SOFA-sopimusten neuvottelusta 
vastaa operaation valtuuttaja tai toimeenpanija suhteessa operaation isäntävaltioon. Pääsään- 
töisesti kyseisten sopimusjärjestelyistä johtuvat velvollisuudet, käytännössä erivapauksien ja 
-oikeuksien myöntäminen kriisinhallintajoukolle, kohdentuvat yksipuolisesti operaation isän- 
tävaltioon. On syytä korostaa, että SOFA-sopimukset eivät luo toimivaltuuksia operaatioissa 
palveleville joukoille. Toimivaltuudet seuraavat operaation kansainvälisoikeudellisesta man- 
daatista, joukkoja lähettävien maiden kansallisesta lainsäädännöstä sekä operaatiossa anne- 
tuista sotilaskäskyistä. 

3.4 


3.4.1 


Tietoturvauhkien torjunnasta 
Yleistä 


Suomi on tietoyhteiskuntana ja kansainvälisiin markkinoihin nojaavana taloutena riippuvai- 
nen tietoinfrastruktuurin häiriöttömästä toiminnasta. Viestintäverkkojen ja -palvelujen toi- 
mivuus ja luotettavuus ovat tärkeitä edellytyksiä Suomen talouden kasvulle, kilpailukyvylle, 
innovaatioille ja hyvinvoinnille kaikilla yhteiskunnan toimialoilla. 

Tietoinfrastruktuurin toimintavarmuus on tärkeää myös yhteiskunnan kokonaisturvalli- 
suuden kannalta. Yhteiskunnan tietoteknistyminen, tietoliikenneinfrastruktuurin ulkomaisen 
omistuksen kasvu sekä valtionhallinnon tietoteknisten toimintojen ulkoistaminen asettavat 
uudenlaisia vaatimuksia yhteiskunnan elintärkeiden toimintojen turvaamiseksi. Yhteiskunnan 
elintärkeillä toiminnoilla tarkoitetaan poikkihallinnollisia, yhteiskunnalle välttämättömiä toi- 
mintokokonaisuuksia, joiden on oltava turvattuina kaikissa tilanteissa. Tietoteknisten järjes- 
telmien toimimattomuus, informaatioinfrastruktuurin luhistuminen ja erilaiset tietoturvauhat 
vaikuttavat kielteisesti julkisiin palveluihin, liike-elämään sekä hallintoon ja siten koko yhteis- 
kunnan toimintaan. Valtaosa Suomen kriittisestä tietoliikenneinfrastruktuurista ja sen palve- 
luista on yksityisen sektorin omistamaa ja tuottamaa, mistä johtuen sen merkitys yhteiskunnan 
elintärkeiden toimintojen turvaamisessa on tärkeä. 

Sähköisen viestinnän sekä tietoverkkojen ja -järjestelmien toimintaa ja häiriöttömyyttä 
suojataan tietoturvan avulla. Tietoturvalla tarkoitetaan hallinnollisia ja teknisiä toimia, 
joilla varmistetaan se, että tiedot ovat vain niiden käyttöön oikeutettujen saatavilla (luot- 
tamuksellisuus), ettei tietoja voida muuttaa muiden kuin siihen oikeutettujen toimesta 
(eheys) ja että tiedot ja tietojärjestelmät ovat niiden käyttöön oikeutettujen hyödynnettä- 
vissä (käytettävyys). 

Sähköisten viestintäverkkojen ja -palveluiden käyttäjinä olevat tahot huolehtivat tietotur- 
vastaan eri menetelmillä. Tietoturvaa voidaan ylläpitää esimerkiksi tietohallinnollisin keinoin 
ja asettamalla viestintäverkon tai palvelun käytölle teknisiä rajoituksia. Valtionhallinnon yhte- 
näinen luonne mahdollistaa sen, että hallinnon tietoturvaa voidaan ohjata keskitetysti ja yh- 
denmukaisten periaatteiden nojalla. Valtiovarainministeriö ohjaa ja johtaa julkisen hallinnon 
tietoturvallisuuden yleistä kehittämistä ja valtionhallinnon tietoturvallisuutta sekä ICT-varau- 
tumista. Valtiovarainministeriön ohjaava tehtävä perustuu muun muassa julkisen hallinnon 
tietohallinnon ohjauksesta annettuun lakiin (634/2011) ja valtion yhteisten tieto- ja viestintä- 
teknisten palvelujen järjestämisestä annettuun lakiin (1226/2013). 

Valtion ylimmän johdon päätöksenteon ja turvallisuusviranomaisten lakisääteisten tehtä- 
vien turvaamiseksi hallitus antoi vuonna 2013 esityksen laiksi julkisen hallinnon turvallisuus- 
verkkotoiminnasta (HE 54/2013).* Tavoitteena on säätää turvallisuusverkosta (TUVE), joka 
yhdistää samaan tietoliikenneverkkoon valtion johdon, ministeriöt, puolustusvoimat, rajavar- 
tioston, poliisin ja pelastustoimen. Turvallisuusverkolla voitaisiin varmistaa viranomaisten va- 
rautuminen tietoliikennehäiriöihin ja tietoliikenteen jatkuvuus. 

Julkisen hallinnon turvallisuusverkko tarjoaisi kaikille sen käyttäjille ja heidän keskeisille 
palveluntuottajilleen vakaan tieto- ja viestintäteknisen palveluympäristön. Turvallisuusverkon 
tietoliikenne- ja tietoturvaratkaisut mahdollistaisivat eri suojaustasojen sekä käyttäjien yh- 
teisten tai erillisten tietojenkäsittely-ympäristöjen toteuttamisen. Näin saavutettaisiin kustan- 
nustehokkaasti viranomaisille yhteinen ja yhteentoimiva koko maan kattava tietoverkko, joka 

toimii luotettavasti myös poikkeusoloissa ja muun muassa luonnonilmiöiden, sähkökatkosten 
tai jatkuvasti lisääntyvien tietoverkkohyökkäysten sattuessa. Valtiovarainministeriö päättäisi 
normaalioloissa ja niihin liittyvissä häiriötilanteissa turvallisuusverkon palvelutuotannon ja 
käytön ensisijaisuus-, kiireellisyys- ja muusta tärkeysmäärittelystä. 

Valtiovarainministeriö käynnisti vuonna 2013 myös valtion ympärivuorokautisen tieto- 
turvatoiminnan kehittämishankkeen (SecICT). Hankkeen tehtävänä on suunnitella ja perus- 
taa viranomaistoiminto laajojen sekä vakavien tietoturvahäiriötilanteiden ennaltaehkäisyyn 
ja koordinointiin. Hankkeessa laajennetaan ja kehitetään valtionhallinnon tietoturvallisuut- 
ta parantavia palveluita. Lisäksi hankkeessa käynnistetään häiriönratkaisuryhmien toiminta 
(VIRT-toiminta). Kehittäminen tapahtuu yhteistyössä valtion ja yksityisen sektorin tieto- ja 
kyberturvallisuuden toimijoiden sekä pilottiorganisaatioiden kanssa. Hankkeen on määrä 
päättyä vuoden 2015 lopussa, jolloin uusi toiminto käynnistyy vuoden 2016 alusta. 

Yksityisellä sektorilla keskitetty tietoturvaohjaus ei ole mahdollista, vaan tietoturvan taso 
ja tietoturvan ylläpitämiseksi valitut ratkaisut vaihtelevat jokaisen organisaation omien tarpei- 
den ja painotusten mukaan. Tietoturvauhkien havaitseminen ja niiltä suojautuminen perustuu 
niin hallinnossa kuin yksityiselläkin sektorilla käytännössä kaupallisiin tietoturvaohjelmiin ja 
-palveluihin. Osa valtionhallintoa ja huoltovarmuuskriittisista yrityksistä hyödyntää suojautu- 
misessaan myös Viestintäviraston vakavien tietoturvaloukkausten havainnointi- ja varoitusjär- 
jestelmä (HAVARO). 


3.4.2 Tietoyhteiskuntakaaren 272 8 


Tietoyhteiskuntakaari (917/2014) hyväksyttiin eduskunnassa 15.10.2014 (EV 106/2014 vp) ja 
se tuli voimaan 1.1.2015. Lailla kumotaan muun muassa sähköisen viestinnän tietosuojalaki 
(SVTSL). Tietoyhteiskuntakaaren 272 $:ssä on SVTSL 20 $:ää sisällöllisesti vastaava säännös. 
Tietoyhteiskuntakaari on säädetty perustuslakivaliokunnan myötävaikutuksella. 

Tietoyhteiskuntakaaren 272 $ antaa sähköisiä viestintäpalveluja hyödyntäville yrityksille, 
yhteisöille ja viranomaisille tietoturvastaan huolehtimisen tarkoituksessa oikeuden analysoida 
verkkoonsa tulevien ja siitä lähtevien viestien sisältöä muun muassa haittaa aiheuttavien häiri- 
öiden havaitsemiseksi, estämiseksi, selvittämiseksi ja esitutkintaan saattamiseksi. 

SVTSL:n 20 $:n alkuperäisten esitöiden (HE 125/2003 vp, s. 71) mukaan ilmaisulla ”haittaa 
aiheuttavat häiriöt” viitataan muun muassa haittaohjelmien tahalliseen laajaan levittämiseen 
ja käyttöön. Tietoyhteiskuntakaaren 272 $:n yksityiskohtaisissa perusteluissa todetaan, ettei 
tämän säännöksen osalta ole tarkoitus muuttaa vallitsevaa oikeustilaa (HE 221/2013 vp, s. 106). 

Viestinnän sisällön automaattinen analysointi kohdistuu kaikkien niiden viestien sisältöön, 
jotka tulevat sisään tai lähtevät ulos automaattista analysointia käyttävän tahon tietoverkosta 
tai -järjestelmästä. Analysoinnin pääasiallisena tarkoituksena on havaita haittaohjelmien yri- 
tyksiä tunkeutua tietojärjestelmään sekä järjestelmään mahdollisesti jo tunkeutuneiden haitta- 
ohjelmien viestintää isäntiensä kanssa. 

Haitalliset ohjelmat ja käskyt tunnistetaan ensi vaiheessa automaattisessa sisällöllisessä ana- 
lysoinnissa ennalta tehtyjen määrittelyiden perusteella, eikä viestin sisältö tällöin tule luonnol- 
lisen henkilön tietoon. Jos on ilmeistä, että automaattisessa suodatuksessa esiin noussut viesti 
sisältää haittaohjelman eikä tietoturvaa voida varmistaa automaattisin keinoin, sallii tietoyh- 
teiskuntakaaren 272 $ sen, että yritys, yhteisö tai viranomainen ottaa viestin sisällön manuaa- 
liseen käsittelyyn. 

Viestintäviraston Kyberturvallisuuskeskus 


Viestintäviraston Kyberturvallisuuskeskus on kansallinen tietoturvaviranomainen, joka muun 
muassa ennaltaehkäisee, kerää tietoa ja selvittää yleisiin viestintäverkkoihin liittyviä ja niiden 
kautta suomalaisiin tahoihin suuntautuvia tietoturvaloukkauksia sekä tiedottaa merkittävistä 
tietoturvauhkista. Kyberturvallisuusstrategian mukaan Kyberturvallisuuskeskuksen tehtävänä 
on myös yhdistetyn kyberturvallisuuden tilannekuvan tuottaminen ja ylläpitäminen. Kyber- 
turvallisuuskeskus kerää tietoja tietoverkkotapahtumista ja välittää sitä eri toimijoille sekä 
muodostaa ja jakaa kyberturvallisuuden yhdistettyä tilannekuvaa. Kyberturvallisuuskeskuk- 
sen asiakkaat voivat hyödyntää tilannekuvatietoa oman varautumisensa järjestämisessä ja pri- 
orisoinnissa. 

Tilannekuvan muodostamisessa hyödynnetään kansallisten lähteiden lisäksi Kyberturval- 
lisuuskeskuksen vapaaehtoisuuteen ja molemminpuoliseen luottamukseen perustuvaa kan- 
sainvälistä yhteistyöverkostoa. Yhteistyöverkostoon kuuluvien GovCERT-ryhmien emo-or- 
ganisaatiot ovat sijoittuneet omissa maissaan valtionhallinnon eri toiminteisiin. Esimerkiksi 
Ruotsin CERT-SE on osa siviilivalmiusvirastoa kun taas Saksan CERT-BUND toimii sisämi- 
nisteriön hallinnonalalla. Joissain valtioissa CERT-ryhmät on sijoitettu puolustusministeriön 
hallinnonalalle ja joissain CERT-ryhmät toimivat puolestaan osana tiedusteluviranomaista 
(Government Communications Headguarters, GCHO). 

HAVARO on Viestintäviraston Kyberturvallisuuskeskuksen huoltovarmuuskriittisille 
yrityksille ja valtionhallinnon toimijoille tarjoama tietoturvaloukkausten havainnointi- ja 
varoitusjärjestelmä, toiminta perustuu tietoyhteiskuntakaaren 272 S:ään (aiemmin SVTSL 
20 $:ään). HAVAROn tarkoituksena on tunnistaa erilaisten tunnisteiden avulla haitallista 
verkkoliikennettä ja tietoturvaa vaarantavia kehittyneitä verkkohyökkäyksiä (Advanced 
Persistent Threat, yleisesti APT). Järjestelmän toisena tarkoituksena on tukea paremman 
tilannekuvan muodostamista suomalaisiin tietoverkkoihin kohdistuvista tietoturvauhkista. 
Järjestelmässä hyödynnettävät tekniset haittaohjelmatunnisteet perustuvat pääosin Kyber- 
turvallisuuskeskuksen kotimaisilta ja ulkomaisilta yhteistyökumppaneilta saamiin tietoihin. 


Suomalaisen tiedustelulainsäädännön suuntaviivoja 


4. KANSAINVÄLINEN VERTAILU 


Jaksossa selvitetään sitä, millaista lainsäädäntöä Ruotsissa, Norjassa, Tanskassa, Alankomaissa 
ja Saksassa on kansalliseen turvallisuuteen kohdistuviin uhkiin liittyvästä tiedustelusta yleensä 
ja tietoverkkoympäristössä tapahtuvasta tiedustelusta erityisesti. 


4.1 Ruotsi 
4.1.1 — Tiedustelutoiminnan yleissääntely 


Puolustushallinnon tiedustelutoiminnasta säädetään sotilastiedustelusta annetulla yleislailla 
ja sitä täydentävällä asetuksella sekä erityislaeilla.* Sotilastiedustelua harjoittavat puolustus- 
voimat (Försvarsmakten), puolustusvoimien radiolaitos (Försvarets radioanstalt, FRA), puolus- 
tusvoimien materiaalilaitos (Försvaretsmaterielverk, FMV) ja kokonaismaanpuolustuksen tut- 
kimusinstituutti (Totalförsvarets forskningsinstitut, FOI), jotka toimivat puolustusministeriön 
alaisina. Tiedustelun toimiala on rajattu siten, että tiedustelutoimintaa harjoitetaan Ruotsin 
ulko-, turvallisuus- ja puolustuspolitiikan tueksi ja Ruotsiin kohdistuvien ulkoisten uhkien 
kartoittamiseksi. Toiminnalla tuetaan myös Ruotsin osallistumista kansainväliseen turvalli- 
suusyhteistyöhön. Tiedustelu saa koskea vain ulkomaisia olosuhteita. 

Hallitus päättää tiedustelutoiminnan yleisestä kohdentamisesta. Hallituksen erikseen ni- 
meämät viranomaiset voivat hallituksen päättämän yleisen kohdentamisen puitteissa antaa tie- 
dustelutoiminnan tarkempaa kohdentamista koskevia määräyksiä. Tiedustelun tehtävänä on 
hankkia, työstää ja analysoida tietoja. Tiedot hankitaan joko teknisesti tai henkilötiedustelul- 
la sekä avoimista että muista lähteistä. Tiedot raportoidaan toimeksiannon antaneelle taholle 
sekä niille mahdollisille muille tahoille, joita tiedot koskevat. Tiedustelutoimintaa harjoittavat 
viranomaiset voivat hallituksen tarkempien määräysten mukaan, laissa annetuin edellytyksin, 
tehdä yhteistyötä tiedustelutoiminnan alalla muiden maiden ja kansainvälisten organisaatioi- 
den kanssa. 

Tiedustelu ei voi ottaa hoitaakseen sellaisia tehtäviä, jotka lain tai muiden säännösten mu- 
kaan kuuluvat poliisin, turvallisuuspoliisin tai muiden lainvalvontaviranomaisten rikostorjun- 
ta- tai estämistoimivaltaan.* Puolustustiedustelutoiminnasta annetun lain esitöiden? mukaan 
tällä tarkoitetaan sitä, ettei tiedustelussa saada muuta lainsäädäntöä kiertämällä käyttää sel- 
laisia esitutkinta- tai pakkokeinotoimivaltuuksia, joiden käyttöalasta ja käytön edellytyksistä 
säädetään oikeudenkäymiskaaressa ja esimerkiksi poliisilaissa. Toisaalta tiedustelussa saadaan 
antaa tukea rikostorjuntaviranomaisille. Tältä osin lain esitöissä? todetaan, että turvallisuuspo- 
liisi on nykyisin monilta osin tiedustelupalvelunomaista ja suuntautuu myös ulkomailla har- 
joitettavaa Ruotsin turvallisuutta vaarantavaa toimintaa koskevien tietojen hankintaan. Tämän 


5 Lagom försvarsunderrättelseverksamhet (2000:130), Förordning om försvarsunderrättelseverksamhet (2000:131), Lag om behand- 
ling av personuppgifter i Försvarsmaktens försvarsunderrättelseverksamhet och militära säkerhetstjänst (2007:258) ja Förordning 
(2007:260) om behandling av personuppgifter i Försvarsmaktens försvarsunderrättelseverksamhet och militära säkerhetstjänst. 


6 — Säännösmuutos voimaan 1.1.2015. Aiempi sanamuoto: ”--polisens och andra myndigheters brottsbekämpande och brottsforebyg- 
gande verksamhet”. 


7 Regeringens proposition 1999/2000:25. 


8 Regeringens proposition 2006/07:63: ”En anpassad försvarsunderrättelseverksamhet”. 

4.1.2 


tehtävänsä puitteissa turvallisuuspoliisin on voitava hyödyntää myös tiedustelusta vastaavien 
viranomaisten tiedonhankintakapasiteettia. 

Tiedustelua harjoittavilla viranomaisilla on velvollisuus raportoida puolustusministeriöl- 
le toiminnan yleisestä suuntautumisesta, kansainvälisestä yhteistyöstä sekä erityisillä tiedon- 
hankintakeinoilla tehtävästä tiedustelusta. Näitä erityisiä tiedonhankintakeinoja ei ole katsottu 
voitavan avata laissa, mutta lain esitöissä todetaan, että niillä viitataan pääasiallisesti henkilö- 
ja signaalitiedusteluun.” Tiedusteluviranomaisten tulee myös tehdä vuosittain menneen vuo- 
den tiedustelutoiminnasta julkinen yleiskatsaus. Hallituksen määräämä viranomainen, valtion 
tiedustelutarkastus (statens inspektion för försvarsunderrättelseverksamheten, SIUN), valvoo 
puolustustiedustelutoimintaa. SIUN valvoo muun muassa lain noudattamista, tiedustelun 
kohdentamista ja tiedonhankinnassa käytettyjä menetelmiä. 


Signaalitiedustelu 


Signaalitiedustelusta säädetään sitä koskevassa erityislaeissa ja -asetuksessa.' Signaalitiedus- 
telua harjoittaa puolustusvoimien radiolaitos (FRA), joka on puolustusministeriön alainen 
siviiliorganisaatio eikä siten osa puolustusvoimia. FRA:n tehtävänä on hankkia tiedustelutie- 
toja saamiensa toimeksiantojen mukaisesti ja toimittaa hankkimansa tiedot toimeksiantajien 
käyttöön. 

Signaalitiedustelulain mukaan signaalitiedustelulla tarkoitetaan elektronisessa muo- 
dossa olevien signaalien hakemista (inhämta signaler i elektronisk form). Määritelmä on 
tekniikkaneutraali ja kattaa kaikki signaalitiedustelun menetelmät, kuten esimerkiksi kaape- 
li- ja radiosignaalitiedustelun sekä manuaalisen ja automaattisen tietojenkeruun. Signaalitie- 
dustelu jakautuu neljään vaiheeseen, jotka ovat signaalitiedustelun kohdentaminen, tietojen 
kerääminen, tietojen työstäminen ja tietojen raportointi. 

Signaalitiedustelun edellytyksenä on, että sekä yleisessä puolustustiedustelulaissa että sig- 
naalitiedustelua koskevassa erityislaissa määritellyt edellytyksen täyttyvät. Yleisen lain mu- 
kaan kyse tulee olla Ruotsin ulko-, turvallisuus ja puolustuspolitiikkaa tukevasta, ulkomaisia 
olosuhteita koskevasta tiedustelutehtävästä, jossa kartoitetaan Ruotsiin kohdistuvia ulkoisia 
uhkia. Signaalitiedustelua koskeva erityislaki puolestaan määrittelee tyhjentävästi ne uhat ja 
tilanteet, joiden kartoittamiseksi signaalitiedustelua saadaan käyttää.'' Jos toiminnan kannalta 
on välttämätöntä, voidaan tietoja hankkia myös signaaliympäristössä, teknisessä kehityksessä 
ja signaalisuojassa tapahtuvien muutosten seuraamiseksi sekä tiedonhankinnassa käytettävän 
tekniikan ja menetelmien kehittämiseksi. Yleisenä rajoituksena on se, että jos sekä signaalin 
vastaanottaja ja lähettäjä ovat Ruotsissa, ei signaalia saa kerätä. 

Signaalitiedusteluun ryhtyminen edellyttää aina toimeksiantoa, jonka FRA:lle voi antaa 
valtioneuvosto, valtioneuvoston kanslia, puolustusvoimat, keskusrikospoliisi tai suojelupoliisi. 
Toimeksianto ei saa viitata yksinomaan tiettyyn luonnolliseen henkilöön. 


10 


11 


Regeringens proposition 2006/07:63: ”En anpassad försvarsunderrättelseverksamhet”. 


Lag (2008:717) om signalspaning i försvarsunderrättelseverksamhet, Lag (2007:259) om behandling av personuppgifter i Försvarets 
radioanstalts försvarsunderrättelse- och utvecklingsverksamhet ja Förordning (2008:923) om signalspaning i försvarsunderrättelse- 
verksamhet. 


Tällaisia tilanteita ovat signaalitiedustelusta annetun lain 1 $:n mukaan: a) Ruotsiin kohdistuva sotilaallinen uhka, b) Ruotsin int- 
ressit kansainvälisissä operaatioissa, c) kansainvälinen terrorismi tai järjestäytynyt rikollisuus, joka voi uhata merkittäviä kansallisia 
intressejä, d) joukkotuhoaseet, e) ulkoiset yhteiskunnan infrastruktuuriin kohdistuvat uhat, f) kansainväliseen turvallisuuteen vai- 
kuttavat konfliktit ulkomailla, g) ulkopuolinen Ruotsin intresseihin kohdistuva tiedustelutoiminta ja h) Ruotsin ulko-, turvallisuus 
ja puolustuspolitiikan kannalta merkittävä vieraan vallan toiminta tai aikomus. 


Suomalaisen tiedustelulainsäädännön suuntaviivoja 


Vaikka laki on tekniikkaneutraali, sisältyy siihen joitain kaapelitiedustelua koskevia erityis- 
säännöksiä. Kaapelitietoliikennettä saadaan tiedustella vain silloin, kun se ylittää Ruotsin rajan. 

Signaalitiedustelu edellyttää aina erityistuomioistuimena toimivan puolustustiedustelu- 
tuomioistuimen lupaa. Kaapelitiedustelua koskevan lupahakemuksen tulee sisältää kuvaus 
tiedustelutehtävästä, tieto siitä, mihin kaapelin kuituihin tiedonhankinta halutaan kohdistaa, 
käytettävät hakuehdot, luvan kesto ja muut seikat, joihin signaalitiedusteluviranomainen ha- 
luaa vedota. Laissa on myös annettu tarkat edellytykset sille, milloin tuomioistuin voi myöntää 
luvan, ja mitä luvasta tulee käydä ilmi. Myöntämisedellytykset liittyvät erityisesti toiminnan 
ja tehtävän lainmukaisuuteen ja suhteellisuuteen. Luvasta tulee käydä ilmi tiedonhakutehtävä, 
mitä kaapeleiden kuituja lupa koskee, mitä hakuehtoja tai hakuehtokategorioita saa käyttää, 
luvan kesto ja muut ehdot, joita tarvitaan yksittäisen henkilön yksityisyyden suojaan puuttu- 
misen rajoittamiseksi. Hakuehdoilla tarkoitetaan lain esitöiden mukaan”. sellaisia käsitteitä, 
joiden avulla tietomäärästä (informationsmängd) voidaan löytää sellaiset tietueet tai tietoryh- 
mät (uppgiftskonstellationer), joissa kyseinen käsite esiintyy. Hakuehto voi myös sisältää sellai- 
sia muuttujia, joilla kyetään erottelemaan suurempia tietomääriä. 

Mahdollisuutta käyttää yksittäiseen luonnolliseen henkilöön viittaavaa hakuehtoa on rajat- 
tu yksityisyyden suojan varmistamiseksi. Tällaista hakuehtoa voidaan käyttää vain, jos se on 
erityisen tärkeää tiedustelutoiminnalle. Lisäksi FRA:lla on velvollisuus antaa selvitys signaali- 
tiedustelua valvovalle valtion tiedustelutarkastukselle tällaisista hakuehdoista. Luonnolliselle 
henkilölle tulee ilmoittaa niin pian kuin mahdollista ja viimeistään kuukausi tiedusteluteh- 
tävän päättymisestä, milloin ja missä tarkoituksessa tiedustelu on toteutettu, ellei salassapito- 
määräyksistä muuta johdu. 

Tietoliikennekaapelissa tapahtuva tietojenkeruu edellyttää tietoliikenneoperaattorin kanssa 
tehtävää yhteistyötä. Tämän takia kaapelin omistavilla tietoliikenneoperaattoreilla on velvol- 
lisuus viedä Ruotsin rajat ylittävä tietoliikenne määritettyyn yhteyspisteeseen tai -pisteisiin. 
Lisäksi operaattoreilla on velvollisuus luovuttaa viranomaiselle sellaiset tiedot, jotka helpotta- 
vat signaalien haltuunottoa. Operaattoreiden tulee suorittaa edellä mainitut toimenpiteet siten, 
ettei niiden salassapito vaarannu.'* 

Vain valvontaviranomaisena toimivalla valtion tiedustelutarkastuksella on pääsy operaat- 
toreiden yhteyspisteisiin viemään tietoliikenteeseen. Sen tehtävänä on erotella ja luovuttaa 
FRA:lle pääsy vain tuomioistuimen luvassa yksilöityihin kaapelin kuituihin.'* FRA:n suoritta- 
mat haut kohdistuvat näihin kuituihin. FRA raportoi signaalitiedustelulla hankitut tiedot toi- 
meksiantajalle sekä laissa määritellyin edellytyksin muillekin viranomaisille. 

FRA:ssa toimii tietosuojaneuvosto (Integritetsskyddsräd), jonka tehtävänä on valvoa yksi- 
tyisyyden suojan toteutumista. Neuvosto raportoi FRA:n johdolle ja tarvittaessa valtion tie- 
dustelutarkastukselle. Lisäksi signaalitiedustelua valvovat tietosuojavaltuutettu, eduskunnan 
oikeusasiamies ja oikeuskansleri. 

Valtion tiedustelutarkastuksen valvonta koskee etenkin signaalitiedustelun hakuehtojen 
käyttöä, tietojen hävittämistä ja raportointia. Se voi myös määrätä tiedustelutoimenpiteen lo- 
petettavaksi ja tiedot tuhottaviksi, mikäli toiminta ei ole ollut luvan mukaista. Valtion tiedus- 


12 Regeringens proposition 2006/07:63, s. 76-77. 

13 Lag(2003:389) om elektronisk kommunikation 19 a $ 

14 Lagom signalspaning 12 $. Kyseessä on lailla 2009:967 tehty muutos, jota koskee hallituksen esitys Prop 2008/09:21 Förstärkt integri- 
tetsskydd vid signalspaning. Aiemmin lupaehdon mukaisen tietojenkeruun yhteyspisteessä toteutti FRA. Muutosta perusteltiin sillä, 


että signaalitiedustelun uskottavuuden lisääminen edellyttää, että signaalitiedusteluviranomaisella ei ole pääsyä muihin kaapeleiden 
kuituihin kuin niihin, joita luvat koskevat. 

telutarkastus voi luonnollisen henkilön pyynnöstä tarkastaa, onko tämän viestejä seurattu ja 
onko mahdollinen seuranta ollut lain mukaista. Tietosuojavaltuutettu (Datainspektion) valvoo 
yksityisyydensuojan toteutumista myös FRA:n toiminnassa. 

Signaalitiedustelulla hankittujen henkilötietojen käsittelystä säädetään erillisessä laissa." 


Norja 


Norjassa tiedustelusta ja tiedustelupalvelun toiminnasta säädetään laissa tiedustelupalve- 
lusta ja sitä täsmentävässä asetuksessa.'* Puolustusministeriö voi antaa asetusta täydentäviä 
määräyksiä. Tiedustelutoimintaa harjoittaa puolustusvoimien organisaatiossa toimiva Nor- 
jan tiedustelupalvelu (Etterretningstjenesten, E-tjenesten, NIS). Se vastaa tiedustelupalvelulain 
mukaisten ulkoisten uhkien sekä ulkomaisten toimijoiden motiivien, niiden suorituskyvyn ja 
käyttämien menetelmien havaitsemisesta ja analysoinnista. Tiedustelutoiminnan tarkoitukse- 
na on ehkäistä uhkia ja luoda kestävä pohja ulko-, turvallisuus- ja puolustuspolitiikkaa koske- 
valle päätöksenteolle. Ohjauksesta ja valvonnasta vastaa puolustusministeriö, jota kohtaan tie- 
dustelupalvelulla on raportointivelvollisuus toiminnastaan. Valtion sisäisestä turvallisuudesta 
vastaa poliisin turvallisuuspalvelu (Politiets sikkerhetstjeneste, PST). 

Norjan tiedustelupalvelun tehtävänä on hankkia, työstää ja analysoida tietoa, joka koskee 
Norjan etuja suhteessa vieraisiin valtioihin, organisaatioihin ja yksilöihin ja tätä taustaa vas- 
ten laatia uhka-analyyseja ja tiedusteluarvioita siinä laajuudessa, kun tämä voi myötävaikuttaa 
tärkeiden kansallisten intressien turvaamiseen.” Laissa oleva luettelo kansallisista eduista ei 
kuitenkaan ole tyhjentävä. Puolustusministeriö antaa tiedustelupalvelulle tehtävät puolustus- 
voimien päällikön kautta. Tiedustelupalvelun on laadittava selvityksiä ja kerättävä tietoa hal- 
lituksen ja asianomaisten ministeriöiden tarpeiden mukaan. Tiedustelupalvelulle on säädetty 
oikeus kansainväliseen tiedusteluyhteistyöhön muiden maiden ja kansainvälisten organisaa- 
tioiden kanssa sekä erityinen velvollisuus tehdä yhteistyötä niiden puolustusliittojen kanssa, 
joihin Norja kuuluu. 

Tiedustelupalvelun käytössä olevista tiedonhankintamenetelmistä ei ole säädetty. Tiedon- 
hankintaa on kuitenkin rajoitettu laissa siten, että tiedustelupalvelu ei saa Norjan alueella val- 
voa eikä muuten salassa kerätä tietoja norjalaisista luonnollisista tai juridisista henkilöistä. 
Poikkeuksena tästä tiedustelupalvelu voi kuitenkin kerätä tietoja sellaisista norjalaisista hen- 
kilöistä, jotka osallistuvat laittomaan tiedustelutoimintaan vieraan valtion puolesta Norjassa. 
Tällöin tiedonhankinnan on tapahduttava poliisin turvallisuuspalvelun välityksellä tai sen hy- 
väksymänä. 

Tiedustelupalvelun ja poliisin turvallisuuspalvelun välistä yhteistyötä säännellään asetuk- 
sella'*, jonka tarkoituksena on edistää osapuolten välistä yhteistyötä. Yhteistyön priorisoitu- 

Lag (2007:259) om behandling av personuppgifter i Försvarets radioanstalts försvarsunderrättelse- och utvecklingsverksamhet. 
Lov om etterretningstjenesten 1998-03-20 nr 11 ja Instruks om etterretningsstjenesten FOR 2001-08-31 nr 1012. 


Tällaisia tärkeitä kansallisia intressejä ovat muun muassa: a) Norjan ulkomaan-, puolustus- ja turvallisuuspolitiikan muotoilu, b) 
valmiussuunnittelu ja kriisinhallinta, c) puolustusvoimien pitkän ajan suunnittelu ja rakennekehitys, d) puolustusvoimien operatii- 
visten osastojen tehokkuus, e) tuki sellaisille puolustusliitoille, joissa Norja on mukana, f) norjalaiset joukot, jotka ovat mukana kan- 
sainvälisissä sotilaallisissa operaatioissa, g) Norjan osallistuminen kansainvälisiin aseriisunta- ja aserajoitussopimuksiin ja näiden 
sopimusten seuranta sekä h) kansainvälinen terrorismi i) ylikansalliset ympäristöongelmat ja j) joukkotuhoaseiden levittäminen ja 
sellaisten aseiden valmistukseen tarvittavat laitteet ja materiaalit. 


Instruks om samarbeidet mellom Etterretningstjenesten og Politiets sikkerhetstjeneste 13. oktober 2006 nr. 1151 

ja aloja ovat terrorismin, joukkotuhoaseiden levittämisen ja laittoman tiedustelutoiminnan 
torjunta sekä tärkeitä norjalaisia etuja koskevat muut olosuhteet. Palveluiden tulee avustaa 
toisiaan niin konkreettisten tiedonhankintaoperaatioiden toteuttamisessa ja operatiivisten 
tietojen vaihtamisessa kuin strategisten tietojen analysoinnissa ja uhka-arvioinnissa. Yh- 
teistyön edellytyksenä on, että osapuolet noudattavat omista toimivaltuuksistaan annettuja 
säännöksiä. 

Tiedustelupalvelun valvonnasta säädetään kaikille turvallisuusviranomaisille yhteisessä 
laissa tiedustelu-, valvonta- ja turvallisuuspalveluiden valvonnasta.” Lain mukaan tieduste- 
lupalvelua valvoo suurkäräjien tiedustelu-, valvonta- ja turvallisuuspalveluiden valvontava- 
liokunta. Valiokunta on toiminnassaan itsenäinen ja suurkäräjistä riippumaton. Valvonnan 
tarkoituksena on ehkäistä ja selvittää mahdollisia väärinkäytöksiä, varmistaa tiedustelussa käy- 
tettävien keinojen oikeasuhtaisuus ja ihmisoikeuksien kunnioittaminen sekä valvoa, että toi- 
minta on lainmukaista eikä aiheuta kohtuutonta vahinkoa yhteiskunnalle. Valvontaa tehdään 
sekä oma-aloitteisesti että käsittelemällä kanteluita. Valiokunnalle on sen tehtävien puitteissa 
taattu laajat pääsyoikeudet tiedustelupalvelun arkistoihin, rekistereihin ja toimitiloihin. Val- 
vontavaliokunta antaa vuosittain toiminnastaan selvityksen suurkäräjille. 


Tanska 


Tanskassa tiedustelua harjoittaa puolustusministeriön alaisuudessa toimiva siviiliviranomai- 
nen, puolustusvoimien tiedustelupalvelu (Forsvarets Efterretningstjeneste, FE). Puolustusvoi- 
mien tiedustelupalvelusta annetussa laissa säädetään sen tehtävistä, toimivallasta ja tiedustelu- 
toiminnan valvonnasta. 

FE vastaa sekä Tanskan ulkomaantiedustelusta että sotilastiedustelusta. Se toimii myös kan- 
sallisena tietoturvaviranomaisena. FE:n tehtäviä ja toimintaa säännellään vuonna 2013 anne- 
tulla Puolustusvoimien tiedustelupalvelua koskevalla lailla, joka korvasi ns. puolustuslakiin”! 
sisältyneen varsin suppean aiemman sääntelyn. FE:n lakisääteisinä tehtävinä on luoda tiedus- 
telullinen perusta Tanskan ulko-, turvallisuus- ja puolustuspolitiikalle, auttaa ehkäisemään ja 
torjumaan Tanskaan ja Tanskan etuihin kohdistuvia uhkia, ja näissä tarkoituksissa kerätä, työs- 
tää ja analysoida ulkomaisia suhteita koskevia tietoja, joilla on merkitystä Tanskalle ja Tanskan 
eduille ulkomailla, sekä raportoida niistä. FE:llä on velvollisuus informoida puolustusminis- 
teriötä olosuhteista, joilla on merkitystä Tanskalle ja sen eduille, sekä FE:n tehtäväkenttään 
vaikuttavista olosuhteista ja seikoista. Puolustusministerin päätöksellä tiedustelupalvelu voi li- 
säksi suorittaa muitakin tehtäviä, jotka liittyvät johonkin edellä mainittuun tiedustelupalvelun 
tehtävään. 

FE:tä koskeva toimivaltuussääntely on yleispiirteistä. FE saa kerätä ja hankkia tietoja, joilla 
voi olla merkitystä sen harjoittamalle tiedustelutoiminnalle. Ulkomaiden olosuhteisiin koh- 
distuvia tiedonhankintatehtäviä hoitaessaan se saa kerätä tietoja myös Tanskan kansalaisista ja 
tanskalaisista oikeushenkilöistä sekä maassa oleskelevista ulkomaalaisista. Laissa ei ole tämän 
tarkemmin säädetty tiedustelupalvelun toimivaltuuksista, eikä laki erittele eri tiedonhankinta- 
tapoja. Julkisten lähteiden mukaan tietojen hankinta tapahtuu niin henkilötiedonhankintana, 


19 


Lov om kontroll med etterretnings-, overväknings- og sikkerhetstjeneste 1995-02-03 nr 07. 


20 Lov om Forsvarets Efterretningstjeneste (602/2013). 


21 


Lov om forsvarets formäl, opgaver og organisation m.v. (122/2011). 


Tiedonhankintalakityöryhmän mietintö - puolustusministeriö 2015 41 


42 


4.4 


4.4.1 


signaalitiedustelun avulla elektronisesti satelliiteista ja maassa olevista tietoliikennelinjoista 
kuin myös avoimista lähteistä ”. Henkilötietojen käsittelyyn sovelletaan sekä luonnollisten että 
oikeushenkilöiden osalta soveltuvin osin henkilötietojen käsittelystä annetun lain säännöksiä. 
Lakiin ei sisälly säännöksiä tiedonhankinnan lupamenettelystä. 

Tiedustelupalvelun ohella Tanskassa on poliisin turvallisuuspalvelu (Politiets Efterretnin- 
gstjeneste, PET). PETin ulkomaantoiminnasta ei ole nimenomaisia säännöksiä, mutta sen toi- 
mintaa säätelevän lain” esitöiden mukaan sillä katsotaan olevan oikeus toteuttaa yhteisiä tie- 
tolähdeoperaatioita tiedustelupalvelun ja ulkomaisten tiedusteluelinten kanssa niin Tanskassa 
kuin ulkomailla. Tietolähteitä voidaan myös lähettää ulkomaille keräämään PET:n toimialaan 
kuuluvaa tietoa. 

FE ja PET saavat luovuttaa toisilleen henkilö- ja muita tietoja, jos luovuttamisella voi olla 
merkitystä niiden tehtävien suorittamiselle. Tarkoituksena on, ettei osapuolten tarvitsisi jo- 
kaisen yksittäisen tiedonluovutustapahtuman yhteydessä arvioida erikseen sitä, onko tie- 
donluovutus välttämätön. FE:tä ja PET:iä koskevien lakien säätämistä esittäneen valtiollisen 
mietinnön mukaan palveluiden tehtävät ovat niin läheisesti sidoksissa toisiinsa, että tietojen 
luovuttaminen niiden välillä on pitkälti rinnastettavissa viranomaisen sisäiseen tietojen luo- 
vuttamiseen.”* 

FE:n toimintaa valvovat puolustusministeriö, valvontakomitea, kansankäräjien tiedustelu- 
palveluvaliokunta sekä rahavarojen käytön osalta valtiontalouden tarkastusvirasto. 

Valvontakomitean keskeisenä tehtävänä on valvoa henkilötietojen käsittelyn ja rekisterin- 
pidon lainmukaisuutta tiedustelu- ja turvallisuuspalveluiden toiminnassa. Se voi ottaa henki- 
lötietojen käsittelyä koskevan asian tutkittavakseen joko omasta aloitteestaan tai rekisteröidyn 
pyynnöstä. Se voi myös suorittaa tarkastuksia ja katselmuksia tiedustelu- ja turvallisuuspalve- 
luiden tiloissa ja sillä on niiden henkilörekistereihin ja virkamiehiin kohdistuva yleinen tie- 
donsaantioikeus. Komitea voi antaa lausuntoja ja suosituksia tiedustelupalveluille. 

Tiedustelu- ja turvallisuuspalveluiden yhteisenä parlamentaarisena erityisvalvontaelimenä 
toimii kansankäräjien tiedustelupalveluvaliokunta. Hallituksen tulee informoida valiokuntaa 
tiedustelu- ja turvallisuuspalveluiden toiminnalle osoittamistaan suuntaviivoista sekä sellaisis- 
ta turvallisuuteen liittyvistä tai ulkopolitiikan alaan kuuluvista kysymyksistä, joilla on merki- 
tystä niiden toiminnan kannalta. Olennaisten uusien tehtävien antaminen tiedustelu- ja turval- 
lisuuspalveluille edellyttää, että tehtävät on ensin käsitelty valiokunnassa. 


Alankomaat 

Tiedustelu- ja turvallisuuspalvelut 

Alankomaissa tiedustelutoimintaa harjoittavat sisäasiainministeriön alainen yleinen tieduste- 
lu- ja turvallisuuspalvelu (Algemene Inlichtingen- en Veiligheidsdienst, AIVD) ja puolustusmi- 


nisteriön alainen sotilastiedustelu- ja turvallisuuspalvelu (Militaire inlichtingen en veiligheid, 
MIVD). Molempien tehtävistä ja toimivaltuuksista säädetään laissa tiedustelu- ja turvallisuus- 


22 http://fe-ddis.dk vierailtu 8.12.2014. 


23 Lovom Politiets Efterretningstjeneste 


24 Betaenkning om PET og FE (1529/2012). 

palveluista.” Toimivaltaisella ministerillä on lisäksi oikeus antaa yksityiskohtaisempaa säänte- 
lyä alaisensa elimen organisaatiosta, työtavoista sekä johtamisesta. 

AIVD ja MIVD suorittavat sekä tiedustelua että vastatiedustelua. Palveluilla on velvollisuus 
tukea toisiaan tehtäviensä suorittamisessa. Niillä on yhteinen koordinaattori, jonka tehtävä- 
nä on huolehtia menettelytapojen yhteensovittamisesta. Tiedustelu- ja turvallisuuspalveluiden 
päälliköillä on velvollisuus tukea koordinaattoria hänen tehtävässään. 

Yleisen tiedustelu- ja turvallisuuspalvelun tehtävänä on kansallisen turvallisuuden ylläpitä- 
miseksi hankkia tietoa ja arvioida demokraattista yhteiskuntajärjestystä tai valtion elintärkeitä 
etuja vaarantavia ryhmiä, henkilöitä ja muita valtioita, laatia turvallisuusselvityksiä, edistää 
toimia valtion elintärkeiden etujen suojaamiseksi sekä laatia uhka- ja riskiarvioita tiettyjen 
henkilöiden, palveluiden ja omaisuuden suojaamiseksi. 

Sotilastiedustelu- ja turvallisuuspalvelun tehtävänä on kansallisen turvallisuuden ylläpitä- 
miseksi hankkia tietoa ja arvioida muiden valtioiden asevoimien operatiivista suorituskykyä, 
tehdä turvallisuusselvityksiä, tutkia ja arvioida omien asevoimien tilaa ja organisointia, edistää 
asevoimien operatiivisten intressien suojaamista sekä laatia uhka- ja riskiarvioita sotilaallisten 
kohteiden ja tiettyjen niihin liittyvien henkilöiden, tilojen ja palveluiden suojaamiseksi. 

Alankomaissa toimivaltuussääntely on varsin yksityiskohtaista. Turvallisuus- ja tieduste- 
lupalveluiden tulee ensisijaisesti käyttää julkisista lähteistä tai yhteistyökumppaneilta saata- 
via tietoja. Tämän lisäksi niillä on oikeus käyttää laissa määriteltyjä erityisiä toimivaltuuksia, 
joiden nojalla ne voivat harjoittaa esimerkiksi henkilö- ja signaalitiedustelua.* Erityisten toi- 
mivaltuuksien käyttö edellyttää lupaa, jonka pääsääntöisesti myöntää sisäministeri tai puolus- 
tusministeri. Toimivaltuuksien käyttöä koskevat muun muassa vähimmän haitan periaate ja 
suhteellisuusperiaate. 

Tiedustelu- ja turvallisuuspalvelut raportoivat toiminnastaan vuosittain parlamentille. Oh- 
jaavien ministereiden antama raportti sisältää katsauksen siitä, millaisiin kohteisiin palvelut 
ovat kohdistaneet tai tulevat kohdistamaan toimintaansa. 

Tiedustelu- ja turvallisuuspalveluiden toiminnan lainmukaisuutta arvioi riippumaton ar- 
viointikomitea. Komitea perustettiin Euroopan ihmisoikeussopimuksen artiklan 8 mukaisen 
yksityisyyden suojan ja artiklan 13 mukaisen tehokasta oikeussuojakeinoa koskevan oikeuden 
varmistamiseksi. Valvontakomitea käsittelee ja tutkii tiedustelu- ja turvallisuuspalveluiden toi- 
minnasta tehtyjä kanteluita. Valvontakomitea antaa kantelun ratkaisemista koskevan ehdotuk- 
sensa vastuuministerille. Ehdotus ei ole ministeriä sitova. Jos kantelija on tyytymätön ministe- 
rin asiassa tekemään ratkaisuun, hän voi valittaa siitä oikeusasiamiehelle. Laillisuusvalvonnan 
ohella valvontakomitean tehtävänä on antaa tiedustelu- ja turvallisuuspalveluita koskevia neu- 
voja ja suosituksia niiden toiminnasta vastuullisille ministereille. 

Komitea voi suorittaa tarkastuksia ja katselmuksia tiedustelu- ja turvallisuuspalveluiden ti- 
loissa. Tehtäviinsä liittyen sillä on yleinen tiedonsaantioikeus. 

Tiedustelu- ja turvallisuuspalveluita valvovana parlamentaarisena erityisvalvontaelimenä 
toimii parlamentin alahuoneen tiedustelu- ja turvallisuuspalveluvaliokunta. Valiokunta rapor- 
toi työstään parlamentille. 


25 Wetop de inlichtingen- en veiligheidsdiensten 2002, Intelligence and Security Services Act, ISSA 2002 (eng.). 
26 Tiedustelu- ja turvallisuuspalveluista annetussa laissa säädetyt toimivaltuudet koskevat muun muassa tarkkailua, teknistä tarkkailua, 


peitetoimintaa, peiteyhteisöjen perustamista, tietolähteiden ohjattua käyttöä, salaisia etsintöjä, postilähetysten salaista avaamista 
sekä tietoteknisiin ympäristöihin tunkeutumista esimerkiksi salauksen purkamalla ja telekuuntelua. 

4.4.2 


4.5 


Lainsäädännön kehittäminen 


Tiedustelu- ja turvallisuuspalveluita koskevan lain uudistustarpeita on käsitelty niin sanotun 
Dessensin komitean? 2.12.2013 luovuttamassa mietinnössä. Mietinnön mukaan laki on liian 
tekniikkasidonnainen, jolloin viestintätekniikan kehitys on tehnyt siitä vanhentuneen. Voi- 
massaoleva laki estää tiedustelupalveluita kohdistamasta tehokasta valvontaa kaapeliyhteyksi- 
en kautta välittyvään tietoliikenteeseen. 

Komitea esittää tiedustelu- ja turvallisuuspalveluille nykyistä huomattavasti laajempia toi- 
mivaltuuksia kaapeleissa liikkuvan tietoliikenteen tiedusteluun. Dessensin mietinnössä ei kä- 
sitellä tiedustelun toteuttamistapaa, mutta kyse olisi ilmeisesti samankaltaisesta tietoliikenteen 
seulontaan perustuvasta tiedustelutoiminnasta, josta Ruotsissa on säädetty. Tiedustelutoimi- 
valtuuksiin ehdottamansa laajennuksen vastapainoksi komitea katsoo, että näiden toimival- 
tuuksien valvontaa tulisi kehittää. 

Sisäministeriö ja puolustusministeriö ovat ryhtyneet toimiin Dessensin mietinnön tietolii- 
kennetiedustelua koskevien suositusten toteuttamiseksi. 


Saksa 


Saksassa on liittovaltion tasolla kolme tiedustelua suorittavaa elintä: yleinen ulkomaan tiedus- 
telupalvelu (Bundesnachrichtendienst, BND), sotilaallinen turvallisuuspalvelu (Militärischer 
Abschirmdienst, MAD) ja yleinen turvallisuuspalvelu (Bundesamt fär Verfassungsschutz, 
BfV). BND vastaa sekä siviili- että sotilastiedustelusta kun taas MAD ja BfV vastaavat omien 
toimialojensa vastatiedustelusta. BND:n ja MAD:n tehtävistä ja toimivaltuuksista säädetään 
niitä koskevissa laeissa. BfV:n ja osavaltioiden yleisten turvallisuuspalveluiden toiminnasta 
säädetään liittovaltion perustuslainsuojasta annetussa laissa”, johon sisältyvä yleinen tieduste- 
lutoiminnan sääntely koskee myös BND:n ja MAD:n toimintaa. 

BND toimii liittokanslerinviraston alaisuudessa ja raportoi sille toiminnastaan. BND:n teh- 
tävänä on kerätä ja analysoida sellaisia ulkomaita koskevia tietoja, joilla voi olla merkitystä 
Saksan ulko- ja turvallisuuspolitiikalle. BND saa kerätä, käsitellä ja käyttää ulkomaan tieduste- 
lussa tarpeellisia tietoja, mukaan lukien henkilötiedot, ellei tietojen käsitteleminen ole vastoin 
tietosuojalain tai muun erityissääntelyn määräyksiä. BND voi hyödyntää käytössään olevia tie- 
dustelukeinoja, jos tarvittavaa tietoa ei voida saada muilla tavoin ja mikään muu viranomainen 
ei ole vastuussa sen keräämisestä. 

BND voi käyttää toiminnassaan salaisen tiedonhankinnan menetelmiä, välineitä ja laittei- 
ta, mikäli se on välttämätöntä tehtävien suorittamiseksi. Henkilötietojen käsittelemisestä ja 
asianomaisen tiedonsaantioikeudesta säädetään tarkemmin perustuslainsuojalaissa. 

Laissa kirje-, posti- ja puhelinsalaisuuden rajoittamisesta (G 10-laki)30 säädetään BND:n, 
MAD:n ja BfV:n oikeudesta valvoa ja tallentaa televiestintää sekä avata ja tarkistaa kirje- ja 


27 


28 


29 


30 


Evalutiecommissie Wet op de inlichtingen- en veiligheidsdiesten 2002. 
Gesetz über den Bundesnachrichtendienst, BND-laki, BNDG ja Gesetz über den militärischen Abschirmdienst, MAD-laki, MADG. 


Gesetz über die Zusammenarbeit des Bundes und der Lander in Angelegenheiten des Verfassungsschutzes und über das Bundesamt 
fär Verfassungsschutz, Bundesverfassungsschutzgesetz, BVerfSchG. 


Gesetz zur Beschränkung des Brief-, Post- und Fernmeldegeheimnisses. 

postilähetyksiä. Laki sisältää säännökset Saksan perustuslain 10 artiklan31 mukaisten perus- 
oikeuksien rajoituksista, rajoitusedellytyksistä sekä rajoittamismenettelystä, yksityiselämän 
ydinalueen suojasta sekä henkilötietojen luovuttamisesta. Tämän lisäksi laissa säädetään tie- 
dustelutoiminnan valvonnasta. 

G 10 -laissa säädetään myös erikseen BND:n oikeudesta hankkia tietoja kansainvälisestä 
tietoliikenteestä. Tiedonhankinnan on oltava välttämätöntä ja siihen on haettava lupa, jonka 
myöntämisestä päättää liittovaltion ministeri yhteistyössä jäljempänä käsiteltävän G 10 -komis- 
sion kanssa. Kansainvälisiin tietoliikenneyhteyksiin kohdistuvassa tiedustelussa käytettävien 
automaattisten hakuehtojen on oltava määritelty sekä lupahakemuksessa että luvassa. Hakueh- 
dot voivat liittyä ainoastaan laissa erikseen lueteltujen uhkien” selvittämiseen. Tiedustelu- ja 
turvallisuuspalvelut saavat lain nojalla kohdistaa hakuehtoperusteista seulontaa enimmillään 
20 %:iin kansainvälisestä tietoliikenteestä. 

Henkilötiedustelussa tiedustelu- ja turvallisuuspalvelut saavat hankkia tietoja henkilöläh- 
teiltä ja ohjata niitä sekä käyttää vääriä henkilötietoja ja harhauttavia rekisterimerkintöjä. 

Keskeisimmät valvontatoimielimet ovat parlamentaarinen valvontalautakunta* ja G 10 
-komissio. Muita valvovia tahoja ovat tietosuojavaltuutettu ja BND:tä valvova liittokanslerin- 
virasto. 

Parlamentaarinen valvontalautakunta valvoo kaikkien kolmen tiedustelua suorittavan vi- 
ranomaisen toimintaa, siltä osin kuin kyse ei ole suoraan G 10 -lain tarkoittamista tilanteista. 
Lautakunnalla on tehtäviensä puitteissa yleinen tiedonsaantioikeus sekä oikeus suorittaa tar- 
kastuksia ja katselmuksia tiedustelu- ja turvallisuuspalveluiden toimitiloissa. Valvontalauta- 
kunta antaa määräajoin selvityksen toiminnastaan liittovaltiopäiville. 

G 10 -komissio valvoo viestintäsalaisuuden rajoittamista. Komissio päättää viran puolesta 
tai kanteluiden perusteella perustuslain 10 artiklan rajoitusten luvallisuudesta ja välttämättö- 
myydestä. Komission valvonta kohdistuu tiedusteluviranomaisten henkilötietojen käsittelyyn 
sekä siitä ilmoittamiseen asianosaisille. Komissiolla on tehtäviensä puitteissa yleinen tiedon- 
saantioikeus sekä oikeus suorittaa tarkastuksia ja katselmuksia tiedustelu- ja turvallisuuspal- 
veluiden toimitiloissa. 

Tietosuojavaltuutettu valvoo tietosuojalainsäädännön soveltamista. 


31 Kirje-, posti- ja puhelinsalaisuus. 


32 Perusoikeuksia rajoittava tiedonhaku on G 10-lain 5 $:n mukaan sallittua vain, jos tieto on välttämätöntä seuraavien uhkien tun- 
nistamiseksi: a) Saksaan kohdistuva aseellinen hyökkäys, b) Saksaan välittömästi liittyvä kansainvälinen terrori-isku, c) sotilas- 
aseiden kansainvälinen levittäminen sekä huomattavaa merkitystä omaava aseiden, tietojenkasittelyohjelmien ja teknologian laiton 
ulkomaankauppa, d) sellainen ammattimaisen tai järjestäytyneen rikollisuuden organisoima huumeiden tuonti EU:n alueelle, jolla 
on huomattavaa merkitystä Saksalle, e) ulkomailta tapahtuva euron arvon horjuttaminen, f) huomattavaa merkitystä omaava kan- 
sainvälisesti organisoitu rahanpesu tai g) ammattimaisen tai järjestäytyneen rikollisuuden organisoima ulkomaalaisten henkilöiden 
salakuljetus EU:n alueelle. 


33 Gesetz über die parlamentarische Kontrolle nachrichtendienstlicher Tätigkeit des Bundes. 

5.1 


5:2 


NYKYTILAN ARVIOINTI 


Kansallisesta turvallisuudesta vastaavien viranomaisten tehtävänä on ennakoida ja ennalta es- 
tää toimialallaan sellaisia vahingollisia tekoja ja toimenpiteitä, jotka voivat vaarantaa erityisen 
tärkeiksi miellettyjä kansallisia etuja. Suomeen voidaan kohdistaa vakavia turvallisuusuhkia 
Suomen rajojen ulkopuolelta. Tietoverkkojen kehitys on vähentänyt fyysisen etäisyyden mer- 
kitystä uhkien toteuttamisessa. 

Kansallisesta turvallisuudesta vastaavat viranomaiset harjoittavat lakisääteisten tehtäviensä 
hoitamisen edellyttämää tiedustelua. Tiedustelua varten ei kuitenkaan ole laissa säädettyjä toi- 
mivaltuuksia. Tiedustelu perustuu yksinomaan julkisiin lähteisiin sekä kansainvälisen ja muun 
vapaaehtoisen yhteistyön puitteissa saataviin tietoihin. 


Sähköinen viestintäteknologia ja kansalliseen turvallisuuteen 
kohdistuvat uhat 


Mietinnön jaksossa 2 ilmenevällä tavalla tieto- ja viestintäteknologian kehityksellä on kahta- 
lainen merkitys kansalliseen turvallisuuteen kohdistuvien uhkien muotoutumisen kannalta. 

Tietoverkkoja hyödynnetään välineenä viestiä sellaisista suunnitelmista ja aikeista, jotka 
koskevat reaalimaailmassa toteutettavia tekoja. Tietoverkkoja ei tässä tapauksessa hyödynnetä 
tekovälineenä vaan suunnittelun ja valmistelun välineenä. Teot voivat olla luonteeltaan soti- 
laallisia (aseellinen hyökkäys) tai ne voivat kohdistua muihin kansallisiin etuihin kuin valtion 
alueelliseen koskemattomuuteen (vakoilu, terrori-isku, kaksikäyttötuotteiden maastavienti). 

Toisaalta tietoverkkoja hyödynnetään varsinaisena tekovälineenä kohdistaa kohteeseen - 
esimerkiksi Suomen valtioon - tätä vakavasti vahingoittavia tekoja. Kyse voi olla esimerkik- 
si Suomen kyberturvallisuusstrategian tarkoittamista sotilaallisista kyberoperaatioista taikka 
kybervakoiluksi tai kyberterrorismiksi luonnehdittavista teoista. 

Tietoverkkouhkien ja uhkia koskevan viestinnän havaitseminen, niiden taustalla olevien 
tahojen tunnistaminen ja uhan luonteen selvittäminen muodostaa edellytyksen sille, että kan- 
sallista turvallisuutta vaarantavien tekojen toteutuminen voidaan estää. Torjunnasta vastaavan 
tahon on mahdollisimman varhaisessa vaiheessa saatava tieto uhista tai niitä koskevasta vies- 
tinnästä. 


Organisaatioiden mahdollisuudet havainnoida niihin 
kohdistuvia tietoverkkouhkia 


Tietoverkkojen käyttäjinä olevat yritykset, yhteisöt ja viranomaiset suojautuvat tietoverkkou- 
hilta tietoturvan avulla. Toimintaoikeuksista tietoturvasta huolehtimiseksi säädetään tieto- 
yhteiskuntakaaren 272 §:ssä. Säännös antaa yrityksille, yhteisöille ja viranomaisille työkaluja 
niihin kohdistuvien kybertekojen havaitsemiseksi ja torjumiseksi. Havainnointitoimenpiteet 
suoritetaan hajautetusti, jolloin niiden laatu ja taso vaihtelevat organisaatiokohtaisesti. Tieto- 
yhteiskuntakaaren 272 $ sekä sen edeltäjä SVTSL 20 $ ovat mahdollistaneet myös tietoturvauh- 
kien keskitetyn havainnointijärjestelmän (HAVARO) kehittämisen yhteiskunnan kokonaistur- 
vallisuuden kannalta merkittävimpien tahojen suojaksi. 

Haittaohjelmista vaikeimmin havaittavia ja samanaikaisesti suurinta vahinkoa kansalli- 
selle turvallisuudelle aiheuttavia ovat valtiolliset vakoilu- ja muut haittaohjelmat. Tällaisia 

haittaohjelmia koskevat tunnisteet ovat sellaista korkean suojaustason tietoa, jota vaihdetaan 
tyypillisesti osana turvallisuus- ja tiedustelupalveluiden kansainvälistä yhteistyötä. Koska 
Viestintävirasto ei ole eikä voi olla osapuolena tässä luottamuksellisessa yhteistyössä, HAVA- 
RO-järjestelmään ei voida luovuttaa niitä tunnisteita, joiden merkitys kansallisen turvallisuu- 
den suojaamiseksi on suurin. 

Tietoyhteiskuntakaaren 272 $:n mahdollistamien tietoturvatoimenpiteiden, HAVARO mu- 
kaan lukien, tarkoituksena on toteuttaa tietoturvaa suojaamalla yksittäisiä kohdeorganisaati- 
oita niihin kohdistuvilta loukkauksilta. Tietoturvatoimenpiteiden tarkoituksena ei ole kattaa 
niitä tiedontarpeita, jotka liittyvät kansallista turvallisuutta vaarantavan toiminnan torjuntaan. 
Tietoturvatoimenpiteiden suorittajan näkökulmasta sellaiset kansallisen turvallisuuden ylläpi- 
tämisen kannalta olennaiset tiedot, kuten vakavimpien tietoturvaloukkausten syyt, olosuhteet, 
tekijät ja taustamotiivit, eivät ole keskeisiä. 


Tiedonhankintatoimivaltuudet 


Poliisin ja puolustusvoimien toimivalta käyttää salaisia tiedonhankintakeinoja on lainsäädän- 
nössä sidottu rikoksen käsitteeseen. Rikoksen estämisellä tarkoitetaan poliisilaissa toimen- 
piteitä, joiden tavoitteena on estää rikos, sen yritys tai valmistelu, kun henkilön toiminnasta 
tehtyjen havaintojen tai siitä muuten saatujen tietojen vuoksi voidaan perustellusti olettaa hä- 
nen syyllistyvän rikokseen, taikka keskeyttää jo aloitetun rikoksen tekeminen tai rajoittaa siitä 
välittömästi aiheutuvaa vahinkoa tai vaaraa. Salaisia tiedonhankintakeinoja voidaan käyttää 
valmistelun estämiseksi siinäkin tapauksessa, että asianomaisen rikoksen valmistelua ei ole 
kriminalisoitu. 

Vaikka salaisia tiedonhankintakeinoja voidaan käyttää myös rikoksen valmistelun estämiseksi 
ja keinojen käyttöala on siten laaja, on selvää, ettei salaisia tiedonhankintakeinoja voida nykyisin 
käyttää pelkän tiedustelutiedon hankkimiseen sellaisesta esimerkiksi kansallista turvallisuutta 
uhkaavasta toiminnasta, joka ei ole edennyt rikoksen valmistelun asteelle tai ei ole säädetty ran- 
gaistavaksi. 


Havaintoja kansainvälisestä vertailusta 


Kaikissa mietinnössä tarkastelluissa verrokkimaissa säädetään tiedustelusta. Tiedustelua kos- 
kevaan lainsäädäntöön voi sisältyä säännöksiä tietoverkkoympäristön kautta tapahtuvasta tie- 
donhankinnasta. Sääntelytarkkuus vaihtelee maittain. Tästä syystä kaikkien verrokkimaiden 
lainsäädännöistä ei voida suoraan tehdä johtopäätöksiä käytössä olevista yksittäisistä tiedon- 
hankintamenetelmistä. Myös siinä on eroja, miten tarkasti ne uhat, joiden torjumista varten 
tiedonhankintaa saa toteuttaa, on yksilöity lain tasolla. 

Verrokkimaissa tiedustelutoiminnasta vastaa joko yksi tiedusteluviranomainen tai vaihto- 
ehtoisesti toimivalta on jaettu siviili- ja sotilastiedustelupalveluiden kesken. Tiedustelutoimi- 
valtuuksien jakaminen siviili- ja sotilasviranomaisten välillä perustuu pääsääntöisesti siihen, 
onko kyse siviili- vai sotilaallisluontoisesta uhasta. Tiedustelupalvelut toimivat yleensä puo- 
lustusministeriön ja/tai sisäasiainministeriön johdossa ja ohjauksessa. Tiedonhankintatoimek- 
siannot voivat tulla valtiojohdolta, ohjaavilta ministeriöiltä tai esimerkiksi puolustusvoimien 
johdolta. 

Verrokkimaissa on katsottu tärkeäksi säätää tiedustelutoiminnan valvonnasta. Valvonnan 
muotoina ovat hallinnonalan sisäisen valvonnan lisäksi sekä parlamentaarinen että ulkopuo- 
linen oikeudellinen valvonta. Oikeudellista valvontaa toteuttaa tiedustelupalvelusta riippuma- 
ton taho. Kyse voi olla esimerkiksi pysyvästä itsenäisestä valvontakomiteasta tai tarkastuslau- 
takunnasta. Valvontaelimen tehtävänä on tyypillisesti joko oma-aloitteisesti tai kanteluiden 
johdosta valvoa toiminnan lainmukaisuutta sekä tiedonhankinnassa käytettäviä menetelmiä. 
Valvontaa suorittavilla elimillä on tyypillisesti rajoittamaton pääsy tiedustelupalvelun tiloihin 
ja asiakirjoihin. Valvontaelinten jäseniä sitoo vaitiolovelvollisuus. Valvontaelimet raportoivat 
yleensä havainnoistaan sekä yksittäistapauksissa että vuosiraporteissaan tiedustelutoimintaa 
ohjaavalle ministerille ja valvonnan kohteelle. Oikeudellisen valvonnan tavoitteena on myös 
turvata Euroopan ihmisoikeussopimuksen mukainen yksilön oikeussuoja. 

Lisäksi vertailumaiden lainsäädäntöön sisältyy säännöksiä esimerkiksi yksityisyyden suojaa 
rajoittavien tiedustelumenetelmien viimesijaisuudesta, niiden käyttöön liittyvistä lupamenet- 
telyistä sekä hankittujen henkilötietojen käsittelystä. 


Turvallisuusviranomaisten tehtävien ja toimivaltuuksien suhde 


Mietinnön jaksossa 3.1. on käsitelty Suojelupoliisin ja puolustusvoimien tehtäviä. Yhteisenä piir- 
teenä tehtäville on, että ne koskevat kansalliseen turvallisuuteen kohdistuvien uhkien torjuntaa. 
Uhkien torjuminen edellyttää, että ne kyetään havaitsemaan ja niistä saadaan tietoa riittävän var- 
hain. 

Suojelupoliisin tehtävänä on rikosten estämisen, paljastamisen ja vähäisemmässä määrin 
selvittämisen ohella torjua sellaisia hankkeita, jotka voivat vaarantaa valtio- ja yhteiskuntajär- 
jestystä tai valtakunnan sisäistä tai ulkoista turvallisuutta. Hankkeen käsitettä ei täsmennetä 
poliisin hallinnosta annetussa laissa tai sen esitöissä. Hankkeissa ei voida katsoa olevan kyse 
rikoksista, mistä johtuen viraston tehtävässä tältä osin on kyse tiedustelullisesta eikä rikostor- 
junnallisesta toimeksiannosta. Tiedustelua koskevista toimivaltuuksista ei ole säännöksiä. 

Puolustusvoimissa rikostorjunnasta - rikosten estämisestä ja paljastamisesta - vastaa sotilas- 
vastatiedustelu. Sotilasvastatiedustelusta erillinen asia on sotilastiedustelu, jonka yleisenä teh- 
tävänä on sotilasstrategisen tilannekuvan muodostamiseksi seurata Suomen turvallisuusym- 
päristön kehitystä, määrittää ympäristön muutokset ja tuottaa tietoa vallitsevasta tilanteesta. 
Sotilastiedustelun tiedonhankinnan kohteena on erityisesti lähialueen sotilaspoliittinen ja so- 
tilaallinen kehitys. Sotilastiedustelun tehtävät eivät ole rikostorjuntaa. Sotilastiedustelusta ei 
ole lainsäädäntöä. 

Kansalliseen turvallisuuteen kohdistuvia uhkia torjuvien viranomaisten tiedustelutoimival- 
lasta ja tämän toimivallan jakautumisesta siviili- ja sotilasviranomaisten välillä ei ole sään- 
nöksiä. Nykysääntelyssä viranomaisten tiedonhankintatoimivaltuudet perustuvat tiedustelun 
sijaan yksinomaan rikostorjuntaan. 

Muuttuneeseen turvallisuusympäristöön liittyvät epävarmuustekijät korostavat tarvetta 
tuottaa objektiivista, varmennettua ja analysoitua tietoa Suomeen kohdistuvista turvallisuusuh- 
kista sekä poliittisen päätöksenteon että turvallisuusviranomaisten päätöksenteon tueksi. Vain 
todenmukainen ja mahdollisimman varhaisessa vaiheessa saatava tieto uhkien taustatahojen 
aikeista ja suunnitelmista takaa riittävän kyvyn varoittaa näistä ennakolta. Varhaisvaiheen tie- 
donsaanti parantaa suomalaisen yhteiskunnan mahdollisuuksia varautua uhkiin ja laajentaa 
sitä keinovalikoimaa, jonka avulla uhkien toteutuminen voidaan estää. Myös poikkeusoloihin 

varautumisen näkökulmasta on välttämätöntä, että tieto Suomeen kohdistuvista sotilaallisista 
uhista pystytään hankkimaan jo normaalioloissa. 

Nykytilaa voidaan pitää epätyydyttävänä ottaen huomioon ne muutokset, joita turvalli- 
suusympäristössä on tapahtunut. Suomalaisen yhteiskunnan toimivuus tulisi turvata erityisen 
vakavia ulkoisia uhkia sekä kriittiseen infrastruktuuriin kohdistuvia tekoja vastaan. Kansallisen 
turvallisuuden näkökulmasta keskeistä on saada riittävän varhaisessa vaiheessa tietoa Suomen 
turvallisuusympäristössä tapahtuvista muutoksista, ei ainoastaan esitutkinnan toteuttamiseen 
pyrkivä tiedonhankinta. Keskeistä olisi hankkia tietoa vallitsevasta tilanteesta ja analysoida sen 
merkitystä Suomen kansallisen turvallisuuden kannalta. 

6.1 


6.1.1 


KEHITTÄMISEHDOTUKSET 


Suomen ulkoinen turvallisuusympäristö ja sodankäynnin luonne muuttuvat kiihtyvällä vauhdilla. 
Tämän vuoksi viranomaisten tiedonhankintamenetelmiä tulee kehittää. Nykyisillä toimivaltuuksil- 
la ei voida riittävän tehokkaasti ja varhaisessa vaiheessa havaita uhkia eikä ryhtyä niiden edellyttä- 
miin toimenpiteisiin, mukaan lukien sotilaallisen ennakkovaroituksen antaminen. Väärän tiedon 
levittäminen ja käyttäminen korostavat turvallisuusviranomaisten tarvetta tuottaa objektiivista, var- 
mennettua ja analysoitua tietoa ylimmän valtionjohdon ja sotilaallisen päätöksenteon tueksi. 

Tiedustelu on laaja kokonaisuus, johon kuuluu useita eri tiedustelumenetelmiä. Ku- 
ten kansainvälisestä vertailusta käy ilmi, valtiot eivät tyypillisesti säädä ainoastaan yhdestä 
tiedustelumenetelmästä. Millään yksittäisellä tiedustelumenetelmällä ei saada välttämättä kan- 
sallista turvallisuutta koskevaa kaikkea tarpeellista tietoa vaan tieto joudutaan hankkimaan ja 
varmistamaan useilla toisiaan tukevilla tiedustelumenetelmillä. 

Jäljempänä kuvataan kolmea sellaista tiedustelumenetelmää, jotka työryhmän arvion 
mukaan tuottaisivat erityisen merkityksellistä tietoa Suomen kansallisen turvallisuuden nä- 
kökulmasta. Nämä ovat tietoliikennetiedustelu, ulkomaan henkilötiedustelu sekä ulkomaan 
tietojärjestelmätiedustelu. Tiedustelumenetelmät eivät korvaa toisiaan, koska ne ovat luonteel- 
taan osittain erilaisia. Tietoliikennetiedustelulla on ennen kaikkea tarkoitus havaita kansainvä- 
lisiä uhkia. Ulkomaan henkilötiedustelulla ja ulkomaan tietojärjestelmätiedustelulla hankittai- 
siin pääasiassa tietoa jo tunnistetuista uhista. 


Tietoliikennetiedustelu 
Yleistä 


Viestintään kohdistuvalla tiedustelulla on mietinnön jaksossa 2 käsitellyistä muutoksista johtu- 
en keskeinen rooli kansalliseen turvallisuuteen kohdistuvien uhkien havaitsemisessa. Valtaosa 
maailmanlaajuisesta viestinnästä yksityisten henkilöiden, yritysten ja julkisten toimijoiden vä- 
lillä välittyy nykyisin kiinteässä tietoliikenneverkossa. Suomen alueella olevat tietoliikennelait- 
teet ja -kaapelit välittävät maan sisäisen viestiliikenteen ohella kansainvälistä viestiliikennettä. 
Kansainvälinen viestiliikenne pitää sisällään Suomesta lähtevän ja Suomeen päättyvän rajat 
ylittävän liikenteen sekä kansainvälisen kauttakulkuliikenteen, jonka alku- ja päätepiste sijait- 
sevat Suomen ulkopuolella. Viestintätekniikan kehittymisen johdosta juuri tietoliikennekaape- 
leissa välittyvä tieto on keskeistä uhkien havaitsemisessa. 

Kaapelivälitteisen tietoliikenteen merkitys kansalliseen turvallisuuteen kohdistuvien uhkien tor- 
junnan kannalta on tunnistettu useissa Suomeen verrattavissa olevissa länsimaissa. Kansainvälisestä 
vertailusta käy ilmi, että useimpien verrokkimaiden lainsäädäntö mahdollistaa viranomaisten oi- 
keuden kohdistaa tiedustelua kaapeliverkkoihin tai tällaista lainsäädäntöä suunnitellaan. 

Tietoliikennetiedustelussa on kyse siitä, että viranomainen hankkii kansallisen turvalli- 
suuden kannalta olennaista tietoa tietoliikenteestä ja sen sisällöstä. Tietoliikennetiedustelu voi 
yleisesti kohdistua valtion sisäiseen tai rajat ylittävään tietoliikenteeseen. Toiminnan toteutta- 
minen edellyttää, että tiedusteluviranomaisella on pääsy tietoliikennekaapeleiden liityntäpis- 
teisiin. Tyypillisesti tiedustelutiedon hankintaa suunnataan tietoliikennettä seulovien automa- 
tisoitujen hakuehtojen avulla. Tällöin tietoliikennetiedustelulla rajoitetaan luottamuksellisen 
viestin suojaa. Kehittämisehdotuksia harkittaessa on otettava huomioon Suomea velvoittavat 
kansainväliset sopimukset ja perustuslain vaatimukset. 

6.1.2 Kansainvälisten ihmisoikeussopimusten ja perustuslain vaatimukset 


6.1.2.1 Kansalaisoikeuksia ja poliittisia oikeuksia koskeva Yhdistyneiden 
Kansakuntien yleissopimus 


YK:n yleiskokouksen vuonna 1966 hyväksymä kansalaisoikeuksia ja poliittisia oikeuksia kos- 
keva kansainvälinen yleissopimus (ns. KP-sopimus; SopS 8/1976) tuli Suomea sitovaksi vuon- 
na 1976. 

Luottamuksellisen viestinnän suojan kannalta keskeinen on sopimuksen 17 artikla, jonka 
mukaan kenenkään yksityiselämään, perheeseen, kotiin tai kirjeenvaihtoon ei saa mielivaltai- 
sesti tai laittomasti puuttua eikä suorittaa hänen kunniaansa ja mainettaan loukkaavia hyök- 
käyksiä. Lisäksi jokaisella on oikeus lain suojaan tällaista puuttumista tai tällaisia hyökkäyksiä 
vastaan. Artiklan mukaisesta velvoitteesta voidaan poiketa ainoastaan yleisen hätätilan aikana, 
joka uhkaa kansallista olemassaoloa ja joka on virallisesti sellaiseksi julistettu. 

KP-sopimuksen 17 artiklan määräämä kielto puuttua yksityiselämään ja kirjeenvaihtoon ei 
ole ehdoton, vaan kielto koskee ”mielivaltaista? ja ”laitonta” oikeuksiin puuttumista. Sopimus- 
valtiot voivat kansallisessa lainsäädännössään säätää puuttumisen oikeuttavista tilanteista ja 
puuttumisessa käytettävistä keinoista. Kaikki sopimusvaltiot ovatkin säätäneet rikostorjunta- 
tarkoituksessa tapahtuvasta oikeuksiin puuttumisesta ja monet myös kansallisen turvallisuu- 
den ylläpitämisen tarkoituksessa tapahtuvasta oikeuksiin puuttumisesta. 

KP-sopimuksen täytäntöönpanoa valvoo YK:n ihmisoikeuskomitea, joka jatkuvasti 
kehittää sopimusmääräysten tulkintaa. Ihmisoikeuskomitean yleiskommentissa nro 16 vuo- 
delta 1988 (A/43/20) tulkitaan 17 artiklan sisältöä muun muassa sähköisen viestinnän nä- 
kökulmasta. Kommentin mukaan riittävää ei ole, että yksityiselämän suojaan puuttumisesta 
on säädetty lailla. Puuttumisen oikeuttava lainsäädäntö ei saa olla sisällöltään mielivaltainen 
eikä sen soveltaminen mielivaltaista. Lainsäädännön on oltava KP-sopimuksen määräysten 
ja tavoitteiden mukainen, ja siinä on tarkoin yksilöitävä olosuhteet, joissa puuttuminen on 
sallittu. Yksityisyyden suojaan puuttuvaa toimenpidettä koskeva päätös tulee voida tehdä 
ainoastaan tapauskohtaisesti ja laissa määrätyn viranomaisen toimesta, ja niiden tietojen, joita 
puuttumisen avulla kerätään, on oltava yhteiskunnan etujen kannalta välttämättömiä ("essen- 
tial in the interests of society”). Henkilön yksityiselämään liittyviä tietoja ei saa käyttää KP-so- 
pimuksen kanssa ristiriidassa oleviin tarkoituksiin. 

Yksityisyyden suojaa koskevan 17 artiklan loukkauksista on tehty useita valituksia KP-sopi- 
muksen valinnaisen pöytäkirjan nojalla, mutta komitea ei toistaiseksi ole käsitellyt tietoverkko- 
turvallisuuteen ja sähköiseen viestintään liittyviä asioita. Todennäköisenä voidaan pitää, että 
sähköisen viestinnän luottamuksellisuuteen liittyvät kysymykset nousevat näkyvämmin esille 
ihmisoikeuskomitean työssä*. 


6.1.2.2 Euroopan ihmisoikeussopimuksen 8 artikla 


Tietoliikennetiedustelusta säätämisen sallittavuutta arvioitaessa on KP-sopimusta suurempi 
käytännön merkitys Euroopan neuvoston piirissä vuonna 1950 tehdyllä Euroopan ihmisoike- 
ussopimuksella (EIS; SopS 63/1999), johon Suomi liittyi vuonna 1989. Ihmisoikeussopimuk- 
sen noudattamista valvoo Euroopan ihmisoikeustuomioistuin (EIT), joka tässä tarkoituksessa 
käsittelee ja ratkaisee sopimusrikkomuksia koskevia valituksia. EIT on lukuisissa ratkaisuis- 


34 Esimerkiksi Yhdysvaltojen neljäs määräaikaisraportti KP-sopimuksen täytäntöönpanosta (CCPR/C/USA/4) käsittelee yksityiskoh- 
taisesti sähköisen tietoliikenteen valvontaa. Yhdysvalloille osoittamissaan lisäkysymyksissä komitea pyytää lisätietoja National Se- 
curity Agencyn suorittaman sähköisen tiedonvälityksen oikeudellista valvonnasta niin valtion alueella kuin sen ulkopuolellakin 
(CCPR/C/USA/Q/4). 

saan ottanut kantaa siihen, miten ihmisoikeussopimuksen mukaista oikeutta luottamuksellisen 
viestin suojaan tulisi tulkita. Monet näistä ratkaisuista koskevat sähköistä viestintää ja muuta- 
mat tietoliikennetiedustelua tai siihen läheisesti rinnastuvia viranomaistoiminnan muotoja. 

Euroopan ihmisoikeussopimuksen 8(1) artiklan mukaan jokaisella on oikeus nauttia yk- 
sityis- ja perhe-elämäänsä, kotiinsa ja kirjeenvaihtoonsa kohdistuvaa kunnioitusta. EIS 8(2) 
artiklan mukaan oikeus ei kuitenkaan ole rajoittamaton, sillä viranomaiset saavat puuttua sen 
käyttämiseen silloin, kun laki sen sallii ja se on välttämätöntä demokraattisessa yhteiskunnassa 
kansallisen ja yleisen turvallisuuden tai maan taloudellisen hyvinvoinnin vuoksi, tai epäjärjes- 
tyksen tai rikollisuuden estämiseksi, terveyden tai moraalin suojaamiseksi, tai muiden henki- 
löiden oikeuksien ja vapauksien turvaamiseksi. 

Euroopan ihmisoikeustuomioistuimen vakiintuneen ratkaisukäytännön mukaan EIS 8(1) 
artiklassa mainitut yksityiselämän ja kirjeenvaihdon käsitteet pitävät sisällään sekä puhelin- 
viestinnän, sähköpostiviestinnän muun luottamukselliseksi tarkoitetun sähköisen viestinnän 
(mm. Klass ja muut v. Saksa, Kopp v. Sveitsi, Copland v. Yhdistynyt Kuningaskunta, Liberty ja 
muut v. Yhdistynyt Kuningaskunta). Suojan piirissä ovat sekä viestinnän sisältö että viestinnän 
tunnistamistiedot (mm. Malone v. Yhdistynyt Kuningaskunta, Weber ja Saravia v. Saksa, P.G. 
ja J.H. v. Yhdistynyt Kuningaskunta). Tunnistamistietojen osalta tuomioistuin on erikseen to- 
dennut, että tiedot esimerkiksi niistä puhelinnumeroista, joihin henkilö on viestinyt, muodos- 
tavat viestinnän elimellisen osan. Tällaistenkin tietojen luovuttaminen viranomaiselle ilman 
viestijän suostumusta muodostaa puuttumisen tämän yksityiselämään (Malone v. Yhdistynyt 
Kuningaskunta). 

Viranomaisen ei tarvitse tosiasiassa käsitellä tietoja, jotta kyse olisi yksityiselämään puut- 
tumisesta, vaan puuttumiseksi on katsottava jo se, että viranomainen kerää ja tallentaa niitä 
myöhempää käyttöä varten (Marper v. Yhdistynyt Kuningaskunta). Pelkkä sellaisen lainsäädän- 
nön olemassaolokin, joka mahdollistaa viestintäyhteyksien salaisen tarkkailun, puuttuu vies- 
tinnän osapuolten ja potentiaalistenkin osapuolten EIS 8 artiklan takaamiin oikeuksiin (Klass 
v. Saksa, Liberty ja muut v. Yhdistynyt Kuningaskunta). Valvonnan potentiaalisilla kohteilla on 
tällöin oltava oikeus EIS 13 artiklan takaamaan tehokkaaseen oikeussuojakeinoon kansallisen 
viranomaisen edessä. EIS 13 artiklan mukaan jokaisella, jonka yleissopimuksessa tunnustettuja 
oikeuksia ja vapauksia on loukattu, on oltava käytettävissään tehokas oikeussuojakeino kan- 
sallisen viranomaisen edessä siinäkin tapauksessa, että oikeuksien ja vapauksien loukkauksen 
ovat tehneet virantoimituksessa olevat henkilöt. 

Vaikka henkilöön kohdistuvan salaisen valvonnan todennäköisyys olisi vähäinen, on hänen 
voitava tutkituttaa väitteensä EIS 8 artiklan mukaisten oikeuksiensa loukkaamisesta EIT:ssä, 
jos tehokkaat kansalliset oikeussuojakeinot puuttuvat (Kennedy v. Yhdistynyt Kuningaskunta). 


Sallittu puuttuminen EIS 8(1) artiklan mukaisiin oikeuksiin 


Siitä, että sekä viestinnän sisältö että viestinnän tunnistamistiedot nauttivat EIS 8 artiklan mu- 
kaista suojaa, ei seuraa, että viranomaiset eivät niihin voisi puuttua. Yksityiselämään puuttu- 
minen voi olla verrattain laajamittaistakin, kun se tapahtuu EIS 8(2) artiklan edellyttämissä 
puitteissa. EIS 8(2) artikla asettaa kolme ehtoa sille, että artiklan takaamiin oikeuksiin voidaan 
viranomaistoiminnassa puuttua: 1) puuttumisen on oltava kansallisen lain sallimaa, 2) sen on 
tapahduttava tiettyjen artiklassa erikseen lueteltujen etujen turvaksi ja 3) puuttumisen on oltava 
demokraattisessa yhteiskunnassa välttämätön. Yksi yksityiselämän ja siten myös luottamuksel- 
lisen viestinnän suojaan puuttumisen mahdollistavista eduista on kansallinen turvallisuus. 


Suomalaisen tiedustelulainsäädännön suuntaviivoja 


Vaatimus puuttumisen perustumisesta lakiin 


EIS 8 artiklan takaamiin oikeuksiin puuttumisen on perustuttava kansalliseen lakiin. Vaa- 
timuksen merkitys korostuu varsinkin silloin, kun oikeuksiin puututaan kohteelta salassa. 
Viranomaisen harkintavallan rajat ja harkintavallan käyttämisen tavat on riittävän selkeästi 
määriteltävä laissa, jotta voidaan torjua toimeenpanovallan salaiseen käyttöön sisältyvän mie- 
livallan mahdollisuus (Malone v. Yhdistynyt Kuningaskunta, Amann v. Sveitsi, Telegraaf Media 
Nederland Landelijke Media B.V. ja muut v. Alankomaat, Rotaru v. Romania). 

EIT on ratkaisuissaan toistuvasti korostanut sitä, että yksityiselämän suojaan puuttuvat sa- 
laiset viranomaistoimenpiteet mahdollistavan lain on oltava oikeusvaltioperiaatteiden mukai- 
nen, kansalaisten saatavilla sekä laadultaan sellainen, että kansalaiset kykenevät ennakoimaan 
sen soveltamisen seuraukset omalta osaltaan (mm. Kruslin v. Ranska, Huvig v. Ranska, Lambert 
v. Ranska). Sen on oltava tarpeeksi selkeä [”sufficiently clear in its terms”] antaakseen riittävän 
osoituksen [”an adequate indication”] siitä, missä olosuhteissa ja millä edellytyksillä kansalaiset 
voivat joutua salaisten viranomaistoimenpiteiden kohteeksi (Kopp v. Saksa, Kruslin v. Ranska, 
Huvig v. Ranska). Laki ei voi olla sellainen, että se mahdollistaa salaisen tarkkailun kohdistami- 
sen sattumanvaraisesti keneen tahansa (Amann v. Sveitsi). 

Arvioitaessa sitä, täyttyykö ennakoitavuusvaatimus, on huomioon otettava kansanedus- 
tuslaitoksen säätämän varsinaisen lain ohella myös asetukset ja viranomaismääräykset. Varsi- 
naisen lain hyvinkin yleistasoisia säännöksiä voidaan täsmentää alemmantasoisin instrumen- 
tein. Näiden tulee kuitenkin olla julkistettuja - sellaiset sisäiset viranomaismääräykset, jotka 
eivät ole kansalaisten saatavilla, eivät täytä ennakoitavuusvaatimusta (esim. Silver ja muut v. 
Yhdistynyt Kuningaskunta, Malone v. Yhdistynyt Kuningaskunta). Yleisesti saatavilla olevan 
lain tulee määritellä ainakin salaisesti käytettävien tarkkailuvaltuuksien laatu ja laajuus; niiden 
henkilöiden kategoriat, joita vastaan valtuuksia voidaan käyttää; sen toiminnan luonne, joka 
antaa aiheen valtuuksien käyttöön; valtuuksien avulla hankittuja tietoja tutkittaessa, hyödyn- 
nettäessä, tallennettaessa, edelleen jaettaessa ja poistettaessa noudatettavat menettelyt; sään- 
nökset valtuuksien valvonnasta ja niitä koskevista oikeussuojakeinoista (Amann v. Sveitsi, Va- 
lenzuela Contreras v. Espanja, Prado Bugallo v. Espanja, Shimovolos v. Venäjä). Lainsäädännön 
ennakoitavuudelle asetettavat vaatimukset ovat siitä riippumattomia, onko kyse yksittäisten 
henkilöiden viestiyhteyksiä koskevasta rikosperusteisesta tarkkailusta vai laajamittaisesta vies- 
tiyhteyksien uhkaperusteisesta yleisvalvonnasta (Weber ja Saravia v. Saksa, Liberty ja muut v. 
Yhdistynyt Kuningaskunta). 

EIT on arvioinut kansainvälisten viestiyhteyksien laajamittaisen yleisvalvonnan ihmisoike- 
ussopimuksen mukaisuutta kahdessa tärkeässä ratkaisussaan. Tapauksessa Liberty ja muut v. 
Yhdistynyt Kuningaskunta se katsoi yleisvalvonnan mahdollistavan kansallisen lainsäädännön 
olevan laadultaan sellainen, ettei se täyttänyt EIS 8(2) artiklassa asetettua vaatimusta salaisen 
tarkkailun perustumisesta lakiin. Tapauksessa Weber ja Saravia v. Saksa se päätyi päinvastai- 
seen tulokseen - kansallinen lainsäädäntö täytti lain laadulle asetettavat vaatimukset ja oli siten 
ihmisoikeussopimuksen mukainen. 

Tapauksessa Liberty ja muut v. Yhdistynyt Kuningaskunta kyse oli Iso-Britannian puolus- 
tusministeriön alaisen signaalitiedustelulaitoksen suorittamasta laajamittaisesta ulkomaan pu- 
helinliikenteen valvonnasta, jonka puitteissa pystyttiin kuuntelemaan samanaikaisesti jopa 10 
000 puhelinlinjaa. Asiassa oli sinänsä riidatonta, että toiminta perustui kansalliseen lakiin. 
Kyseisen lain mukaan sisäministeri saattoi antaa eri turvallisuusviranomaisille luvan [”war- 
rant”] kohdistaa tiedonhankintaa Iso-Britannian ja ulkomaiden välisiin viestiyhteyksiin. Lu- 


35 Interception of Communications Act 1985 

vissa ne viestiyhteydet, joihin tiedonhankintaa voitiin kohdistaa, määriteltiin hyvin yleisellä 
tasolla (esimerkiksi ”kaikki Iso-Britannian ja muun Euroopan välisten merikaapelien kautta 
välittyvät viestit”). Luvan myöntämisen yhteydessä sisäministerin oli määriteltävä se aineisto, 
jota tiedonhankinta koski. Lain mukaan määrittelyksi kuitenkin riitti se, että hankittavat tiedot 
sisäministerin käsityksen mukaan olivat tarpeen joko kansallisen turvallisuuden ylläpitämisen, 
vakavan rikollisuuden ennalta estämisen tai paljastamisen taikka maan taloudellisten etujen 
turvaamisen kannalta. Luvan myöntäessään sisäministerin tuli myös antaa tarpeellisina pi- 
tämänsä salassa pidettävät määräykset sen varmistamiseksi, että luvan alaan kuulumattomia 
viestejä ei tarkastettu ja että tarkastettavia viestejä paljastettiin tai jäljennettiin vain tarpeelli- 
sessa laajuudessa. Laissa ei ollut tarkempia säännöksiä näiden määräysten sisällöstä tai alasta. 
Luvan sisäministeriltä saatuaan turvallisuusviranomaiset muotoilivat itsenäisesti ne automaat- 
tiset hakuehdot, joiden avulla kansallista turvallisuutta tai muita laissa mainittuja intressejä 
koskevat tiedot suodatettiin viestinnän kokonaismassasta. Turvallisuusviranomaisilla oli omat 
sisäiset määräyksensä siitä, millä perusteilla suodatuksen tuloksena saatuja tietoja käsiteltiin, 
tallennettiin, jaettiin ja poistettiin, mutta nämä määräykset eivät olleet julkisia tai yleisesti saa- 
tavilla. 

Asiassa antamassaan ratkaisussa EIT totesi, että sisäministerin lupapäätöksen alaan voi- 
tiin lain mukaan sisällyttää millainen viesti tahansa, minkä johdosta kenen tahansa henkilön 
maan ulkopuolelle lähettämä tai sieltä saama mikä tahansa viesti oli voitu siepata. Niin ol- 
len toimeenpanovallalle oli ulkomaisten viestien sieppaamisen osalta myönnetty tosiasiassa 
rajoittamatonta harkintavaltaa. Laki myös jätti väljän harkintamarginaalin sen suhteen, mitkä 
viestit tosiasiassa tarkastettiin. Riittävää tässä suhteessa oli, että sisäministeri piti tarkastamista 
tarpeellisena kansallisen turvallisuuden tai muiden laissa mainittujen yleisesti muotoiltujen 
etujen kannalta. Laissa ei ollut tarkempia säännöksiä luvan alaan kuulumattomien viestien kä- 
sittelystä eivätkä sisäministerin asiasta antamat määräykset olleet julkisia. Yhteenvetona EIT 
totesi, että kansallisella lailla ei ollut osoitettu riittävän selkeästi toimeenpanovallalle viestien 
sieppaamista ja tarkastamista varten myönnetyn hyvin väljän harkintavallan rajoja. Varsinkaan 
ei ollut osoitettu julkisesti, miten siepatun aineiston seulonta, käyttö, säilytys ja hävittäminen 
oli toimitettava. Näin ollen Iso-Britannian signaalitiedustelulainsäädäntö ei vastannut EIS 8(2) 
artiklan asettamia laatuvaatimuksia ja ihmisoikeussopimusta oli rikottu. 

Tapauksessa Weber ja Saravia v. Saksa kyse oli Saksan tiedustelupalvelu BND:n harjoit- 
tamasta Saksan ja ulkomaiden välisen matkapuhelinliikenteen laajamittaisesta niin sanotusta 
strategisesta valvonnasta, josta oli säädetty kansallisessa laissa.” Kyseisen lain mukaan matka- 
puhelinliikenteen strategista valvontaa saatiin harjoittaa eräiden kansalliseen turvallisuuteen 
kohdistuvien erikseen mainittujen uhkien torjumiseksi. Tällaisia laissa määriteltyjä uhkia oli- 
vat Saksaan kohdistuva sotilaallinen hyökkäys, Saksassa toteutettavat luonteeltaan kansainvä- 
liset terroriteot, kansainvälinen aseiden salakuljetus, huumeiden laajamittainen maahantuonti, 
ulkomailla tapahtuva rahan väärentäminen ja edellä mainittuihin ilmiöihin liittyvä rahanpesu. 
Luvan kunkin strategisen valvontatehtävän suorittamiseen myönsi liittovaltion ministeri kuul- 
tuaan lupahakemuksen johdosta ensin parlamentaarista valvontaelintä. Niiden automaattisten 
hakuehtojen, joiden avulla matkapuhelinliikennettä oli tarkoitus suodattaa, oli käytävä ilmi 
sekä BND:n lupahakemuksesta että ministerin myöntämästä luvasta. Laki sisälsi säännökset 
siitä, kuinka suodatettua aineistoa oli käsiteltävä ja missä tapauksissa suodatuksen myötä esiin- 
nousseita henkilöitä koskevia tietoja saatiin käyttää rikosten ennalta estämistä, paljastamista ja 
selvittämistä varten. Laki sisälsi samoin säännökset siitä, milloin suodatettua tietoa oli pidet- 


36 Gesetz fär Beschrenkung des Brief-, Post- und Fernmeldegeheiminisse 1968 ja Verbrechenbekämpfungsgesetz 1994. 


Suomalaisen tiedustelulainsäädännön suuntaviivoja 


tävä asiaankuulumattomana ja miten asiaankuulumattoman tiedon suhteen oli meneteltävä. 
Edelleen laissa säädettiin valvontalupien voimassaoloajoista, suodatettujen tietojen säilyttä- 
misajoista, tietojen hävittämisestä sekä niistä perusteista ja edellytyksistä, joilla tietoja voitiin 
luovuttaa muille viranomaisille. 

EIT katsoi, että Saksan lainsäädäntö täytti EIS 8(2) artiklan nojalla laille asetettavat laatu- 
ja ennakoitavuusvaatimukset. Keskeistä tässä suhteessa oli muun muassa se, että laki määrit- 
teli ne uhat, joiden torjumiseksi valvontaa voitiin harjoittaa. Lain katsottiin myös tarjoavan 
riittävän osoituksen siitä, mihin henkilöluokkiin valvonta voitiin lainmukaisesti kohdistaa.” 
Valvonnan kohdentamiseksi käytettävien automaattisten hakuehtojen tuli suoraan lain nojalla 
ilmetä valvontaa varten myönnettävistä luvista, jolloin valvontaa harjoittavalla viranomaisella 
ei ollut rajoittamatonta harkintavaltaa niiden määrittelemisessä. Ennakoitavuusvaatimuksen 
täyttymisen kannalta merkityksellistä oli myös se, että laki määritteli lupien maksimaaliset 
voimassaoloajat ja sisälsi säännökset niistä menettelyistä, joita oli noudatettava tietoja tarkas- 
tettaessa ja hyödynnettäessä. Samoin merkitystä EIT:n mukaan oli sillä, että laki sääti niistä 
rajoituksista ja ehdoista, joita tietojen edelleen luovuttamisessa oli noudatettava, sekä niistä 
olosuhteista, joissa tiedot oli hävitettävä. Weber ja Saravia -tapauksen johdosta antamassaan 
ratkaisussa EIT totesi erikseen myös sen, ettei Saksan maaperällä harjoitettava viestiyhteyksien 
yleisvalvonta lähtökohtaisesti voi loukata muiden maiden valtiosuvereniteettia vaikka viestiyh- 
teyksien toinen osapuoli jossain tällaisessa muussa maassa oleskelisikin. 


Kansallinen turvallisuus puuttumisen oikeuttavana intressinä 


Kansallinen turvallisuus on yksi niistä eduista, joka EIS 8(2) artiklan mukaan voi oikeuttaa 
puuttumisen yksityiselämän suojaan. EIT on oikeuskäytännössään vain harvoin kyseenalais- 
tanut vastaajavaltioiden väitteet siitä, että puuttuminen on tapahtunut kansallisen turvallisuu- 
den vuoksi." Valtioilla vaikuttaisi olevan varsin laaja harkintamarginaali sen suhteen, millaisen 
toiminnan ne katsovat vaarantavan kansallista turvallisuuttaan ja siten voivan oikeuttaa EIS 8 
artiklan takaamiin oikeuksiin puuttumisen. Taustalla on se, että kansallinen turvallisuus kuu- 
luu perinteisesti valtiosuvereenisuuden piiriin (Bucur ja Toma v. Romania). Tuomioistuimen 
ratkaisukäytännön perusteella on selvää, että ainakin sotilaallinen maanpuolustus, terrorismin 
torjunta ja laittoman tiedustelutoiminnan torjunta kuuluvat kansallisen turvallisuuden piiriin 
(mm. Klass v. Saksa, Weber ja Saravia v. Saksa). Kansalliseen turvallisuuteen saattaa kuitenkin 
kohdistua monenlaisia uhkia, joita on vaikea ennakoida tai määritellä etukäteen. Tästä seuraa, 
että käsitteen selventäminen on ensisijaisesti jätettävä kansallisen käytännön varaan (Kennedy 
v. Yhdistynyt Kuningaskunta). Valtioiden harkintavaltaa saattaa omalta osaltaan lisätä se, että 
kansallisen turvallisuuden raja muihin sallittuihin perusteisiin (mm. yleinen turvallisuus ja 
epäjärjestyksen tai rikollisuuden estäminen) puuttua EIS 8(1) artiklan takaamiin oikeuksiin, 
voidaan tapauskohtaisesti mieltää häilyväksi. 


37 ”Satelliitin avulla välittyviin kansainvälisiin matkapuhelinkeskusteluihin osallistuvat henkilöt, joiden keskusteluiden sisältö on sel- 
lainen, että se Saksaan kohdistuvaan sotilaalliseen hyökkäykseen, kansainväliseen terrorismiin yms. liittyvän automaattisen hakueh- 
don perusteella suodattuu jatkotarkasteluun”. 


38 EIT on tosin suhtautunut epäilevästi esimerkiksi siihen, voiko vuotta 1937 koskevilla tiedoilla henkilön poliittisesta suuntautumi- 
sesta olla merkitystä kansalliselle turvallisuudelle kuusikymmentä vuotta myöhemmin (Rotaru v. Romania). Se on myös esimerkiksi 
katsonut, ettei ainakaan savukkeiden salakuljetus voi kuulua kansallisen turvallisuuden alaan vaikka salakuljetuksessa olisi käytetty 


hyväksi sotilaslentokenttää (Dumitru Popescu v. Romania). 


39 Tällaiseen etujen osittaiseen limittymiseen viitataan esim. ratkaisussa Silver ja muut v. Yhdistynyt Kuningaskunta. 

Puuttumisen välttämättömyys demokraattisessa yhteiskunnassa 


Kolmas ja viimeinen ehto sille, että viranomaiset saavat puuttua EIS 8 artiklan takaamien oi- 
keuksien käyttöön on se, että puuttuminen on välttämätöntä demokraattisessa yhteiskunnassa. 
Artiklan suomenkielisessä versiossa käytettyä sanaa ”välttämätön” on pidettävä jossain määrin 
erottelukyvyttömänä, sillä EIT on lausunut sen englanninkielisen vastineen merkityssisällös- 
tä seuraavaa: ”the adjective “necessary” is not synonymous with “indispensable”, neither has it 
the flexibility of such expressions as admissible”, ”ordinary”, “useful”, “reasonable” or “desirable” 
(Handyside v. Yhdistynyt Kuningaskunta). Lienee siis katsottava, että artiklan tarkoittama valt- 
tämättömyys sijoittuu jonnekin korvaamattomuuden ja tarpeellisuuden valimaastoon. 

Välttämätön demokraattisessa yhteiskunnassa -edellytys pitää sisällään sen, että oikeuksiin 
puuttumisen tulee vastata pakottavaan yhteiskunnalliseen tarpeeseen (correspond to a pressing 
social need). Edellytyksestä seuraa myös, että puuttumisen on oltava suhteellisuusperiaatteen 
mukaista: puuttumisen on oltava järkevässä suhteessa siihen EIS 8(2) artiklan sallimaan ta- 
voitteeseen, johon vedotaan oikeuttamisperusteena (mm. Gillow v. Yhdistynyt Kuningaskunta, 
Silver ja muut v. Yhdistynyt Kuningaskunta, Handyside v. Yhdistynyt Kuningaskunta). 

Puuttumisen välttämättömyyden arviointi niin yhteiskunnallisen tarpeen pakottavuuden 
kuin suhteellisuudenkin näkökulmasta kuuluu ensisijaisesti tai ainakin ensi vaiheessa kansal- 
liselle lainsäätäjälle ja kansallisille viranomaisille (Silver ja muut v. Yhdistynyt Kuningaskunta, 
Handyside v. Yhdistynyt Kuningaskunta). Tätä arviointia suorittaessaan kansallisilla tahoilla on 
tiettyä harkintamarginaalia, jonka laajuutta määrittää muun muassa se, mitä EIS:n takaamaa 
oikeutta puuttuminen koskee, se, kuinka syvällekäyvästä puuttumisesta on kyse, sekä se, mikä 
EIS 8(2) artiklan sallima tavoite on puuttumisen oikeuttamisperusteena. Harkintamarginaali 
on tavanomaista väljempi silloin, kun oikeuttamisperusteena on kansallinen turvallisuus (Klass 
ja muut v. Saksa, Leander v. Ruotsi). Kansallisen turvallisuuden kysymyksissä valtion melko 
laaja harkintavalta koskee myös niitä konkreettisia keinoja ja menetelmiä, joiden avulla se ky- 
seistä etua suojaa. Ratkaisussaan Weber ja Saravia v. Saksa EIT katsoi, että valtio sille kuuluvan 
harkintavallan puitteissa oli voinut säätää laajamittaisesta viestintäyhteyksien valvonnasta me- 
netelmänä suojata kansallista turvallisuuttaan. Kyse oli demokraattisessa yhteiskunnassa vält- 
tämättömästä puuttumisesta EIS 8 artiklan yksityisille oikeussubjekteille takaamiin oikeuksiin. 

Toiselta puolen EIT on korostanut, että kansallisen turvallisuuden nimissä käytettävät vi- 
ranomaisten salaiset tarkkailu- ja valvontavaltuudet saattavat muodostaa vaaran demokraatti- 
selle yhteiskuntajärjestykselle (mm. Antunes Rocha v. Portugali). Tästä syystä valtion tulee jär- 
jestää niiden käytön riippumaton valvonta ja tehokkaat oikeussuojakeinot. Laillisuusvalvontaa 
suorittavien tahojen ratkaisuilla tulisi olla oikeudellisesti sitova vaikutus suhteessa valvottuihin 
tahoihin - demokratian suojelemisen kannalta riittävää ei ole, että laillisuusvalvojat voivat oh- 
jata valvomiaan tahoja suositusten avulla (Segerstedt-Wiberg ja muut v. Ruotsi). Salaisia val- 
tuuksia koskevan oikeudellisen sääntelyn tulee olla julkista ja siinä määrin täsmällistä, että lail- 
lisuusvalvontaa voidaan uskottavasti suorittaa (Liberty ja muut v. Yhdistynyt Kuningaskunta), 
kuitenkaan salaisen tiedonhankinnan tarkoitusta vaarantamatta (Segerstedt- Wiberg ja muut v. 
Ruotsi). Demokratian suojelemisen kannalta merkitystä on myös sillä, että kansanedustuslaitos 
osaltaan osallistuu salaisten tarkkailuvaltuuksien valvontaan (Campbell v. Yhdistynyt Kunin- 
gaskunta, Leander v. Ruotsi). 

6.1.2.3 Euroopan unionin perusoikeuskirja 


Vuonna 2009 voimaantullut Euroopan unionin perusoikeuskirja määrittelee unionin tasol- 
la pätevät perusoikeudet. Jäsenvaltiot ovat velvollisia noudattamaan perusoikeuskirjaa aina, 
kun ne soveltavat unionin oikeutta. Perusoikeuskirjan 7 artiklan mukaan jokaisella on oikeus 
nauttia yksityis- ja perhe-elämäänsä, kotiinsa sekä viesteihinsä kohdistuvaa kunnioitusta. Pe- 
rusoikeuskirjan 8 artiklan mukaan puolestaan jokaisella on oikeus henkilötietojensa suojaan. 
Henkilötietojen suojaan kuuluvien tietojen käsittelyn on oltava asianmukaista ja sen on ta- 
pahduttava laissa määritettyä tarkoitusta varten ja asianomaisen henkilön suostumuksella tai 
muun laissa säädetyn oikeuttavan perusteen nojalla. Jokaisella on oikeus tutustua niihin tietoi- 
hin, joita hänestä on kerätty ja saada ne oikaistuiksi. Riippumattoman viranomaisen on valvot- 
tava näiden sääntöjen noudattamista. 

Perusoikeuskirjan 52 artikla määrää perusoikeuskirjalla turvattujen oikeuksien kattavuu- 
desta. Artiklan 1 kappaleen mukaan perusoikeuskirjassa tunnustettujen oikeuksien ja va- 
pauksien käyttämistä voidaan rajoittaa ainoastaan lailla, ja kyseisten oikeuksien ja vapauksien 
olennaista sisältöä noudattaen. Suhteellisuusperiaatteen mukaisesti rajoituksia voidaan tehdä 
ainoastaan, jos ne ovat välttämättömiä ja vastaavat tosiasiallisesti unionin tunnustamia ylei- 
sen edun mukaisia tavoitteita tai tarvetta suojella muiden henkilöiden oikeuksia ja vapauksia. 
Saman artiklan 3 kappaleen mukaan, siltä osin kuin perusoikeuskirjan oikeudet vastaavat ih- 
misoikeuksien ja perusvapauksien suojaamista koskevassa eurooppalaisessa yleissopimuksessa 
taattuja oikeuksia, niiden merkitys ja kattavuus ovat samat kuin mainitussa yleissopimuksessa. 
Tämä ei kuitenkaan estä unionia määräämästä tätä laajemmasta suojasta. 

Perusoikeuskirjan 52 artiklan 3 kohdasta seuraa, että perusoikeuskirjan 7 artiklan sisältö 
vastaa EIS 8 artiklan sisältöä. Perusoikeuskirjan johdannossa todetaan erikseen, että vahvis- 
tettavat oikeudet perustuvat paitsi Euroopan ihmisoikeussopimukseen, myös Euroopan ih- 
misoikeustuomioistuimen oikeuskäytäntöön. EIT:n laajalla ihmisoikeussopimuksen 8 artiklaa 
koskevalla ratkaisukäytännöllä on näin ollen katsottava olevan relevanssia myös perusoikeus- 
kirjan 7 artiklan tulkinnalle. 

Perusoikeuskirjan mukaisten perusoikeuksien kunnioittamisen valvonta ei edellä sanotus- 
ta huolimatta kuulu EIT:lle vaan Euroopan unionin tuomioistuimelle (EUT) ja kansallisille 
tuomioistuimille. Tietoliikennetiedustelun kannalta merkitystä on EUT:n huhtikuussa 2014 
antamalla tuomiolla, jolla tuomioistuin julisti pätemättömäksi vuonna 2006 säädetyn Data 
Retention -direktiivin. Direktiivi oli asettanut unionin jäsenvaltioille velvoitteen säätää teletun- 
nistamistietojen kattavasta säilyttämisestä vakavien rikosten torjunnan ja tutkinnan tarpeita 
varten. 

EUT katsoi edellä mainitussa tuomiossaan, että Data Retention -direktiivi oli perusoikeus- 
kirjan 52 artiklan 1 kappaleessa tarkoitetun suhteellisuusperiaatteen vastainen. Suhteellisuus- 
periaate pitää sisällään sen, että perusoikeuden rajoitus on välttämätön. Arvioidessaan Data 
Retention -direktiivillä tapahtuneen oikeuksien rajoittamisen välttämättömyyttä EUT kiinnit- 
ti huomiota siihen, että direktiivin säätämä teletunnistamistietojen säilyttämisvelvoite kattoi 
kaikki henkilöt, kaikki sähköisen viestinnän tavat ja lähes kaikki tunnistamistiedot ilman min- 
käänlaista vakavan rikollisuuden ehkäisemisen tavoitteeseen perustuvaa erottelua, rajaamista 
tai poikkeusta. Säilyttämisvelvollisuuden piirissä olivat myös kaikkien sellaisten henkilöiden 
teletunnistamistiedot, joiden osalta ei ole mitään näyttöä edes etäisestä tai epäsuorasta kytken- 
nästä rikollisuuteen. Näin ollen direktiivin oli katsottava puuttuvan käytännössä jokaisen EU:n 
alueella oleskelevan henkilön oikeuksiin. 


40 Tuomio yhdistetyissä asioissa C-293/12 ja C-594/12. 

EUT:n mukaan direktiivin olisi tullut sisältää ainakin osa"! seuraavista elementeistä ollakseen 
suhteellisuusperiaatteen mukainen: 


e —Jonkinlaiset direktiivin tavoitteeseen liittyvät objektiiviset rajat sille, keiden henkilöiden 
teletunnistamistiedot saadaan säilyttää. 

e Tarkemman määrittelyn niistä rikoksista, joiden torjumiseksi tai tutkimiseksi kansalliset 
viranomaiset saavat säilytettyihin tunnistamistietoihin tutustua ja niitä käyttää. Direktiivi 
viittaa tältä osin ainoastaan ”vakaviin rikoksiin”; joiden sisältö määräytyy kunkin jäsenval- 
tion kansallisen lainsäädännön mukaan. 

e Aineelliset ja menettelylliset edellytykset tietoihin tutustumiselle ja niiden käytölle. Tie- 
toihin tutustumisen edellytykseksi ei ole direktiivissä asetettu esimerkiksi tuomioistuimen 
tai muun riippumattoman elimen lupaa, vaan menettelystä päättäminen on siinä jätetty 
kansallisten säädösten varaan. 

e Tarkemmat säännökset tunnistamistietojen säilyttämisajoista. Direktiivissä säädetään vä- 
himmäissäilytysajaksi kuusi kuukautta tekemättä mitään eroa sen suhteen, voivatko tiedot 
olla rikostorjunnassa hyödyllisiä. 

e Tehokkaan tietosuojan varmistamiseksi riittävät takeet siitä, että säilytettäviä tietoja ei vää- 
rinkäytetä. Direktiivi sallii sen, että teleyritykset huomioivat taloudelliset näkökohdat mää- 
rittäessään soveltamansa turvan tason. 

e Määräykset siitä, että tiedot on säilytettävä unionin alueella. 


Eduskunnan perustuslakivaliokunta on lausunnossaan PeVL 18/2014 vp esittänyt EUT:n tuo- 
miota koskevia huomioita. Valiokunnan mukaan tuomiosta ei voida suoraan johtaa vastausta 
siihen, millainen kansallinen lainsäädäntö täyttäisi yksityiselämän ja henkilötietojen suojaan 
liittyvät oikeasuhtaisuusvaatimukset. Lähtökohtana on valiokunnan mukaan kuitenkin pidet- 
tävä sitä, että oikeasuhtaisuusvaatimuksen vastaisena voidaan pitää ainakin sellaista sääntelyä, 
joka merkitsee laajamittaista, erittelemätöntä, pitkäaikaista ja rajoittamatonta tietojen säilyt- 
tämistä yhdistettynä viranomaisten erittelemättömään ja rajoittamattomaan pääsyyn näihin 
tietoihin. Perustuslakivaliokunta totesi myös, että tuomion perusteella jää avoimeksi, merkit- 
seekö viranomaistarpeita varten säädetyn säilyttämisvelvollisuuden ulottuminen käytännössä 
kaikkien sähköisiä viestimiä käyttävien ihmisten tietoihin jo yksinään oikeasuhtaisuusvaati- 
muksen loukkausta. 

Tuomiossaan EUT totesi, että direktiivin olisi tullut asettaa tavoitteeseensa liittyvät objektii- 
viset rajat sille, keiden henkilöiden tunnistamistiedot saadaan säilyttää. Lisäksi direktiivin olisi 
tullut tarkemmin määritellä ne rikokset, joiden torjumiseksi säilyttämisvelvollisuus asetettiin. 
Tärkeää on tältä osin tiedostaa, ettei EUT:n tuomio varsinaisesti luo uutta oikeutta. Se vastaa 
Euroopan ihmisoikeustuomioistuimen vakiintunutta ratkaisukäytäntöä. Ihmisoikeustuomio- 
istuin on antanut suurehkon määrän ratkaisuja, joissa se EUT:n tuomiota vastaavalla tavalla 
mutta yksityiskohtaisemmin on käsitellyt niitä elementtejä, jotka yksityiselämän suojaan puut- 
tuvan lain on sisällettävä ollakseen suhteellisuusperiaatteen mukainen ja ennakoitava. Mer- 
kittävimpiä tässä suhteessa ovat ihmisoikeustuomioistuimen tietoliikennetiedustelua tai sen 
lähi-ilmiöitä suoraan koskeneet ratkaisut Klass vastaan Saksa (1978), Weber ja Saravia vastaan 
Saksa (2006) ja Liberty ja muut vastaan Yhdistynyt Kuningaskunta (2008).) 


41 Perustuslakivaliokunnan kannanoton mukaan unionin tuomioistuimen tuomio perustuu kokonaisarvioon käsiteltävänä olleesta 
direktiivistä (PeVL 18/2014 vp, s.6). 


42 PeVL 18/2014 vp, s. 6. 

6.1.2.4 Suomen perustuslaista johtuvia vaatimuksia luottamuksellisen viestinnän 
suojaa rajoittavalle lainsäädännölle 


Oikeusvaltioperiaate 


Perustuslain 2 §:n 3 momentin mukaan julkisen vallan käytön tulee perustua lakiin ja kaikessa 
julkisessa toiminnassa on noudatettava tarkoin lakia. Jos tiedustelulainsäädännöllä luodaan 
viranomaisille uusia tehtäviä ja niihin liittyviä toimivaltuuksia, on sekä tehtävistä että toimival- 
tuuksista säädettävä lailla. Samalla on riittävällä sääntelyllä taattava viranomaistoimivaltuuk- 
sien kohteena olevien henkilöiden oikeusturva. 


Perusoikeudet 


Perusoikeudet eivät yleensä ole ehdottomia, vaikka perusoikeussäännös olisi kirjoitettu oikeu- 
den turvaavaan muotoon ja vaikka säännös ei sisältäisikään sääntelyvarausta tai muuta laki- 
viittausta. Tällöin kysymys perusoikeuden rajoittamisesta ratkaistaan perusoikeuksien rajoit- 
tamista koskevien yleisten oppien mukaisesti. 

Perustuslakivaliokunta on johtanut perusoikeusjärjestelmän kokonaisuudesta ja oikeuksien 
luonteesta perustuslaissa turvattuina oikeuksina joitakin yleisiä perusoikeuksien rajoittamista 
koskevia vaatimuksia (PeVM 25/1994 vp s. 4 — 5). Näitä ovat vaatimukset: 


1. lailla säätämisestä 

2. lain täsmällisyydestä ja tarkkarajaisuudesta 

3. rajoituksen hyväksyttävyydestä 

4. rajoituksen suhteellisuudesta 

5. perusoikeuden ydinalueen koskemattomuudesta 
6. oikeusturvajärjestelyjen riittävyydestä ja 

7. ihmisoikeusvelvoitteiden noudattamisesta. 


Luottamuksellisen viestin salaisuuden suoja 


Perustuslain 10 $:n mukaan jokaisen yksityiselämä, kunnia ja kotirauha on turvattu ja kir- 
jeen, puhelun sekä muun luottamuksellisen viestin salaisuus on loukkaamaton. Säännöksen 
lähtökohtana on, että yksilöllä on oikeus elää elämäänsä ilman viranomaisten tai muiden ul- 
kopuolisten tahojen mielivaltaista tai aiheetonta puuttumista hänen yksityiselämäänsä. Pykälä 
turvaa jokaiselle oikeuden luottamukselliseen viestintään ilman, että ulkopuoliset saavat oi- 
keudettomasti tiedon hänen lähettämiensä tai hänelle osoitettujen luottamuksellisten viestien 
sisällöstä”. 

Perustuslain 10 $:n 3 momentin mukaan lailla voidaan säätää perusoikeuksien turvaami- 
seksi tai rikosten selvittämiseksi välttämättömistä kotirauhan piiriin ulottuvista toimenpiteistä. 
Lailla voidaan säätää lisäksi välttämättömistä rajoituksista viestin salaisuuteen yksilön tai yh- 
teiskunnan turvallisuutta taikka kotirauhaa vaarantavien rikosten tutkinnassa, oikeudenkäyn- 
nissä ja turvallisuustarkastuksessa sekä vapaudenmenetyksen aikana. Nämä mahdollisuudet 
rajoittaa luottamuksellisen viestin suojaa on perusoikeusuudistuksen yhteydessä tarkoitettu 
tyhjentäväksi luetteloksi (HE 309/1993 vp, s. 54). Esimerkiksi Euroopan ihmisoikeussopimuk- 


43 HE309/1993 vp. 

sen 8 artiklasta poiketen perustuslain 10 $:n 3 momentti ei mainitse kansallista turvallisuutta 
sellaisena etuna, joka oikeuttaisi säätämään lailla Iuottamuksellisen viestin salaisuuden rajoit- 
tamisesta. 

Perustuslakivaliokunta on katsonut, että rikosten tutkinnasta perustuslain 10 $:n 3 momen- 
tin tarkoittamassa merkityksessä voi olla kysymys myös sellaisissa tapauksissa, joissa on esillä 
konkreettinen ja yksilöity rikosepäily, vaikka rikos ei vielä olisi ehtinyt toteutuneen teon asteel- 
le.“ 

Perustuslain säännös luottamuksellisen viestin salaisuudesta on muotoiltu väline- ja tek- 
niikkaneutraaliksi. Kirje- ja puhelinsalaisuus on mainittu erikseen, mutta säännös turvaa ylei- 
sesti kaikenlaisen luottamuksellisen viestinnän salaisuutta.“ 

Luottamuksellisen viestin salaisuutta koskevan perustuslakisääntelyn ensisijaisena tarkoi- 
tuksena on suojata luottamukselliseksi tarkoitetun viestin sisältö ulkopuolisilta. Perustuslaki 
turvaa jokaiselle oikeuden luottamukselliseen viestintään ilman, että ulkopuoliset saavat oi- 
keudettomasti tiedon hänen lähettämiensä tai hänelle osoitettujen luottamuksellisten viestien 
sisällöstä. Tämä merkitsee esimerkiksi suojaa kirjeiden tai muiden suljettujen viestien avaa- 
mista tai hävittämistä sekä puhelujen kuuntelemista tai nauhoittamista vastaan. Sääntely ei 
suojaa ainoastaan viestin lähettäjää, vaan kysymyksessä on viestinnän molempien osapuolten 
perusoikeus.”? 

Säännös ei suojaa tavallisen kuuloetäisyydellä käytävän, aistihavainnoin kuultavissa olevan 
keskustelun sisältöä, mutta luottamukselliseksi tarkoitetun keskustelun kuunteleminen tekni- 
sin apuvälinein merkitsee rajoitusta luottamuksellisen viestin salaisuuden suojaan." 

Perustuslakisääntelyllä ei ole pyritty järjestämään viestinnän osapuolten keskinäisiä suh- 
teita tai heidän käyttäytymistään. Kysymys luottamuksellisen viestinnän osapuolen oikeudesta 
julkistaa luottamukselliseksi tarkoitettu viesti on jäänyt ratkaistavaksi muilla perusteilla. 


Luottamuksellisen viestin tunnistamistiedot 


Viestin sisällön lisäksi perustuslain säännökset suojaavat myös viestin lähettäjän ja vastaan- 
ottajan tunnistamistietoja sekä muita tietoja, joilla voi olla merkitystä viestin luottamuksel- 
lisuuden säilymiselle. Viestin tunnistamistietojen on perustuslakivaliokunnan vakiintuneessa 
käytännössä katsottu jäävän luottamuksellisen viestin salaisuutta suojaavan perusoikeuden 
ydinalueen ulkopuolelle”. Tuoreessa lausunnossaan valiokunta on kuitenkin katsonut, että 
käytännössä viestien tunnistamistiedot sekä mahdollisuus niiden kokoamiseen ja yhdistämi- 
seen voivat olla yksityiselämän suojan näkökulmasta siinä määrin ongelmallisia, ettei katego- 

6.1.2.5 


rinen erottelu suojan reuna- ja ydinalueeseen ole aina perusteltua, vaan huomiota on yleisem- 
min kiinnitettävä myös rajoitusten merkittävyyteen”. 

Tunnistamistietojen salaisuuden suojaan puuttuvan sääntelyn on täytettävä perusoikeuk- 
sien rajoittamisen yleiset edellytykset*'. Perustuslakivaliokunnan käytännössä on tältä pohjalta 
pidetty mahdollisena, että tunnistamistietojen saaminen rikosten tutkinnassa jätetään sitomat- 
ta tiettyihin rikostyyppeihin, jos sääntely muutoin täyttää perusoikeuksien yleiset rajoitusedel- 
lytykset. Sääntely tulee tällöin kuitenkin rajata yksilön tai yhteiskunnan turvallisuutta taikka 
kotirauhaa vaarantavien rikosten tyyppisiin tai niihin törkeysasteeltaan verrattaviin rikoksiin. 


Toimenpiteet tietoturvan toteuttamiseksi 


Tietoliikennetiedustelua teknisesti lähellä oleva tilanne voidaan katsoa olevan tietoyhteiskun- 
takaaren 272 $:ssä. Säännöksessä on kyse toimenpiteistä tietoturvan toteuttamiseksi ja se antaa 
teleyritykselle, lisäarvopalvelun tarjoajalle ja yhteisötilaajalle oikeuden muun muassa auto- 
maattisesti analysoida kaikkien niiden viestien sisältöä, jotka kulkevat kyseisen yhteisön ver- 
kosta ulos tai tulevat siihen sisään. Säännöksen 3 momentin mukaan: 


”Jos viestin tyypin, muodon tai muun vastaavan seikan perusteella on ilmeistä, että viesti 
sisältää haitallisen tietokoneohjelman tai käskyn eikä 2 momentin 1 kohdassa (sisällön 
automaattinen selvittäminen) tarkoitetulla toimella pystytä turvaamaan 1 momentissa 
tarkoitettujen tavoitteiden toteutumista, yksittäisen viestin sisältöä saa käsitellä manuaa- 
lisesti. - -” 


Niistä tarkoituksista, joiden turvaamiseksi edellä mainittuihin toimenpiteisiin voidaan ryhtyä, 
säädetään 1 momentissa. Turvattavat edut näyttäisivät liittyvän vain osaksi rikostorjuntaan. 


Tarkoituksia ovat: 
”1) viestintäverkkojen tai niihin liitettyjen palvelujen sekä tietojärjestelmien tietoturval- 
le haittaa aiheuttavien häiriöiden havaitsemiseksi, estämiseksi, selvittämiseksi ja esitut- 
kintaan saattamiseksi; 
2) viestin lähettäjän tai viestin vastaanottajan viestintämahdollisuuksien turvaamiseksi; 
tai 
3) viestintäpalvelujen kautta laajamittaisesti toteutettavien rikoslain 37 luvun 11 $:ssä 
tarkoitettujen maksuvälinepetosten valmistelun ehkäisemiseksi.” 


Alun perin sääntely otettiin tietoyhteiskuntakaarta edeltäneeseen SVTSL:iin (20 $) vuonna 
2004. Luottamuksellisen viestin sisältöön sai tuolloin puuttua vain säännöksessä mainittujen ri- 
kosepäilyjen (vaaran aiheuttaminen tietojenkäsittelylle ja tietoliikenteen häirintä) perusteella. 

6.1.3 


Tuolloista sääntelyä koskevan perustuslakivaliokunnan lausunnon mukaan sääntelyn kes- 
keisenä tarkoituksena oli viestinnän eri osapuolten etujen mukaisesti turvata tietoverkkojen 
toimivuutta ja turvallisuutta sekä näin luoda edellytyksiä sananvapauden käyttämiselle ja 
viestinnän luottamuksellisuudelle tietoverkoissa. Perusoikeuksien käyttämiseen ja niiden to- 
teutumisen edistämiseen tällä tavoin liittyvät seikat olivat perustuslakivaliokunnan mukaan 
hyväksyttäviä ja painavia perusteita tietoverkoissa harjoitettavaan viestintään kohdistuville ra- 
joituksille. Luottamuksellisen viestin sisältöön sai puuttua vain säännöksessä mainittujen riko- 
sepäilyjen perusteella. Tietoliikenteen ja tietoturvallisuuden vaarantumista voitiin pitää riskinä 
yksilön ja yhteiskunnan laajasti ymmärretyn turvallisuuden kannalta. Sääntely ei perustusla- 
kivaliokunnan mielestä ollut käsillä olevassa yhteydessä lähtökohdiltaan ongelmallinen perus- 
tuslain 10 $:ssä turvatun luottamuksellisen viestin salaisuuden kannalta.% 

Säännöstä muutettiin vuonna 2008. Tuolloin luovuttiin siitä, että viestin sisältöön puuttu- 
minen sidotaan yksinomaan rikostunnusmerkistöihin. Säännöksen yksityiskohtaisten perus- 
teluiden (HE 48/2008 vp) mukaan viestin sisältöön puuttumisen sitomisesta rikostunnusmer- 
kistöihin seuraa, että analyysi voidaan tehdä vain silloin, kun teko on tahallinen. Käytännössä 
haitallisia viestejä ei aina lähetetä tahallisesti. Tietoturvan ylläpitämiseksi myös tahattomasti 
lähetetyt viestit, jotka aiheuttavat tietoturvalle vaaran, tulisi pystyä analysoimaan. Edelleen esi- 
töissä todetaan tarve käsitellä yksittäisen viestin sisältöä manuaalisesti, jos on ilmeistä, ettei 
automaattisen tietojenkäsittelyn avulla pystytä turvaamaan ehdotetussa 1 momentissa tarkoi- 
tettujen tavoitteiden toteutumista. Tietoyhteiskuntakaaren kumoama SVTSL 20 $ on säädetty 
perustuslakivaliokunnan myötävaikutuksella (PeVL 29/2008 vp), samoin tietoyhteiskuntakaa- 
ri (PeVL 18/2014). 


Kansallisen tietoliikennetiedustelun mahdollisia suuntaviivoja 


Suomea velvoittavat kansainväliset ihmisoikeussopimukset sallivat tietyin reunaehdoin sekä 
sisäiseen että rajat ylittävään tietoliikenteeseen kohdistuvan tiedustelun. Mietinnön nykytilan 
kuvauksessa on todettu, että Suomen kansalliseen turvallisuuteen kohdistuvat vakavimmat 
uhat ovat ensisijaisesti ulkoisia. Tämän vuoksi Suomen tarpeet liittyvät rajat ylittävän tietolii- 
kenteen tiedusteluun. 

Tietoliikennetiedustelussa olisi kyse tiedustelutoimivaltuudesta, jonka tarkoituksena olisi 
tuottaa kansallisen turvallisuuden kannalta välttämätöntä tiedustelutietoa ulkomaisista toi- 
mijoista ja olosuhteista ylimmän valtionjohdon päätöksenteon tueksi. Lisäksi tarkoituksena 
olisi havaita ja tunnistaa kansalliseen turvallisuuteen kohdistuvia vakavia ulkoisia uhkia sekä 
kerätä niistä sellaista tietoa, joka mahdollistaa tilannekuvan muodostamisen, torjuntatoimiin 
ryhtymisen sekä sotilasviranomaisten osalta ennakkovaroituksen antamisen. Tiedustelu ei ole 
samalla tavalla henkilö- ja rikossidonnaista toimintaa kuin rikosten ennalta estäminen. Tieto- 
liikennetiedustelun kohteet olisivat yleisluonteisempia toimintatapoja kuin rikoslaissa tarkoi- 
tettuja rikollisia tekoja. 

Tietoliikennetiedustelun yhteiskunnallisen hyväksyttävyyden keskeisenä edellytyksenä voi- 
daan pitää sitä, että ne uhat, joita tiedonhankinta saa koskea, määritellään mahdollisimman 
selkeästi ja suppeasti. Kansainvälisten ihmisoikeussopimustenkaan mukaan tietoliikennetie- 
dustelu ei voi olla keino hankkia tietoa mistä tahansa uhasta tai riskistä. Verrokkimaissa ne 
uhat ja tilanteet, joita tiedustelu saa koskea, on yleensä lueteltu laissa. 


54 PeVL 9/2004 vp, s. 4 

Tietoliikennetiedustelun avulla tunnistettavien uhkien tulisi olla riittävän vakavia ja koh- 
distua kansallisen turvallisuuden kannalta keskeisiin turvallisuusintresseihin. Uhat voisivat 
olla luonteeltaan joko sotilaallisia tai siviililuontoisia. Riittävän vakavina kansalliseen turval- 
lisuuteen kohdistuvina uhkina voitaisiin pitää esimerkiksi Suomeen kohdistuvaa sotilaallis- 
ta uhkaa, terrorismia ja siihen vaikutuksiltaan vertautuvaa toimintaa sekä vakoilua. Vakoilun 
havaitsemiseen ja tunnistamiseen tietoliikennetiedustelua tulisi voida käyttää riippumatta sii- 
tä, kohdistuuko se valtioon tai yksityiseen sektoriin. Tietoliikennetiedustelun avulla tulisi olla 
mahdollista kartoittaa uhan lähteitä ja ulkovaltojen vakoilussaan käyttämiä toimintatapoja. 

Kansainvälinen järjestäytynyt rikollisuus voisi olla tietoliikennetiedustelun piirissä siltä 
osin, kun se vaarantaa kansallista turvallisuutta. Samoin tietoliikennetiedustelua tulisi voida 
käyttää joukkotuhoaseiden levittämisen estämiseksi tarvittavan tiedon hankkimiseksi. 

Kansainväliset kriisinhallintaoperaatiot ovat kehittyneet vaativammiksi ja tämän kehityk- 
sen voidaan olettaa jatkuvan tulevaisuudessakin. Kriisinhallintaoperaatioiden turvallisuutta 
voitaisiin parantaa tietoliikennetiedustelulla saatavan tiedon avulla. 

Tietoliikennetiedustelua tulisi voida käyttää kriittiseen infrastruktuuriin kohdistuvien va- 
kavien uhkien havaitsemiseksi. Tällaiset uhat voivat tulla myös tietoverkkojen kautta. 

Vieraiden valtioiden suunnitelmat, aikeet ja toimet saattavat eräissä tilanteissa vahingoittaa 
tai vaarantaa Suomen ulko- ja turvallisuuspoliittisia etuja. Tietoliikennetiedustelun avulla voi- 
taisiin näissä tilanteissa varmistaa ylimmän valtionjohdon riittävä, luotettava ja oikea-aikainen 
tiedon saanti. 

Tietyissä tilanteissa valtion sisäiset uhat voivat vakavuudeltaan ja vaikutuksiltaan rinnastua 
edellä käsiteltyihin uhkiin, ja niistä voitaisiin saada tietoa rajat ylittäviin tietoliikenneyhteyk- 
siin kohdistuvan tiedustelun avulla. Vaikutuksiltaan riittävän vakavan teon osalta voidaan vii- 
tata Norjan vuoden 2011 joukkosurmiin. 

Edellä jaksossa 6.1.2 on käsitelty kansallisen turvallisuuden käsitettä Euroopan ihmis- 
oikeussopimuksen valossa. Työryhmän käsityksen mukaan edellä mainitun tapaiset uhat 
kuuluvat kansallisen turvallisuuden käsitteen alaan siten kuin esimerkiksi Euroopan 
ihmisoikeustuomioistuin on käsitettä tulkinnut. 

Tiedustelun tarkoituksena olisi havaita, tunnistaa ja hankkia tietoa uhista. Sen sijaan tie- 
dustelulla ei estettäisi uhkien toteutumista. Rajapinta tiedustelun ja torjuntatoimien välil- 
lä olisi järjestettävä erikseen. Tiedustelun tuottaman tiedon johdosta toimivaltaisen 
viranomaisen olisi voitava ryhtyä tarvittaviin toimiin uhan torjumiseksi. Jatkotyöskentelyssä 
olisi pohdittava, missä laajuudessa ja millä tavalla tiedustelutietoa voitaisiin siirtää käytettäväk- 
si esimerkiksi rikoksen ennalta estämisessä. 

Kansainväliset ihmisoikeussopimukset eivät näyttäisi asettavan kategorista estettä käyttää 
tietoliikennetiedustelua rikosten selvittämiseen. Selvänä lienee pidettävä sitä, ettei tietoliiken- 
netiedustelu voisi olla tavanomaisena pidettävän verkko- tai muunkaan massarikollisuuden 
tutkintaa varten käytettävä menetelmä. Lähtökohdaksi voitaisiin ottaa se, ettei tietoliikenne- 
tiedustelua voida lainkaan käyttää rikostutkinnallisena menetelmänä. Tämän puolesta näyt- 
täisivät puhuvan sekä yksilön oikeusturvaan että tietoliikennetiedustelun menetelmien salassa 
pidettävyyteen liittyvät syyt. 

Tietoliikennetiedustelun varsinaisesta rikostutkinnallisesta käytöstä erillinen asia on, että 
toiminnan yhteydessä tiedusteluviranomaisen tietoon saattaa tulla tietoja, jotka viittaavat sii- 
hen, että rikos on tapahtunut. Jos kyse on erityisen vakavasta rikoksesta, olisi pohdittava, millä 
tavoin tieto siitä voitaisiin antaa esitutkintaviranomaiselle. Tällöinkään kyseessä ei saisi olla 
tietojen käyttö oikeusprosessissa vaan rikostutkinnan suuntaamisesta. 

6.1.4 


Jos tietoliikennetiedustelun yhteydessä havaitaan yksityiseen sektoriin kohdistuvia vakavia 
kybertekoja, tulisi harkita, millä tavoin näistä voitaisiin ilmoittaa teon kohteena olevalle yrityk- 
selle. Tavoitteena olisi minimoida elinkeinoelämälle ja kansantaloudelle aiheutuvat vahingot. 

Lisäksi työryhmässä on tuotu esille, että olisi tarpeen analysoida tietoliikennevirtoja myös 
tietoliikennetiedustelun selektiivisyyden varmistamiseksi ja teknologisen kehityksen seuraa- 
miseksi. Kyse olisi tietoliikennetiedustelujärjestelmän toimintakyvyn turvaamisesta. Jatkotyös- 
sä tulisi tarkastella, onko ja missä laajuudessa tällainen toiminta mahdollista järjestää ottaen 
huomioon kansainväliset ihmisoikeussopimukset sekä perustuslain vaatimukset. 


Tietoliikennetiedustelun toteuttaminen 


Tietoliikennetiedustelu tulisi toteuttaa siten, että tietoliikenteen joukosta voitaisiin seuloa 
mahdollisimman tehokkaasti tiedustelutehtävän kannalta olennainen liikenne ja estää tehtä- 
viin kuulumattoman liikenteen päätyminen analysoinnin kohteeksi. 

EIT:n mukaan laista on riittävän selkeästi käytävä ilmi, missä olosuhteissa ja millä edelly- 
tyksellä kansalaiset voivat joutua viranomaisten salaisesti toteutettavan tarkkailun kohteeksi. 
Lisäksi EUT:n Data Retention -tuomio edellyttää henkilötietojen käsittelyn rajaamista ennak- 
koon. Nämä reunaehdot on otettava huomioon tietoliikennetiedustelun toteuttamista harkit- 
taessa. 

Tietoliikenteestä on kyettävä erottamaan ne tiedot, joilla on merkitystä kansallisen turval- 
lisuuden kannalta. Eräs tapa täyttää vaatimukset olisi käyttää toiminnan suuntaamiseen riit- 
tävän tarkkoja ennakkoon määrättyjä hakuehtoja tai kansallista turvallisuutta vaarantavan 
toiminnan sanallisia kuvailuja, jotka mahdollisimman konkreettisesti luonnehtisivat tiedon- 
hankinnan kohdetta. 

Kuvailun kohteena olisivat sellaiset viestinnälliset ja muut toimintamallit, joiden tiedetään 
tai voidaan olettaa liittyvän kansallista turvallisuutta vaarantavaan toimintaan. Toiminta voi- 
taisiin järjestää esimerkiksi niin, että 6.1.6 jaksossa käsiteltävä lupaviranomainen hyväksyisi 
kuvailun tietoliikennetiedustelutehtävän perustaksi, minkä voidaan katsoa täyttävä ennakol- 
lisen rajaamisen vaatimuksen. Kuvailun perusteella tietoliikennetiedustelusta vastaava viran- 
omainen muodostaisi tiedonhankinnan suuntaamisen kannalta välttämättömät hakuehdot. 
Viranomaisen muodostamien hakuehtojen käyttö olisi dokumentoitava kattavasti, mikä mah- 
dollistaisi kattavan jälkikäteisen valvonnan. 

Tietoliikennetiedustelun ensivaiheen toiminnassa käytettävät hakuehdot voisivat olla tun- 
nistamistietoja. Tällaisia olisivat esimerkiksi verkkolaitteita ja verkko-osoitteita kuvaavat yk- 
silöintitiedot sekä esimerkiksi viestinnän aikaa ja paikkaa kuvaavat tiedot. Jotta tietoliiken- 
netiedustelun kohteena olevista uhista saataisiin riittävät tiedot, olisi hakuehtojen perusteella 
valikoidusta viestinnästä voitava selvittää myös sisältö. 

Silloin, kun tietoliikennetiedustelun tarkoituksena on havaita haittaohjelmien avulla toteu- 
tettavaa tietoverkkovakoilua, tulisi myös sisältöön kohdistuvia hakuehtoja voida poikkeukselli- 
sesti käyttää heti ensivaiheessa. Hakuehtona olisi tällöin tekninen haittaohjelmatunniste, 
ja toimintamalli olisi sama kuin tietoyhteiskuntakaaren 272 $:ssä säädetyssä toiminnassa. 

Yksityisyyden suojaan kohdistuvaa rajoitusta voitaisiin lieventää sillä, että hakuehtojen mu- 
kainen seulonta tapahtuu ensivaiheessa koneellisesti. Hakuehtojen avulla viestinnän kokonais- 
massasta voitaisiin tarkoituksenmukaisella tavalla erottaa tiedustelutehtävän kannalta olen- 
naiset tiedot. Tiedot olisivat otettavissa manuaalisen käsittelyn kohteeksi vasta koneellisesti 
suoritetun seulonnan jälkeen. Yksityisyyden suojan näkökulmasta olennaista olisi, että mikään 

sellainen viesti tai viestin tunnistamistieto, joka ei vastaa hakuehtoa, ei päädy manuaaliseen 
käsittelyyn. 

Tietoliikennetiedustelu, siten kuin se on yllä kuvattu, olisi useasta toinen toistaan seuraa- 
vasta työvaiheesta koostuva tiedustelun prosessi, jossa käsittelyn kohteena olevan viestinnän 
määrä prosessin edetessä jatkuvasti supistuu. Tallennettaviksi voisivat tällöin tulla ainoastaan 
ne viestinnän tiedot, jotka ovat läpäisseet prosessin jokaisen vaiheen. Muut tiedot hävitettäi- 
siin eivätkä ne hävittämisen jälkeen enää olisi viranomaisten esiin haettavissa. Suomea sitovat 
kansainväliset ihmisoikeusvelvoitteet edellyttävät selkeiden menettelytapojen luomista tietojen 
käsittelylle. 

Tietoliikennetiedustelu rajoittaisi eri vaiheissaan eri laajuudessa luottamuksellisen viestin 
suojaa. Tietoliikennetiedustelun alkuvaiheessa hakuehtoja verrattaisiin kaikkiin niihin viestei- 
hin, jotka liikkuvat kohteeksi valikoiduissa tietoliikennevirroissa. Myös se tietoliikenteen valta- 
osa, jolla ei ole merkitystä kansallisen turvallisuuden kannalta, olisi automaattisesti suoritetun 
vertailun kohteena. Tässä vaiheessa vertailu voisi perustua muun tietoliikenteen kuin hait- 
taohjelmaliikenteen osalta tunnistamistietoihin. Vertailu tapahtuisi automatisoidusti eivätkä 
hakuehtoja vastaamattomat viestit tulisi manuaaliseen käsittelyyn. Toiminnassa käytettävien 
automaattisten hakuehtojen täsmällisyyden aste vaikuttaa riskiin siitä, seuloontuuko myös si- 
vulliseksi katsottavaa viestintää manuaalisen jatkokäsittelyn kohteeksi. Mitä täsmällisempiä 
hakuehdot ovat, sitä vähäisempi on vaara, että tiedustelutehtävät kannalta epäolennaista tietoa 
suodattuu jatkokäsittelyyn. 

Tietoliikennetiedusteluprosessin seuraava vaihe sisältäisi syvällekäyvemmän, mutta olen- 
naisesti suppeampaan henkilöpiiriin kohdistuvan viestinnän luottamuksellisuuden rajoituk- 
sen. Käytettyjen hakuehtojen perusteella suodatettu viestintä otettaisiin tällöin manuaalisen 
analysoinnin kohteeksi. Manuaalisen käsittelyn kohteeksi nouseva tietoliikenne on tiedus- 
telutehtävän kannalta lähtökohtaisesti merkittävää, ja viestin sisältö tulisi voida tarvittaessa 
selvittää. 

Tietoliikennetiedustelun järjestäminen siten kuin edellä on esitetty, ei edellyttäisi laajamit- 
taista, erittelemätöntä, pitkäaikaista ja rajoittamatonta tunnistamistietojen tallentamista, vaan 
kyse olisi ennakkoon määritettyihin hakuehtoihin perustuvasta tietoliikenteen suodattamises- 
ta ja siihen perustuvasta kansallisen turvallisuuden kannalta olennaisten tietojen tallentami- 
sesta.” Tallennettavat tiedot voisivat enimmilläänkin muodostaa vain vähäisen murto-osan 
rajat ylittävän viestinnän kokonaisvolyymista. 

Tietoliikennetiedustelun järjestäminen edellyttäisi, että teleyrityksille tai rajat ylittävien tie- 
toliikennekaapeleiden omistajille asetetaan velvoite osoittaa liityntäpisteet sekä antaa tämän 
edellyttämät tiedot tietoliikennetiedustelun toteuttamisesta vastaavalle viranomaiselle. Toteut- 
tamisella ei saataisi aiheuttaa yleisen tietoliikenteen hidastumista. Liityntä tulisi suunnitella yh- 
teistyössä teleyritysten kanssa siten, että niille koituvat haitat minimoitaisiin. Lähtökohtaisesti 
teknisestä toiminnasta yrityksille mahdollisesti aiheutuvat suorat kustannukset katettaisiin tie- 
toliikennetiedustelua käyttävien tahojen puolelta. 

PeV on lausunnossaan PeVL 18/2014 vp katsonut ainakin tällaisen tunnistamistietojen tallentamisen suhteellisuusperiaatteen 
vastaiseksi. 

6.1.5 


Tietoliikennetiedustelun hallinnollisen järjestämisen suuntaviivoja 


Edellä mietinnön 6.1.3 jaksossa on käsitelty niitä uhkia, joista tietoliikennetiedustelulla oli- 
si kansallisen turvallisuuden vuoksi tarpeen hankkia tietoa. Näiden uhkien seuranta kuuluu 
voimassa olevan lainsäädännön perusteella eri viranomaisille. Tiedonhankinta sotilaallisista 
uhista kuuluu puolustusvoimille, kun taas mietinnössä tarkoitettujen siviililuonteisten uhkien 
seuranta kuuluu pääasiassa Suojelupoliisille. Keskusrikospoliisi torjuu kansainvälistä järjestäy- 
tynyttä rikollisuutta. Viranomaisten välistä tehtäväjakoa ei työryhmän näkemyksen mukaan 
ole tarpeen muuttaa. 

Ei ole tarkoituksenmukaista, että tiedustelutietoa tarvitsevat viranomaiset harjoittaisivat 
tietoliikennetiedustelua kukin erikseen, vaan toiminnan olisi syytä perustua keskitettyyn rat- 
kaisuun. Keskitetyssä ratkaisussa tietoliikennetiedustelun tekninen toteuttaminen osoitettai- 
siin yhdelle viranomaiselle (tietoliikennetiedusteluviranomainen), joka muiden tietoliikenne- 
tiedustelutietoon oikeutettujen viranomaisten (toimeksiantajaviranomaiset) toimeksiannosta 
hankkii niiden tarvitsemat tietoliikennetiedustelutiedot. Keskitettyä ratkaisua puoltaisivat 
toiminnan yhdenmukaisuudelle ja salassa pidettävyydelle asetettavat vaatimukset, toiminnan 
edellyttämä erikoistuminen ja tekninen osaaminen, sekä toiminnan lainmukaisuuden valvon- 
taan liittyvät näkökohdat. EIT on edellyttänyt selkeiden menettelyiden luomista toiminnal- 
le sekä sen lainmukaisuuden kattavaa laillisuusvalvontaa. Näistä voidaan parhaiten huolehtia 
keskitetyssä mallissa. 

Tietoliikennetiedustelun teknisen suorittamisen olisi oltava viranomaistoimintaa. Toimin- 
nassa on tarpeen käsitellä sellaista salassa pidettävää tietoa, jonka julkitulo vaarantaisi vakaval- 
la tavalla kansallisen turvallisuuden. 

Tietoliikennetiedusteluviranomaiseksi olisi tarkoituksenmukaisinta nimetä sellainen viran- 
omainen, jolla on jo valmiiksi toiminnan edellyttämä tekninen osaaminen ja kansainväliset 
tiedusteluyhteistyösuhteet. Tietoverkkouhkien torjuntaan osallistuvalla Kyberturvallisuus- 
keskuksella olisi toiminnan edellyttämää teknistä osaamista. Sillä ei kuitenkaan ole tieduste- 
lutiedon hankintaan liittyviä tehtäviä eikä siten myöskään tiedustelutoiminnan edellyttämiä 
yhteistyösuhteita. Keskusrikospoliisilla on kansainvälisiä yhteistyösuhteita. Se on kuitenkin 
toimialaansa kuuluvien rikosten selvittämisestä vastaava viranomainen ja se huolehtii polii- 
si- ja pakkokeinolakiin liittyvien telepakkokeinojen teknisestä toteuttamisesta rikosprosessia 
varten. Suojelupoliisilla on tiedustelutiedon hankintaan liittyvää kansainvälistä yhteistyötä. 
Puolustusvoimien tiedustelulaitoksella on sekä toiminnan edellyttämää teknistä osaamista että 
tiedustelutoiminnan edellyttämiä kansainvälisiä yhteistyösuhteita. 

Tehtäviä tietoliikennetiedusteluviranomaiselle antaisivat toimeksiantajaviranomaiset. Toi- 
meksiantajaviranomaisina tulisivat kyseeseen tiedustelun kohteena olevien uhkien torjunnasta 
vastaavat viranomaiset. Tällaisia ovat puolustusvoimat, Suojelupoliisi ja Keskusrikospoliisi. 

Jos jatkotyössä päädytään ratkaisuun, jossa tietoliikennetiedustelun tekninen suorittaminen 
osoitetaan puolustusvoimiin kuuluvalle toiminnolle, tulisi myös sen siviiliviranomaisia avusta- 
vista tehtävistä ja siviiliviranomaisten siihen kohdistuvasta toimeksiantovallasta säätää laissa. 

Työryhmän käsityksen mukaan myös Suomen ylimmällä valtiojohdolla olisi tarve saada tie- 
toliikennetiedustelulla hankittavaa tietoa. Tämän vuoksi myös ylimmällä valtiojohdolla tulisi 
olla mahdollisuus antaa toimeksiantoja tietoliikennetiedusteluviranomaiselle. Toimeksiannot 
tulisi kuitenkin kanavoida tietoliikennetiedustelun tekniselle suorittajalle niiden viranomais- 
ten kautta, jotka vastaavat uhkien torjunnasta. 

6.1.6 Oikeusturvan kannalta huomioon otettavia seikkoja 


Tietoliikennetiedustelua mahdollisesti järjestettäessä tulisi ottaa huomioon ohjaavina periaat- 
teina perus- ja ihmisoikeuksien kunnioittaminen, suhteellisuusperiaate, vähimmän haitan pe- 
riaate ja tarkoitussidonnaisuuden periaate. 


Lupamenettely 


EIT on pitänyt tärkeänä, että tiedonhankintaviranomaisella ei ole rajoittamatonta harkinta- 
valtaa tiedonhankinnan kohdentamisessa. Yksi tapa rajoittaa viranomaisen harkintavaltaa on 
säätää siitä, että jokaisen tiedustelutehtävän suorittamista varten on haettava lupa ulkopuoli- 
selta taholta. 

EIT:n mukaan lupaharkinnan alan tulisi käydä ilmi laista. Olennaista tässä suhteessa on se, 
että lupahakemuksessa ja luvassa riittävällä tarkkuudella kyetään osoittamaan, mihin henki- 
löryhmiin tiedustelu kohdistuu. Lupaharkinnan, joka perustuu joko seulonnassa käytettävien 
hakuehtojen taikka kansallista turvallisuutta vaarantavan toiminnan tai henkilöiden mahdol- 
lisen täsmällisen kuvauksen hyväksymiseen, voidaan katsoa täyttävän edellä mainitut vaati- 
mukset. 

EIT on edellyttänyt, että luvan voimassaoloajasta säädetään laissa. EIT on ratkaisussaan We- 
ber & Saravia v. Saksa katsonut kolmen kuukauden määräajan olevan suhteellisuusperiaatteen 
mukainen. 

Kuten kansainvälisestä vertailusta käy ilmi, verrokkivaltioittain vaihtelee, mikä taho lu- 
van myöntää. Luvan voi myöntää erityinen sitä varten perustettu tuomioistuin tai poliittisesti 
vastuussa oleva taho. Suomen oikeusjärjestelmän mukaista olisi, että lupaharkinta olisi luon- 
teeltaan oikeudellista. Lupamenettelyn järjestämisessä tulisi ottaa huomioon salassapitoseikat, 
asioiden vaatima erityisosaamisen tarve sekä yksilön oikeusturvan varmistaminen. Esimerkik- 
si Ruotsissa yksityisen henkilön etua lupamenettelyssä valvoo julkinen asiamies. Valitusmah- 
dollisuuksia lupamenettelyssä olisi arvioitava. Samoin tulisi arvioida kevennetyn lupamenette- 
lyn mahdollisuutta kiiretilanteissa. 


Tiedon käsittelystä 


EIT on katsonut”, että lain tasolla on riittävän täsmällisesti säädettävä tietoliikennetiedustelus- 
sa noudatettavasta menettelystä. Menettelytapasäännösten tulisi koskea ainakin tietojen tar- 
kastamista, hyödyntämistä, säilyttämistä, luovuttamista ja tuhoamista. 

Tietojen tarkastamisella tarkoitetaan automaattisten hakuehtojen perusteella suodatettujen 
tietojen manuaalista käsittelyä. Suuntaviivat sille, missä tilanteissa suodatetut tiedot voivat tulla 
manuaalisen käsittelyn kohteeksi on käsitelty edellä jaksossa 6.1.4. Samoin tietojen hyödyntä- 
mistä uhkien torjunnassa ja ylimmän valtionjohdon informoinnissa on käsitelty jaksossa 6.1.3. 

Tietoliikennetiedustelussa tiedustelun tuloksena syntyvä tieto olisi osittain henkilötietoa. 
Henkilötietojen käsittelystä toimeksiantajaviranomaisessa sekä tietoliikennetiedusteluviran- 
omaisessa olisi oltava perustuslain mukaisesti laintasoiset säännökset. Perustuslain 10 $:n 1 
momentin mukaan henkilötietojen suojasta säädetään tarkemmin lailla. 

Tietojen luovuttamisessa olisi perustilanteessa kyse tietoliikennetiedusteluviranomaisen 
hankkimien tietojen luovuttamisesta toimeksiantajaviranomaiselle. Tämä lisäksi tulisi harkita, 


56 Liberty and others v. Yhdistynyt kuningaskunta sekä Weber & Saravia v. Saksa 

millä edellytyksillä tietoja voitaisiin luovuttaa ulkopuolisille tahoille. Tällaisia olisivat esimer- 
kiksi yritykset, jotka ovat joutuneet tietoliikennetiedustelussa havaitun vakavan tietoverkko- 
hyökkäyksen kohteeksi. Harkinnassa on otettava huomioon lainsäädännöstä seuraavat henki- 
lötietojen käsittelyn rajoitukset. 

Tiedustelutiedon luovuttamisen edellytyksistä kansainvälisille yhteistyötahoille tulisi olla 
säännökset laissa. Lähtökohtana tulisi olla se, että tietojen luovutuksella edistetään kansallista 
turvallisuutta eikä sillä vaarannettaisi Suomen etuja, mukaan lukien kansantaloudelliset edut. 

Tiedustelussa voidaan saada myös tietoa, joka ei liity tiedustelua koskevaan toimeksian- 
toon. EIT on eri ratkaisuissaan käsitellyt kysymystä niin sanotun ylimääräisen tiedon käytöstä. 
Ratkaisukäytännöstä voidaan tehdä sellainen johtopäätös, että tällaisen tiedon käytöstä tarvi- 
taan riittävän kattavaa ja täsmällistä sääntelyä. Vaikka ratkaisut koskevatkin rikostorjuntaa, 
voitaneen niistä päätellä myös, miten tällaisen tiedon käsittely tulisi tiedustelutoiminnassa jär- 
jestää. Ylimääräisen tiedon käytön tulisi olla mahdollista vähintäänkin silloin, kun tieto koskee 
sellaista uhkaa, jota varten tietoliikennetiedustelua olisi saatu käyttää. Tiedon luovuttamista 
esitutkintaviranomaiselle tutkinnan suuntaamiseksi on erikseen käsitelty mietinnön jaksossa 
6.1.3. 

Kysymystä tiedon hävittämisestä on tarkasteltava erikseen toimeksiannon mukaisen tiedon, 
kansallisen turvallisuuden kannalta merkityksellisen ylimääräisen tiedon sekä kansalliseen 
turvallisuuteen liittymättömän ylimääräisen tiedon osalta. Toimeksiannon mukaisen tiedon 
osalta olisi määriteltävä säilytysajat sekä niiden määräytyminen ja säilyttämisvelvollisuuden 
jakautuminen tietoliikennetiedustelunviranomaisen ja toimeksiantajaviranomaisen välillä. 
Kansallisen turvallisuuden kannalta merkityksellisen ylimääräinen tiedon säilyttämisen ja hä- 
vittämisen tulisi määräytyä samoin perustein. 

Kansalliseen turvallisuuteen liittymätön ylimääräinen tieto tulee hävittää välittömästi, kun 
se on havaittu tällaiseksi. 

Tietoliikennetiedustelulla ei olisi tarkoitus seurata Suomessa oleskelevien osapuolten välis- 
tä tietoliikennettä. Myöskään sellaista Suomesta tapahtuvaa ulkomailla olevaan pilvipalveluun 
tallentamista, johon ei sisälly viestintää, ei olisi tarkoitus seurata lukuun ottamatta haittaohjel- 
mien aiheuttamaa liikennettä. Jatkotyössä tulisi huolehtia riittävistä säännöksistä sen varmis- 
tamiseksi, että tällainen tieto hävitettäisiin välittömästi, kun se havaittaisiin. 


Oikeussuojakeinot 


Jatkotyössä olisi harkittava, millaisia oikeussuojakeinoja tietoliikennetiedusteluun tulisi liittää. 
Tällaisia voisivat olla kantelu, välillinen tarkastusoikeus henkilön pyynnöstä henkilötietojen 
käsittelyn lainmukaisuudesta ja julkisen asiamiehen osallistuminen lupahakemuksen käsitte- 
lyyn. Olisi myös harkittava, tulisiko lupapäätöksestä olla valitusmahdollisuus ja miten tämä 
siinä tapauksessa voitaisiin toteuttaa. 


Valvonta 


EIT:n ratkaisukäytännön mukaan viranomaisten salaisten tarkkailutoimivaltuuksien valvonta 
pitää järjestää tehokkaasti. Valvontaa ei voi jättää pelkästään viranomaisten itse suorittaman 
sisäisen valvonnan varaan. Riippumattomankaan elimen suorittamaa laillisuusvalvontaa ei 
voida pitää yksinään riittävänä oikeusturvan takeena, jos sen puitteissa ei tehdä sitovia vali- 
tuskelpoisia päätöksiä. EIT on antanut merkitystä sekä ulkopuoliselle tuomioistuinvalvonnalle 
että parlamentaariselle valvonnalle. 


Suomalaisen tiedustelulainsäädännön suuntaviivoja 


Perustuslain mukaan valtioneuvoston oikeuskanslerin ja eduskunnan oikeusasiamiehen 
valta valvoa viranomaistoiminnan lainmukaisuutta on yleinen. Tietosuojavaltuutettu valvoo 
henkilötietojen käsittelyn lainmukaisuutta. Tietoliikennetiedustelun valvonta saattaa edellyt- 
tää sellaista erikoistumista, että myös ulkoisen erityisvalvontaelimen perustamista tulisi harki- 
ta. Lisäksi tulisi huolehtia tietoliikennetiedusteluviranomaisen ja toimeksiantajaviranomaisten 
sisäisestä laillisuusvalvonnasta sekä valvonnasta, jota ohjaavat ministeriöt suorittavat. 

Tietoliikennetiedustelua tulisi valvoa myös parlamentaarisesti. EIT on todennut, että kan- 
sanedustuslaitoksen osallistumisella salaisten tarkkailutoimivaltuuksien valvontaan on demo- 
kratian suojelemisen kannalta merkitystä. 


6.1.7 Tietoliikennetiedustelun vaikutusarviointia 


Tietoliikennetiedustelun hyötyjen ja haittojen punnintaa 


Tietoliikennetiedustelun hyväksyttävyyttä harkittaessa on arvioitava sitä, onko toiminnasta 
kansalliselle turvallisuudelle aiheutuva hyöty suurempi kuin toiminnasta mahdollisesti aiheu- 
tuva haitta yksityisyyden suojalle sekä kansantaloudelle ja yrityksille. 

Tietoliikennetiedustelun avulla tunnistettavat uhat ovat kansainvälisiä, vakavia ja kohdis- 
tuvat valtion keskeisiin turvallisuusintresseihin. Tietoliikennetiedustelun avulla tuotettaisiin 
kansallisen turvallisuuden kannalta merkityksellistä tietoa ulkomaisista toimijoista ja olosuh- 
teista ylimmän valtionjohdon päätöksenteon tueksi. 

Mietinnön sisältämästä kansainvälisestä vertailusta sekä avoimista lähteistä?” käy ilmi, että 
tietoliikennetiedustelu on käytössä lukuisissa länsimaissa. On ilmeistä, että näissä valtioissa 
sitä pidetään tehokkaana tiedonhankintakeinona. Myös työryhmän luottamuksellisesti kuu- 
lemat ulkomaalaiset asiantuntijat ovat korostaneet, että tietoliikennetiedustelu on keino saada 
kansalliseen turvallisuuteen kohdistuvien uhkien torjumiseksi välttämätöntä tietoa ja hank- 
kia strategista tietoa valtion ylimmän päätöksenteon pohjaksi. Kuulemisissa tuotiin esiin, että 
nykyaikainen ulko- ja turvallisuuspoliittinen päätöksenteko voi perustua vain ajanmukaiseen 
tiedustelutietoon, johon tietoliikennetiedustelu tuo olennaisen osan. 

Tietoliikennetiedustelu myös täydentäisi merkittävällä tavalla Suomen suojautumista va- 
kavimpia tietoverkkouhkia vastaan. Nykyiset järjestelmät eivät havaitse valtiollisia vakoilu- ja 
muita haittaohjelmia, joiden kansallista turvallisuutta vahingoittava vaikutus on erityisen suu- 
ri. Tietoliikennetiedustelusta olisi hyötyä myös elinkeinoelämän suojautumisessa kaikkein va- 
kavimpia tietoverkkouhkia vastaan. 

Toisaalta on selvää, että järjestelmä rajoittaisi perusoikeutena turvattua luottamuksellisen 
viestin suojaa. Mietinnön jaksossa 6.1.4 on käsitelty sitä, millä tavoin tietoliikennetiedustelu 
voitaisiin järjestää, jotta se mahdollisimman vähäisissä määrin rajoittaisi yksityisyyden suojaa 
ja olisi kansainvälisten ihmisoikeussopimusten näkökulmasta hyväksyttävä. Luottamuksellisen 
viestin perustuslainsuojan kannalta tietoliikennetiedustelun toteuttaminen näyttäisi tästä huo- 
limatta olevan ongelmallista. 

Tietoliikennetiedustelu rinnastuisi toiminnallisesti niihin toimintaoikeuksiin, joita tieto- 
yhteiskunnan toimijat voivat jo nykyisin käyttää tietoturvasta huolehtimiseksi. Molemmissa 
on kyse hakuehtoihin perustuvasta viestinnän automaattisesta suodattamisesta. Viestin ma- 
nuaaliseen käsittelyyn voidaan siirtyä siinä tapauksessa, että on ilmeistä, että viestin sisällön ja 


57 Ks. esimerkiksi Euroopan parlamentin tutkimus ”National programmes for mass surveillance of personal data in EU member states 
and their compatibility with EU law” (http://www.europarl.europa.eu/studies). 

käytetyn hakuehdon välillä on vastaavuus. Tietoliikennetiedusteluun tulisi liittää riippumaton 
lupamenettely ja valvonta.- 

Kuulemisissa on tuotu esille, että ulkomaisen ja kotimaisen tietoliikenteen erottaminen 
toisistaan ei teknisistä syistä ole kaikissa tilanteissa mahdollista. Näin ollen luottamuksellisen 
viestin suojan rajoitus voisi periaatteessa kohdistua myös kotimaiseen tietoliikenteeseen. Luot- 
tamuksellisen viestin suojasta voitaisiin näissä tilanteissa huolehtia esimerkiksi kotimaisen tie- 
toliikenteen käsittelykiellon ja tietojen välittömän poistamisvelvoitteen avulla. 

Luottamuksellisen viestin suojan näkökulmasta on otettava huomioon se, että suhtautu- 
minen tunnistamistietoihin ja niiden paljastavuuteen saattaa olla muuttumassa. Mietinnön 
luvuissa 6.1.2.3 ja 6.1.2.4 on tarkasteltu EUT:n niin sanottua Data Retention -tuomiota ja pe- 
rustuslakivaliokunnan huomioita siihen. On varmistettava, että tietoliikennetiedustelussa ei 
tallenneta tunnistamistietoja laajamittaisesti, erittelemättömästi, pitkäaikaisesti ja rajoittamat- 
tomasti. Tietoliikennetiedustelussa tulisi voida tallentaa sellaiset rajat ylittävään tietoliikentee- 
seen liittyvät tiedot, jotka vastaavat käytettyjä hakuehtoja ja joilla siten voidaan arvioida olevan 
merkitystä kansalliseen turvallisuuteen kohdistuvien uhkien torjunnassa. Tallennettavat tiedot 
voisivat enimmilläänkin muodostaa vain vähäisen murto-osan rajat ylittävän viestinnän koko- 
naismäärästä. 

Kansalaisiin kohdistuvien vaikutusten lisäksi on arvioitava tietoliikennetiedustelun vaiku- 
tuksia yrityksiin ja elinkeinoelämään kokonaisuutena. 

Kuulemisissa on tuotu esille, että tietoliikennetiedustelulla voi olla kielteisiä vaikutuksia 
Suomen kansainväliseen kilpailukykyyn sekä Suomen houkuttelevuuteen investointikohteena. 
Suomen houkuttelevuuden investointikohteena on näissä lausunnoissa katsottu perustuvan 
puhtaisiin tietoverkkoihin ja Suomen maineeseen korkean tietosuojan maana. 

Arvion puhtaista tietoverkoista kyseenalaistaa Kyberturvallisuuskeskuksen raportti*, 
jonka mukaan kyberhyökkäyksiä järjestelmällisesti seuraavissa länsimaissa havaitaan vuosit- 
tain kymmeniä kybervakoilutapauksia, joissa teknisenä apukeinona on käytetty kohdistettua 
haittaohjelmaa. Raportin mukaan uhka kohdistuu myös Suomeen. Näistä maista poiketen 
Suomessa ei tällä hetkellä ole järjestelmää, jolla erityisen vakavia kohdennettuja 
haittaohjelmahyökkäyksiä voitaisiin seurata. Näin ollen voidaan arvioida, että käsitys 
erityisen puhtaista tietoverkoista perustuu ainakin vakavimpien kybertekojen osalta puut- 
teelliseen kansalliseen havaitsemiskykyyn. Suomen tietoliikennetiedustelukyvyn kehittämisen 
voidaan arvioida nostavan kynnystä kohdistaa maahamme kybervakoilua. 

Väitettä tietoliikennetiedustelun Suomen korkeaa tietosuojaa heikentävästä vaikutuksesta 
tulisi arvioida niitä suuntaviivoja vastaan, jotka tälle toiminnalle on edellä kuvattu. Tietolii- 
kennetiedustelu kohdistuisi Suomen rajat ylittävään tietoliikenteeseen. Valtaosa niistä maista, 
joihin Suomen nykyiset ja suunnitellut tietoliikenneyhteydet menevät, voi seurata jo nykyisin 
oman lainsäädäntönsä perusteella alueensa läpi kulkevaa tietoliikennettä. Tämä merkitsee sitä, 
että Suomen kansainvälisten verkkoyhteyksien kautta kulkeva tietoliikenne voi jo nyt olla val- 
vonnan ja tiedustelun kohteena muiden kuin Suomen omien viranomaisten taholta. 

Työryhmä on pyrkinyt selvittämään tietoliikennetiedustelua koskevan lainsäädännön mah- 
dollisia kielteisiä vaikutuksia investointeihin. Vaikutuksia Suomen osalta on vaikea arvioida. 
Työryhmän tietoon ei ole tullut tutkimuksia aiheesta. Esimerkkinä maasta, joka viime vuosien 
aikana on säätänyt yksityiskohtaisesti ja julkisesti tietoliikennetiedustelusta on Ruotsi. 


58 Kohdistettujen haittaohjelmahyökkäyksien uhka on otettava vakavasti. Viestintäviraston Kyberturvallisuuskeskuksen raportti. Syk- 
sy 2014 

Ruotsin tietoliikennetiedustelulain (niin sanottu FRA-laki) mahdollisten investointivaiku- 
tusten selvittämiseksi puolustusministeriö teetti selvityksen Gearshift Group Oy:llä. Selvityk- 
sen kohteena olivat Ruotsiin ja Suomeen kohdistuvat ICT-alan investoinnit vuosina 2008-2013. 
Selvityksessä hyödynnettiin varsinaisten tutkimuslähteiden lisäksi tietoa markkinatutkimus- 
laitosten raporteista sekä mediaraporttien kautta löydettävistä asiantuntija-arvioista. Kokonai- 
suudessaan selvitys on mietinnön liitteenä 1. Selvityksen tulokset esitellään lyhyesti alla: 


Vaikutukset ulkomaisiin investointeihin ja niiden edellytyksiin. Selvityksessä ei havaittu 
sellaista poikkeamaa ulkomaisten investointien yleisessä kehityksessä, joka voitaisiin 
selittää FRA-lain vaikutuksella. Selvityksen mukaan lain voimaantulolla ei ole selkeää 
merkitystä Ruotsiin suuntautuneiden ulkomaalaisten investointien kehitykselle verrat- 
tuna Suomeen ja Tanskaan. 


Vaikutukset tutkimus- ja kehitystoimintaan. Ruotsin tutkimus ja kehitysmenot suhteessa 
BKT:hen laskivat hieman vuonna 2009 ja siitä eteenpäin, mutta kehitysmenojen tason 
laskun on vaikea nähdä johtuvan FRA-laista, koska ajanjaksoon osuu globaali talou- 
dellinen taantuma. Rahoituslähdekehitystä toisaalta tarkasteltaessa voidaan havaita, että 
ulkomaiset tahot ovat jopa seleästi lisänneet panostuksiaan suhteessa Ruotsin sisältä tu- 
levaan sekä yksityisen- että julkisen sektorin panostuksiin. Tämä antaa vahvoja viitteitä, 
ettei FRA-lailla ole ollut merkitystä ulkomaisten tutkimus- ja kehityspanostusten koh- 
dentamisessa. 


Vaikutukset kansainväliseen kilpailukykyyn. World Economic Forumin vertailuissa 
Ruotsi sijoittuu kärkikymmenikköön sekä kansainvälistä kilpailukykyä että innovaati- 
oita arvioitaessa. Erityisesti ICT-investointien näkökulmasta eri maiden kilpailukykyä 
voidaan arvioida datakeskustoiminnan edellytysten kautta. Ruotsi on arvioitu vuoden 
2013 Data Center Risk Index -vertailussa kolmanneksi parhaaksi datakeskusten sijoitus- 
maaksi kun taas Suomi sijoittuu samassa vertailussa sijalle yhdeksän. FRA-lailla ei arvi- 
oida olleen kielteisiä vaikutuksia datakeskusten sijoittumisen kannalta. Ruotsin kilpai- 
lukyky näkyy merkittävinä uusina datakeskushankkeina, muun muassa Facebook 2011 
ja kapasiteetin laajennus 2014, KnC Miner 2014, Hydro66 2014 sekä Bahnhofin suuri 
laajennusprojekti Tukholmassa. Selvityksen mukaan niin sanotun Snowden-tapauksen 
jälkeisissä olosuhteissa Ruotsin selkeä tiedustelulainsäädäntö saattaa olla jopa kansain- 
välinen kilpailuetu. Suurten pitkäaikaisten investointien kohdalla riskien minimointi ja 
toimintaympäristön kehityksen ennakoitavuus ovat merkittäviä eri maiden kilpailuky- 
kyyn vaikuttavia tekijöitä. 


Vaikutukset uuden yritystoiminnan syntyyn. Ruotsi ottaa selvän kärkisijan vertailtaessa 
uusien yritysten perustamisen kehittymistä Ruotsissa, Suomessa ja Tanskassa vuosina 
2005 — 2012. Selvitys arvioi FRA-lain merkityksen yritysten yleisessä toimintaympäris- 
tössä hyvin vähäiseksi. Sen ei arvioida vaikuttaneen yritystoiminnan kehitykseen tai uu- 
sien yritysten syntyyn. 

Selvityksen yhteenvedossa todetaan, ettei FRA-lailla voimaantulolla ole selkeää yhteyttä 
ICT-sektorin ulkomaisiin investointeihin. FRA-lailla selittyviä eroavaisuuksia vastaaviin inves- 
tointeihin Suomessa ei selvityksessä todettu. Selvityksen arvion mukaan FRA-lain tapainen 
täsmällinen sääntely luo ennustettavamman toimintaympäristön kaikille ICT-sektorin toimi- 
joille. 

Edellä mainitun selvityksen tuloksia tukevat työryhmän kuulemisissa saamat tiedot. Näi- 
den mukaan FRA-laki ei olisi vaikuttanut Ruotsin kilpailukykyyn kielteisesti eikä vähentänyt 
maahan suuntautuneiden investointien määrää. 

Datakeskusinvestointien osalta voidaan vielä erikseen todeta, että tutkimusyhtiö Gartne- 
rin syyskuussa 2014 julkistaman selvityksen” mukaan Ruotsi ja Norja koetaan houkuttelevina 
datakeskusten sijoituspaikkoina. Ruotsin ja Norjan tiedustelulainsäädännöt eivät nousseet tut- 
kimuksessa esille. 

Selkeä lainsäädäntö luo yritysten toiminnan suunnittelun ja investointipäätösten kannalta 
tärkeää ennakoitavuutta. Täsmällinen sääntely voisi olla Suomelle kansainvälinen kilpailuetu. 

Elinkeinoelämä on ollut huolissaan siitä, että yksittäisten suomalaisten yritysten kilpailuky- 
kyä kansainvälisillä markkinoilla heikennettäisiin velvoittamalla niitä tietoliikennetiedustelun 
yhteydessä luovuttamaan salausavaimia tai asentamaan takaportteja ohjelmistoihin tai laitteis- 
toihin. Työryhmä ei esitä elinkeinonharjoittajille tällaisia velvoitteita. 

Toiminnan järjestäminen edellyttäisi, että teleyrityksille tai rajat ylittävien tietoliikennekaa- 
peleiden omistajille asetetaan velvoite osoittaa liityntäpisteet tietoliikennetiedustelun toteutta- 
misesta vastaavalle viranomaiselle. 

Työryhmän järjestämissä sidosryhmäkuulemisissa kiinnitettiin huomiota siihen, että tieto- 
tekninen kehitys vähentäisi tietoliikennetiedustelun tehokkuutta tulevaisuudessa. Näkemysten 
mukaan tähän vaikuttaisivat keskeisesti tietoliikenteen salaaminen ja tietoliikennemäärien li- 
sääntyminen. 

Kuulemisissa tuotiin esille, että salaustekniikoiden kehittymisen johdosta salauksen avaami- 
nen ei ole tulevaisuudessa mahdollista ilman salausavaimia. Tämä vaikuttaa siihen, voidaanko 
tietoliikennetiedustelulla saada sellaista reaaliaikaista tietoa, jota tiedustelutoiminnassa tarvit- 
taisiin. Tietoliikennetiedustelulla voidaan kuitenkin salauksesta huolimatta saada kansallisen 
turvallisuuden kannalta merkittävää tietoa esimerkiksi tunnistamistietojen perusteella. Tieto- 
liikennetiedustelua käytettäisiin myös tietoverkkohyökkäysten havaitsemiseen, johon mahdol- 
lisella salaamisella ei ole vaikutusta. Työryhmän kuulemien teknisten asiantuntijoiden mukaan 
järjestelmän riittävä tehokkuus voidaan varmistaa vaatimatta yrityksiltä salausavaimia tai ta- 
kaporttien asentamista. 

Kuulemisissa tietoliikennetiedustelun tehokkuus kyseenalaistettiin myös sen perusteella, 
että tietoliikennemäärät kasvavat tulevaisuudessa. Tietoliikennemäärien kasvun ei kuitenkaan 
voida katsoa vähentävän tietoliikennetiedustelun tarpeellisuutta, vaan pikemminkin lisäävän 
sitä. Uhkien siirtymistä tietoverkkoihin on käsitelty mietinnön jaksossa 2. Tietoliikennemää- 
rien kasvuun on voitava vastata toiminnan riittävällä resursoinnilla ja huolehtimalla siitä, että 
tiedusteluprosessi on riittävän valikoiva. 


Yhteenveto sidosryhmien ja asiantuntijoiden kannanotoista on mietinnön liitteenä 2. 


59 Gartnerin selvitys Save up to 50% on European Colocation by Choosing the Right Location’, julkaistu 16.9.2014. 


Suomalaisen tiedustelulainsäädännön suuntaviivoja 


Taloudelliset vaikutukset ja henkilöstövaikutukset 


Taloudellisten vaikutusten suuruuteen vaikuttaa se, valitaanko tietoliikennetiedustelun toteut- 
tamiseen keskitetty vai hajautettu malli. Jos tietoliikennetiedustelun toteuttamisessa päädyt- 
täisiin mietinnössä esitettyyn keskitettyyn ratkaisuun ja tekniseksi suorittajaksi nimettäisiin 
puolustusvoimiin kuuluva yksikkö, kohdistuisivat resurssivaikutukset ensisijaisesti puolustus- 
voimiin. Kustannusten jakoperusteista toimintaan osallistuvien tahojen kesken olisi jatkotyös- 
kentelyssä sovittava tarkemmin. 

Puolustuksen pitkän aikavälin haasteita selvittänyt parlamentaarinen selvitysryhmä toteaa 
raportissaan (Eduskunnan kanslian julkaisu 3/2014), ettei nykyinen rahoituskehys mahdollista 
riittäviä voimavaroja kyberturvallisuuden kehittämiseen sen paremmin puolustushallinnossa 
kuin muillakaan hallinnonaloilla. 

Tietoliikennetiedustelun toteuttaminen edellyttäisi lisäresursseja toiminnan järjestämista- 
vasta ja laajuudesta riippuen. Kyse olisi ennen kaikkea järjestelmäinvestoinneista ja henki- 
löstövoimavaroista. 

Myös tietoliikennetiedustelun toimeksiantajille aiheutuisi kustannuksia, esimerkiksi ana- 
lyysi- ja käännöspalveluista. 

Mahdollisille lupaviranomaisille ja valvontaviranomaisille aiheutuu kustannuksia, mutta 
niitä on vielä tässä vaiheessa vaikeaa arvioida. 


6.2 Ulkomaan henkilötiedustelu ja ulkomaan 
tietojärjestelmätiedustelu 


6.2.1 Yleistä 


Suomen kansalliseen turvallisuuteen kohdistuvat vakavimmat uhat ovat lähes poikkeuksetta 
kansainvälistä alkuperää tai niillä on kytköksiä ulkomaille. Tämän vuoksi kaikkea suomalaisen 
yhteiskunnan turvallisuuteen vaikuttavaa tietoa ei ole saatavissa Suomen alueelta. Jos yhteis- 
kuntaa halutaan menestyksellisesti turvata, suomalaisten turvallisuusviranomaisten on voitava 
hankkia tietoa myös ulkomaisilta toimijoilta. 

Ulkomaan tiedustelulla tarkoitetaan kansallisen turvallisuuden kannalta olennaisen tiedon 
hankkimista ulkomaisista olosuhteista ja kohteista. Ulkomaan tiedustelun tarkoituksena on 
tuottaa ylimmän valtionjohdon turvallisuuspoliittisen päätöksenteon sekä vakavien ulkoisten 
turvallisuusuhkien torjunnan kannalta välttämätöntä tietoa. 

Ulkomaan tiedustelun luonteesta johtuen toiminnan yleismaailmallisena lähtökohtana on, 
että tarvittavat tiedot pyritään hankkimaan kevyimmällä mahdollisella keinolla. Käytännös- 
sä tiedustelu perustuu usein yhteystoimintaa läheisesti muistuttaviin toimintamalleihin. Kyse 
on kahden valtion viranomaisten välisestä vapaaehtoisuuteen perustuvasta tietojen ja näkö- 
kantojen vaihdosta, joka hyödyttää molempia osapuolia. Tiedonvaihto voi koskea esimerkiksi 
yhteisen mielenkiinnon kohteena olevia ilmiötä, yksittäisiä tapahtumia, havaintoja tai poliit- 
tisia mielialoja, joista tietoja antava osapuoli tarjoaa oman tulkintansa pyrkien vaikuttamaan 
vastaanottajaosapuolen näkemyksiin. Tällaisen molemminpuolisen tiedonvaihdon ohella 
ulkomaan tiedustelutoiminta voi perustua tiedustelevan valtion yksipuoliseen toimintaan. 
Perustilanteessa toiminta pitää sisällään sen, että tiedustelevan valtion ulkomaille lähettämä 
henkilöstö virka-asemaansa perustuen tekee yleisiä havaintoja asemavaltion oloista sekä käy 

keskusteluja asemavaltion edustajien tai kansalaisten kanssa. Vaikka kyse ei tällöin ole asema- 
valtion kanssa nimenomaisesti sovitusta tietojenvaihdosta, tapahtuu toiminta monesti asema- 
valtion hiljaisen hyväksynnän turvin. Kaikki valtiot joutuvat tosiasiassa tiettyyn rajaan saakka 
sietämään maaperällään tapahtuvaa tiedustelua. 

Tietyissä poikkeuksellisiksi luonnehdittavissa tilanteissa edellä kuvattu yhteistyötä korosta- 
va tai hiljaiseen hyväksyntään perustuva tiedustelu ei ole riittävää. Suomen kansallisen turval- 
lisuuden kannalta kriittisen tärkeitä tietoja olisi tällaisissa tapauksissa voitava hankkia salaisten 
tiedustelumenetelmien avulla. Salaisten menetelmien avulla tapahtuva ulkomaan tiedustelu 
voidaan jakaa ulkomaan henkilötiedusteluun ja ulkomaan tietojärjestelmätiedusteluun. 

Ulkomaan henkilötiedustelulla tarkoitetaan henkilökohtaiseen kanssakäymiseen taikka 
henkilön tai muun kohteen henkilökohtaiseen havainnointiin perustuvaa tiedonhankintaa. 
Ulkomaan henkilötiedustelua voidaan harjoittaa myös siten, että viestintä tapahtuu tietover- 
kon viestintäpalveluiden välityksellä Suomesta. 

Henkilötiedustelu kykenee tuottamaan sellaista yksityiskohtaista ja syvää, korkeimman 
suojaustason tietoa, jota muilla tiedustelulajeilla on vaikea tai mahdotonta tuottaa. Henkilö- 
tiedustelun avulla voidaan luoda edellytyksiä myös muiden tiedustelulajien tehokkaalle hyö- 
dyntämiselle. 

Ulkomaan tietojärjestelmätiedustelussa on kyse ulkomaisessa tietojärjestelmässä käsitel- 
tävien tietojen hankinnasta tietoteknisin menetelmin. Ulkomaan tietojärjestelmätiedustelun 
ja tietoliikennetiedustelun välinen keskeinen ero on toiminnan alueellinen ulottuvuus. Ulko- 
maan tietojärjestelmätiedustelu tapahtuu tiedustelun kohdevaltion ja tietyissä tapauksissa kol- 
mannen valtion alueella pääasiassa Suomesta, kun taas tietoliikennetiedustelu tapahtuu Suo- 
men alueella. 

Useat Euroopan valtiot ovat säätäneet ulkomaan tiedustelutoiminnastaan ja siinä käytet- 
tävistä toimivaltuuksista. Maittain vaihtelee, millä tarkkuudella yksittäisistä toimivaltuuksis- 
ta on katsottu aiheelliseksi säätää. Yleispiirteistä sääntelymallia edustaa muun muassa Ruotsi. 
Ruotsin tiedustelutoiminnan toimivaltuussääntely rajoittuu säännökseen, jonka mukaan tie- 
dustelutoimintaa harjoitetaan hankkimalla, työstämällä ja analysoimalla tietoa ja toiminnas- 
sa käytetään teknistä tiedonhankintaa ja henkilötiedonhankintaa. Esimerkkinä yksityiskoh- 
taisemmasta sääntelytarkkuudesta voidaan mainita Alankomaat, jonka tiedustelulaki sisältää 
seikkaperäiset säännökset jokaisesta tiedustelupalveluiden käytössä olevasta toimivaltuudesta. 

Kansainvälisesti erityisesti tietojärjestelmätiedustelun menetelmät ovat voimakkaan kehi- 
tyksen kohteena. Tiedustelupalvelut keräävät tietojärjestelmätiedustelun keinoin laajasti tietoja 
esimerkiksi kohdevaltion toimijoista, järjestelmistä sekä sen tietoverkkojen kokoonpanoista 
ja haavoittuvuuksista. Ulkomaan tietojärjestelmätiedustelun tavoitteena voi olla paitsi tiedon 
hankkiminen myös tietojärjestelmän toiminnan häiritseminen tai sen vahingoittaminen tie- 
toja muuttamalla tai tuhoamalla. Tällainen toiminta saatetaan kohdevaltiossa tulkita voiman- 
käytöksi tai aseelliseen hyökkäykseen rinnastuvaksi suvereniteetin loukkaukseksi.*? Se, onko 
tietojärjestelmän toiminnan häiritseminen tai vahingoittaminen tulkittavissa voimankäytöksi, 
riippuu sekä kohteesta että tehdyn vahingon asteesta. Pelkän tilapäisen haitan aiheuttaminen 
(palveluksenestohyökkäykset) ei vielä ole voimankäyttöä. Sen sijaan, jos operaation kohde on 
merkittävä, sen kesto pitkäaikaista ja intensiteetti korkeaa, voidaan operaatio tulkita voiman- 
käytöksi, joskaan ei välttämättä vielä aseelliseksi hyökkäykseksi. 


60 Tallinn Manual on the International Law Applicable to Cyber Warfare, Cambridge University Press 2013, ns. Tallinnan manuaali 


on ei-sitova arvostettujen kansainvälisen oikeuden asiantuntijoiden henkilökohtaisessa ominaisuudessaan laatima asiakirja kyber- 
sodankäyntiin sovellettavasta kansainvälisestä oikeudesta, jota käytetään epävirallisesta luonteestaan huolimatta melko yleisesti 
viiteaineistona. 


Suomalaisen tiedustelulainsäädännön suuntaviivoja 


Tässä mietinnössä ehdotettava ulkomaan tietojärjestelmätiedustelu ei olisi luonteeltaan 
verkkohyökkäyksiin verrattavaa, voimankäytön luonteista toimintaa, vaan kyse olisi tiedus- 
telutiedon hankinnasta osana muuta tiedustelutoimintaa. Tietojärjestelmätiedustelun lähtö- 
kohtana olisi kerätä tietoja tietojärjestelmästä mahdollisimman huomaamattomasti eikä tar- 
koituksena olisi esimerkiksi kohteena olevan tietojärjestelmän toiminnan häiritseminen tai 
tietojärjestelmän sisältämien tietojen muuttaminen tai tuhoaminen. Vaikka tietoverkko-ope- 
raatioita koskevat oikeudelliset tulkinnat ja arviot ovat vasta muotoutumassa eikä kansainväli- 
sessä oikeudessa ole kyetty määrittelemään tietoverkkoympäristössä tapahtuvan hyökkäysteon 
kynnystä, näyttää siltä, ettei tällaista tiedustelutiedon hankintaan rinnastuvaa tietojärjestel- 
mätiedustelua voida tulkita kansainvälisen oikeuden vastaiseksi voimankäytöksi tai ainakaan 
hyökkäysteoksi.* Tämän näkemyksen puolesta puhuu se, ettei tiettävästi mikään valtio ole 
ryhtynyt aseellisiin puolustustoimiin siihen tietojärjestelmätiedustelua kohdistanutta valtiota 
kohtaan. Tietojärjestelmiin kohdistuneita toimia ei ole kansainvälisessä yhteisössä tähän men- 
nessä kiistattomasti ja julkisesti myöskään luonnehdittu aseelliseksi hyökkäykseksi. 


6.2.2 Kehittämistarpeita 


Suomen keskeisten turvallisuusetujen suojaamiseksi on tarpeen luoda säädösperusta kansal- 
lisesta turvallisuudesta vastaavien siviili- ja sotilasviranomaisten ulkomailla tapahtuvalle tie- 
dustelutiedonhankinnalle. Toiminnan tarkoituksena tulisi olla tukea ylimmän valtionjohdon 
ulko- ja turvallisuuspoliittista päätöksentekoa sekä torjua Suomeen kohdistuvia vakavia ul- 
koisia turvallisuusuhkia. Näitä ovat erityisesti Suomeen kohdistuvat sotilaalliset uhkat, sel- 
laisiin kansainvälisiin kriisinhallintaoperaatioihin, joihin Suomi osallistuu, kohdistuvat uhat, 
Suomeen kohdistuva kansainvälinen terrorismi, Suomeen kohdistuva ulkovaltojen tiedus- 
telutoiminta, kansallista turvallisuutta vaarantava kansainvälinen järjestäytynyt rikollisuus, 
kansallista turvallisuutta vaarantava joukkotuhoaseiden, puolustustarvikkeiden ja kaksikäyt- 
tötuotteiden kehittäminen, levittäminen ja maastavienti, muut yhteiskunnan elintärkeisiin 
toimintoihin kohdistuvat vakavat uhkat, ennen kaikkea verkkouhkat, sellaiset vieraan vallan 
suunnitelmat, aikeet ja toimet, jotka saattavat vaikuttaa vahingollisesti tai haitallisesti Suomen 
ulko- ja turvallisuuspolitiikkaan tai joilla saattaa olla merkitystä Suomen ulko- ja turvallisuus- 
politiikan kannalta. 

Säädösperustaa tarvittaisiin sekä ulkomaan henkilötiedusteluun että ulkomaan tietojärjes- 
telmätiedusteluun. 

Kansainvälisen vertailun perusteella jatkotyössä olisi aiheellista harkita, tulisiko ulkomaan 
henkilötiedustelussa olla mahdollista käyttää henkilölähteitä sekä hankkia tietoja tekemällä 
suunnitelmallisesti havaintoja henkilöistä, paikoista ja muista kohteista. Samoin olisi harkit- 
tava, tulisiko tiedonhankintaa voida suojata siten, että se pidettäisiin salassa tiedon hankkijan 
tai tiedon luovuttajan turvallisuuden varmistamiseksi, tiedonhankinnan toteuttamisen edellyt- 
tämän luottamuksen hankkimiseksi tai tiedonhankintatoiminnan paljastumisen estämiseksi. 

Ulkomaan henkilötiedustelu voisi perustua tiedonhankintaa harjoittavan virkamiehen ja 
ulkopuolisen henkilön väliseen henkilökohtaiseen kanssakäymiseen. Olisi harkittava, voitai- 
siinko henkilölähdettä paitsi pyytää luovuttamaan hallussaan olevia tietoja myös ohjeistaa 


61 Tallinnan manuaali, s. 50 ja 52. 


62 Tallinnan manuaali, s. 57 

6.2.3 


hankkimaan tietoja. Tiedustelua suorittavan virkamiehen henkildllisyys ja taustaorganisaatio 
olisi tarpeen mukaan voitava pitää salassa. 

Sen lisäksi, että henkilötiedustelua toteutettaisiin ulkomailla, sitä tulisi voida toteuttaa myös 
tietoverkon viestintäpalveluiden kautta Suomesta. Henkilötiedustelua tulisi voida suorittaa 
myös osana kriisinhallintaoperaatiota. 

Ulkomaan tietojärjestelmätiedustelulla tarkoitettaisiin turvallisuusviranomaisten aktiivista 
toimintaa tiedon hankkimiseksi verkon välityksellä sellaisista ulkomailla oleskelevista yksit- 
täisistä tai valtiollisista toimijoista, jotka saattavat uhata Suomen kansallista turvallisuutta tai 
muita yhteiskunnan elintärkeitä etuja. Tietojärjestelmätiedustelu mahdollistaisi Suomen kriit- 
tisten tietojärjestelmien suojausrakenteita ja -toimia vastaan suuntautuviin uhkiin varautumi- 
sen ja vastaamisen. Viimesijaisesti ulkomaan tietojärjestelmätiedustelun tuottamilla tiedoilla 
mahdollistetaan tietoverkkosodankäynnin vaikuttamisen suorituskykyjen suuntaaminen vas- 
tustajan kohteisiin osana sotilaallista voimankäyttöä kriisitilanteissa. 

Tietojärjestelmätiedustelu edellyttää teknisen suojauksen ohittamista sekä toimintaa tieto- 
verkoissa Suomen valtakunnan rajojen ulkopuolella. 

Ulkomaan tiedusteluun liittyvien toimien oikeudettomuus olisi poistettava kansallisesti 
säätämällä. Mahdollisessa tulevassa lainvalmistelussa tulisi tarkastella muutostarpeita esimer- 
kiksi rikos- ja virkamiesoikeudellisessa sääntelyssä. Lisäksi toiminnassa tulisi ottaa huomioon 
Suomea sitovat kansainväliset ihmisoikeussopimukset ja muut kansainväliset velvoitteet. 


Kohdevaltion näkökulma 


Kansainvälisen oikeuden yleisen periaatteen mukaan jokainen suvereeni valtio nauttii alueel- 
lista koskemattomuutta ja poliittista riippumattomuutta suhteessa muihin valtioihin. Jokainen 
valtio päättää itse, salliiko se ja millä ehdoilla ulkomaisten virkamiesten toimia alueellaan. Edel- 
lä on todettu, että useimmat valtiot tosiasiassa tiettyyn rajaan saakka sietävät tai jopa hyväk- 
syvät vieraiden tiedusteluviranomaisten toiminnan maaperällään. Kyse saattaa olla molempia 
osapuolia hyödyttävästä tiedonvaihdosta tai siitä, ettei ulkovallan avoimesti suorittama, kohde- 
valtion yleisiä olosuhteita koskeva tiedonkeruu vaaranna kohdevaltion tai minkään muunkaan 
tahon etuja. Toisissa olosuhteissa kohdevaltio saattaa suhtautua alueellaan tapahtuvaan vieraan 
valtion viranomaisten toimintaan torjuvasti. Toiminta saattaa tapauskohtaisesti myös täyttää 
jonkin kohdevaltion rikoslainsäädännössä rangaistavaksi säädetyn teon tunnusmerkistön. Toi- 
minnan rangaistavuuteen saattaa kohdevaltiosta riippuen vaikuttaa esimerkiksi se, kuka tietoa 
hankkii, mitä tietoa hankitaan ja mitä menetelmää käyttäen tiedonhankinta tapahtuu 

Verrokkivaltiot eivät ole lainsäädäntönsä tasolla asettaneet ulkomaan tiedustelun ehdoksi 
sitä, että kohdevaltio hyväksyy toiminnan tai että sillä ei rikota kohdevaltion lainsäädäntöä. 
Tiedustelun säädösperustan luomista harkitessaan Suomen olisi luontevaa tarkastella asiaa sa- 
masta näkökulmasta. Ulkomaan tiedustelussa olisi kyse hyväksyttävän päämäärän (kansallisen 
turvallisuuden varmistaminen) saavuttamiseksi välttämättömästä toiminnasta, joka tietyissä 
tilanteissa saattaa sisältää riskejä. Yksi riskeistä on se, että kyse on kohdevaltion lainsäädännön 
vastaisesta tai muuten sen kannalta ei-hyväksyttävästä toiminnasta. Ulkomaan tiedustelussa 
olisi tärkeä huomioida muiden valtioiden suhtautuminen sekä niiden lainsäädäntöjen sisältö, 
mutta käytännön syistä huomioiminen ei voisi tapahtua toiminnasta säädettäessä vaan vasta 
siihen ryhdyttäessä. Tällöin kyse on sen harkitsemisesta, onko toiminnasta kansalliselle turval- 
lisuudelle aiheutuva etu selvästi suurempi kuin siihen liittyvät riskit. 


Suomalaisen tiedustelulainsäädännön suuntaviivoja 


6.2.4 


6.2.5 


Kolmannen valtion näkökulma 


Kansainvälisen oikeuden yleisen periaatteen mukaan jokainen suvereeni valtio nauttii alueel- 
lista koskemattomuutta ja poliittista riippumattomuutta suhteessa muihin valtioihin. Tämä 
pätee myös silloin, kun tiedustelu tapahtuu kolmannen valtion aluetta jollakin tavalla hyväk- 
sikäyttäen. 

Lisäksi kansainvälisen oikeuden yleisen periaatteen mukaan valtio ei saa sallia sen aluetta 
käytettävän tekoihin, jotka haitallisesti ja laittomasti vaikuttavat toisiin valtioihin. Tekoa ar- 
vioitaessa merkitystä ei anneta pelkästään sille, aiheuttaako teko vahinkoa omaisuudelle tai 
henkilöille vaan riittävää voi olla se, että teko aiheuttaa ylipäänsä negatiivisia vaikutuksia. 

Ulkomaan henkilötiedustelussa kolmannen valtion alueella voitaisiin tavata tietoja antavia 
henkilöitä tai heitä voitaisiin värvätä kolmannesta valtiosta. 

Kauttakulkuvaltiota koskevan periaatteen ei voida kuitenkaan katsoa soveltuvan suoraan 
kansainväliseen tietoliikenteeseen, jossa normaalisti tietoliikenne liikkuu ja reititetään ennalta 
määrittelemättömästi sitä kautta, missä tietoliikenteen kululle ei ole esteitä. 

Tiedonhankintaa voidaan joutua toteuttamaan kolmannen valtion alueella, sen kautta tai 
sellaisessa tietojärjestelmässä, joka sijaitsee jossakin muussa valtiossa kuin tiedonhankinnan 
kohteena olevan tiedon omistavat henkilöt. Asetelma koskee yhtälailla henkilötiedustelua kuin 
tietojärjestelmätiedusteluakin, mutta tiedonhankinnan vaikutukset kolmannen maan suvere- 
niteettiin voidaan nähdä erilaisina. Esimerkiksi terrori-iskua länsimaihin suunnitteleva ryh- 
mä voi kommunikoida viestintäpalvelussa, joka on vuokrattu ryhmän käyttöön kolmannesta 
maasta, jolla ei ole mitään muuta yhtymäkohtaa ryhmän jäseniin kuin palvelin. Vaikka täl- 
laiseen palveluun kohdistuva tiedonhankinta tapahtuisi teknisesti kolmannen maan alueella 
olevassa tietoverkossa, kohdistuisivat tiedonhankinnan vaikutukset siihen maahan, jossa toi- 
mintaa harjoittavat henkilöt oleskelevat. Suvereniteettivaikutukset kohdistuisivat näin ollen 
ensisijaisesti toimintaa harjoittavien henkilöiden oleskelu maahan. Palvelimen sijaintimaan 
selvittäminen voi myös edellyttää toimimista kolmannen maan tai kolmansien maiden kautta. 

Kolmannen valtion suvereniteetin loukkaamista tulee pohtia myös tilanteessa, jossa kol- 
mannen valtion alueella olevaa palvelinta käytettäisiin kohdemaan harhauttamiseksi esimer- 
kiksi tiedusteluohjelman viemiseksi kohdetietojärjestelmään. Merkitystä on sillä, sallivatko 
kolmannen valtion viranomaiset toiminnan. 


Tiedustelutoiminta ja kansainvälinen oikeus 


Kansainvälisen tuomioistuimen perussäännön 38 artiklan mukaan kansainvälisen oikeuden 
keskeisimmät lähteet ovat kansainväliset yleis- ja erityissopimukset, kansainvälinen tapaoikeus 
ja niin sanotut yleiset oikeusperiaatteet. 

Rauhan ajan tiedustelutoiminnasta ei ole laadittu kansainvälisiä sopimuksia. Geneven vuo- 
den 1949 yleissopimusten ensimmäisen lisäpöytäkirjan 46 artiklaan sisältyvillä määräyksillä 
sodan ajan vakoilijoiden nauttimasta suojasta taas ei ole merkitystä tässä käsiteltävän aiheen 
kannalta. 

Vaikka tiedustelutoiminnassa on lähtökohtaisesti kyse kohdevaltion suvereniteetin loukka- 
uksesta, ei oikeuskirjallisuudessa ole yksimielisyyttä siitä, suhtautuuko kansainvälinen oikeus 
tapaoikeuden ja yleisten oikeusperiaatteiden tasolla tiedustelutoimintaan hyväksyvästi vai tuo- 

6.2.6 


6.2.7 


mitsevasti. Tiedustelutoiminnalla ei voitane katsoa olevan kansainvälisoikeudellisesti yleises- 
ti hyväksyttyä asemaa, koska valtiot toteamalla henkilön persona non grataksi tai muulla tavoin 
ei-hyväksytyksi osoittavat toistuvasti, etteivät ne hyväksy tällaista toimintaa. Toisaalta tiedus- 
telutoimintaa ei voi pitää myöskään kansainvälisoikeudellisesti kielletyksi, koska lähes kaikki 
valtiot harjoittavat tätä toimintaa. Kyse on maailmanlaajuisesti vakiintuneesta toiminnasta, jo- 
hon yksittäisten valtioiden asennoituminen määräytyy sen mukaan, ovatko ne kulloisessakin 
tapauksessa tiedustelevan valtion tai kohdevaltion roolissa. 

Vaikka tiedustelutoimintaa ei olekaan säännelty, osoittavat useat kansainväliset esimer- 
kit, että toiminnassa on hyödynnetty kansainvälisen sopimusjärjestelmän mahdollisuuksia. 
Toiminnassa on käytetty diplomaattisia suhteita koskevalla Wienin yleissopimuksella (SopS 
3-5/1970) taattua diplomaattisen edustajan koskemattomuutta ja vapautta kohdevaltion rikos- 
oikeudellisesta tuomiovallasta. 


Ulkomaan tiedustelua koskeva päätöksenteko 


Kansainvälisestä vertailusta voidaan havaita, että tiedonhankintaa koskeva päätöksenteko vaih- 
telee maittain. Päätöksenteosta voi vastata esimerkiksi tiedusteluviranomainen itse tai jokin 
poliittisesti vastuunalainen taho. Jos päätöksenteosta vastaa tiedusteluviranomainen, tapahtuu 
se valtiojohdon linjausten puitteissa. 

Koska ulkomaan tiedusteluun liittyy ulkopoliittisesti sensitiivisiä elementtejä, päätöksen- 
teko voisi Suomessa tapahtua ulko- ja turvallisuuspoliittisen johdon ohjauksessa. Suomessa 
esimerkiksi ulko- ja turvallisuuspolitiikkaa käsittelevä ministerivaliokunnan ja tasavallan pre- 
sidentin yhteinen kokous käsittelee valmistelevasti tärkeät ulko- ja turvallisuuspolitiikkaa ja 
muita Suomen suhteita ulkovaltoihin koskevat asiat, näihin liittyvät tärkeät sisäisen turvalli- 
suuden asiat sekä tärkeät kokonaismaanpuolustusta koskevat asiat. Tiedustelussa käytettävät 
menetelmät kohdistuvat vieraan valtion suvereniteettiin paitsi kohdemaassa, myös, kun toi- 
mitaan kolmannen valtion kanssa yhteistyössä tai kolmannen valtion kautta kohdemaahan. 
Tämän vuoksi ulkomaan tiedustelun poliittinen ulottuvuus korostuu. Tiedustelun mahdolliset 
vaikutukset ja riskit vaikuttaisivat päätöksentekomenettelyyn. Ulkomaan tiedustelun päätök- 
sentekomenettelyä jatkotyössä arvioitaessa on tärkeää varmistaa myös päätöksentekomenette- 
lyn toimiminen ja siihen liittyvän tiedon välittyminen kiiretilanteessa. 


Valvonta 


Sen lisäksi, että ulkomaan tiedustelutoiminnasta säädettäisiin laissa ja sitä tehtäisiin virkavas- 
tuulla, tulisi toimintaa valvoa niin oikeudellisesti kuin parlamentaarisestikin. 

Oikeudellinen valvonta keskittyisi siihen, että ulkomaan tiedustelutoiminnassa noudate- 
taan Suomen lakia. Oikeudellista ulkopuolista valvontaa suorittaisivat ainakin niille säädetty- 
jen tehtävien mukaisesti oikeuskansleri ja eduskunnan oikeusasiamies sekä tietosuojavaltuu- 
tettu. Tämän lisäksi voitaisiin harkita ulkoisen erityisvalvontaelimen tarvetta. Samalla tulisi 
huolehtia organisaatioiden sisäisestä laillisuusvalvonnasta sekä valvonnasta, jota ohjaavat mi- 
nisteriöt suorittavat. 


63 Ks. kansainvälistä oikeuskirjallisuutta koskevat katsaukset esim. seuraavissa lähteissä: Baker, Christopher D.: Tolerance of Interna- 


tional Espionage: A Functional Approach (American University International Law Review vol 19 (2003) issue 5); Radsan, Afsheen 
John: The Unresolved Eguation of Espionage and International Law (Michigan Journal of International Law vol 28 (2007) issue 597). 


Suomalaisen tiedustelulainsäädännön suuntaviivoja 


Ulkomaan tiedustelun tulisi toiminnan luonteen vuoksi olla parlamentaarisessa valvonnas- 
sa. Kansainvälisesti vertailusta voidaan havaita, että joissain maissa parlamentaarista valvontaa 
suorittaa kansanedustuslaitoksen valiokunta, kun taas toisissa maissa valvonnasta vastaa par- 
lamentin ulkopuolinen toimielin, jossa on niin parlamentaarinen kuin oikeudellinen edustus. 


6.2.8 — Taloudelliset ja henkilöstövaikutukset 
Taloudellisten vaikutusten suuruuteen vaikuttavat toiminnan laajuus ja kohdentaminen. Läh- 


tökohtaisesti toiminta tapahtuisi viranomaisten määrärahakehysten puitteissa. Toimintaa ke- 
hitettäisiin asteittain. 

7.1 


JOHTOPÄÄTÖKSET 


Sekä tietoliikennetiedustelun että ulkomaantiedustelun tarkoituksena olisi hankkia kansallisen 
turvallisuuden kannalta välttämätöntä tiedustelutietoa vakavista kansainvälisistä uhista. Toi- 
minnalla tuettaisiin valtion ylimmän johdon päätöksentekoa ja varmistettaisiin sen perustu- 
minen oikeaan, ajantasaiseen ja luotettavaan tietoon. Toiminnalla myös mahdollistettaisiin toi- 
mivaltaisten viranomaisten ryhtyminen uhkien torjuntaan. Toiminnasta olisi säädettävä lailla. 

Tiedustelua olisi valvottava sekä oikeudellisesti että parlamentaarisesti. Eri tiedustelume- 
netelmien valvonta olisi aiheellista järjestää mahdollisimman yhdenmukaisesti. 


Tietoliikennetiedustelu 


Suomen tulisi harkita toimivaltuuksien kehittämistä rajat ylittävään tietoliikenteeseen kohdis- 
tettavasta tiedustelua varten, jotta mietinnössä kuvattuun ulkoisen turvallisuustoimintaympä- 
ristön muutokseen voidaan vastata. 

Tietoliikennetiedustelu rajattaisiin koskemaan tiedon hankintaa kansallista turvallisuutta 
vaarantavista uhista. Uhat ovat luonteeltaan joko sotilaallisia tai siviililuontoisia ja ne voidaan 
toteuttaa joko reaalimaailmassa tai tietoverkkojen välityksellä. 

Yhdenmukaisiin menettelytapoihin ja laillisuusvalvontaan liittyvät seikat puoltaisivat tie- 
toliikennetiedustelun teknisen suorittamisen keskittämistä yhdelle viranomaiselle. Keskittä- 
misen puolesta puhuvat myös taloudelliset syyt. Puolustusvoimien tiedustelulaitoksella on jo 
tällä hetkellä sekä toiminnan edellyttämät tekniset valmiudet että tarvittavat kansainväliset yh- 
teistyösuhteet. Toimeksiantajina voisivat olla uhkien torjunnasta vastaavat viranomaiset sekä 
niiden kautta Suomen ulko-, turvallisuus- ja puolustuspoliittisesta päätöksenteosta vastaavat 
tahot. Tällaisessa mahdollisessa järjestelyssä tulisi puolustusvoimiin kuuluvan yksikön siviili- 
viranomaisia avustavista tehtävistä ja siviiliviranomaisten siihen kohdistuvasta toimeksianto- 
vallasta säätää laissa. 

Työryhmä lähtee siitä, että yritystoimijoille ei ehdotettaisi velvollisuutta luovuttaa salausa- 
vaimia tai asentaa ohjelmistoihin ja laitteistoihin takaportteja. Toiminnan järjestäminen kui- 
tenkin edellyttäisi, että teleyrityksille tai rajat ylittävien tietoliikennekaapeleiden omistajille 
asetetaan velvoite osoittaa liityntäpisteet sekä antaa tämän edellyttämät tiedot tietoliikennetie- 
dustelun toteuttamisesta vastaavalle viranomaiselle. 

Perus- ja ihmisoikeudet tulee ottaa asianmukaisesti huomioon tietoliikennetiedustelua 
koskevan lainsäädännön valmistelua harkittaessa. Erityisesti on otettava huomioon perustus- 
laissa jokaiselle yksilölle turvattu luottamuksellisen viestin salaisuuden suoja ja siten se, että 
lailla voidaan perustuslain mukaan säätää välttämättömistä rajoituksista tällaisen viestin salai- 
suuteen vain yksilön tai yhteiskunnan turvallisuutta taikka kotirauhaa vaarantavien rikosten 
tutkinnassa, oikeudenkäynnissä ja turvallisuustarkastuksessa sekä vapaudenmenetyksen aika- 
na. Tiedustelutarkoituksessa toteutettavasta tietoliikennetiedustelusta ei siten näyttäisi olevan 
mahdollista säätää perustuslakia muuttamatta, pelkästään vieraan valtion tietoliikenteeseen 
kohdistuvaa tiedustelua ehkä lukuun ottamatta. Jatkotyössä voitaisiin pohtia, olisiko tehokasta 
tietoliikennetiedustelua mahdollista toteuttaa ensivaiheessa rajoitetummin esimerkiksi koh- 
dentamalla se tunnistamistietoihin. 

Tietoliikennetiedustelun lupamenettely ja toteuttamistapa olisi kuvattava riittävän täsmälli- 
sesti. Tietoliikennetiedustelun olisi oltava selkeässä ohjauksessa sekä kattavan oikeudellisen ja 
parlamentaarisen valvonnan piirissä. 

Tietoliikennetiedustelun vaikutuksia arvioitaessa tulee ottaa huomioon myös vaikutukset 
yhteiskunnan digitalisoitumiseen ja yritysten toimintaedellytyksiin. Tulevassa valmistelussa 
olisi otettava turvallisuuspoliittisten näkökulmien ohella huomioon myös elinkeinopoliittiset 
ja digitaalisen ekosysteemin kehitykseen vaikuttavat tekijät. Talouskasvun kannalta on välttä- 
mätöntä hyödyntää tieto- ja viestintäteknologian tarjoamat mahdollisuudet toimintatapojen 
muuttamiseen ja tuottavuuden parantamiseen. Jatkotyössä olisi myös pohdittava kattavasti tie- 
toliikennetiedustelun eri teknisiä toteuttamistapoja ja niiden taloudellisia vaikutuksia. 


7.2 Ulkomaan henkilötiedustelu ja ulkomaan 
tietojarjestelmatiedustelu 


Tulisi harkita, että kansallisesta turvallisuudesta vastaavilla sotilas- ja siviiliviranomaisilla olisi 
mahdollisuus valtion ylimmän johdon päätöksentekoa tukevan ja ulkoisia turvallisuusuhkia 
koskevan tiedustelutiedon hankintaan. Kyse olisi tarpeellisten tietojen hankkimisesta henki- 
löiltä ja tietojärjestelmistä ulkomailta. 

Suomea sitovat kansainväliset velvoitteet sekä sen valtion lainsäädäntö, josta tietoja on tar- 
koitus hankkia, tulisi ottaa huomioon harkittaessa tiedustelutoimivaltuuksien käyttöä ja arvi- 
oitaessa siihen sisältyviä riskejä. 

Toiminnan luonteesta johtuen ulkomaan tiedustelua koskevassa päätöksenteossa olisi eri- 
tyisesti otettava huomioon ylimmän valtionjohdon linjaukset. Ulkomaan tiedustelu on etenkin 
ulkopoliittisesti sensitiivistä. Toiminnan ohjaus- ja vastuusuhteet tulisi harkita mahdollisen 
jatkovalmistelun yhteydessä. Ulkomaan tiedustelua olisi valvottava sekä oikeudellisesti että 
parlamentaarisesti. 


7.3 Ehdotuksia jatkotoimenpiteiksi 


Tiedustelua koskevan säädösperustan luomiseksi esitetään, että käynnistettäisiin edellä kuva- 
tuilla perusteilla lainsäädäntöhanke tai useampia lainsäädäntöhankkeita. Valmistelu voitaisiin 
tarvittaessa toteuttaa myös vaiheittain, mutta tällöin on otettava huomioon perustuslaista ny- 
kyisin johtuvat rajoitukset tietoliikennetiedustelun sääntelylle. Tulisi myös harkita esimerkiksi 
parlamentaarista tai muuta poliittisessa ohjauksessa tapahtuvaa valmistelua. 

Koska sisäministeriön hallinnonalan tarpeet liittyvät kansallista turvallisuutta vaarantavien 
vakavien siviililuontoisten uhkien, kuten terrorismin ja vakoilun, havaitsemiseen ja niiden 
taustalla olevien toimijoiden tunnistamiseen, voitaisiin harkita, että siviilitiedusteluun liittyvää 
lainsäädäntöä valmisteltaisiin sisäministeriön johdolla. 

Puolustusministeriön hallinnonalan tarpeet puolestaan koskevat puolustusvoimien teh- 
täviin liittyvän tilannekuvan muodostamista ja ylläpitämistä, ennakkovaroituksen antamista 
sekä maalittamistukea, jolloin voitaisiin harkita sotilastiedustelua koskevan lainsäädännön val- 
mistelemista puolustusministeriön johdolla. 

Koska tietoliikennetiedustelu olisi tarpeen molemmille hallinnonaloille, tulisi harkita, sää- 
dettäisiinkö tietoliikennetiedustelusta erillislakina. Tässä valmistelussa tulisi myös ottaa huo- 
mioon sidosryhmien tarpeet ja huolehtia, että elinkeinoelämän edustus olisi mukana. 

Perustuslain mahdollinen tarkistaminen valmistellaan oikeusministeriön johdolla. 

Jos tiedustelulainsäädäntöä valmisteltaisiin eri hallinnonaloilla toimialakohtaisesti, tulisi 
huolehtia siitä, että valmistelu sovitetaan yhteen. 

IT sektoriin kohdistuvien ulkomaisten investointien 
kehittyminen Ruotsissa ja Suomessa vuosina 2008 - 
2013 ja Ruotsin ”FRA-lain” mahdolliset vaikutukset 
investointeihin 

1 Tarkasteltava aihealue 
1.1 Tausta ja tavoitteet 


Puolustusministeriö on asettanut työryhmän, jonka tehtävä on Suomen lainsäädännön 
kehittäminen erityisesti turvallisuusviranomaisten tiedonhankintaa koskevan sääntelyn osalta. 
Tavoitteena on, että huolehdittaisiin paremmin kansallisesta turvallisuudesta tietoverkoissa 
esiintyvien uhkien torjumiseksi. 


Tässä selvityksessä arvioidaan tätä asiaa IT sektoriin kohdistuvien ulkomaisten investointien 
kehittymisen näkökulmasta Ruotsissa ja Suomessa vuosina 2008 - 2013. Selvityksen 
lopputuloksena syntyy yhteenveto kehityksestä sekä arvio ”FRA-lain” mahdollisista vaikutuksista 
toteutuneeseen investointitoimintaan Ruotsissa. 


Signaalitiedustelusta säädetään sitä koskevissa erityislaeissa ja -asetuksessa (Lag (2008:717) om 
signalspaning i försvarsunderrättelseverksamhet, Lag (2007:259) om behandling av 
personuppgifter i Försvarets radioanstalts försvarsunderrättelse- och utvecklingsverksamhet ja 
Förordning (2008:923) om signalspaning i försvarsunderrättelseverksamhet). Signaalitiedustelua 
harjoittaa puolustusvoimien radiolaitos (FRA), joka on puolustusministeriön alainen 
siviiliorganisaatio. FRA:n tehtävänä on hankkia tiedustelutietoja saamiensa toimeksiantojen 
mukaisesti ja toimittaa hankkimansa tiedot toimeksiantajien käyttöön. 


1.2 — Selvityksen rajaukset 


Tässä selvityksessä keskitytään IT sektoriin kohdistuviin ulkomaisten investointien kehittymiseen 
Ruotsissa ja Suomessa vuosina 2008 -2013, sekä arvioidaan Ruotsin ”FRA-lain” mahdollisia 
vaikutuksia investointeihin seuraavista tarkastelukulmista: 


vaikutukset investointeihin ja niiden edellytyksiin 

vaikutukset T&K toimintaan Ruotsissa 

vaikutukset kansainväliseen kilpailukykyyn Ruotsissa 

vaikutukset uuden yritystoiminnan syntyyn Ruotsissa ja Suomessa 
vaikutukset erilaisille yrityksille tai yritysryhmille Ruotsissa 


O O 0 0 0 


1.3 — Käytetyt menetelmät 


Menetelmänä on käytetty kirjallisuustutkimusta ”Internet Surveillance” -lainsäädännön 
taloudellisista vaikutuksista. Lainsäädännön vaikutusten lisäksi on pyritty löytämään tutkimuksia 
aiheesta, miten seuranta on vaikuttanut investointeihin. Varsinaisten tutkimuslähteiden lisäksi on 
kerätty tietoa markkinatutkimuslaitosten raporteista sekä mediaraporttien kautta löydettävistä 
asiantuntija-arvioista. Kirjallisuustutkimuksen perusteella on arvioitu, mihin asioihin lainsäädäntö 
ja sen vaikutus aiheuttavat vaikutuksia sekä kuinka suuresta vaikutuksesta on kyse. 
Kirjallisuustutkimuksen sekä tilastollisen toimiala- yms. tiedon perusteella arvioidaan vaikutuksen 
suuruutta Ruotsissa sekä verrataan sitä vuosina 2008 - 2013 tapahtuneeseen todelliseen 
kehitykseen Suomeen verrattuna. 

2 Uutisointia ennen lain voimaantuloa Ruotsissa ja Suomessa 
2.1 Google Ruotsi 
”Google likens Sweden to dictatorship”, Published: 30 May 2007 11:49 GMT+02:00 


” Search engine giant Google has slammed Sweden's proposed wiretapping legislation as illiberal 
and incompatible with Western democracy”. Speaking on a visit to Sweden on Tuesday, the 
company's global privacy counsel, Peter Fleischer, warned that Google would rule out making any 
major investments in Sweden should the controversial bill become law. 


"We have contacted Swedish authorities to give our view of the proposal and we have made it 
clear that we will never place any servers inside Sweden's borders if the proposal goes through," 
Fleischer told Internet World.” 


2.2 Aftonbladet Ruotsi 


2008-06-19, IT-företag undviker Sverige efter FRA-lag, ”Flera stora företag vill inte satsa här” 


Sverige gär miste om stora investeringar frän multinationella IT-företag. FRA-lagen gör att de inte 
vill lägga sin verksamhet här, enligt myndigheten Invest in Sweden Agency. ” — Vi har fått tydliga 
besked från flera stora företag att de inte vill satsa här”, säger Bengt-Åke Ljuden, försäljningschef 
pä Invest in Sweden Agency (ISA), en statlig myndighet som hjälper utländska företag till Sverige. 
”Sverige lämpar sig annars särskilt väl för internetoperatörer som kräver tillgäng till energi och kyla 
för sina servrar”, enligt Ljuden. ”— Vi får väldigt många förfrågningar från företag som vill bygga 
upp stora datacenter”. 


IT-företaget Intel har nyligen investerat stora pengar i Sverige i utbyggnaden av fjärde 
generationens mobiltelefoni. Tvärtemot Invest in Sweden Agency tror Carl-Daniel Norenberg, 
affärsutvecklare pä Intel, inte att FRA-lagen har betydelse för investeringsviljan. ”— Det här 
påverkar inte pä något sätt vär verksamhet. Vi rullar pä som vanligt”, säger han till TT. 


2.3 Suomalainen keskustelu 


Teknologiateollisuus nousi voimakkaasti varpailleen esitetystä "massaurkintalaista". 
10.3.2014 13:00, It-viikko. 


”Suomen hallituksen edustajat rakentavat pilvilinnoja datakaapelihankkeista ja Suomen 
mahdollisesta noususta Euroopan "dataässäksi" tai "data-Sveitsiksi". Mutta samaan aikaan 
hallituksessa puuhataan tiedonkeruulakia, jota kriitikot nimittävät massaurkintalaiksi”. 
Teknologiateollisuus ry pelkää, että lakihanke poliisin toimintaedellytysten parantamiseksi 
digitaalisessa maailmassa pilaa Suomen maineen tietoturvallisena ja puolueettomana maana ja 
tappaa orastavan databisneksen alkuunsa. 


86 Suomalaisen tiedustelulainsäädännön suuntaviivoja 


3 Tarkastelun näkökulmat 
3.1 Vaikutukset investointeihin ja niiden edellytyksiin 


Ulkomaisten investointien yleistä kehitystä Ruotsissa kuvaavassa kuviossa 1 ei ole sellaista 
poikkeamaa investointien kehityksessä lain voimaantulon jälkeen vuonna 2009, joka voitaisiin 
perustella FRA-lain vaikutuksella. Nousujohteisen kehittymisen taittuminen vuonna 2009 on 
selitettävissä koko maailmaa ravistelleella pankkikriisillä, ja siitä johtuvasta yleisestä investointien 
kasvun taittumisesta. Kuvio ei erikseen kerro IT-sektorin investointien määrän muutoksista, mutta 
niiden katsotaan seuraavan samankaltaista kehitystä pohjautuen alan asiantuntijoiden 
kommentteihin. 


SEK billions and percent 
2600 
2400 
2200 


— unet liabilities (left scale) 
m Equity (left scale) 
i — Percentage of GDP (right scale) 


Note: Net liability is defined as financial liabilities (current and long-term) to foreign owner groups minus 
the corresponding claims. 


Kuvio 1. Ulkomaalaisten investointien kehitys Ruotsissa. 


Laajempi kuva Ruotsin FRA-lain vaikutuksista koko ulkomaalaisten investointien kentässä saadaan, 
kun verrataan Ruotsin, Suomen ja Tanskan kehitystä toisiinsa. Kuviosta 2 voidaan havaita, että lain 
voimaantulolla ei ole selkeää merkitystä Ruotsin ulkomaalaisten investointien kehitykselle 
verrattuna Suomeen ja Tanskaan. Myöskään tässä kuviossa ei ole eriteltynä IT-sektorin 
investointeja, mutta ne ovat seuranneet yleistä kehitystä kaikissa vertailun kohteena olevissa 
maissa. 

USD million 


2004 2006 2008 2010 2012 


— Sweden - Foreign Direct Investment (FDI), Inward Stocks 

— Sweden - Foreign Direct Investment inward Stocks as a Share of 
GDP 

— Finland - Foreign Direct Investment (FDI), Inward Stocks 

— Finland - Foreign Direct Investment Inward Stocks as a Share of 
GDP 

— Denmark - Foreign Direct Investment (FDI), inward Stocks 

— Denmark - Foreign Direct Investment inward Stocks as a Share of 
GDP 


e OECD Foreign Direct Investment (FOI) Statistics, 2014 


Kuvio 2. Ulkomaalaisten investointien suuruus miljoonissa dollareissa ja osuus BKT:sta Ruotsissa, 
Suomessa ja Tanskassa. 


Edellisten kuvioiden pohjalta voidaan yleisellä tasolla todeta, että ulkomaalaisten investointien 
määrään kehittymiseen ei ole selkeää syy-seuraussuhdetta FRA-lain voimaan tulolla vuonna 2009. 


3.2 Vaikutukset T&K toimintaa Ruotsissa 


Tarkasteltaessa tutkimus- ja kehitysmenojen osuutta taulukossa 1 suhteessa BKT:hen Ruotsissa ja 
Suomessa, on vaikea nähdä mitään merkittävää poikkeamaa kehityskulussa. Ruotsin tutkimus ja 
kehitysmenot suhteessa BKT:hen hieman laskivat vuonna 2009 ja siitä eteenpäin, Suomessa lasku 
alkoi vuodesta 2011 alkaen. Huomioitavaa kuitenkin on, että myös tason laskun jälkeenkin Ruotsi 
ja Suomi ovat kehitysmenojen BKT osuuden suhteen kärjessä ja selkeästi korkeammalla tasolla 
kuin muut EU vertailuryhmän maat. Kehitysmenojen tason laskua kulkua suhteessa FRA-lakiin on 
vaikeaa nähdä FRA-laista johtuvaksi, kyseiseen ajankohtaan osuu globaali talouden taantuma ja 
talouden toimijoiden tiukempi budjetinhallinta, ja laskeva kehitys näkyy myös Suomen luvuissa 
pienellä viiveellä. 

Taulukko 1. Tutkimus- ja kehitysmenojen osuus BKT:stä 2002 — 2010. 


Belgium = 14 a7 ne —183 196 = 189 197 203 = 210 221 224 


Bulgaria 0.48 0.48 0.49 0.46 0.46 0.45 0.47 0.53 0.80 0.57 064 
Czech Republic 1.15 1.20 1.20 122 129 137 130 135 1.40 1.64 188 
Denmark (') 251 2.59 248 246 248 2.58 2.85 3.16 3.00 2.98 299 
Germany 250 2.54 2.50 251 254 2.53 2.69 282 280 289 292 
Estonia 0.72 0.77 0.85 0.93 113 1.08 128 141 1.62 237 218 
Ireland 1.10 1.18 123 1.25 125 1.28 1.45 1.69 1.69 1.66 1.72 
Greece (') 0.57 055 0.60 0.59 0.60 0.67 0.69 
Spain 099 1.05 106 112 1.20 1.27 135 139 140 1.36 1.30 
France (*) 224 2.18 2.16 211 211 208 212 227 224 225 226 
Croatia 0.96 0.96 1.05 0.87 075 0.80 0.90 085 0.75 0.76 075 
"aly 1.12 1.10 1.09 1.09 1.13 117 121 126 1.26 1.25 127 
Cyprus 0.30 0.35 0.37 0.41 0.43 0.44 0.43 0.49 0.50 0.50 047 
Latvia 0.42 038 0.42 0.56 070 0.50 0.62 0.46 0.60 0.70 066 
Lithuania 0.66 0.67 0.75 075 0.79 0.81 0.80 0.84 0.79 0.91 090 
Luxembourg 1.65 1.83 1.56 1.66 1.58 1.66 174 151 > 

Hungary (4) 1.00 0.94 0.88 094 101 0.98 100 117 117 1.22 1.30 
Malta (') 0.25 0.25 0.51 0.55 0.60 0.57 0.55 0.53 0.66 0.72 084 
Netherlands (') 1.88 1.92 1.93 190 1.88 1.81 177 182 1.86 2.03 216 
Austria 212 224 224 246 244 251 267 271 280 277 284 
Poland 0.56 0,54 0.56 0.57 0.56 0.57 0.60 0.87 0.74 0.78 0.90 
Portugal 0.73 0.71 074 078 099 117 150 1.64 159 1.52 1.50 
Romania ("K") 0.38 0.39 0.39 041 0.45 0,52 0.58 0.47 0.46 0.50 042 
Slovenia (7/6) 147 127 1.39 1.44 1.56 1.45 1.66 185 210 247 2.80 
Slovakia 0.57 0.57 0.51 051 0.49 0.46 047 048 0.63 0.68 0.82 
Finland 3.36 3.44 3.45 3.48 3.48 3.47 3.70 3.94 3.99 3.80 3.55 
Sweden ("| 3.80 3.58 3.56 3.68 3.43 370 362 3.39 3.39 341 
United 178 1.73 Tor 170 172 1.75 173 182 1.77 178 172 
Iceland 295 282 277 299 2.68 2.65 3.11 2.40 

Norway 166 1.71 157 151 1.48 1.59 1.58 176 168 1.65 1.66 
Switzerland 2.82 2.87 

Serbia : 0.92 0.79 0.77 0.96 
Turkey 053 0.48 0.52 0.59 058 0.72 073 085 084 0.85 

China (except Hong Kong) 1.07 1.13 1.23 132 1.39 1.40 1.47 170 1.76 1.84 

Japan () 3.12 3.14 313 331 3.41 3.46 3.47 336 3.26 : 

United States 252 252 245 249 255 262 276 281 273 267 


(*).2007- break in series. 2009: definition differs 

Ë) 2011 break in series 

Č) 2004 and 2010: breakin series 

Č) 2004 break in series 

(*) 2002 and 2003: definition differs 

Ë) 2008: breakin series 

C) 2012 definition aifters 

(1) 2005: break in series. 2003. 2004, 2006 and 2010: definition differs 

Ê) 2006: break in series. Definition ditters 

Note: when definitions differ, see häpiepp eurostat ec europa ewicachelTY SDDS/EN/rd esms him 
Source: Eurostat (online data codes: 12020 20 and rd e gerdtot) OECD 


Toisena tarkastelukulmana voidaan käyttää tutkimus- ja kehitysmenojen panostusten 
lähderahoituksen kehitystä. Taulukko 2 kuvaa rahoituslähteiden jakautumista tutkimus- ja 
kehitysmenojen kattamiseksi vuosina 2007 ja 2011. Ruotsin rahoituslähdekehityksestä voidaan 
havaita, että ulkomaalaiset tahot ovat jopa selkeästi lisänneet panostuksiaan vertailujakson aikana 
suhteessa Ruotsin sisältä tulevaan sekä yksityisen- että julkisen sektorin panostuksiin nähden. 
Tämä antaa vahvoja viitteitä, ettei FRA-lailla ole ollut merkitystä ulkomaalaisten tutkimus- ja 
kehityspanostusten kohdentamisessa. Ruotsin kehitysmenojen tason tippuminen selittyy valtaosin 
ruotsalaisten yhtiöiden ja julkisen puolen jarruttamisella. 

Taulukko 2. Tutkimus- ja kehitysmenojen rahoituslähteet 2007 ja 2011. 


Business enterprise sector Government sector Abroad 
2007 2011 2011 2007 2011 


Bulgaria 342 16.9 56.7 38.8 7.6 439 
Czech Republic 472 37.7 447 417 7.3 19.7 
Denmark (') 61.0 60.3 25.9 28.9 9.5 72 
Germany 68.1 69.6 21.5 29.8 4.0 42 
Estunia 41.8 55.0 45.6 328 117 11.9 
Ireland 49.5 48.4 32.4 30.3 15.0 201 
Greece a 32.7 = 492 = 14.8 
Spain 455 44.3 437 445 7.0 67 
France (7) 523 55.0 38.1 35.4 7.5 7.7 
Croatia 35.5 38.2 50.4 48.2 10.9 11.6 
Italy 420 45.1 443 419 95 91 
Cyprus 16.4 11.0 64.6 70.6 14.5 14.1 
Latvia 36.4 248 49.9 22.5 127 510 
Lithuania 32.8 28.2 46.9 422 19.6 28.4 
Luxembourg 0 76.0 443 18.2 348 5.7 207 
Hungary 43.9 47.5 44.4 30.1 111 13.5 
Malta 51.9 51.0 257 29.0 22.4 16.8 
Netherlands (?) 488 499 agn 355 107 109 
Austria 487 46.2 323 35.8 17.9 16.9 
Poland 343 28.1 58.6 55.8 6.7 134 
Portugal (7) 47.0 44.0 446 418 5.4 59 
Romania (*) 26.9 37.4 67.1 49.1 45 12.1 
Slovenia (*) 58.3 61.2 35.6 31.5 5.8 1.0 


China (except Hong Kong) ê 70.4 73.9 24.6 21.7 1.3 1.3 
Japan ČH’) 77.7 75.9 15.6 17.2 0.3 0.4 
United States 64.9 60.0 29.1 33.4 : : 


0) Government sector, 2007: definition differs. 

(2) Breakin series. 

Č) 2010 instead of 2011. 

É) Government sector: definition differs. 

6) Government sector: break in series. 

Ê) 2008 instead of 2007. 

(7) 2009 instead of 2007. 

O Business enterprise and government sectors: break in series. Business enterprise and government sectors, 2007: definition differs. 
Ê) Definition differs. 

Note: when definitions differ, see http:llepp.eurostat ec.europa.eu/cache/ITY SDDS/EN/rd esms.htm. 
Source: Eurostat (online data code: tsc00031), OECD 


Yhteenvetona tutkimus- ja kehitysmenoista voidaan todeta, että FRA-lailla ei ole ollut käytännön 
merkitystä tämän alueen aktiivisuuteen. Suurin selittävä tekijä muutoksissa on ollut taloudellinen 
kehitys ja Ruotsin vahva panostus tutkimukseen ja kehitykseen suhteessa BKT:hen mikä on 
jatkunut toimintaympäristön muutoksista huolimatta. 


3.3 Vaikutukset kansainväliseen kilpailukykyyn Ruotsissa 


World Economic Forumin vertailuissa Ruotsi sijoittuu kärkikymmenikköön sekä kansainvälistä 
kilpailukykyä että innovaatioita arvioitaessa. Kuviossa 3 on kuvattu Ruotsin kilpailukykyä eri 
sektoreittain arvioituna. Kuviosta voidaan havaita, että maa saa varsin korkeat arviot usealla 
sektorilla. Näiden kilpailukykytekijöiden pohjalta FRA-lain suoraa merkitystä Ruotsin kilpailukykyyn 
yleisellä tasolla on vaikea todeta, mutta toisaalta infrastruktuuri ja viranomaistoiminta saavat 
korkeat arvosanat tässä tarkastelussa. 

Kuvio 3. Ruotsin kilpailukykyarvio sektoreittain. (www.weforum.org.) 


Huomattavasti selkeämmin eri maiden kilpailukykyä IT investointien näkökulmasta voidaan 
arvioida datakeskustoiminnan edellytysten lähtökohdista. FRA-laki on vahvasti sidoksissa 
datakeskusten toimintaedellytyksiin ja laitosten sijoittumispaikan arvioimiseen. Taulukossa 3 on 
vuosittain tehtävä kansainvälinen riskivertailu datakeskusten sijoituspaikkojen tärkeimmistä 
kohdemaista. Ruotsi pärjää vuoden 2013 vertailussa erinomaisesti sijoittuen kolmanneksi. Ruotsi 
on nostanut sijoitustaan selkeästi vuoden 2012 kahdeksannelta sijalta kolmanneksi, Suomi on 
vastaavasti säilyttänyt yhdeksännen sijansa molempina vuosina. FRA-lain syntyvaiheen polemiikki 
ei näin ollen näy sijoittumispaikkoja analysoivassa riskivertailussa. Käytännössä Ruotsin 
kilpailukyky tällä alueella näkyy merkittävinä uusina datakeskushankkeina, mm. Facebook 2011 ja 
kapasiteetin laajennus 2014, KnC Miner 2014, Hydro66 2014 sekä Bahnhofin iso laajennusprojekti 
Tukholmassa. Suomeen on vastaavana ajanjaksona investoinut mm. Google, toteuttaen useampia 
laajennuksia, Telecity sekä Yandex. 

Taulukko 3. Maiden riskivertailu Datakeskuksen sijoituspaikkana. 

Source: Data Centre Risk Index, 2013. 
Note: Box width is indicative of weighting of individual criteria. The three smallest categories (weighted as approximately 3 percent together) are 
not shown. The trajectory is based on the change from the 2012 rank. 


Arvioitaessa FRA-lain vaikutuksia Ruotsin kansainväliseen kilpailukykyyn, sillä ei näyttäisi olevan 
negatiivisia vaikutuksia, ei ainakaan datakeskusten sijoittumisen kannalta. Datakeskukset ja niiden 
asiakaskunta kattavat hyvin laajasti erilaiset sidosryhmät, joten tältä kannalta näkemys on kattava. 
Myöskään tässä datakeskusten vuosittain tehtävässä sijoituspaikkavertailussa kyseinen laki ei ole 
noussut esiin. 


Toisaalta näyttäisi jopa siltä, että Snowden-paljastusten tuomasta tietoisuuden lisääntymisestä 
johtuen, Ruotsin selkeät pelisäännöt viranomaisten tiedonhankintaa koskien ovat jopa kilpailuetu 
nykyisessä muodossaan. Isojen pitkäaikaisten investointien kohdalla riskien minimointi ja 
toimintaympäristön kehityksen ennakoitavuus ovat merkittäviä eri maiden kilpailukykyyn 
vaikuttavia tekijöitä. 


3.4 Vaikutukset uuden yritystoiminnan syntyyn Ruotsissa ja Suomessa 


Ruotsin ICT-sektori on kehittynyt positiivisesti suhteessa muuhun talouteen viimeisten vuosien 
aikana, jonka ansiosta myös alan uudet yritykset ja yhteiskunnallinen merkittävyys ovat kasvaneet 
hyvää tahtia. Kun verrataan uusien yritysten perustamisen kehittymistä Ruotsissa, Suomessa ja 
Tanskassa vuosina 2005 — 2012 (kuvio 4), Ruotsi ottaa vertailun ehdottoman kärkipaikan. FRA-lain 

merkitys yritysten yleisessä toimintaympäristössä on hyvin pieni, eikä sen voida katsoa 
vaikuttaneen yritystoiminnan kehitykseen tai uusien yritysten syntyyn suuntaan tai toiseen. 


10000 A M 


2005 2006 2007 2008 2009 2010 2011 2012 


— Q Sweden «===» Denmark === Finland 


Kuvio 4. Perustetut yritykset 2005 — 2012. 


Vahvaa ICT-sektorin kehitystä kuvaa esimerkiksi Facebookin perustama suuri datakeskus, jonka 
alkuperäisen investointipäätöksen syntyaikana 2010 - 2011 FRA-laki on ollut voimassa. Facebook 
on kommentoinut FRA-lakiasiaa viittaamalla, että kaikilla valtioilla on omat keinonsa 
tietoliikenteen seurantaan, jonka vuoksi selvästi järjestetyllä asialla ei ole investointipäätöksessä 
merkitystä. 


3.5 Vaikutukset erilaisille yrityksille tai yritysryhmille Ruotsissa 


TeliaSonera siirsi FRA-lain syntymisen myötä sähköpostipalvelimensa Suomeen vuonna 2008, 
koska Suomen laki edellyttää kirjesalaisuuden säilyttämistä myös sähköpostiliikenteessä. 
TeliaSonera toi samalla myös Ruotsin sähköpostiliikenteen Suomessa sijaitseviin datakeskuksiin, 
mutta tämän jälkeen palvelun tuotantopaikasta ja sähköpostiliikenteen sisältävän datan sijainnista 
ei ole käytettävissä tarkempaa tietoa. 


FRA-laki aiheutti keskustelua Ruotsissa myös erityisesti ICT-infrastruktuuritoimijoiden 
keskuudessa, joiden liiketoimintaan lailla olisi voinut olla suoranaisia tulosvaikutuksia. Lain 
todelliset vaikutukset liiketoimintaan ovat kuitenkin olleet vähäiset tai jääneet kokonaan 
toteutumatta. Snowden-paljastusten jälkeen yritysten yleinen tietoisuus tiedonhankinnasta on 
kasvanut. 

3.6 FRA aikajana Ruotsissa 


FRA laki - Aikajana 


Maailmantalouden kriisi ja jälkimainingit FRA lailla näyttäisi olevan matala profiili ja vähän 


kattavuutta 


22 


FRA - FRA - laki Ei selkeitä Facebook päättää Bahnhof illa on 1. Black Green 
lakiehdotus voimaan ja merkkejä lain perustaa edelleen Capital ilmoitti 
täydennetään vaikuttavuudesta datakeskuksen datakeskus suunnitelmasta 
TeliaSonera edellyttämään Ruotsiin Ruotsissa vaikka perustaa 40 MW 
siirtää oikeuden päätöstä Investoinnit ovat ilmoittaneet datakeskus 
sähköpostipal- kuuntelulle Ruotsiin ja muihin Investoinnit etteivät noudata Bodeniin 
velimet pois Pohjoismaihin — Ruotsiin ja talous FRA lakia 2. Bitcoin louhija 
Ruotsista hidastuvat alkavat elpyä KnC Miner 
perustaa 10MW 
datakeskuksen 
3. Bahnhof aloittaa 
20MW DC:n 


rakentamisen 


Aikajanan perusteella voi selkeästi todeta, että alkuhämmennyksen ja lain käytännön 
toteutukseen liittyvän epätietoisuuden jälkeen laki ei ole vaikuttanut esimerkiksi 
datakeskusinvestointeihin. Myös vuoden 2014 uusiin T&K investointeihin liittyneet uutisoinnit 
tukevat näkemystä, ettei laki ole hidastanut investointeja. Myös yritykset investoivat 
voimakkaasti: 


2014-06-17 08:00 - CIO Sweden: ”It-investeringarna växer snabbare än någonsin” 

4 Yhteenveto 


FRA-lain valmisteluvaiheen voimakkaat kannanotot ja toimenpiteet yritysten taholta ovat pääosin 
vaimenneet. Nykyinen uutisointi liittyy enemmän kansalaisoikeuksiin, NSA paljastuksiin sekä 
poliittiseen keskusteluun asian ja FRA:n yleisen toiminnan ympärillä. 


Yksittäisenä yrityksenä Bahnhof vastustaa edelleen julkisesti lain toimeenpanoa omassa 
toiminnassaan, mutta selkeästi ei koe tilannetta omaa tai asiakkaidensa liiketoimintaa 
haittaavaksi. Ovat kasvattaneet toimintaansa Ruotsissa voimakkaasti, ja ovat myös käynnistäneet 
uuden ison laajennusprojektin Tukholmassa, ”Project Green”. Tavoitteena on rakentaa vuoden 
2016 loppuun mennessä uusi 20MW datakeskus ja merkittävä tietoliikenteen solmukohta 
Tukholman keskustaan ja hyödyntää energiantuotannon ja jäähdytyksen synergioita yhteistyössä 
Fortumin kanssa. Tämän kokoinen laitos on kokoluokaltaan 200 M€ investointi, jota ei tehdä ilman 
sitovia asiakassopimuksia. 


Yhteenvetona voidaan todeta, että selkeää yhteyttä FRA-lain mahdollisista vaikutuksista IT 
sektorin ulkomaisiin investointeihin lain voimaantulon jälkeen tai eroavaisuuksia vastaaviin 
investointeihin Suomessa ei selvityksen pohjalta ole todettu. 


Toisaalta on myös syntynyt näkemys, että täsmällisesti säädetty laki luo ennustettavamman 
toimintaympäristön kaikille IT sektorin toimijoille. Investoinnit ovat luotettavammalla pohjalla, kun 
yhteiset pelisäännöt ovat selvillä. Isot kansainväliset yritykset ovat myös tulleet entistä 
tietoisemmaksi cyber-turvallisuuden alueesta, jonka seuraamiseksi ja hyökkäysten hallitsemiseksi 
ovat julkisen vallan pelisäännöt tervetulleita. 

5 Linkkejä 


Suomi linkkejä: 


http://www.etla.fi/wp-content/uploads/ETLA-Raportit-Reports-1.pdf 
http://www..itviikko.fi/uutiset/2014/03/10/teknologia-ala-urkintalaki-saattaa-kostautua- 


kivuliaasti/20143451/7?pos=related 
Ruotsi linkkejä: 


http://www.thelocal.se/20070530/7452 
http://www.aftonbladet.se/nyheter/article11442895.ab 


Saksa linkkejä: 


http://www.sueddeutsche.de/digital/bundesnachrichtendienst-aufruesten-fuer-den-cyberkampf- 


12211761 
Muita linkkeja: 


http://www. itworld.com/article/2845603/german-spy-agency-seeks-millions-to-monitor-social- 
networks-outside-germany.html#tk.rss_ news 


Yhteystiedot: 

Vesa Weissmann 

Gearshift Group Ltd. 

Mannerheimintie 16, 4" Floor 

Fl-00100 Helsinki, Finland 

Mobile +358 50 500 2120 

Email vesa.weissmann@gearshiftgroup.com 
Web www.gearshiftgroup.com 

SIDOSRYHMIEN JA ASIANTUNTIJOIDEN KUULEMINEN 


YHTEENVETO 


1. Lausuntokierros työryhmän asettamispäätöksestä 


Työnsä tukemiseksi työryhmä pyysi työryhmän asettamispäätöksestä lausuntoa seitsemältä taholta, 
jotka olivat 

e —Einkeinoelämän keskusliitto 

e Electronic Frontier Finland (EFFI) ry 

e — Tietoliikenteen ja tietotekniikan keskusliitto FiCom ry 

e Finnish Communication and Internet Exchange (FiCix) ry 

e Huoltovarmuuskeskus 

e FiSC Finnish Information Security Cluster ry ja Teknologiateollisuus ry (yhteinen lausunto) 


FiCom ry toimitti lisäksi työryhmän käyttöön taustamuistion (Yritysmaailman näkökohtia turvalli- 
suusviranomaisten tiedonhankintakyvyn kehittämiseen liittyvään lainsäädäntöhankkeeseen” versio 
0.3D, 16.1.2014). 


Lausunnonantajia pyydettiin esittämään näkemyksiään erityisesti työryhmän tavoitteista ja tehtävistä 
sekä siitä, mitä oikeudellisia ja yhteiskunnallisia näkökohtia työryhmän työssä tulisi ottaa huomioon. 


Lausuntokierros ajoitettiin työskentelyn alkuvaiheeseen, jotta saatu palaute voitiin ottaa huomioon 
työskentelyn aikana. 


Lausuntopyyntö, lausunnot ja muut kannanotot sekä lausunnoista ja työryhmälle toimitetuista muista 
kirjallisista huomiosta tehty erillinen yhteenveto on julkaistu puolustusministeriön Internet-sivuilla. 


2. Kuulemistilaisuudet elinkeinoelämälle ja järjestöille 


Työryhmä järjesti kaksi kuulemistilaisuutta elinkeinoelämälle (29.4.2014) ja järjestöille (6.5.2014). 
Painopiste kuulemistilaisuuksissa oli tietoliikennetiedustelu. Työryhmä varasi kutsutuille mahdolli- 
suuden toimittaa myös kirjallisia kannanottoja. 


Kirjallisen kannanoton toimittivat 

e F-Secure Oyj 

e Nokia Oyj ja Nokia Solutions and Networks (yhteinen kannanotto) 
e TDC Oy 

e Microsoft Oyj 

e Keskuskauppakamari 

e —Internet-käyttäjät ikuisesti — IKI ry 

e Finnish Communication and Internet Exchange (FiCix) ry 


Kutsut, osallistujalistat ja tilaisuuksien ohjelmat sekä työryhmälle toimitetut kirjalliset kannanotot on 
julkaistu puolustusministeriön Internet -sivulla. 

Taustoittamistilaisuus toimittajille 


Työryhmä järjesti toimittajille taustoittamistilaisuuden 12.3.2014. Tilaisuudessa esiteltiin työ- 
ryhmän toimeksiantoa ja työn tavoitteita sekä muita työskentelyssä huomioon otettavia seik- 
koja. 


Työryhmän kuulemat asiantuntijat 


Työryhmä kuuli työnsä aikana 26 asiantuntijaa, jotka edustivat hankkeen kannalta keskeisiä 
viranomaisia ja sidosryhmiä. 


tilannekuvakoordinaattori, yksikön päällikkö Jarkko Korhonen, valtioneuvoston kanslia 
valtioneuvoston turvallisuusjohtaja Timo Härkönen, valtioneuvoston kanslia 
tietohallintojohtaja Ari Uusikartano, ulkoasiainministeriö 

erityisasiantuntija Kimmo Janhunen, valtiovarainministeriö 


EU:n tiedusteluanalyysikeskuksen johtaja Ilkka Salmi 
EU:n sotilastiedustelun päällikkö Georgij Alafuzoff 


tietosuojavaltuutettu Reijo Aarnio 
oikeustieteen professori Veli-Pekka Viljanen, Turun yliopisto 


varautumispäällikkö ICT Christian Fjäder, Huoltovarmuuskeskus 

johtaja Kirsi Karlamaa, Viestintävirasto 

turvallisuussääntelyryhmän päällikkö Jarkko Saarimäki, Kyberturvallisuuskeskus 
tietoturva-asiantuntija Tomi Hasu, Kyberturvallisuuskeskus 

Keskusrikospoliisin päällikkö, poliisineuvos Robin Lardot 

rikoskomisario Timo Piiroinen, Keskusrikospoliisi 

järjestelmäasiantuntija Pasi Paunu, Suojelupoliisi 


Nordic Policy Counsel David Mothander, Google 

hallinto- ja turvallisuusjohtaja Vesa Vuoti, DNA Oyj 

Head of Special Network Security Krister Kaipio, TeliaSonera Finland Oyj 
turvallisuusjohtaja Jaakko Wallenius, Elisa Oyj 

Platform Strategy Manager Pasi Mäkinen, Microsoft Oy 

Vice President Kaisa Olkkonen, Nokia Government Relations 

Head of Security Technologies Gabriel Waller, Nokia Solutions and Networks 
tutkimusjohtaja Mikko Hyppönen, F-Secure Oyj 

teknologiajohtaja Kimmo Kasslin, F-Secure Oyj 

Pk- johtaja Jyrki Hollmen, Elinkeinoelämän keskusliitto 

Associate Partner Vesa Weissmann, Gearshift Group Oy 

5. Yhteenveto sidosryhmien ja asiantuntijoiden 
kannanotoista 


5.1 Hankkeen organisointi, tavoitteet ja tehtävät 


Kuulemistilaisuuksissa kiinnitettiin huomiota viranomaisten tiedonhankintaa selvittävän työ- 
ryhmän työhön prosessina. Etenkin elinkeinoelämän edustajat painottivat sitä, että elinkeino- 
elämä on otettava kiinteämmin työhön mukaan kysymyksissä, jotka eivät liity viranomaisten 
toimivaltajakoon tai vastaavaan. 


Kohdennettu verkkotiedonhankinta olisi herkkä asia. Sitä pitäisi valmistella yhteistyössä myös elin- 
keinoelämän kanssa. Tuotiin esiin huolta siitä, että taloudelliset intressit eivät ole keskeistä työssä. 
Elinkeinoelämän on voitava luottaa viranomaisiin samoin kuin viranomaisten elinkeinoelämään. 


Tietoa työryhmän työstä oli varsinkin työn alkuvaiheessa ollut saatavana niukasti. Valmistelun 
edellytettiin olevan avointa, laajapohjaista ja huolellista. 


Työryhmälle asetettua puolen vuoden määräaikaa pidettiin liian lyhyenä laajan, yhteiskunnal- 
lisesti merkittävän ja pitkävaikutteisen hankkeen toteuttamiseksi. 


Työryhmän asettamispäätös herätti keskustelua ja se, että päätöstä voi tulkita niin, ettei valtuut- 
ta kybertiedonhankintaa laajempaan tiedonhankintatarpeiden selvittämiseen välttämättä ole. 
Työryhmän työn tavoitteissa tulisi myös ottaa huomioon yksityisen sektorin tehtävä kyberuh- 
kien havainnoinnissa. 


Nykylainsäädännön tarkastelua pidettiin tärkeänä tavoitteena. Joidenkin näkemysten mukaan 
lainsäädäntö antaa jo nyt runsaasti erilaisia toimintamahdollisuuksia viranomaisille. Päällek- 
käisiä tai ristiriidassa olevia toiminta- ja valvontamekanismeja ei tulisi rakentaa. 


Jotkut asiantuntijat totesivat, että työryhmän työn tuloksia ei pitäisi kirjoittaa hallituksen esi- 
tyksen muotoon. Jatkotyön pohjaksi laadittavassa työryhmän muistiossa tulisi huomioida sek- 
torikohtainen erityissääntely ja arvioida tiedonhankintaa koskevan sääntelyn vaikutukset ja 
mahdolliset soveltamisalan rajoitukset toimialoittain, esimerkiksi terveyspalvelujen ja pankki- 
toiminnan toimialoilla. 


5:2 Internetin ja viestinnän luonne 


Asiantuntijat painottivat Internetin ja viestinnän rajat ylittävää luonnetta. Useat suomalaisilta 
näyttävät palvelut tuotetaan tosiasiassa ulkomailta. Kansalliset rajat eivät asiantuntijoiden mu- 
kaan toimi Internetissä. Lisäksi pilvipalvelut yleistyvät, eikä enää ole niin keskeistä, missä tieto 
fyysisesti sijaitsee. 


Internetissä liikkuu valtava määrä tietoa ja tiedon määrä kasvaa koko ajan. Kaikenkattavan 
valvonnan järjestäminen on tästä syystä haastavaa teknisesti ja taloudellisesti. Kuulemistilai- 
suuksissa pohdittiin myös sitä, että Intenet on ollut käytössä jo 20 vuotta mutta siihen liittyviä 
ongelmia selvitetään vasta nyt. 

5.3 


100 


Tietoturvallisuuden taso ja kehittäminen 


Kuulemisissa tuotiin esille, että Suomen maine hyvän tietoturvan maana on kiistanalainen. 
Esimerkiksi yritysmaailma ei ole kauttaaltaan hyvin suojattu, vaan on valtava määrä järjestel- 
miä, joissa ei ole varauduttu siihen, että joku hyökkäisi verkon kautta. Yleisesti ajatellaan, että 
Suomi on yksi maailman rehellisimpiä maita. Toisaalta on selvää, että rikkomuksia on ollut, 
mutta ne eivät ole tulleet esille. 


Hyväksyttävää kyberturvatoimintaa on sidosryhmien mukaan se, että valtionhallinnon orga- 
nisaatioissa valvotaan organisaation omiin tietojärjestelmiin tulevaa tietoa. Tämä koskisi esi- 
merkiksi vain yksittäistä virastoa selvästi rajattuine toimipisteineen. Toimenpiteistä mainittiin 
esimerkkinä palomuurit, turvallisten ohjelmistojen hankkiminen ja organisaation päivittäisen 
toiminnan sisäiset tietoturvakäytännöt. Kaikki tämä on mahdollista jo nykyisen lainsäädän- 
nön nojalla. 


Kuulemisissa korostettiin myös sitä, että yritysten tulee itse huolehtia tietoturvansa tasosta, 
viranomaisten resurssit eivät tähän riitä. Kaikkien on varauduttava kyberuhkiin. Yksittäiset 
toimijat voivat ehkä parhaiten havaita epämääräisen toiminnan verkkoliikenteessään. 


Asiantuntijoiden mielestä valtiolla täytyy olla mahdollisuus aktiiviseen puolustautumiseen 
kyberhyökkäyksiä vastaan huoltovarmuuden ja muiden ydintoimintojen suojaamiseksi. 
Kyberpuolustustoimintaa suunniteltaessa tulisi kuitenkin ymmärtää, että kyberturvallisuus- 
toiminta, joka voimakkaasti korostaa reaktiivista hyökkäyksen havaitsemista ja sen aktiivista 
rajoittamista, on riskialttiimpi perusoikeuksien toteutumisen kannalta kuin ennaltaehkäisevä 
ja järjestelmien hyökkäyskestävyyttä korostava strategia. 


Reaktiivinen hyökkäysten havaitseminen ja verkkotiedustelu edellyttävät reaaliaikaista tietolii- 
kenteen seurantaa ja profilointia. Proaktiivinen järjestelmien hyökkäyskestävyyden lisääminen 
taas keskittyy järjestelmien parantamiseen niitä kehitettäessä, jolloin järjestelmien lisääntynyt 
tietoturva samalla lisää myös niiden tietosuojaa. 


Reaktiivinen havainnointi ja aktiiviset vastatoimet eivät välttämättä todellisessa konfliktitilan- 
teessa auta, sillä hyökkääjä saattaa käyttää hyväksi nollapäivähaavoittuvuuksia, joita joko ei 
havaita tai joiden vaikutukset ovat liian nopeita, että niihin ehdittäisiin edes automaattisesti 
adaptoituvin keinoin pureutua. Erilaiset valvonta- ja torjuntajärjestelmät ovat kuitenkin tie- 
toturvatuoteyritysten yritystoimintaa. Niitä edistävä lobbaus on siksi kiihkeämpää kuin oh- 
jelmistojen turvallisen kehityksen edistäminen, joka ei välttämättä vaatisi suuria sijoituksia 
järjestelmiin mutta sitäkin enemmän koulutus- ja prosessi-investointeja. 


Proaktiivinen turvallisuustyö, esimerkiksi uusimman VAHTI-sovelluskehitysturvallisuusoh- 
jeen (1/2013) vaatimusten mukainen työ, tehostaisi järjestelmien passiivista puolustettavuut- 
ta ja vähentäisi nollapäivähyökkäysten riskiä. Ohjelmistojen kehityksen ja sovelluskehityksen 
turvallisuuden nostaminen strategisesti suurempaan rooliin hyödyttäisi siis todennäköisesti 
sekä perusoikeuksien että paremman kyberturvallisuustilanteen toteutumista. 


Tarvetta olisi myös parantaa tietoturvaloukkauksiin liittyvää viranomaisten välillä tapahtuvaa 
tiedonvaihtoa. Lisäksi viranomaisten tulisi pystyä kertomaan yrityksille ja yksityishenkilöille 


Suomalaisen tiedustelulainsäädännön suuntaviivoja 


millaisia hyökkäyksiä on käynnissä, jotta niiltä voidaan suojautua. Samalla pitäisi tapausten 
vakavuuden mukaan velvoittaa hyökkäysten uhreja raportoimaan heihin kohdistuneista hyök- 
käyksistä ja niiden tekniikoista, jotta muut voivat niiltä suojautua. 


HAVARO-järjestelmästä todettiin, että se on toiminnassa ja osoittanut käyttökelpoisuutensa. 
Järjestelmää voitaneen asiantuntijoiden mukaan kehittää tarkemmin tiedustelutiedon tarpei- 
siin sopivaksi. Järjestelmän käyttöönottoa laajasti julkishallinnossa tulisi edistää. HAVARO- 
järjestelmän tai kaupallisesti saatavilla olevien monitorointijärjestelmien avulla tiedustelu on 
mahdollista kohdistaa siten, että sen piiriin ei aiheettomasti päädy sellaista viestintää, jolla ei 
ole itseisarvoa tai se on ristiriidassa yhteiskunnan yleisen oikeustajun kanssa. Tiedustelun 
kohdistaminen myös mahdollistaa kustannuskontrollin hyvinkin tarkasti ja optimaalisesti. 


HAVARO-palveluita tullaan Huoltovarmuuskeskuksen mukaan jatkamaan ja vahvistamaan 
osana Kyberturvallisuuskeskuksen toimintaa. CERT-FI- ja HAVARO-palvelut laajenevat katta- 
maan myös valtionhallinnon yhteiset ICT-palvelut. 


5.4 Suomi tiedon turvasatamana 


Kuulemisissa korostettiin, että digitaalisessa maailmassa Suomi voi toimia kyberturvallisuuden 
luottamuksen takaajana. Tärkeä kansallinen visio on erottautua tulevaisuuden tietoliikenteen 
solmukohtana, ”Data-Sveitsinä”; joka käsittelee kansainvälistä tietoliikennettä suurella luotta- 
muksella ja jonne voidaan turvallisesti taltioida tietoa. Suomessa on paljon teknologiaa, jonka 
hyödyntäminen tämän vision toteuttamisessa on mahdollista. 


Maailman luottamuspula nykyisiin toimijoihin on avannut markkinatyhjiön, jossa Suomella 
on rajattomasti kasvumahdollisuuksia. Mahdollisuutta tukee myös suunnitellut merikaapeli- 
hankkeet, joiden keskeinen tarkoitus on mahdollistaa tietointensiivisen teollisuuden sijoittu- 
minen Suomeen. 


Maailmalla toteutunut kehitys on luonut Suomelle mahdollisuuden toimia kybermaailman oi- 
keusvaltiona. Toimimalla oikeudenmukaisesti sekä puolustamalla yksityishenkilöiden ja yri- 
tysten oikeuksia ja riippumattomuutta Suomi voi erottautua älykkääksi digitaaliseksi yhteis- 
kunnaksi ja maailman johtavaksi turvallisen teknologian ja yrittäjyyden keskittymäksi. 


Työryhmän työssä on pystyttävä välttämään tilanne, jossa Suomea markkinoidaan turvallise- 
na, vakaana, ennakoitavana ympäristönä, ja sijoituspäätösten tultua tehdyiksi, Suomessa otet- 
taisiin käyttöön sellaisia menettelyjä, joiden välttämiseksi kilpailijamaamme aikanaan vaille 
investointeja. 


Kuulemisissa pohdittiin kuitenkin myös sitä, tarkoittaako "Suomi turvasatamana” sitä, että 


Suomessa ollaan turvassa viranomaisilta, joilla ei tällä hetkellä ole riittäviä toimivaltuuksia. 
Myös tarkoin säännelty verkkovalvonta voi olla kilpailuvaltti. 

Vaikutuksista yritystoimintaan 


Asiantuntijat korostivat sitä, että viranomaisten uudet toimivaltuudet tiedonhankintaan vai- 
kuttaisivat eri yrityksissä käytännössä eri tavoin. Yrityksiä ei pidä niputtaa yhteen. Kustannus- 
vaikutuksia tulee eritoten teleoperaattoreille. 


Kustannukset ratkaisevat investoinneissa ja ne vaikuttavat suoraan siihen, minkä maan yritys 
valitsee toimipaikakseen. Koko maailma on nykyisin markkina-aluetta. Kustannukset tulisi 
selvittää etukäteen mahdollisimman tarkasti ja päättää siitä, kuka niistä vastaa. 


On huomattava, että tiedonhankintatoiminta kohdistuisi yksityiseen omaisuuteen. Yrityksiltä 
tulisi saada suostumus toimintaan. Tiedonhankinta ei ole teleyritysten elinkeinotoimintaa. 
Toimialan ei tule kantaa sen kustannuksia eikä juridista tai moraalista vastuuta. 


Tietoturvayritysten asiakaslupaus on ”we will proctect you” ja se perustuu luottamukseen siitä, 
että kyseiset yritykset pyrkivät takaamaan viestinnän luottamuksellisuuden. Voidaan nähdä, 
että viranomaisten tiedonhankintatoimivaltuudet vaarantavat tämän luottamuksen. 


Paitsi suorat vaikutukset, on otettava huomioon myös mielikuvat, joiden perusteella kuluttajat 
ja yritykset valitsevat palvelunsa. Riski Suomen maineelle on tiedostettava. Ei saa tulla käsitys- 
tä, että kaikkea valvotaan, kun tällaista ei olla esittämässä. 


Toisaalta tuotiin esille, että ennustettavuus on tärkeää investoijille. Suomi on ollut turvallinen 
ja Suomella on imagoarvoa, jota pitää varjella. 


Sekä Suomessa että Ruotsissa toimivien teleyritysten edustajat totesivat oman yrityksensä puo- 
lesta, että Ruotsin FRA-laki ei ole vaikuttanut käytännön toimintaan mitenkään. 


Viranomaisten toimivaltuustarpeista 


Saatujen kommenttien mukaan Suomesta ulospäin suuntautuvan rikolliseen toimintaan liitty- 
vän verkkoliikenteen kohdennettua seurantaa tulisi lisätä. Todettiin, että nykylainsäädännössä 
kyseessä olevan liikenteen haravointi ei ole mahdollista, vaan kaikkia tapauksia käsitellään yk- 
sittäisinä. Esimerkiksi verkkorikollisten ja valtiollisten toimijoiden käyttämien haittaohjelmi- 
en ja muiden tekniikoiden käyttäytyminen usein perustuu aktiivisiin tietoliikenneyhteyksiin 
maan rajojen ulkopuolelle. Kyseiseen toimintaan liittyvä verkkoliikenne olisi teknisesti mah- 
dollista havaita ja kohdentaa ilman, että itse liikenteen sisältöä tai koko Suomen sisäistä verk- 
koliikennettä on tarvetta seurata. 


Läpinäkyvä viranomaistoiminta nähtiin erittäin tärkeäksi, ja se kuuluu myös suomalaiseen 
kulttuuriin. Kaikkien tietoon on tuotava rehellisesti, mitä viranomaiset tekevät. Todettiin 
myös, että suomalaisten viranomaisten toiminta ulkomailla ei todennäköisesti ole ohjelman- 
tarjoajien näkökulmasta ongelmallista. 


Suomessa on jo nyt laajat telepakkokeinot ja lainsäädäntö on olemassa, niitä ei ehkä hyödyn- 
netä riittävästi. 


Suomalaisen tiedustelulainsäädännön suuntaviivoja 


Jos viranomaisen tiedonhankinnasta luodaan uutta sääntelyä, viranomaisten tiedonhankintaa 
koskevien tehtävien ja toimivaltuuksien tulee olla yksilöityjä ja riittävän tarkkarajaisia. Tiedon- 
hankinnalle tulee olla selkeä laillinen perusta. 


Lainsäädännössä pitäisi myös määritellä, mikä liikenne on haitallista. Ylipäätään mahdollisen 
lainsäädännön tulee olla tarkkaa. Nähtiin, että tässä Suomi voi erottua muista maista. Laista on 
voitava lukea, mitä viranomaiset saavat tai eivät saa tehdä, tästä syntyy luottamus viranomais- 
ten toimintaan. Myös tiedon jakaminen ja käyttötarkoitus on rajattava riittävästi. 


Riittävän tarkka sääntely edellyttää myös kybertoimintaympäristön määrittelyä sekä tavoittei- 
den asettamista. Tavoitteiden asettamisen tulee perustua siihen, mitä päätöksentekoa ja toi- 
mintaa tiedustelutoiminnan on tarkoitus tukea, ketkä ovat osallistuvat tahot turvallisuusviran- 
omaisten lisäksi ja mitkä ovat velvoitteet ja rasitteet kustannuksineen. 


Viranomaisten voimavarat tuotiin myös esille. Ruotsin FRA:n budjetti on 100 miljoonaa euroa 
ja siellä on töissä 300 henkilöä. Hankkeen tehokkuudesta tulee vakuuttua ennen kuin se voi- 
daan toteuttaa. Valvontaa on kuitenkin tällä hetkellä jo monessa maassa Suomen ympärilläkin. 


Jouduttaneen pohtimaan sitäkin vaihtoehtoa, että viranomaisen tehtävänä ei olisikaan toimia 
varsinaisena palvelujen tuottajana vaan viranomaisen tehtävä muodostuisi yhteistoiminnan 
puitteiden luomisesta ja erilaisen tiedon välittämisestä osapuolten välillä. 


5.7 Massavalvonta 


Massavalvonnasta esiintyy erilaisia näkemyksiä. Kuulemisissa tuli esille se, että massavalvonta- 
na pidetään myös sitä, että tiedonhankintaa tehdään tarkoin hakuehdoin kaikesta tietoliiken- 
teestä. Vaikka hakuehtojen ulkopuoliseen tietoon ei mentäisikään, kyse on massavalvonnasta, 
koska valvonta on kohdentamatonta. Esitettiin myös, että EU-tuomioistuimen data retention 
-ratkaisun jälkeen massavalvonta ei EU-maassa ole enää mahdollista. 


Massavalvontaa ei voida määritellä viranomaispäätöksin. ”Haravointi” -käsite ymmärretään 
massavalvonnaksi. Viranomaisen valvottavana olisi kaikki se, mistä tieto hankitaan. 


Suhteellisuus nähtiin tärkeäksi asiaksi. Olisi löydettävä tasapaino on sille, kuinka laajasti voi- 
daan valvontaa tehdä. Kaikenkattava seuranta ei ole yleisesti hyväksyttävää. 


Tietojen massakerääminen ei kuultujen asiantuntijoiden mukaan tosiasiallisesti auta kybe- 
ruhkien torjunnassa, vaan on reaktiivinen tapa, jossa ongelma huomataan vasta, kun uhka 
on jo toteutunut ja esimerkiksi kuluttajan laitteeseen tai viranomaisen verkkoon on jo tun- 
keuduttu. 

Takaportit ja salauksenpurkuavaimet 


Takaporttimahdollisuutta eli sitä, että viranomainen pääsee käyttäjän tietämättä tietokonee- 
seen, ohjelmistoon tai vastaavaan, pidettiin ongelmallisena ja tuotiin esille, että sen poissul- 
keminen viranomaisten keinovalikoimasta on kannatettavaa. Samoin pidettiin tärkeänä, että 
yrityksille ei tule velvollisuutta luoda takaportteja ja luovuttaa viranomaisille avaimia, jolla 
viestien salauksia voidaan purkaa. Molemmat mahdollisuudet vaikeuttaisivat asiantuntijoi- 
den mukaan yritystoimintaa merkittävästi, kun kuluttajien luottamus yritysten tuotteisiin 
vaarantuisi. 


Yksityisyyden suoja, luottamuksellisen viestinnän suoja ja 
lähdesuoja 


Yksityisyyden suoja on keskeinen oikeus, kun arvioidaan viranomaisten tiedonhankintaoi- 
keuksia. On myös huomattava, että tästä huolimatta ihmiset luovuttavat internetissä yrityksille 
erittäin paljon tietoa itsestään, esimerkiksi sosiaalisessa mediassa. 


Yksityisyyden suojasta järjestöt totesivat myös, että yksityisyys on perusarvo; valtio ei saa kerä- 
tä tietoja, jos ihminen on nuhteeton ja toimii moitteettomasti. Tietoa ei saa kerätä, vaikka sitä 
ei analysoida tai tarkastellakaan. Jo tiedon keräämisellä loukataan yksityisyyttä. 


Asiantuntijat toivat esille, että merkityksellisiä ovat Euroopan unionin perusoikeuskirjan 7 ar- 
tikla (Yksityis- ja perhe-elämän kunnioittaminen) ja 8 artikla (Henkilötietojen suoja). 


Kuulemisissa todettiin, että viestintäpalveluiden käyttäjien luottamusta viestinnän luottamuk- 
sellisuuteen ei saa heikentää ilman erityisen painavia perusteluja. Mahdollinen verkkotiedus- 
telu (tarkoitettaneen tietoliikennetiedustelua) olisi merkittävä muutos suomalaiseen oikeusjär- 
jestykseen ja se saattaisi murentaa käyttäjien luottamusta suomalaisten toimijoiden tarjoamiin 
viestintä- ja muihin palveluihin. 


Kuulemissa esitettiin kannanottoja siitä, että tiedonhankinnassa ei tulisi olla mahdollisuutta 
journalistisen lähdesuojan murtamiseen. Lähdesuojassa painottuu luottamus, joka ei saa vaa- 
rantua. 


Luottamuksellisen viestin salaisuuden suojaa koskevan perustuslakivaliokunnan vakiintuneen 
tulkintakäytännön soveltaminen tiedusteluun on vaikeaa. On otettava huomioon poikkeusla- 
kien välttämisen doktriini. Jos tavoitteena on pysyvän järjestelyn luominen, poikkeuslakime- 
nettely ei riittäisi vaan perustuslain 10 $:n 3 momentin sanamuotoa olisi arvioitava uudelleen. 
Tulkinnallisesti ei sanamuotoa voida laajentaa tiedusteluun. 


Perusoikeuden rajoitukselle on oltava aina hyväksyttävä peruste. Esimerkiksi perustuslain 
10 $:n 3 momentissa edellytetään konkreettista rikosepäilyä. 


Tietoliikennetiedustelun rinnastamista oikeudellisesti toimenpiteisiin, jotka ovat mahdollisia 
tietoturvan toteuttamiseksi, ei nähty toimivaksi. 

Vaikutukset ulkopolitiikkaan ja maiden väliset suhteet 


Asiantuntijakuulemisissa tuli esille, että tiedustelulla saadun arkaluontoisen ulkovaltoja koske- 
van tiedon säilytys ja salassapito kansallisesti sisältää poliittisen riskin. Viime aikojen kansain- 
väliset tapahtumat osoittavat, että kansallisilla verkkotiedusteluratkaisuilla on laajoja ulkopo- 
liittisia vaikutuksia. 


Valtioiden väliset mahdolliset ristiriidat tulee ratkaista. Jotta lainsäädännön ristiriitaisuuksilta 
vältyttäisiin, valtioiden tulee rakentaa kestäviä periaatteita noudattava ja läpinäkyvyyttä edistä- 
vä kehikko rajat ylittävien tietopyyntöjen hallintaan esimerkiksi vahvistamalla olemassa olevia 
maiden välisiä virka-apusopimuksia. 


Valtioiden tulee sopia keskenään menettelytavoista, joilla ratkaistaan eri maiden lainsäädäntö- 
jen mahdollisista ristiriitaisuuksista aiheutuvat ongelmat. 


Lupa viranomaisten tiedonhankinnalle ja viranomaisten 
toiminnan valvonta 


Työryhmän kuulemat asiantuntijat toivat esille, että toiminnalle oltava mandaatti laissa ja että 
toimeenpanon tulee olla luvanvaraista. 


Tiedonhankinnan olisi perustuttava hyväksyttäviin kriteereihin ja koko yhteiskunnan olisi 
osallistuttava niiden arviointiin (parlamentaarisuus). 


Asiantuntijat ovat todenneet, että viranomaisten toimintaa tulee myös tarkoin valvoa. Mitä 
enemmän toimivaltuuksia, sitä tehokkaampi valvonta. Valvonnan on oltava riippumatonta. 
Järjestelmän tulisi olla läpinäkyvä ja kontrolloitu sekä luottamusta herättävä. On myös järjes- 
tettävä riittävä neuvontaprosessi. 


Mahdolliset toimeenpanovirheet on sanktioitava. Olisi myös luotava korvausvelvollisuus va- 
hingosta. Koska toimintaa tehdään salassa, asianosaisille on luotava mahdollisuus puolustau- 
tua, jos henkilö kokee joutuneensa epääasiallisen tiedonhankinnan kohteeksi. Asianosaisella ei 
voi olla tietoa, vaan todistustaakka tulee asettaa tietoa hankkivalle viranomaiselle. 


Todettiin myös, että jos työryhmä päätyy esittämään tiedonsaantioikeuksien laventamista, 
työryhmä täydentää tarkastelun piiriin kuuluvia asioita myös tiedonhankintaan liittyvien käy- 
tänteiden valvontamekanismien laatimisella. Tiedonhankinnalle on luotava tehokas ja kattava 
valvontajärjestelmä, johon kuuluu myös julkisuuskontrolli. 


Viranomaisia avustaneilla tahoilla tulee olla oikeus julkistaa yleisen tason tietoja (esim. tilasto- 
ja) siitä, miten ne ovat avustaneet viranomaisia. Viimeksi mainittu on tärkeää erityisesti yritys- 
ten oikeusturvan kannalta. Myös Suomen kansalaisten tulee saada tietää, miten paljon verkko- 
seurantaa maassamme tehdään, ja minkälaisia tuloksia sillä saavutetaan. 


Suomeen tulee myös luoda toimintamalli, jossa viranomaisen toimista rikosten ehkäisyssä 
ja selvittämisessä jää aina todisteet. Niiden avulla voidaan osoittaa, että ylilyöntejä ei ole ta- 

pahtunut tai muutoin toimita vastoin yhteisiä päätöksiä. Näin toimimalla Suomi voi saavuttaa 
laajan kansainvälisen luottamuksen kyberturvallisena maana, jonne kannattaa investoida ja 
varastoida tietoa turvallisesti. On tärkeää kyetä esittämään jälkikäteen seurannan kohteeksi 
joutuneelle, mitä tietoja heistä on kerätty ja mihin niitä on toimitettu. Näin vältytään myös pit- 
käkestoisilta väärinkäytöksiltä ja taataan poikkeuksellinen tilaisuus luoda Suomesta todellinen 
Data-Sveitsi. 


Asian luonteesta johtuen toimintaa valvovien toimielimien tulee olla itsenäisiä ja riippumat- 
tomia. Valvonnan kohteilla ja tietopyyntöjen vastaanottajilla tulee olla mahdollisuus valittaa 
päätöksistä. 


Viranomaisten ja valvontaelinten keskeiset päätökset tulee julkistaa viivytyksettä, jotta kansa- 
laisvalvonta olisi mahdollista. 


Todettiin, että raportointi toiminnasta on tärkeää. Esimerkiksi Google julkaisee, mitä tieto- 
pyyntöjä sille on tullut. On välttämätöntä, että yritykset saavat julkaista raportteja jatkossakin. 
Myös viranomaisten on tarkasti raportoitava toiminnastaan ja esitettävä julkisia tilastoja. Vi- 
ranomaisilla on velvollisuus julkaista tietopyyntöjen kokonaismäärä, tämä mahdollistaa aidon 
kansalaiskeskustelun. 


Yhteenveto 


Yleisesti ottaen työryhmän kuulemat asiantuntijat pitivät hyvänä, että Suomen kansallis- 
ta kyberturvallisuutta kehitetään esimerkiksi selvittämällä nykyistä sääntelyä, kartoittamalla 
turvallisuusviranomaisten tarpeita ja ottamalla huomioon kansalaisten perusoikeudet. Lähes 
kaikessa saadussa palautteessa korostettiin kehittämisehdotusten vaikutusten huolellisen arvi- 
oinnin tärkeyttä. 

Saadussa palautteessa kiinnitettiin paljon huomiota tietoturvallisuuteen ja sen kehittämiseen. 
Kyberuhkien ennaltaehkäisyn kannalta niin julkisten kuin yksityistenkin toimijoiden on tär- 
keää huolehtia omien verkkojensa tietoturvasta muun muassa teknisin keinoin. Viranomaisten 
ja toimialan keskeisten toimijoiden tiedonvaihtoa olisi kehitettävä. 


Kuulemisissa otettiin kantaa lähinnä verkkovalvontaan. Tietojen niin sanottua massavalvon- 
taa ja ohjelmistoihin rakennettavia takaportteja vastustettiin yleisesti. Turvallisuuden suojaa- 
miseksi nähtiin kuitenkin oikeutetuksi suorittaa perusteltuja, tarkasti kohdennettuja, tilanne- 
kohtaisia toimenpiteitä kyberympäristössä. 


Sidosryhmät toivat esille, että viestintäpalveluiden käyttäjien luottamusta viestinnän luotta- 
muksellisuuteen ei saa heikentää ilman erityisen painavia perusteluja. Verkkotiedustelu saat- 
taisi murentaa käyttäjien luottamusta suomalaisten toimijoiden tarjoamiin viestintä- ja muihin 
palveluihin. Toisaalta tunnistettiin, että kansallisen turvallisuuden takaamiseksi viranomaisil- 
la tulisi olla edellytykset torjua rikollisuutta ja terrorismin uhkaa yksilön oikeuksia ja viestin- 
täsalaisuutta kunnioittaen. 

Huomioissa tuotiin esille perusoikeuksiin liittyviä näkökohtia, kuten yksityisyyden suoja ja oi- 
keus tietoon, luottamuksellinen viestintä, elinkeinonvapaus, omaisuuden suoja ja sananvapaus. 


Erityisesti oltiin huolissaan yritysten kilpailukyvystä ja Suomen maineesta tiedon turvasata- 
mana sekä työryhmän ehdotusten vaikutuksista yritystoimintaan ja Suomeen suuntautuviin 
investointeihin. 


Suomen maine yksityisyyden suojaa kunnioittavana maana on yksi Suomen IT-teollisuuden 
kilpailueduista, joka halutaan säilyttää. Suomalaisten yritysten houkuttelevuutta investointi- 
kohteena ei tulisi vahingoittaa. 


Esitetyissä huomioissa korostettiin turvallisuusviranomaisten toiminnan valvontaa ja mahdol- 
lisimman suurta avoimuutta. Tiedonhankinnalle olisi luotava tehokas ja kattava valvontajär- 
jestelmä. 


Kansalaisten tulisi saada tietää, miten paljon verkkoseurantaa tehdään ja minkälaisia tuloksia 
sillä saavutetaan. Yritysten tulisi myös pystyä julkisesti kertomaan niihin kohdistetuista tieto- 
pyynnöistä. 


Sidosryhmien edustajat kiinnittivät huomiota siihen, että kyberturvallisuuden parantaminen 


edellyttää yhteistyötä viranomaisten ja yksityissektorin toimijoiden välillä. Kaikkien panostus- 
ta tarvitaan. 

Digitaalisen yhteiskunnan tulevaisuus 


Liikenne- ja viestintäministeriön edustajan eriävä mielipide 
tiedonhankintalakityöryhmän mietintöön 


Liikenne- ja viestintäministeriön edustaja (myöh. liikenne- ja viestintäministeriö) ei voi tällä 
hetkellä saatavilla olevien tietojen perusteella suosittaa verkkovalvonnan mahdollistavan lain- 
säädännön valmistelua. 


Eriävällä mielipiteellä ministeriö haluaa tarjota vaihtoehtoisen tavan hahmottaa digitaalista 
toimintaympäristöä. Mielipiteessä ministeriö esittää näkökulmia, joita ei ole huomioitu riittä- 
västi tiedonhankintalakityöryhmän mietinnössä (myöh. mietintö). Lisäksi eriävällä mielipiteellä 
on tarkoitus mahdollistaa laajemman yhteiskuntapoliittisen keskustelun käyminen mietinnössä 
käsitellyistä aiheista ja erityisesti verkkovalvonnasta. 


I. Ydinviestit 


il. Tietoliikennetiedustelu on verkkovalvontaa. 

e Mietinndssa esitetty tietoliikennetiedustelu on verkkovalvontaa. Verkkoval- 
vonnasta käytettään myös nimitystä massavalvonta, sillä siinä on kyse tekni- 
sestä pääsystä kaikkeen tietoliikenteeseen. 

e Verkkovalvonta kohdistuisi käytännössä kaikkeen tietoliikenteeseen, ei pel- 
kästään kansainväliseen. Vaikka verkkovalvonnassa pyrittäisiinkin erotta- 
maan kotimainen ja ulkomainen tietoliikenne, niin tiedustelu kohdistuu tosi- 
asiassa myös suomalaisten viestintään. 


2. Viranomaisille voidaan antaa vain toimivaltuuksia, jotka perustuvat niiden laki- 
sääteisiin tehtäviin. 
e Tiedonhankintatoimivaltuudet ovat hyväksyttäviä vain, jos ne ovat välttämä- 
tön ja tehokas keino jonkin viranomaiselle säädetyn tehtävän hoitamiseksi. 


3. Verkkovalvonnan tehokkuutta ei ole osoitettu, eikä vaihtoehtoja arvioitu. 

e Verkkovalvonta ei tuota tulevaisuudessa tietoa, jota sillä on ehkä aikaisem- 
min voitu saada. 

e Salaustekniikoiden kehittyminen ja käytön lisääntyminen sekä tietoliikenteen 
määrän kasvu vaikeuttavat verkkovalvontaa huomattavasti. Olennaisen tie- 
don löytäminen ja salauksen purkaminen vaativat merkittäviä resursseja, joi- 
ta Suomella ei ole. 

e Työryhmätyöskentelyn tarkoituksena on näyttänyt olevan jo ennalta päätet- 
tyjen asioiden perusteleminen. Vaihtoehtoja työryhmän ehdottamalle verkko- 
valvonnalle ei ole esitetty. 


4. Verkkovalvonnalla voi olla merkittäviä vaikutuksia yritystoimintaan. 
e Yritysvaikutukset vaikutukset on arvioitava huolellisesti. Verkkovalvonta vai- 
kuttaa eri tavalla erityyppisiin yrityksiin. 

e Verkkovalvonnalla voi olla vaikutuksia yritysten sijoittautumispäätöksiin, eri- 
tyisesti tiedon hyödyntämiseen perustuvassa liiketoiminnassa. 
e Suomi voisi käyttää kilpailuetunaan sitä, ettei täällä suoriteta verkkovalvon- 


taa. 
5. Verkkovalvonnalla rajoitetaan perusoikeuksia, erityisesti oikeutta yksityisyyteen. 
e Verkkovalvontatoimivaltuuksista säätäminen edellyttää perustuslain muutta- 
mista. 


e Perustuslakia voidaan joutua muuttamaan, vaikka verkkovalvonta keskittyisi 
vain tunnistamistietoihin. 


6. Verkkovalvonta ei parantaisi tietoturvaa, vaan heikentäisi sitä. 

e Verkkovalvonta tarkoittaisi käytännössä sitä, että tiedonhankinnan kohteeksi 
valikoidun viestinnän suojaukset yritettäisiin ohittaa tai murtaa. 

e Verkkovalvonta heikentäisi kaikkien niiden henkilöiden tietoturvallisuutta, joi- 
den viestejä välitettäisiin niissä yleisissä viestintäverkoissa, joissa verkkoval- 
vontaa suoritettaisiin. 

e Verkkovalvonta ei parantaisi yritysten tietoturvaa. 


II. Johdanto 


Tiedonhankintalakityöryhmä aloitti työskentelynsä tammikuussa 2014. Alun perin hallituksen 
esityksen muotoon kaavaillusta loppuraportista kasvoi noin 100-sivuinen mietintö. Mietinnössä 
kuvataan muuttuvaa turvallisuusympäristöä ja tiedonhankintatoimivaltuuksien nykytilaa. Tä- 
män jälkeen mietinnössä vertaillaan eri maiden lainsäädäntöä ja esitetään lainsäädännön ke- 
hittämisehdotuksia. Työryhmä ehdottaa mietinnön johtopäätöksissä, että käynnistettäisiin tar- 
vittavat toimenpiteet tiedustelua koskevan säädösperustan luomiseksi. Käytännössä tämä tar- 
koittaa lainsäädännön valmistelua. 


Mietinnössä käsitellään kahta tiedustelukokonaisuutta: 1) tietoliikennetiedustelua ja 2) ulko- 
maan tiedustelua, joista jälkimmäinen jakaantuu henkilö- ja tietojärjestelmätiedusteluun. Tie- 
toliikennetiedustelulla tarkoitetaan Suomen rajat ylittävissä tietoliikennekaapeleissa liikkuvaan 
tietoliikenteeseen kohdistuvaa tiedustelua. Ulkomaan tietojärjestelmätiedustelulla tarkoitetaan 
ulkomailla sijaitsevassa tietojärjestelmässä käsiteltäviin tietoihin kohdistuvaa tietoteknisin me- 
netelmin tapahtuvaa tiedustelua. Ulkomaan henkilötiedustelulla tarkoitetaan ulkomaita koske- 
vaa tiedustelua, joka perustuu henkilökohtaiseen kanssakäymiseen taikka henkilön tai muun 
kohteen henkilökohtaiseen havainnointiin. Tietoliikennetiedustelu ja ulkomaan tietojärjestelmä- 
tiedustelu menevät käsitteinä helposti sekaisin. Tässä eriävässä mielipiteessä käytetään tieto- 
liikennetiedustelusta vastedes käsitettä verkkovalvonta. 


Liikenne- ja viestintäministeriö katsoo, ettei se voi yhtyä tiedonhankintalakityöryh- 
män mietintöön kokonaisuudessaan. Tiedonhankintalakityöryhmä suosittelee mietinnös- 
sään, että Suomen tulisi harkita verkkovalvonnan käyttöönottoa. Liikenne- ja viestintäministe- 
riö ei voi yhtyä tähän näkemykseen. Ministeriö ei kuitenkaan sulje pois mahdollisuutta muuttaa 
näkemystään verkkovalvonnasta, jos myöhemmin laadittava selvitys osoittaa sen tehokkaaksi 
tarkoitukseensa nähden sekä edut oletettua suuremmiksi ja haitat pienemmiksi. Näin ei tois- 
taiseksi ole tapahtunut. 


Liikenne- ja viestintäministeriö ymmärtää ja hyväksyy puolustusvoimien ja poliisin esittämät 
huolet siitä, etteivät ne kaikilta osin saa päätöksentekonsa tueksi tarpeeksi tietoa sotilaalliseen 
maanpuolustukseen tai rikoksiin liittyvistä uhkista. Tällä hetkellä käytettävissä olevan tie- 

tämyksen perusteella mietinnössä suositeltu verkkovalvonta vaikuttaa kuitenkin ole- 
van tarkoituksiinsa nähden tehoton ja haitallinen luottamuksellisen viestinnän suo- 
jalle ja elinkeinoelämälle. 


Muilta osin liikenne- ja viestintäministeriö näkee, että puolustusvoimien tiedustelu- 
kyvyn kehittäminen on tärkeää. Ministeriö katsoo, että tulisi ryhtyä lainsäädännön valmis- 
teluun sen varmistamiseksi, että puolustusvoimilla olisi perusteltu kyky ja selkeä toimivalta 
hankkia tehokkaasti sotilaallisen maanpuolustuksen kannalta keskeistä tietoa Suomen rajojen 
ulkopuolella sijaitsevista järjestelmistä. Liikenne- ja viestintäministeriö pitää siten mie- 
tinnössä kaavailtua ulkomaille kohdistuvaa henkilö- ja tietojärjestelmätiedustelua 
perusteltuna. 


Poliisilla on ministeriön näkemyksen mukaan kattavat mahdollisuudet saada rikoksiin liittyvää 
tietoa Suomessa sijaitsevista tietojärjestelmistä poliisi- ja pakkokeinolain mukaisessa menette- 
lyssä. Jos poliisin valtuudet todetaan digitalisoituneessa ympäristössä riittämättö- 
miksi, liikenne- ja viestintäministeriö pitää perusteltuna, että näiden salaisten pak- 
kokeinojen nykyistä alueellista soveltamisalaa tai käytön edellytyksiä arvioidaan uu- 
delleen. 


Työryhmän toimikauden aikana on ollut havaittavissa vastakkainasettelua liikenne- ja viestin- 
täministeriön ja turvallisuusviranomaisten välillä. Liikenne- ja viestintäministeriö haluaa koros- 
taa, ettei se kiistä tiedonsaantitarpeiden oikeellisuutta tai tärkeyttä yhteiskunnallisesti. Ministe- 
riö on kuitenkin painokkaasti tuonut esille, että tiedonsaantitarpeet tulee esittää selkeästi ja 
perustella viranomaisten lakisääteisten tehtävien kautta. Tämän jälkeen keinot, joilla näihin 
tarpeisiin voitaisiin vastata, tulee eritellä, osoittaa niiden tehokkuus tarkoitukseensa nähden ja 
arvioida kaikki niiden vaikutukset. 


Työryhmän työn suurin heikkous on ollut se, että se on keskittynyt työnsä alusta asti 
perustelemaan verkkovalvonnan käyttöönottoa. Työryhmä ei kuitenkaan ole pystynyt 
tyydyttävällä tavalla perustelemaan verkkovalvonnan tehokkuutta, eikä kuvaamaan sen vaiku- 
tuksia. Myöskään vaihtoehtoisiin tiedonhankintatapoihin ei ole perehdytty riittävästi. 


Kuten tiedonhankintalakityöryhmän mietinnössä todetaan, ei puolustusvoimien tiedustelutoi- 
minnasta säädetä tällä hetkellä laissa. Tästä huolimatta työryhmän asettamiskirje ja työryh- 
män tavoitteet on muotoiltu keskittymään vain niin sanottuun ”kybertoimintaympäristöön”.! 
Liikenne- ja viestintäministeriön näkemyksen mukaan työryhmän olisi tullut keskittyä vielä 
kokonaisvaltaisemmin tiedustelua koskevan lainsäädännön kehittämistarpeisiin, sillä yleislain- 
säädäntö tulisi lähtökohtaisesti säätää ennen erityislainsäädäntöä. Mahdollisessa seuraavassa 
vaiheessa tulisikin pohtia puolustusvoimien tiedustelua koskevan lainsäädännön laatimista, 


eikä keskittyä pelkästään tietoverkossa käytettäviin toimivaltuuksiin. 


Työryhmän työskentely on ollut intensiivistä ja kokouksia on järjestetty noin kerran viikossa. 
Liikenne- ja viestintäministeriö on tiukasta aikataulusta huolimatta pyrkinyt parhaansa mukaan 
edistämään työryhmän työtä ja tarjoamaan omaa viestintäpolitiikkaan ja sähköiseen viestin- 
tään liittyvää osaamistaan työryhmän käyttöön. Liikenne- ja viestintäministeriön esittä- 
miä näkökulmia on otettu osaksi mietintötekstiä vasta työryhmän lopussa eikä sil- 
loinkaan sisällöllisesti merkityksellisellä tavalla. Tämä ei ole riittänyt ministeriön ydin- 
viestien huomioon ottamiseksi. 


! Etuliitteen ”kyber” yksiselitteinen määritteleminen on haastavaa, mutta kybertoimintaympäristöllä viitataan yleisesti digitaalisen 
toimintaympäristöön, eli esimerkiksi toimintaan tietoverkoissa. 

Eriävänä mielipide on laadittu liikenne- ja viestintäministeriön ydinviestien ympärille. Jokainen 
ydinviesti perustellaan omassa luvussaan. Viimeisessä luvussa kerrataan aiempia toimia, joita 
on tehty tietoturvan parantamiseksi sekä esitellään näkemyksiä internetin luotettavuuden ke- 
hittämiseksi. Liikenne- ja viestintäministeriön eriävä mielipide keskittyy pääosin verk- 
kovalvontaa koskevaan mietinnön osaan. 


Seuraavassa luvussa kuvataan, miten internetin massavalvontaa koskevat paljastukset ovat 
vaikuttaneet kansainväliseen keskusteluun. Lisäksi luvussa tarkastellaan internetin taloudelli- 
seen hyödyntämiseen liittyvää kehitystä. 


III. Toimintaymparisto 


Mietinnössä on varsin laajasti kuvattu muuttuvaa turvallisuusympäristöä ja muun muassa kan- 
salliseen turvallisuuteen kohdistuvia tietoverkkouhkia sekä tietoverkkorikollisuutta. Toimin- 
taympäristön kuvaus on mietinnössä erittäin uhkakeskeinen. Liikenne- ja viestintäministe- 
riön näkemyksen mukaan mietinnössä olisi kuitenkin tullut kuvata laajemmin tiedus- 
teluun liittyvää kansainvälistä ilmapiiriä ja internetin kehitystä sekä niiden vaikutuk- 
sia erityisesti verkkovalvonnan tehokkuuteen. 


Mietinnössä ei kuvata sitä muutosta, joka yritysten ja kansalaisten asenneilmapiirissä on ta- 
pahtunut sen jälkeen, kun Edward Snowden kertoi kesällä 2013 julkisuuteen tietoja USA:n ja 
muiden maiden harjoittamasta tietoliikenteen massavalvonnasta. Itse asiassa koko tietovuotoa 
tai kansainvälistä keskustelua valtioiden harjoittamasta ylimitoitetuista valvonnasta ei ole tar- 
kemmin käsitelty mietinnössä.? 


Esimerkkeinä verkkovalvontaan liittyvistä kansainvälisistä kannanotoista voidaan mainita 
YK:ssa käytävä keskustelu yksityisyydestä digitaaliaikana. YK:n ihmisoikeusneuvostoon kuulu- 
vat erityisraportoijat ovat käsitelleet oikeutta yksityisyyden suojaan ja uuden informaatiotek- 
nologian mukanaan tuomia ihmisoikeushaasteita useista näkökulmista. YK:n yleiskokous hy- 
väksyi joulukuussa 2013 ilman äänestystä päätöslauselman oikeudesta yksityisyyteen digitaa- 
liaikana (A/RES/68/167). Uuden aloitteen taustalla olivat Brasilia ja Saksa ja myös Suomi suh- 
tautui siihen positiivisesti. Huomattavaa oikeudellista ja poliittista kiinnostusta herättäneellä 
päätöslauselmalla ilmaistaan huoli sähköisen valvonnan sekä digitaalisen viestinnän urkinnan 
ja henkilökohtaisten tietojen keräämisen kielteisistä vaikutuksista ihmisoikeuksiin. Päätöslau- 
selmalla pyritään vahvistamaan oikeutta yksityisyyden suojaan. Ihmisoikeuksia tulee suojella 
yhtäläisesti myös sähköisessä viestinnässä. Kansallisen lainsäädännön tulee olla yhdenmukais- 
ta kansainvälisten ihmisoikeusvelvoitteiden kanssa.” 


Toisena esimerkkinä voidaan mainita Euroopan parlamentin päätöslauselma Yhdysvaltojen 
kansallisen turvallisuusviraston valvontaohjelmasta, eri jäsenvaltioiden valvontaelimistä ja nii- 
den vaikutuksesta EU:n kansalaisten perusoikeuksiin ja transatlanttiseen yhteistyöhön oikeus- 
ja sisäasioissa.' Euroopan parlamentin päätöslauselmaa tulisi peilata erityisesti tiedonhankinta- 
lakityöryhmän mietinnön kansainvälistä vertailua koskevaan osuuteen. Mietinnössä verrokki- 


? Verkkovalvonnan vaikutusarvioinnissa on maininta ”Snowden-tapauksesta” ja siitä kuinka sen jälkeisissä olosuhteissa Ruotsin 
selkeä tiedustelulainsäädäntö saattaa olla jopa kansainvälinen kilpailuetu. 

3 Ks. http://www.ohchr.org/EN/Issues/DigitalA ge/Pages/DigitalAgeIndex.aspx. Lisäksi YK:n ihmisoikeuskomissaari on antanut 
aiheesta raporttinsa ja suositukset (A/HRC/27/37), joita on käsitelty YK:n 69. yleiskokouksessa syyskuussa 2014. 

4 Euroopan parlamentin päätöslauselma 12. maaliskuuta 2014 Yhdysvaltojen kansallisen turvallisuusviraston valvontaohjelmasta, eri 
jäsenvaltioiden valvontaelimistä ja niiden vaikutuksesta EU:n kansalaisten perusoikeuksiin ja transatlanttiseen yhteistyöhön oikeus- 
ja sisäasioissa (2013/2188(IND). 

maiksi on valittu vain maita, jossa verkkovalvontaa harjoitetaan. Vertailua tarkasteltaessa tuli- 
si esimerkiksi huomioida, että Euroopan parlamentti on suhtautunut varsin varauksellisesti 
muun muassa Ruotsin ja Alankomaiden tiedustelua koskevaan lainsäädäntöön ja katsonut, että 
kyseiset lainsäädännöt voivat olla ongelmallisia EU:n perusoikeuksien näkökulmasta. Euroopan 
parlamentti on kehottanut kaikkia EU:n jäsenvaltioita kieltämään kaikenkattavat laajamittaiset 
valvontatoimet ja lisäksi kehottanut kaikkia EU:n jäsenvaltioita ja etenkin Yhdistynyttä kunin- 
gaskuntaa, Ranskaa, Saksaa, Ruotsia, Alankomaita ja Puolaa varmistamaan, että niiden nykyi- 
set tai tulevat tiedustelupalvelujen toimintaa koskevat lainsäädäntökehykset ja valvontameka- 
nismit ovat Euroopan ihmisoikeussopimuksen määräysten ja EU:n tietosuojalainsäädännön 
mukaisia. Terrorismin torjunnan osalta Euroopan parlamentti toteaa uskovansa vahvasti, ettei 
terrorismin torjunta voi koskaan oikeuttaa kohdentamattomia, salaisia tai jopa laittomia laaja- 
mittaisen valvonnan ohjelmia. Euroopan parlamentti katsoo, että tällaiset ohjelmat ovat tar- 
peellisuus- ja suhteellisuusperiaatteiden vastaisia demokraattisessa yhteiskunnassa. 


Snowdenin paljastusten jälkeen maailmalla on havahduttu pohtimaan sitä, mitä teknistyminen 
ja jokapäiväisen elämämme yhä suurempi riippuvuus sähköisistä palveluista tarkoittaa. Digita- 
lisaatio ratkaisee monia ongelmia ja tehostaa toimintaamme. Samalla se kuitenkin synnyttää 
uusia haasteita. Internetin ja mobiiliteknologian hyödyntäminen mahdollistaa tietojen keräämi- 
sen ja ihmisten seuraamisen aivan uudella tavalla. Myös valtiot pystyvät hyödyntämään tätä 
kehitystä tiedustelutoiminnassaan. 


Tilannetta, jossa Euroopan unionin jäsenmaat urkkivat toisten maiden kansalaisten ja yritysten 
tietoja, voidaan pitää esteenä Suomen tärkeänä pitämien digitaalisten sisämarkkinoiden syn- 
nylle. Liikenne- ja viestintäministeriö katsoo, että verkkovalvontatoimivaltuuksien 
sijaan Suomen tulisi aktiivisesti edistää kansainvälistä yhteistyötä viestinnän luot- 
tamuksellisuuden säilymisen puolesta. Esimerkiksi EU:ssa voitaisiin pyrkiä löytämään yh- 
teinen lähestymistapa sille, minkälaisissa tilanteissa ja millä tavoin toisen jäsenvaltion alueella 
asuvan ja toimivan kansalaisen tai yrityksen viestinnän luottamuksellisuutta voidaan rajoittaa. 


Laajasti katsottuna toimintaympäristön muutoksessa on kyse internetin hyödyntämisestä. Tie- 
don säilyttämisen kustannukset ovat pienentyneet ja tiedosta on entistä helpompi saada liike- 
toiminnallista hyötyä. Palveluiden ansaintalogiikat perustuvat yhä useammin tietojen keräämi- 
seen, käyttöön ja myyntiin. Internet-talous ja digitaaliset palvelut ovat merkittäviä talouden 
kasvun katalyytteja. 


Kaikki mikä voidaan digitalisoida, tullaan digitalisoimaan. Tämä vaikuttaa käytännössä kaikkiin 
yhteiskunnan osa-alueisiin. Myös julkishallinnon palvelut siirtyvät verkkoon. Digitaalisuus on 
kaikkia yhteiskunnan sektoreita läpileikkaava teema ja kyky sen hyödyntämiseen 
tulee pitkälti määrittelemään kansakuntien asemaa globaalissa kilpailussa. Tieto- ja 
viestintäteknologian on arvioitu olevan merkittävin Suomen talouskasvuun viidentoista viime 
vuoden aikana vaikuttanut yksittäinen tekijä.” Oikeilla tieto- ja viestintäteknologiaa koskevilla 
päätöksillä voidaan parantaa tuottavuutta ja nopeuttaa talouskasvua. Päätöksenteossa tulee 
huomioida, että toimivia ja kilpailukykyisiä digitaalisia palveluita ei nykypäivänä pystytä raken- 
tamaan ilman luottamusta. Luottamusta ei tule horjuttaa ilman erittäin tärkeäksi katsottua 
perustetta. 


> Teknologiateollisuus ry:n julkaisu 9/2014: Suomi uuteen nousuun - ICT ja digitalisaatio tuottavuuden ja talouskasvun lähteinä 
(kirjoittanut Matti Pohjola). 

Edellä esitetyn perusteella tiedustelutoimivaltuuksia on kansalaisiin ja yrityksiin kohdistuvien 
vaikutusten lisäksi harkittava myös laajemman tietoyhteiskuntakehityksen ja digitalisaation 
näkökulmasta. 


1. Tietoliikennetiedustelu on verkkovalvontaa 


Tiedonhankintalakityöryhmän mietinnössä kuvataan verkoissa toteutettavan tiedonhankinnan 
keinoja käsitteillä ”tietoliikennetiedustelu” ja ”tietojärjestelmätiedustelu”. Liikenne- ja viestin- 
täministeriö käyttää kuitenkin tässä eriävässä mielipiteessään tietoliikennetiedustelusta käsi- 
tettä verkkovalvonta.* 


Myös työryhmä on työskentelynsä aikana käyttänyt tietoliikennetiedustelusta käsitettävä verk- 
kovalvonta. Syksyllä 2014 käsitteitä kuitenkin päätettiin vaihtaa, koska verkkovalvonnan koet- 
tiin herättävän liian kielteisiä ajatuksia mietintöä luettaessa. Toiminnasta käytetyn käsitteen 
muuttaminen ei kuitenkaan muuta itse toimintaa. Liikenne- ja viestintäministeriö katsoo, että 
verkkovalvonta kuvaa hyvin mietinnön tietoliikennetiedustelulla tarkoitettua toimintaa ("rajat 
ylittävissä tietoliikennekaapeleissa liikkuvaan tietoliikenteeseen kohdistuva tiedustelu”) ja vas- 
taa myös julkisessa keskustelussa käytettyä käsitteistöä. 


Liikenteen rajat ylittävyys 


Verkkovalvonnan kohdentaminen ”rajat ylittävään tietoliikenteeseen” on vaikeaa tai käytän- 
nössä mahdotonta, koska palveluita tuotetaan nykyään entistä enemmän globaaleille markki- 
noille. Esimerkiksi pilvipalveluita käytettäessä tietoa tallentuu useammalle palvelimelle, jotka 
voivat sijaita eri puolilla maailmaa. Tämä tarkoittaa sitä, että Suomesta pilvipalvelusähköpos- 
tista (Gmail, MS Outlook) lähetetty sähköposti Suomessa olevalle vastaanottajalle saattaa ko- 
pioitua jo lähetyshetkellä useille palvelimille ympäri maailmaa. 


Sen lisäksi, että tieto voi tallentua eri palvelimille, tietoliikenne myös yleensä ohjautuu reitit- 
tymään lyhintä tai nopeinta reittiä kohteeseensa. Liikenteen reitittyminen riippuu arvotetuista 
resursseista ja perustuu algoritmeihin. Tavallisella käyttäjällä ei lähtökohtaisesti ole mahdolli- 
suutta vaikuttaa siihen, mitä reittiä esimerkiksi sähköpostiviestit kulkevat vastaanottajalle. 
Edellä mainittujen seikkojen takia tietoliikenne on enenevässä määrin rajat ylittävää, 
vaikka se olisikin tarkoitettu liikkumaan vain Suomen sisällä lähettäjältä vastaanot- 
tajalle. 


Etuliitteen ”rajat ylittävä” käyttäminen mietinnössä hämärtää lukijan käsitystä siitä, mihin 
viestintään verkkovalvonta voisi kohdistua. Kun käytännössä ainakin tietoliikennetiedustelun 
ensivaiheessa (seulonta) rajat ylittävän liikenteen erottelu on vaikeaa tai mahdotonta, ei kaik- 
kea tietoliikennetiedustelua voida katsoa kohdistuvaksi vain rajat ylittävään tietoliikenteeseen. 
Tämä ei tietenkään tarkoita sitä, etteikö verkkovalvontaan voitaisi säätää esimerkiksi käsitte- 
lykieltoa Suomen sisäiselle liikenteelle. Juridisesta näkökulmasta viestien rajat ylittävyydellä ei 
ole suurta merkitystä, sillä viestinnän luottamuksellisuuden suoja koskee kaikkea viestintää, 
joka on Suomen oikeudenkäytön piirissä. Vaikuttaisi siltä, että mietinnössä rajat ylittävyyden 
korostamisella on pyritty lähinnä hälventämään harhaanjohtavasti verkkovalvontaan kohdistu- 
via ennakkoluuloja, eikä niinkään kuvaamaan toimintaa itsessään. 


6 nat x PONTE Hä in N at : ; 
Englannin kielessä verkkovalvonnasta käytetään yleisesti nimitystä ”mass surveillance”. 

Mietinnössä on kuvattu tietoteknistymisen vaikutuksia henkilöiden väliseen kanssakäymiseen. 
Tietoteknistyminen ja sähköisten viestintävälineiden lisääntyvä käyttö kuvataan mietinnössä 
lähinnä niiden muodostamien uhkien kautta.” Ihmisillä ja yrityksillä on Euroopan yhdentymisen 
ja muun globalisaatiokehityksen johdosta enemmän sosiaalisia suhteita ulkomaille. Näitä suh- 
teita on tehokasta, helppoa ja taloudellista ylläpitää esimerkiksi sähköpostilla tai sosiaalisen 
median sovellusten kautta. Tämän lisäksi Suomessa harjoitetaan merkittävässä määrin kan- 
sainvälistä liiketoimintaa, jonka voidaan arvioida lisääntyvän muun muassa digitalisoitumisen 
ansiosta. 


Viestinnän luottamuksellisuus suojaa sellaistakin viestintää, jossa vain toinen osapuoli on suo- 
malainen. Mietinnön johtopäätöksissä esitetty ajatus siitä, että verkkovalvonta voisi vaaranta- 
matta viestinnän luottamuksellisuuden perusoikeussuojaa kohdistua pelkästään vieraan valtion 
tietoliikenteeseen vaikuttaa lähinnä teoreettiselta, jos otetaan huomioon internetissä liikkuvan 
tietoliikenteen ominaisuudet ja valtioiden rajat ylittävä luonne. 


2. Viranomaisille voidaan antaa vain toimivaltuuksia, jotka pe- 
rustuvat niiden lakisääteisiin tehtäviin 


Suomen perustuslaissa säädetyn oikeusvaltioperiaatteen mukaan julkisen vallan käytön tulee 
perustua lakiin ja kaikessa julkisessa toiminnassa on noudatettava tarkoin lakia.? Periaatteen 
toteutumisen kannalta on tärkeää, että viranomaisille esitetään ainoastaan sellaisia salaisia 
pakkokeinovaltuuksia tai tiedonhankintatoimivaltuuksia, joiden tarve on perusteltu kyseisen 
viranomaisen lakisääteisen tehtävän suorittamisen kannalta välttämättömäksi. Työryhmän 
mietinnössä toimivaltuuksien tarve on kuvattu epäselvästi ilman, että niitä on selkeästi sidottu 
kyseisten viranomaisten lakisääteisiin tehtäviin. 


Mietinnössä poliisin ja puolustusvoimien tiedonhankinnan tarpeet on perusteltu sillä, että on 
olemassa "yhteiskuntaa vakavasti vaarantavia uhkia”. Viranomaisten laissa määritellyt tehtä- 
vät ja mietinnössä esitetyt toimivaltuudet eivät kohtaa. Oikeusvaltioperiaatteen mukaan tie- 
donhankintaa koskevat uudet toimivaltuudet tulisi perustella täsmällisemmin sellaisten tietojen 
saannin tarpeilla, jotka ovat välttämättömiä poliisin ja puolustusvoimien laissa säädettyjen 
tehtävien toteuttamiseksi. 


Kuten mietinnössäkin todetaan, yleinen kansainvälistymis- ja digitalisoitumiskehitys on tärkeää 
ja väistämätöntä. On selvää, että samalla turvallisuusympäristömme muuttuu ja monimutkais- 
tuu. Tekniikan kehitystä voidaan käyttää hyvän lisäksi myös pahaan. Kansallista turvallisuutta 
vaarantavia tekoja voidaan toteuttaa entistä lyhyemmällä valmisteluajalla ja vakavammin seu- 
rauksin. Tietoverkkoja ja niiden päällä toimivia uusia teknologioita, voidaan hyödyntää paitsi 
suunnittelussa ja valmistelussa, myös tekovälineenä erilaisissa vakavissa turvallisuutta uhkaa- 
vissa toimissa. Tämän takia liikenne- ja viestintäministeriö katsoo, että on tarpeellista 
pitää huolta siitä, että turvallisuusviranomaisillamme on riittävät ja oikeasuhtaiset 
toimivaltuudet kehittyvissä tietoverkoissa. 


7 Esim. s. 18: " Kansalliseen turvallisuuteen kohdistuviin turvallisuusuhkiin liittyy globalisoitumisen seurauksena yhä useammin 
Suomessa ja ulkomailla olevien henkilöiden välisiä kytköksiä ja siitä seuraavaa tarvetta molemminpuoliseen kommunikointiin. Säh- 
köisiä välineitä käytetään hyväksi uhkien taustalla olevien valtiollisten ja ei-valtiollisten tahojen viestinnässä, tehtäväksi annoissa, 
tehtävien toteuttamista koskevassa raportoinnissa, tekojen suunnittelussa, kohteita koskevassa tiedonhankinnassa, osallisten moti- 
voinnissa ja radikalisoinnissa sekä uusien jäsenten rekrytoinnissa”. 

8 Suomen perustuslain (731/1999) 2 §. 

Puolustusvoimien lakisääteisenä tehtävänä on muun muassa Suomen sotilaallinen puolustami- 
nen.? On ilmeistä, että puolustusvoimilla on rauhan aikanakin tarve saada tietoa Suomeen 
kohdistuvasta aseellisen hyökkäyksen tai sitä vastaavan uhan kohdistumisesta Suomeen. 


Liikenne- ja viestintäministeriö katsoo, että siviiliyhteiskuntaan kohdistuvan verkko- 
valvonnan sijasta tehokkaampaa ja yhteiskunnalle vähemmän vahingollista olisi 
hankkia tietoa kohdennetusti niistä ulkomailla sijaitsevista tietojärjestelmistä, joissa 
käsitellään Suomen sotilaalliseen puolustamisen kannalta olennaista tietoa aseelli- 
sen hyökkäyksen uhkasta tai siihen verrattavasta uhkasta. Kyse olisi tiedosta, joka 
hankittaisiin ulkomaisista sotilaallisista johtamisjärjestelmistä. 


Työryhmä on käyttänyt kohdennetusta tiedonhankintakeinoista termiä tietojärjestelmätiedus- 
telu. Käytännössä kyse olisi tiedonhankinnan kohteeksi määritettävien ulkomailla sijaitsevien 
johtamisjärjestelmiin liittyvien tietokoneiden tietoturvan loukkaamisesta sotilaallista maanpuo- 
lustusta koskevan tiedon hankkimiseksi. Teknisesti tietojärjestelmätiedustelu on toteutettavis- 
sa monella eri tavalla. Keinojen käyttöedellytyksiä ja mahdollista soveltamisalaa saattaa silti 
olla syytä arvioida kansainvälisen oikeuden näkökulmasta. 


Liikenne- ja viestintäministeriö katsoo, että puolustusvoimille tulee turvata oikeus välttämät- 
tömiin, tehokkaisiin ja oikeasuhtaisiin toimivaltuuksiin sotilaallisen puolustamisen kannalta 
välttämättömien tietojen hankkimiseksi. Liikenne- ja viestintäministeriö kuitenkin katsoo 
jäljempänä esitetyin perustein, ettei mietinnössä kuvattu verkkovalvonta ole välttä- 
mätön, tehokas ja oikeasuhtainen keino hankkia keskeisimpiä tietoja Suomen soti- 
laalliseksi puolustamiseksi. Päinvastoin ministeriö pitää mietinnössä kuvatun kaltaista 
verkkovalvontaa epätehokkaana sotilaallisen puolustuksen perustellun tiedontarpeen kannalta. 
Lisäksi ministeriö katsoo, että verkkovalvonta voi vaikuttaa haitallisesti siviiliyhteiskunnan ja 
kansalaisten perusoikeuksien toteutumiseen, Suomessa toimivien yritysten toimintaedellytyk- 
siin sekä yleiseen tietoyhteiskuntakehitykseen. 


Sotilaallisen maanpuolustuksen alalla Suomeen kohdistuvaan tiedustelutoimintaan ja sotilaalli- 
sen maanpuolustuksen tarkoitusta vaarantavaan toimintaan liittyvien rikosten ennalta estämi- 
sestä ja paljastamisesta säädetään uudessa sotilaskurinpidosta ja rikostorjunnasta puolustus- 
voimista annetussa laissa (255/2014). Laki tuli voimaan 1.5.2014 ja siinä on määritelty ne 
salaiset pakkokeinot, joita puolustusvoimat voi käyttää mainittujen sen tehtäviin liittyvien ri- 
kosten tutkinnassa.'? Työryhmän mietinnöstä ei ilmene, miltä osin nämä tutkintakeinot ovat 
riittämättömiä Suomen puolustamisen kannalta. Jos katsotaan, etteivät puolustusvoimien ri- 
kostorjuntaa koskevat toimivaltuudet ole riittäviä puolustusvoimien tehtävien suorittamiseksi, 
liikenne- ja viestintäministeriö pitää perusteltuna, että näiden pakkokeinojen nykyistä aineel- 
lista tai alueellista soveltamisalaa taikka käytön edellytyksiä arvioidaan uudelleen. 


?’ Laki puolustusvoimista (551/2007) 2 §. Säännöksen mukaan Suomen sotilaalliseen puolustukseen kuuluu a) maa-alueen, vesialueen 
ja ilmatilan valvominen sekä alueellisen koskemattomuuden turvaaminen; b) kansan elinmahdollisuuksien, perusoikeuksien ja valtio- 
johdon toimintavapauden turvaaminen ja laillisen yhteiskuntajärjestyksen puolustaminen; c) sotilaskoulutuksen antaminen ja vapaa- 
ehtoisen maanpuolustuskoulutuksen ohjaaminen sekä maanpuolustustahdon edistäminen. Lain 4 §:n mukaan puolustusvoimat turvaa 
Suomen aluetta, kansan elinmahdollisuuksia ja valtiojohdon toimintavapautta sekä puolustaa laillista yhteiskuntajärjestystä tarvittaes- 
sa sotilaallisin voimakeinoin aseellisen hyökkäyksen tai sitä vastaavan ulkoisen uhan kohdistuessa Suomeen. Sotilaallisten voima- 
keinojen tulee olla sopusoinnussa Suomea sitovien kansainvälisten velvoitteiden kanssa. Sotilaallisilla voimakeinoilla tarkoitetaan 
sotilaan henkilökohtaisen aseen ja sitä voimakkaampaa asevoiman käyttöä. 

10 Lain 89 $:n mukaan puolustusvoimilla on toimivaltuudet mm. seuraaviin tutkintakeinoihin: 1) Tukiasematietojen hankkiminen; 2) 
suunnitelmallinen tarkkailu; 3) peitelty tiedonhankinta; 4) tekninen kuuntelu; 5) tekninen katselu; 6) tekninen seuranta; 7) teleosoit- 
teen tai telepäätelaitteen yksilöintitietojen hankkiminen. Pykälän mukaan puolustusvoimat saa käyttää edellä mainittuja tutkintakei- 
noja seuraavien rikosten paljastamisessa: 1) Suomen itsemääräämisoikeuden vaarantaminen; 2) sotaan yllyttäminen; 3) maanpetos ja 
törkeä maanpetos; 4) vakoilu ja törkeä vakoilu; 5) turvallisuussalaisuuden paljastaminen; sekä 6) luvaton tiedustelutoiminta. 

Poliisin lakisääteisenä tehtävänä on oikeus- ja yhteiskuntajärjestyksen turvaaminen, yleisen 
järjestyksen ja turvallisuuden ylläpitäminen sekä rikosten ennalta estäminen, paljastaminen, 
selvittäminen ja syyteharkintaan saattaminen. Poliisin toiminnan tehokkuus perustuu monella 
tapaa järjestykseen ja rikoksiin liittyvän tiedon hankintaan. Poliisille onkin poliisi- ja pakkokei- 
nolaeissa säädetty lukuisia välttämättömiä toimivaltuuksia poliisin lakisääteisiin tehtäviin liitty- 
vän tiedon hankkimiseksi. 


Uudistetut poliisilaki (872/2011) ja pakkokeinolaki (806/2011) tulivat voimaan 1.1.2014.!! Lait 
antavat poliisille oikeuden hankkia tietoja rikoksesta epäillyn luottamuksellisesta viestinnästä 
ja tämän käyttämistä tietokoneista monin keinoin.'? Lisäksi poliisi sai uutena toimivaltuutena 
oikeuden tehdä teknistä laitetarkkailua, joka käytännössä tarkoittaa tiedon hankkimista salaa 
rikoksesta epäillyn tietokoneelta loukkaamalla tämän tietoturvallisuutta. Kyse on teknisesti 
samankaltaisesta toiminnasta kuin tietojärjestelmätiedustelu. Työryhmä ei ole mietinnössään 
kattavasti arvioinut näiden lakien mukaisten salaisten tiedonhankinnan toimivaltuuksien käyt- 
töä ja tehokkuutta, riittävyyttä tai riittämättömyyttä poliisin lakisääteisten tehtävien hoitami- 
sessa. Liikenne- ja viestintäministeriölle on epäselvää, minkälaisten rikosten torjumiseksi polii- 
sin käytössä olevat tiedonhankinnan keinot eivät ole riittäviä. 


Liikenne- ja viestintäministeriö pitää tärkeänä, että poliisilla on kattavat mahdollisuudet saada 
rikoksiin liittyvää tietoa Suomessa sijaitsevista tietojärjestelmistä poliisi- ja pakkokeinolain 
mukaisessa menettelyssä. Jos katsotaan, että poliisin nykyiset valtuudet eivät ole riit- 
täviä poliisin tehtäviin nähden, liikenne- ja viestintäministeriö pitää perusteltuna et- 
tä näiden salaisten pakkokeinojen nykyistä alueellista tai aineellista soveltamisalaa 
taikka käytön muita edellytyksiä arvioidaan uudelleen. Tällaiset mahdolliset lainsäädän- 
nön tarkastelut tulisi tehdä normaalilla tavalla valtioneuvoston ohjesäännön mukaisesti.!? 


Liikenne- ja viestintäministeriö katsoo, että perusoikeussuojan piirissä olevien kansalaisten 
yksityiselämää ja viestinnän luottamuksellisuuden suojaa loukkaavien poliisin salaisten pakko- 
keinovaltuuksien käytön edellytyksenä on aina oltava riippumattoman tuomioistuimen konk- 
reettisen rikosepäilyn johdosta antama lupa. Ministeriön mielestä ei ole perusteltua, että tästä 
lainsäädännössä ja perustuslakivaliokunnan lausuntokäytännössä vakiintuneesta käytännöstä 
poikettaisiin.‘* Verkkovalvontaan myönnetty lupa ei samalla tavalla kohdistuisi konkreettiseen 
rikosepäilyyn yksittäistapauksessa. 


!! Pakkokeinolain salaisia pakkokeinoja koskevassa 10 luvussa säädetään, että telekuuntelua, tietojen hankkimista telekuuntelun 
sijasta, televalvontaa, tukiasematietojen hankkimista, suunnitelmallista tarkkailua, peiteltyä tiedonhankintaa, teknistä tarkkailua 
(tekninen kuuntelu, tekninen katselu, tekninen seuranta ja tekninen laitetarkkailu), teleosoitteen tai telepäätelaitteen yksilöintitietojen 
hankkimista, peitetoimintaa, valeostoa, tietolähdetoimintaa ja valvottua läpilaskua voidaan käyttää esitutkinnassa salassa niiden 
kohteilta. 

9 Poliisilain salaisia tiedonhankintakeinoja koskevassa 5 luvussa säädetään telekuuntelun, tietojen hankkimisen telekuuntelun sijasta, 
televalvonnan, tukiasematietojen hankkimisen, suunnitelmallisen tarkkailun, peitellyn tiedonhankinnan, teknisen tarkkailun (tekninen 
kuuntelu, tekninen katselu, tekninen seuranta ja tekninen laitetarkkailu), teleosoitteen tai telepäätelaitteen yksilöintitietojen hankki- 
misen, peitetoiminnan, valeoston, tietolähdetoiminnan ja valvotun läpilaskun käyttämisestä rikoksen estämiseen, paljastamiseen tai 
vaaran torjumiseen. Näitä tiedonhankintakeinoja voidaan käyttää salassa niiden kohteilta. Lisäksi edellä mainittuja keinoja saadaan 
käyttää seuraavien rikosten paljastamisessa: 1) Suomen itsemääräämisoikeuden vaarantaminen; 2) sotaan yllyttäminen; 3) maanpe- 
tos, törkeä maanpetos; 4) vakoilu, törkeä vakoilu; 5) turvallisuussalaisuuden paljastaminen; 6) luvaton tiedustelutoiminta; 7) rikoslain 
34 a luvun 1 §:n 1 momentin 2-7 kohdassa tai mainitun pykälän 2 momentissa tarkoitettu terroristisessa tarkoituksessa tehtävä rikos; 
8) terroristisessa tarkoituksessa tehtävän rikoksen valmistelu; 9) terroristiryhmän johtaminen; 10) terroristiryhmän toiminnan edistä- 
minen; 11) koulutuksen antaminen terrorismirikoksen tekemistä varten; 12) värväys terrorismirikoksen tekemiseen; 13) terrorismin 
rahoittaminen. 

13 Valtioneuvoston ohjesäännön (262/2003) 14 §:n mukaan oikeusministeriön toimialaan kuuluu mm. lainvalmistelu rikos- ja proses- 
sioikeuden alalla. 

'4 PeVL 8/1994 vp. 

”Tiedustelu” tai ”uhkien torjunta” eivät ole puolustusvoimien tai poliisin lakisääteisiä tehtäviä. 
Jos tiedustelutoiminnasta on tarve säätää lailla, tulee tiedustelutoimintaa tarkastella samoin 
perustein kuin muitakin viranomaisten lakisääteisten toimivaltuuksien käyttöä. Liikenne- ja 
viestintäministeriö pitää itsestään selvänä, ettei millekään viranomaiselle ole perusteltua sää- 
tää laajempia perusoikeussuojaa loukkaavia toimivaltuuksia kuin mikä on välttämätöntä kysei- 
sen viranomaisen lakisääteisten tehtävien suorittamisen kannalta. Liikenne- ja viestintäminis- 
teriö kehottaa oikeusministeriötä arvioimaan, onko Suomessa tarvetta yleiselle tiedustelulain- 
säädännölle, jossa arvioitaisiin huolellisesti poliisin ja puolustusvoimien salaiseen tiedonhankin- 
taan liittyvien tehtävien määrittelyn tarkoituksenmukaisuutta ja vasta sen jälkeen tehtävien 
suorittamiseksi tarvittavia välttämättömiä ja tehokkaita tiedustelukeinoja sekä toimivaltuuksia. 


3. Verkkovalvonnan tehokkuutta ei ole osoitettu, eikä vaihto- 
ehtoja arvioitu 


Kuten todettu tiedonhankintalakityöryhmän mietinnössä on käsitelty kolmea tiedustelutoimi- 
valtuutta, eli kolmea keinoa hankkia kansallisen turvallisuuden kannalta välttämätöntä tietoa 
(verkkovalvonta, ulkomaan henkilö- ja tietojärjestelmätiedustelu). Mietinnössä on painotettu, 
ettei millään yksittäisellä tiedustelumenetelmällä saada kaikkea kansallista turvallisuutta kos- 
kevaa tietoa, vaan tieto joudutaan hankkimaan ja varmistamaan useilla toisiaan tukevilla tie- 
dustelumenetelmillä. Myöskään mietintöön valituissa verrokkimaissa ei ole tyypillisesti säädet- 
ty vain yhdestä tiedustelumenetelmästä. Lisäksi mietinnössä todetaan, etteivät siinä esitetyt 
tiedustelumenetelmät korvaa toisiaan, koska ne ovat luonteeltaan osittain erilaisia. 


Käytännössä mietinnössä ei ole esitetty vaihtoehtoehtoisia tiedonhankintamenetelmiä verkko- 
valvonnalle, eikä verkkovalvontaa ole esimerkiksi vertailtu suhteessa ulkomaan tietojärjestel- 
mätiedusteluun. Vaikka verkkovalvonnalla ja tietojärjestelmätiedustelulla ei kaikilta 
osin voitaisi vastata samaan tiedonhankintatarpeeseen, olisi verkkovalvonnalle silti 
pitänyt pyrkiä löytämään vaihtoehtoisia tiedonhankintamenetelmiä. Kaiken kaikkiaan 
vaikuttaa siltä, ettei muita menetelmiä ole tunnistettu tai haluttu ottaa harkittavaksi. 


Tietoliikenteen salaaminen 


Suomen lainsäädäntö turvaa kaikille oikeuden suojata käytössä olevin teknisin mahdollisuuksin 
sähköisen viestin ja tunnistamistiedot. Viestintävirasto onkin useissa yhteyksissä kannustanut 
käyttäjiä salaamaan viestintänsä. Tietojen salaamista voidaan käyttää myös yhtenä keinona, 
kun halutaan toteuttaa henkilötietojen suojaamista koskevia velvoitteita. 


Tiedonhankintalakityöryhmän työskentelyn aikana on useamman kerran kuultu, 
kuinka tietoliikenteen salaamisen lisääntyminen vaikeuttaa tiedonhankintaa. Salauk- 
sen lisääntymiselle on nähtävissä useita syitä. Mitä arvokkaammaksi data käy yritysten liike- 
toiminnalle, sitä enemmän sitä halutaan suojata. Myös suuria asiakasrekistereitä ylläpitäviin 
yrityksiin ja yhteisöihin kohdistuneet tietomurrot vaikuttavat innokkuuteen salata liikennettä. 
Salaamisen lisääntyminen ei kuitenkaan selity pelkästään edellä mainituilla. Tietovuotaja Ed- 
ward Snowdenin paljastamalla laajamittaisella viranomaisten suorittamalla massavalvonnalla 
on merkittävä osuutensa asiaan. 

Tarkasteltaessa millaisilla sivustoilla internetissä käydään kaikista eniten'*, voidaan todeta, 
että liikennettä ohjautuu eniten hakukoneisiin, sosiaalisen median sivustoille, videopalveluihin 
ja nettikauppoihin. Tämä kuvaa internetin kehitystä yhä palvelualustakeskeisemmäksi.!* Jos 
paljon liikennettä keräävät sivustot ja niiden tarjoamat palvelualustat käyttävät käyttäjän ja 
sivuston välisessä yhteydessä esimerkiksi SSL-salausta ja salaavat palvelustaan lähtevän lii- 
kenteen, tarkoittaa tämä käytännössä sitä, että tietoon on yhä vaikeampi päästä käsiksi. Isot 
teknologiayritykset ovat viimeisen vuoden aikana ilmoittaneet ottavansa yhä laajemmin käyt- 
töön liikenteen salaustekniikoita. Esimerkiksi Google Gmail, Facebook ja Yahoo salaavat kaikki 
lähtevät viestit.!? Sovellusten sisäisen ja niihin kohdistuvan liikenteen salaaminen vaikeuttaa 
myös tunnistamistietojen keräämistä. 


Snowdenin paljastusten jälkeen tietoliikenteen salaaminen on lisääntynyt erityisesti Euroopas- 
sa.!8 On myös nähtävissä, että ihmisten tietoisuus yksityisyyden suojasta ja tietoturvasta in- 
ternetissä on lisääntynyt.!? Käyttäjien lisääntyvä tietoisuus yksityisyydensuojasta internetissä 
luo myös yrityksille painetta salata tarjottujen palveluiden tietoliikennettä ja panostaa tietotur- 
vaan. 


Tietoliikenteen salauksia on mahdollista purkaa. Salauksen avaaminen on kuitenkin 
aina huomattavasti hankalampaa kuin tiedonsalaaminen. Salauksen purkaminen voi 
myös viedä merkittävästi aikaa. Salauksen purku ei ole ongelma, jos käytössä on salauksen 
purkuun tarvittavat salausavaimet. Tiedonhankintalakityöryhmän mietinnössä kuitenkin paino- 
tetaan, ettei yrityksiä velvoitettaisi luovuttamaan salausavaimia tai asentamaan takaportteja 
järjestelmiinsä, mitä liikenne- ja viestintäministeriö pitää erittäin hyvänä. 


Liikenne- ja viestintäministeriön näkemyksen mukaan tietoliikenteen salaaminen 
pienentää verkkovalvonnan mahdollisuutta tuottaa päätöksenteon tueksi ajanmu- 
kaista tietoa. Lienee selvää, että Suomen sotilaallisen puolustuksen kannalta keskeiset tiedot 
eivät kulkisi salaamattomana yleisissä viestintäverkoissa. Päinvastoin, juuri sotilaallinen vies- 
tintä on perinteisesti ollut hyvin salattua. 


Mietinnössä on todettu verkkovalvonnan osalta, että tiedustelutiedon luovuttamisen edellytyk- 
sistä kansainvälisille yhteistyötahoille tulisi olla säännökset. Mietinnön mukaan lähtökohtana 
voisi olla se, että tietoluovutuksella edistetään kansallista turvallisuutta eikä sillä vaarannettai- 
si Suomen etuja, mukaan lukien kansantaloudelliset edut. Liikenne- ja viestintäministeriön 
näkemyksen mukaan verkkovalvonnan tehokkuutta ja sitä kautta sen oikeasuhtaisuutta ei voi- 
da perustalla kansainvälisen yhteistyön kautta saadulla esimerkiksi salauksen purkuun liittyval- 
lä avulla. Tiedustelutoiminnasta säädettäessä tulee ratkaista mitä tietoja voitaisiin Suomen 
lainsäädännön nojalla vaihtaa kansainvälisessä tiedusteluyhteistyössä. Liikenne- ja viestin- 
täministeriö ei pääsääntöisesti voi pitää hyväksyttävänä sitä, että käytännössä suo- 
malaista tietoliikennettä käsiteltäisiin jossain ulkomaisessa tiedusteluorganisaatios- 
sa. 


15 Ks. esim. http://www.alexa.com/topsites, tai https://www.guantcast.com/top-sites. 

16 Alustakeskeisyydestä http://www.economist.com/news/special-report/21593583-proliferating-digital-platforms-will-be-heart- 
tomorrows-economy-and-even. 

7 Ks. esim. http://www. digitoday.fi/tietoturva/2014/06/04/google-facebook-ja-yahoo-salaavat-sahkopostit-comcast-ja-verizon- 
eivat/20147868/66. 

'8 Ks. esim. http://www.wired.com/2014/05/sandvine-report/ ja https://www.sandvine.com/downloads/general/global-internet- 
phenomena/2014/1h-2014-global-internet-phenomena-report.pdf . 

9 Ks. esim. http://www.cigionline.org/internet-survey jossa 64 %:lla vastaajista jonkinasteinen huoli yksityisyydestä tietoverkoissa 
oli lisääntynyt viimeisen vuoden aikana. 

Mietinnön mukaan verkkotiedustelulla voidaan salauksesta huolimatta saada kansallisen tur- 
vallisuuden kannalta merkittävää tietoa esimerkiksi tunnistamistietojen perusteella. Lisäksi 
salaamisella ei mietinnön mukaan ole vaikutusta tietoverkkohyökkäysten havaitsemiseen. Väit- 
teitä ei ole perusteltu mietinnössä. Vaikka liikenne- ja viestintäministeriö on lähtökohtaisesti 
sitä mieltä, että tunnistamistietoja analysoimalla voidaan saada tietystä henkilöstä erittäin yk- 
sityiskohtaistakin tietoa selville, on mietinnössä esitetty väite tulkinnanvarainen. Tiettyjä tun- 
nistamistietoja kuten sitä, mistä maasta tietty liikenne on peräisin, on jopa suhteellisen helppo 
salata erilaisilla palomuureilla tai hyödyntämällä salatuttuja erillisverkoja (VPN-yhteyksiä). Li- 
säksi esimerkiksi anonyymin verkkoselailun mahdollistavaa TOR-verkkoa käytettäessä käyttä- 
jien anonymiteetti pyritään varmistamaan IP-osoitteita vaihtelemalla.?? On todennäköistä, että 
tulevaisuudessa myös viestinnän tunnistamistietoja pyritään aktiivisemmin salaamaan. 


Liikenteen määrän kasvu 


Salaamisen kanssa rinnakkaisena ilmiönä tulee kiinnittää huomiota yleisissä viestintäverkoissa 
liikkuvan liikenteen määrän kasvuun tulevaisuudessa. Tämä selittyy paitsi internetin käytön 
lisääntymisellä niin myös teollisella internetillä, joka liittää yhä suuremman määrän laitteita 
verkkoon. On arvioitu, että vuoteen 2015 mennessä internetiin yhteydessä olevia laitteita on 
25 miljardia ja että määrä kasvaa 2020 mennessä 50 miljardiin. Lisäksi uutta tietoa arvioi- 
daan syntyvän päivittäin miljardi gigatavua ja suurin osa siitä liikkuu internetissä.?? Internetlii- 
kenteen määrän räjähdysmäistä kasvua kuvaa hyvin myös se, että liikenteen arvioidaan vuon- 
na 2018 olevan 64-kertainen suhteessa vuoden 2005 liikennemäärään.? Kuten alla olevasta 
taulukosta ilmenee, IP-liikenteen määrä on OECD:n lukujen mukaan kovassa kasvussa.?* 


Global Internet Protocol (IP) traffic, 2005-13 

%0 Internet toimii IP- eli Internet Protocol -osoitteilla. Kaikilla internetin verkko- ja päätelaitteilla, kuten tietokoneilla ja älypuhelimil- 
la, on oma IP-osoitteensa. Osoitteet tarvitaan, jotta laitteet osaavat lähettää toisilleen viestejä. IP-osoitteita voikin verrata postiosoit- 
teisiin. Ks. lisää http://pilvi. viestintavirasto.fi/internetpuhelin/internet/ip-osoitteet.html. 

*! http://share.cisco.com/internet-of-things.html. 

2 http://blogs.cisco.com/wp-content/uploads/GITR-2014-Cisco-Chapter.pdf. 

2 http://www.cisco.com/c/en/us/solutions/collateral/service-provider/visual-networking-index- 

vni/VNI_ Hyperconnectivity WP.html. 

A http://www.oecd-ilibrary.org/science-and-technology/oecd-science-technology-and-industry-scoreboard-2013 sti scoreboard- 
2013-en;jsessionid=mvepxnwi8azd.x-oecd-live-02. 

Tiedonhankinnan kannalta uusien laitteiden liittäminen internetiin tarkoittaa sitä, että tietover- 
koissa tulee liikkumaan yhä enemmän myös koneiden välistä viestintää. Tietoliikenteen mää- 
rän kasvaessa myös potentiaalisesti hyödyllisen tiedon määrä tietoverkoissa lisääntyy. Liiken- 
teen määrän ja salauksen lisääntymisen yhteisvaikutuksena hyödyllisen tiedon löytämisestä 
tulee kuitenkin yhä vaikeampaa ja se voi vaatia yhä enemmän resursseja ja kapasiteettia. Tie- 
toliikenteen määrän huomattava kasvu edellyttäisi myös kasvavia resursseja tiedon hankin- 
taan, käsittelyyn ja salauksen purkamiseen. Näitä ei ole mietinnössä arvioitu. 


4. Verkkovalvonnalla voi olla merkittäviä vaikutuksia yritys- 
toimintaan 


Työryhmä on työskentelynsä aikana pyrkinyt selvittämään elinkeinoelämän näkemyksiä verk- 
kotiedustelutoimivaltuuksien mahdollisista vaikutuksista. Verkkovalvonnan osalta liikenne- ja 
viestintäministeriö on tuonut esille, että sillä voi olla negatiivisia vaikutuksia elinkeinoelämän 
kilpailukykyyn ja investointien suuntautumiseen.” 


Liikenne- ja viestintäministeriö myöntää, että lopulliset vaikutukset ovat vaikeasti 
arvioitavissa, mutta korostaa, että yritysvaikutuksia on silti arvioitava perusteelli- 
sesti. Arvioinnissa olisi huomioitava erityisesti Snowden-paljastusten jälkeinen aika, tietoin- 
tensiivisen teollisuuden taloudellinen merkitys tulevaisuudessa ja toimialan kasvunäkymät sekä 
yleinen digitalisaatiokehitys ja markkinatilanne. Lisäksi tulisi huomioida, että Suomella pitkät 
perinteet ja paljon osaamista digitaalisen talouden alalla. 


Liikenne- ja viestintäministeriö korostaa, että vaikutukset yritystoiminnalle voivat 
olla erilaisia riippuen muun muassa yrityksen toimialasta, koosta ja sen harjoitta- 
masta kansainvälisestä toiminnasta. Selkeimmin verkkovalvonnan voidaan katsoa vaikut- 
tavan teleyrityksiin, jotka joutuisivat osallistumaan verkkovalvonnan tekniseen toteuttamiseen. 
Teleyritysten lisäksi verkkovalvonnalla voisi olla vaikutuksia lähes kaikkiin yrityksiin, jotka jol- 
lain tavalla toimivat internetin kautta. Erityisesti sillä voi olla vaikutuksia ICT- ja tietoturvayri- 
tyksiin, joiden asiakaslupaukset sisältävät elementtejä tiedon ja viestinnän luottamuksellisuu- 
desta. Suorien yritysvaikutusten lisäksi on otettava huomioon epäsuorat vaikutukset kulutus- 
käyttäytymiseen ja vaikutukset niihin mielikuviin, joiden perusteella kuluttajat käyttävät erilai- 
sia sisältöjä ja palveluita. 


Yritysvaikutuksina on huomioitava myös vaikutukset yritysten sijoittautumispäätök- 
siin, eli investointeihin Suomeen. Kun tietointensiivisen teollisuuden yritykset tekevät si- 
joittautumispäätöksiä, ne pyrkivät ennakoimaan toimintaansa kohdistuvat oikeudelliset riskit. 
Huomion kohteena ovat tällöin erityisesti sijoittautumisvaltion lainsäädännön soveltuminen 
sekä sen aikaansaamat myönteiset ja kielteiset vaikutukset yrityksen liiketoimintaan.?* 


Kun tietointensiivisen teollisuuden yritys tekee sijoittautumispäätöksiä ja liiketoimintasuunni- 
telmia, eli esimerkiksi päätöstä siitä sijoitetaanko tietty palvelinkeskus Suomeen, yritys huo- 
mioi sääntelyn, joka koskee ulkopuolisten tahojen kuten viranomaisten pääsyä yritysten tie- 


25 Tiedonhankintalakityöryhmän mietinnön liitteenä 2. on yhteenveto työryhmän työskentelyn aikana kuultujen sidosryhmien ja 
asiantuntijoiden kannanotoista. Lisäksi puolustusministeriön internet-sivuilta löytyy tietoja elinkeinoelämälle 29.4.2014 järjestetystä 
kuulemistilaisuudesta: http://www.defmin.fi/index.phtml?s=767. 

°6 Dittmar & Indreniuksen liikenne- ja viestintäministeriölle tekemä selvitys aiheesta: Dataintensiivisen teollisuuden sijoittautumisen 
edellytykset, 2014. 

toon.? Tämän lisäksi se arvioi tietosuojaan ja viestinnän luottamuksellisuuteen sekä tietoyh- 
teiskunnan palveluntarjoajiin liittyvät säännökset ja niiden kattavuuden. Tällä hetkellä Suomen 
rajoitetut viranomaisvaltuudet ja -käytännöt tukevat käsitystä Suomen korkeasta tietosuojan 
tasosta ja palveluiden piirissä olevien tietojen luottamuksellisuudesta. Toisaalta sijoittautumis- 
päätökset ovat kokonaisarviointeja, joissa huomioidaan myös tekijöitä kuten verotus, sähkön 
hinta ja saatavuus, työvoimaan liittyvät velvoitteet, yhteiskunnallinen ja poliittinen vakaus, 
ilmasto ja niin edelleen. 


Sijoittautumispäätösten yhteydessä on huomioitava, että yleisen teknistymiskehityksen myötä 
myös sellaiset alat, jotka eivät perinteisesti ole nojanneet dataan liiketoiminnassaan, ottavat 
käyttöön analytiikkaa ja muita digitaalisen tiedon hyödyntämisen välineitä. Tämä tarkoittaa, 
että teollisen internetin sovellutukset ja tietointensiivinen teollisuus tulee lisääntymään lähi- 
vuosina voimakkaasti. 


Työryhmän mietinnössä viitataan harhaanjohtavasti tutkimus- ja konsulttiyhtiö Gartnerin tut- 
kimukseen. Tutkimuksen mukaan Ruotsi ja Norja koetaan houkuttelevina konesalien sijoitus- 
paikkoina ja todetaan, ettei niiden tiedustelulainsäädäntö ole noussut tutkimuksessa esille.?? 
Kyseisessä tutkimuksessa ei ole varsinaisesti eritelty eri maiden houkuttelevuutta konesali- 
investoinneille lainsäädännön näkökulmasta, vaan siinä on lähinnä pyritty toteamaan asioita, 
joita sijoittautumisessa olisi huomioitava. Lisäksi tutkimuksessa on laskettu sähkön hinnan 
vaikutusta konesalien ylläpitämisen kustannuksiin. Ruotsissa ja Norjassa sähkön hinta on las- 
kenut verrattuna Keski-Eurooppaan. Yhtenä sijoittautumiseen vaikuttavana tekijänä Gartnerin 
tutkimuksessa on mainittu turvallisuusvaatimusten noudattaminen, jonka yksi osa on kohde- 
maan tietosuojasääntely. 


Työryhmä viittaa mietinnössä myös Gearshift Group Oy konsulttitoimistolla teettämäänsä sel- 
vitykseen. Selvityksen otsikon mukaan työssä on arvioitu tiedustelulainsäädännön kehittämi- 
sen näkökulmasta IT-sektoriin kohdistuvien ulkomaisten investointien kehittymistä ja Ruotsin 
signaalitiedustelua koskevan niin sanotun FRA-lain mahdollisia vaikutuksia toteutuneeseen 
investointitoimintaan Ruotsissa. Selvitys on rajattu vuosiin 2008-2013. Käytännössä mietintö 
ei siis kata Snowden-paljastusten jälkeistä aikaa.?? Nimenomaan paljastusten jälkeiset arviot 
investointien suuntautumisesta, olisivat olleet verkkovalvonnan arvioinnin kannalta hyödyllisiä. 
Selvityksessä ei myöskään ole investointien osalta käytetty materiaalina IT-investointeihin 
keskittyviä tilastoja.?! Selvityksessä investointien kehitystä on käsitelty yleisten talouden indi- 
kaattorien perusteella, eikä niistä ole yksilöitävissä digitaalista taloutta ja vasta kehittymässä 
olevaa tietointensiivistä teollisuutta. 


Gearshift Group Oy:n selvityksen mukaan Ruotsin selkeä tiedustelulainsäädäntö saattaa olla 
jopa kilpailuetu.?? Selkeä sääntely ja sääntelyn sovellettavuus ovat yritystoiminnan ennakoita- 
vuuden kannalta tärkeä tekijä ja myös mahdollinen kilpailuvaltti. Liikenne- ja viestintäministe- 
riön vuonna 2014 teettämän konesalien sijoittumiseen liittyvän Gearshift Group Oy:n laatiman 
selvityksen mukaan sen sijaan, Snowden-paljastukset voidaan katsoa yhdeksi sellaiseksi 
markkina-ajuriksi, joka ohjaa yritysten mielenkiintoa nimenomaan Yhdysvalloista Euroop- 


27 Ks. Dittmar & Indreniuksen liikenne- ja viestintäministeriölle tekemä selvitys aiheesta: Dataintensiivisen teollisuuden sijoittautu- 
misen edellytykset, 2014. 

°8 Lisätietoa tutkimuksesta: http://www. gartner.com/newsroom/id/2884318. 

? Selvitys on liitteenä mietinnössä. Se on otsikoitu: ” IT sektoriin kohdistuvien ulkomaisten investointien kehittyminen Ruotsissa ja 
Suomessa vuosina 2008 - 2013 ja Ruotsin ”FRA-lain” mahdolliset vaikutukset investointeihin”. 

20 Selvityksessä monet esitetyistä kuvioista ja taulukoista koskevat aikaa ennen vuotta 2013. Ks. Gearshift Group Oy:n selvitys 
tiedonhankintalakityöryhmälle, s. 5-8, 11. 

3! Ks. Gearshift Group Oy:n selvitys tiedonhankintalakityöryhmälle, s. 5-6. 

32 Ks. Gearshift Group Oy:n selvitys tiedonhankintalakityöryhmälle, s. 10. 

paan.? Lisäksi tieto siitä, että verkkovalvontaa ei maassa harjoiteta lisää yhtälailla yritystoi- 
minnan ennakoitavuutta. 


Investointien menetyksestä ja verkkovalvonnan mahdollisesti aiheuttamasta mainehaitasta on 
vaikeaa antaa kattavaa arviointia. Kuten aiemmin kuvattiin, esimerkiksi investointien suuntau- 
tuminen perustuu monipuoliseen vaikutustenarviointiin yrityksen liiketoiminnan kannalta. Kun 
pilvipalvelumarkkinat edelleen kasvavat, tarvitaan konesaleja kuitenkin lisää. Onkin havaitta- 
vissa, että isoja palvelinkeskusten investointipäätöksiä tehdään seuraavien vuosien aikana ja 
nyt tehtävät päätökset vaikuttavat toimialan kehitykseen seuraavat 15 vuotta.** Sijoittautu- 
mispäätökset ja konesalien rakentaminen Suomeen ovat jo itsessäänkin tavoiteltavia inves- 
tointeja, mutta vielä merkittävämpänä mahdollisuutena voidaan nähdä konesalien yhteyteen 
muodostuvat laajemmat ekosysteemit. Pelkkien palvelimien sijaan datakeskuksen ympärille 
voi kehittyä muutakin toimintaa kuten lisäarvopalveluita ja tutkimus- ja tuotekehitystoimin- 
taa.” 


Snowdenin paljastusten jälkeen on jo ehditty arvioida, että paljastusten vaikutukset amerikka- 
laisten pilvipalveluyritysten liiketoimintaan voisivat alakanttiin arvioitaessakin olla yhteensä yli 
20 miljardin dollarin luokkaa vuosina 2014-2016.? Myös amerikkalaiset yritykset ovat tuoneet 
julkisesti esille laajamittaisen tiedustelutoiminnan paljastumisesta yrityksilleen aiheutuneita 
taloudellisia ja luottamukseen liittyviä haittoja.?’ 


Suomella on edellytykset pärjätä hyvin kilpailussa konesali-investoinneista. Viestin- 
nän luottamuksellisuus ja yksityisyyden suoja on meillä korkealla tasolla, olemme liittoutuma- 
ton, luotettava ja yhteiskunnallisesti ja poliittisesti vakaa maa, eikä meillä ole odotettavissa 
esimerkiksi palvelinkeskuksia vaarantavia geologisia järistyksiä. Viileän ilmaston lisäksi sähkön 
saatavuus ja hinta ovat erityisesti datakeskusten sähköveronalennuksen jälkeen hyvällä tasol- 
la. Meillä on myös paljon osaavaa ICT:n alan työvoimaa. Lisäksi Suomeen on parhaillaan 
rakentumassa suurikapasiteettinen kansainvälinen tietoliikennekaapeliyhteys Eu- 
rooppa. Toistaiseksi kaikki kansainvälinen liikenne on reitittynyt Ruotsin kautta, mikä on ollut 
Suomelle epäedullista. Tämä muuttuu kun Itämeren kaapeli valmistuu vuonna 2016. Yhdessä- 
kään palvelinkeskusten sijaintiselvityksessä ei ole ehditty ottaa huomioon tätä Suomen kilpai- 
luasemaan merkittävästi vaikuttavaa tekijää. Itämeren kaapelin rinnalla hallitus on sitoutunut 
myös edistämään aktiivisesti koillisväylän arktisen merikaapelin rakentamista. Koillisväylän 
kaapelin rakentaminen olisi merkittävä kilpailutekijä ja sen myötä Suomi voi vahvistaa ase- 
maansa globaalina tietoliikenteen solmukohtaa Euroopan ja Aasian välillä. 


Mietinnössä on vastattu väitteeseen verkkovalvonnan Suomen korkeaa tietosuojaa heikentä- 
västä vaikutuksesta toteamalla, että verkkovalvonta kohdistuisi Suomen rajat ylittävään tieto- 
liikenteeseen, joka kulkee sellaisten maiden läpi, joissa on verkkovalvontaa koskevaa lainsää- 
däntöä. Tämä merkitsee sitä, että Suomen kansainvälisten verkkoyhteyksien kautta kulkeva 
tietoliikenne voi jo nyt olla valvonnan ja tiedustelun kohteena muiden kuin Suomen viran- 
omaisten taholta. Mietinnössä esitetty pitää ainakin osittain paikkaansa. Se, että muissa mais- 
sa suoritetaan verkkovalvontaa, ei perustele sitä, että valvonta olisi Suomessa viranomaisten 


33 Gearshift Group Oy:n Liikenne- ja viestintäministeriölle tekemä selvitys aiheesta: Konesalien rakentamisen suomalaisen kilpailu- 
kyvyn kehittäminen ”Lessions learned”, 2014, s. 7. 

34 Gearshift Group Oy:n Liikenne- ja viestintäministeriölle tekemä selvitys s. 12. 

35 Ks. lisää http://kideblogi.wordpress.com/2014/09/05/datakeskusten-ekosysteemia-rakentamassa/. 

Information Technology and Innovation Foundation: How Much Will PRISM Cost the U.S. Cloud Computing Industry? 
http://www2.itif.org/2013-cloud-computing-costs.pdf . Ks. myös 
http://oti.newamerica.net/sites/newamerica.net/files/policydocs/Surveilance Costs Final.pdf. 

37 Ks. esim. ”Cisco says NSA disclosures have affected sales” http://www.cnbc.com/id/101202361 ja 
https://www.youtube.com/watch?v=m-P4Q-M1tW8 . 

lakisääteisten tehtävien suorittamiseksi tarpeellista ja välttämätöntä. Myös muissa maissa suo- 
ritetun verkkovalvonnan teho on nykyään kyseenalaistettu koska suojausten tasoja on olen- 
naisesti nostettu. Suomella voisi olla mahdollisuus tulla tärkeäksi, turvallisuudesta huolehti- 
vaksi datakeskittymäksi ja profiloida itseään maana, jossa verkkovalvontaa ei suoriteta. 


5. Verkkovalvonnalla rajoitetaan perusoikeuksia, erityisesti oi- 
keutta yksityisyyteen 


Tekninen pääsy kaikkeen tietoliikenteeseen rajoittaa lähtökohtaisesti jokaisen suomalaisen 
perustuslailla turvattua oikeutta yksityisyyteen. Nykyisen perustuslain 10 8:n sisällöstä säädet- 
tiin jo vuoden 1995 perusoikeusuudistuksen yhteydessä säätämällä hallitusmuodon 8 8, joka 
siirrettiin sellaisenaan perustuslakiin vuonna 2000 (10 8). Hallitusmuodon 8 8:n perusteluissa 
todetaan, että yksityiselämän suojan lähtökohtana on, että yksilöllä on oikeus elää 
omaa elämäänsä ilman viranomaisten tai muiden ulkopuolisten tahojen mielivaltais- 
ta tai aiheetonta puuttumista hänen yksityiselämäänsä. 


Yksityiselämän piirin tarkka määritteleminen on vaikeaa. Siihen kuuluu muun muassa yksilön 
oikeus vapaasti solmia ja ylläpitää suhteita muihin ihmisiin ja ympäristöön sekä oikeus määrä- 
tä itsestään ja ruumiistaan. Yksityisyyden suojan ulottuvuuteen liittyvää rajanvetoa tullaan 
tekemään lähivuosina niin kotimaassa kuin kansainvälisestikin, koska sen merkitys tulee kas- 
vamaan digitaalisen maailman ilmiöiden myötä.? Ihmisistä kerääntyy kiihtyvällä vauhdilla 
enemmän tietoa erilaisiin järjestelmiin kuin koskaan ennen. Myös tiedon analysointi ja erilaisiin 
suuriin tietoaineistoihin perustuvien johtopäätöksien teko kehittyy.?? 


Mietinnössä ehdotetun verkkovalvonnan arviointia suhteessa yksityisyyden suojaan voidaan 
hahmottaa kolmesta eri näkökulmasta: 


1) Verkkovalvonta suhteessa luottamuksellisen viestinnän sisältöön 
2) Verkkovalvonta suhteessa viestien tunnistamistietoihin 
3) Verkkovalvonta suhteessa henkilötietojen käsittelyyn 


Tiedonhankintalakityöryhmän mietinnössä on todettu, että tiedustelutarkoituksessa toteutetta- 
vasta verkkovalvonnasta ei näyttäisi olevan mahdollista säätää perustuslakia muuttamatta. 
Tämä johtuu siitä, ettei kansallista turvallisuutta ole mainittu perustuslain 10.3 8:ssä?? perus- 
teena rajoittaa viestinnän luottamuksellisuutta. Liikenne- ja viestintäministeriö on toistu- 
vasti esittänyt tämän myös omana näkemyksenään. 


Mietinnössä todetun lisäksi liikenne- ja viestintäministeriö haluaa erityisesti kiinnittää huomiota 
verkkovalvontaan suhteessa tunnistamistietoihin ja henkilötietojen käsittelyyn. 


Yksityiselämän suojan kannalta merkityksellisenä voidaan pitää eduskunnan, tietoyhteiskunta- 
kaaren säätämisen yhteydessä antamaa lausumaa. Siinä eduskunta edellyttää, että palve- 
lujen käyttäjien oikeuksien, kuten yksityisyyden suojan ja luottamuksellisen viestin 


38 Näitä kuvattu esimerkiksi eriävänä mielipiteen luvussa 3. 

P Lue lisää esim. Liikenne- ja viestintäministeriön julkaisu 20/2014: Big datan hyödyntäminen, http://www.liikenne- ja viestintämi- 
nisteriö.fi/julkaisu/4417803/big-datan-hyodyntaminen . 

% Perustuslain 10.3 8:ä ”Lailla voidaan säätää perusoikeuksien turvaamiseksi tai rikosten selvittämiseksi välttämättömistä kotirauhan 
piiriin ulottuvista toimenpiteistä. Lailla voidaan säätää lisäksi välttämättömistä rajoituksista viestin salaisuuteen yksilön tai yhteis- 
kunnan turvallisuutta taikka kotirauhaa vaarantavien rikosten tutkinnassa, oikeudenkäynnissä ja turvallisuustarkastuksessa sekä 
vapaudenmenetyksen aikana.”. 

suojan säilymisestä sähköisissä palveluissa ja verkkoympäristössä huolehditaan kai- 
kin keinoin ja muun muassa kyberturvallisuuden kehittämistyössä pyritään erityises- 
ti ottamaan näiden oikeuksien toteutuminen huomioon.“ 

Suhtautuminen viestien tunnistamistietoihin (välitystiedot, metadata)? ja niiden paljastavuu- 
teen on muuttunut. Tunnistamistietoja ovat tyypillisesti esimerkiksi tiedot siitä kuka puhuu 
puhelimessa kenenkin kanssa, ketkä lähettävät toisilleen sähköposti- tai tekstiviestejä tai millä 
internetsivustoilla kukin vierailee. Lisäksi tunnistamistietoja voivat olla myös teknisemmät tie- 
dot kuten tiedot viestinnän reitityksestä, kestosta, ajankohdasta, siirrettävien tietojen määräs- 
tä, käytetystä protokollasta, tai tiedot lähettäjän tai vastaanottajan päätelaitteen sijainnista 
tietyn tukiaseman alueella. Sähköisen viestinnän monimuotoistuessa tunnistamistietojen tyh- 
jentävä määrittely hankaloituu, mutta määritelmänsä mukaisesti ne ovat tietoja, jotka voidaan 
yhdistää oikeus- tai luonnolliseen henkilöön ja joita käsitellään viestin välittämiseksi. 


Kuten mietinnössäkin todetaan perustuslakivaliokunnan vakiintuneen käytännön mukaan vies- 
tin tunnistamistiedot jäävät luottamuksellisen viestinnän suojaa koskevan perusoikeuden ydin- 
alueen ulkopuolelle. Perustuslakivaliokunta on kuitenkin tietoyhteiskuntakaarta koskevassa 
lausunnossaan antanut viitteitä tulkintakäytännön muutoksesta: 


”Käytännössä sähköisen viestinnän käyttöön liittyvät tunnistamistiedot sekä mahdollisuus nii- 
den kokoamiseen ja yhdistämiseen voivat kuitenkin olla yksityiselämän suojan näkökulmasta 
siinä määrin ongelmallisia, että kategorinen erottelu suojan reuna- ja ydinalueeseen ei aina ole 
perusteltua, vaan huomiota on yleisemmin kiinnitettävä myös rajoitusten merkittävyyteen.”? 


On siis mahdollista, että perustuslakivaliokunta voi jatkossa antaa myös tunnistamistiedoille 
viestinnän sisältöä vastaavaa suojaa, jos perusoikeuden rajoitus on arvioitavissa merkittäväk- 
si. Selvää kuitenkin on, ettei tunnistamistietojen keräämistä ja erityisesti yhdistämistä muihin 
tietoihin, voida enää pitää kategorisesti perusoikeussuojan reuna-alueelle kohdistuvana perus- 
oikeuden rajoituksena. Tiedonhankintalakityöryhmä ei ole yksimielisesti pystynyt te- 
kemään johtopäästöstä siitä, muodostavatko verkkovalvonnassa kerätyt tunnista- 
mistiedot niin merkittävän rajoituksen perustuslain 10 8:n mukaiseen yksityiselämän 
suojaan, että rajoitus ulottuu perusoikeussuojan ydinalueelle ja edellyttää jo itses- 
sään perustuslain muutosta. Käytännössä on kyse siitä, voitaisiinko verkkovalvonta ilman 
perustuslain muutosta kohdistaa tunnistamistietoihin, kun viestinnän sisällön osalta tämä ei ole 
mahdollista. 


Keskustelua tunnistamistietojen paljastavuudesta suhteessa viestinnän luottamuksellisuuteen 
käydään tekniikan kehityksen takia yleisesti Euroopassa ja muissa länsimaissa. Asiaan on otet- 
tu kantaa esimerkiksi EU:n tietosuojaviranomaisten muodostaman WP29:n tietosuojatyö- 
ryhmän lausunnossa sähköisen viestinnän tarkkailusta tiedustelua ja kansalliseen turvallisuu- 
teen liittyviä tarkoituksia varten.** Lausunnossa muun muassa todetaan, että valtion virkamie- 
het puhuvat usein metatiedon keräämisestä antaen ymmärtää, ettei se ole yhtä vakavaa kuin 
sisällön kerääminen. Lisäksi lausunnossa myös todetaan, että itse asiassa metatieto paljastaa 
tietoja helpommin kuin viestien varsinainen sisältö. Metatietoa on helppo yhdistellä ja analy- 


“| Ks. Eduskunnan vastaus 106/2014 vp: http://www.eduskunta.fi/faktatmp/utatmp/akxtmp/ev 106 2014 p.shtml. 

4 Tietoyhteiskuntakaari (917/2014) käyttää käsitettä välitystiedot. Aiemmin sähköisen viestinnän tietosuojalaissa puhuttiin viestin- 
nän tunnistamistiedoista ja usein kansainvälisesti puhutaan metadatasta. Välitystiedot ovat oikeus- tai luonnolliseen henkilöön yhdis- 
tettäviä tietoja, joita käsitellään viestin välittämiseksi esimerkiksi tiedot lähettäjästä ja viestin vastaanottajasta, lähetysajankohdasta ja 
käytetyistä osoitteista yms. 

3 PeVL 18/2014 vp, s. 6. 

4 WP29 819/14/FI, WP 215, annettu 10. huhtikuuta 2014. Erityisesti sivut 4-5. http://ec.europa.eu/justice/data-protection/article- 
29/documentation/opinion-recommendation/index en.htm . 

soida, koska se on jäsenneltyä. Pitkälle kehitetyillä tietoteknisillä välineillä voidaan analysoida 
suuria tietoaineistoja ja tunnistaa niihin sisältyviä säännönmukaisuuksia ja suhteita, kuten 
henkilötietoja, tottumuksia ja käyttäytymistapoja. Myös YK:n ihmisoikeuskomissaarin raportis- 
sa, yhdytään WP29-työryhmän kantaan toteamalla, että yksityisyyden suojan kannalta erottelu 
viestin sisällön ja sitä koskevan tiedon välillä ei ole vakuuttava.”” 


Euroopan unionin tuomioistuimen tuomio tunnistamistietojen pakkotallennusdirektiivistä?* 


Yksityisyyden suoja on ollut viime aikoina esillä myös muutamissa merkittävissä Euroopan 
Unionin tuomioistuimen ratkaisuissa. Näistä mietinnön kannalta keskeisin on EU- 
tuomioistuimen 8.4.2014 antama tuomio yhdistetyissä asioissa C-293/12 ja 594/12 Digital 
Rights Ireland ja Seitlinger ym., jota on käsitelty mietinnössä. Tuomiossa pätemättömäksi 
todetun direktiivin nojalla jäsenvaltioiden on pitänyt velvoittaa teleoperaattoreita tallentamaan 
sähköisen viestinnän tunnistamistietoja viranomaistarpeita varten.*® Tässä liikenne- ja viestin- 
täministeriön eriävässä mielipiteessä ei ole tarkoitus käsitellä kyseistä tuomiota laajemmin 
kuin mietinnössä. Sen sijaan tarkoitus on tuoda esiin huomioita, jotka puuttuvat mietinnöstä. 


EU-tuomioistuin tarkastelee tuomiossaan tunnistamistietojen pakkotallennusdirektiivin sään- 
nöksiä ja toteaa, että säilytettävät tunnistamistiedot voivat yhdessä antaa hyvin tarkkaa tietoa 
henkilöiden yksityiselämästä, muun muassa heidän elintavoistaan, vakituisista tai tilapäisistä 
oleskelupaikoistaan, päivittäisestä tai muusta liikkumisestaan, tekemisistään, sosiaalisista suh- 
teistaan ja sosiaalisesta ympäristöstään. Vaikka direktiivissä ei sallita viestinnän sisällön säilyt- 
tämistä, tunnistamistietojen säilyttäminen voi vaikuttaa siihen, miten henkilöt käyttävät direk- 
tiivissä tarkoitettuja viestintävälineitä. Toisin sanoen, vaikka direktiivi ei edellytä tietojen 
hankkimista sähköisen viestinnän sisällöstä, eikä näin ollen kohdistu yksityiselämän suojaa ja 
henkilötietojen suojaa koskevien perusoikeuksien keskeiseen sisältöön, niin silti tietojen säilyt- 
tämisellä direktiivissä tarkoitetuin tavoin siltä varalta, että toimivaltaiset kansalliset viranomai- 
set haluaisivat tutustua niihin, puututaan EU-tuomioistuimen mukaan erityisen vakavasti EU:n 
perusoikeuskirjan 7 artiklassa tarkoitettuun yksityis- ja perhe-elämän kunnioittamiseen ja pe- 
rusoikeuskirjan 8 artiklassa tarkoitettuun henkilötietojen suojaan. 


Tuomioistuin myös toteaa, että tietojen säilyttäminen ja myöhempi käyttäminen il- 
man, että siitä ilmoitetaan henkilölle, saattaa aiheuttaa tälle tunteen yksityiselämän 
jatkuvasta valvonnasta. 


Tunnistamistietojen pakkotallennusdirektiivissä tarkoitettu tietojen tallentaminen ja mietinnös- 
sä käsitelty verkkovalvonta eivät olisi tekniseltä toteutukseltaan täysin vastaavia toimintoja. 
Mietinnön mukaan verkkovalvonta ei edellyttäisi perustuslakivaliokunnan lausunnossaan esiin- 
tuomaa tunnistamistietojen laajamittaista, erittelemätöntä, pitkäaikaista ja rajoittamatonta 
tallentamista, vaan kyse olisi hakuehtoihin perustuvasta tietoliikenteen suodattamisesta. Verk- 
kovalvonnassa tallennettaisiin sellaiset viestintään liittyvät tiedot, jotka vastaisivat määriteltyjä 


4 A/HRC/27/37, s. 6-7. Välitystietojen paljastamista tiedoista ks. esim. Stanfordin yliopiston jatko-opiskelijoiden tutkimus 
(http://webpolicy.org/2014/03/12/metaphone-the-sensitivity-of-telephone-metadata/). 

46 Tiedonhankintalakityöryhmän mietinnössä käytetään direktiivistä nimeä Data Retention -direktiivi, tässä eriävässä mielipiteessä 
puhutaan tunnistamistietojen pakkotallennusdirektiivistä. Direktiivin täydellinen nimi on ”Yleisesti saatavilla olevien sähköisten 
viestintäpalvelujen tai yleisten viestintäverkkojen yhteydessä tuotettavien tai käsiteltävien tietojen säilyttämisestä ja direktiivin 
2002/58/EY muuttamisesta 15.3.2006 annettu Euroopan parlamentin ja neuvoston direktiivi 2006/24/EY”. Tuomio saatavilla: 
http://curia.europa.eu/juris/document/document.jsf;jsessionid=9ea7d0f130d594b5070ed47541ce9786bce3 64f3.cac9.e34KaxiLc3eQc4 
0LaxgMbN40bh8Re0?text=&docid=150642&pagelndex=0&doclang=FI&mode=reg&dir=&occ=first&part=1&cid=8134. 

9 Luvussa 6.1.2.3. 

48 Suomen kansalliset säännökset sisältyvät 1.1.2015 voimaan tulevaan tietoyhteiskuntakaareen (917/2014). 

hakuehtoja. Riippuen toimeksiannosta ja hakutermeistä, tallennettaisiin siis käsittelyä varten 
tietty tietoliikenne ja sen tunnistamistiedot. 


Käytännössä, jotta verkkovalvontaa voitaisiin suorittaa, tarkoittaisi tämä sitä, että 
viranomaisilla olisi pääsy kaikkeen tietoliikenteeseen, josta aina tietty osa otettaisiin 
talteen hakutermien perusteella. Siinä mielessä tunnistamistietojen pakkotallennusdirektii- 
vin mukaisten tietojen ja verkkovalvonnan välillä ei olisi merkittävää eroa, että molemmissa 
viranomaisella olisi tiettyjen reunaehtojen täyttyessä pääsy viestintää koskeviin tunnistamistie- 
toihin. Verkkovalvonnassa käytettyjen hakutermien merkitys kasvaa kuitenkin suureksi. Mitä 
epämääräisempää tai laajempaa hakutermiä käytettäisiin, sitä enemmän liikennettä suodattui- 
si jatkokäsittelyyn. Tunnistamistietojen pakkotallennusdirektiivin mukaisia tietoja taas voidaan 
saada rikosten tutkimiseksi ja syyteharkintaan saattamiseksi käyttöön vain yksilöidyissä tapa- 
uksissa. 


EU-tuomioistuimen tunnistamistietojen pakkotallennusdirektiiviä koskeva tuomio ja siinä esi- 
tetty suhteellisuusperiaatteen arviointi on otettava lähtökohdaksi, jos edes harkitaan sääntelyä 
verkkovalvonnasta. Erityisesti on huomioitava se, että tuomion perusteella avoimeksi 
jää, kuten perustuslakivaliokuntakin totesi, merkitseekö viranomaistarpeita varten 
säädetyn säilyttämisvelvollisuuden ulottuminen käytännössä kaikkien sähköisiä vies- 
timiä käyttävien ihmisten tietoihin jo yksinään oikeasuhtaisuusvaatimuksen loukka- 
usta. Jos näin arvioidaan, ei myöskään viranomaisten pääsyä kaikkeen tietoliikenteeseen, voi- 
da pitää oikeasuhtaisena. 


Henkilötietojen suoja 


Perustuslain 10.1 8:ssä, todetaan, että henkilötietojen suojasta säädetään tarkemmin lailla. 
Hallituksen esityksen mukaan säännös viittaa tarpeeseen lainsäädännöllisesti turvata yksilön 
oikeusturva ja yksityisyyden suoja henkilötietojen käsittelyssä, rekisteröinnissä ja käyttämi- 
sessä.?? Säännöksellä myös edellytetään lainsäädännöllisiä järjestelyjä henkilötietojen suojas- 
ta. 


On olennaista huomata, että tunnistamistietojen pakkotallennusdirektiiviä koskevassa tuomi- 
ossa EU-tuomioistuin katsoi, että tunnistamistietojen säilyttämisellä loukattiin myös EU perus- 
oikeuskirjan 8 artiklassa tarkoitettua henkilötietojen suojaa. Vaikka tunnistamistiedot eivät 
aina välttämättä ole henkilötietoja, edellyttää tunnistamistietojen tallentaminen kuitenkin 
yleensä myös henkilötietojen käsittelyä. EU-tuomioistuin totesikin, että tunnistamistietojen 
tallentamisen tulee täyttää myös kaikki henkilötietojen suojaan liitetyt vaatimukset. 


Mietinnössä on käsitelty henkilötietojen suojaa Euroopan unionin perusoikeuskirjan näkökul- 
masta, mutta ei Suomen perustuslain. Verkkovalvonnassa väistämättä käsiteltäisiin henkilötie- 
toja, joten tällöin tulisi noudattaa perustuslakivaliokunnan kannanottoja henkilötietojen käsit- 
telystä säätämisestä. 


Verkkovalvontaa koskeva sääntely olisi merkityksellistä yksityiselämän ja henkilötietojen suo- 
jaa koskevan perustuslain 10 8:n kannalta. Sen 1 momentin mukaan henkilötietojen suojasta 
säädetään tarkemmin lailla. Perustuslakivaliokunnan vakiintuneen käytännön mukaan lainsää- 
täjän liikkumavaraa rajoittaa tämän säännöksen lisäksi myös se, että henkilötietojen suoja 
osittain sisältyy samassa momentissa turvatun yksityiselämän suojan piiriin. Kysymys on kai- 
ken kaikkiaan siitä, että lainsäätäjän tulee turvata tämä oikeus tavalla, jota voidaan pitää hy- 
väksyttävänä perusoikeusjärjestelmän kokonaisuudessa. Perustuslakivaliokunta on käytännös- 


” HE 309/1993 vp. 8 §:n yksityiskohtaiset perustelut. 

sään pitänyt henkilötietojen suojan kannalta tärkeinä sääntelykohteina ainakin rekisteröinnin 
tavoitetta, rekisteröitävien henkilötietojen sisältöä, niiden sallittuja käyttötarkoituksia mukaan 
luettuna tietojen luovutettavuus sekä tietojen säilytysaikaa henkilörekisterissä ja rekisteröidyn 
oikeusturvaa. Näiden seikkojen sääntelyn lain tasolla tulee lisäksi olla kattavaa ja yksityiskoh- 
taista.°° 


Liikenne- ja viestintäministeriö katsoo, että mietintö on henkilötietojen käsittelyn 
osalta puutteellinen. 


Tietoyhteiskuntakaaren 272 8”! 


Tietoyhteiskuntakaaren 272 8:ä ja sen mahdollistama tietoliikenteen seulonta tietoturvasta 
huolehtimiseksi on mietinnössä rinnastettu verkkovalvontaan. Liikenne- ja viestintäministe- 
riö katsoo, ettei tietoyhteiskuntakaaren 272 8&:n käsittely verkkovalvonnan yhtey- 
dessä ole tarkoituksenmukaista. Vaikka tietoyhteiskuntakaaren 272 8:ssä tarkoitetut toi- 
menpiteet saattavat teknisesti olla lähellä verkkovalvontaa, ei kyseistä sääntelyä voi muilta 
osin verrata verkkovalvonnasta säätämiseen. 


Tietoyhteiskuntakaaren 272 §:n mukaiset tietoturvatoimenpiteet ja tiedustelutarkoituksessa 
toteutettava verkkovalvonta olisivat sekä yksityisyydensuojaan puuttumisen että toimenpitei- 
den kohteeksi joutuvien organisaatioiden näkökannalta täysin erilaisia toimia. Yksityisyyden- 
suojan osalta tietoturvatoimenpiteillä pyritään ainoastaan tietoturvaongelman selvittämiseen. 
Tietoa ei voida käyttää muihin tarkoituksiin. Organisaatiot arvioivat itse toimenpiteiden laajuu- 
den ja tarpeellisuuden. Toimenpiteet käsitellään henkilöstön kanssa yhteistoimintamenettelys- 
sä. 


Perustuslain 22 8:n mukaan julkisen vallan tehtävänä on turvata perusoikeuksien ja ihmisoi- 
keuksien toteutuminen. Yksityiselämän suojan takaamiseksi valtiolta on sen lisäksi, että se itse 
pidättäytyy loukkaamasta kansalaisten yksityiselämää, edellytetty aktiivisia toimenpiteitä yksi- 
tyiselämän suojaamiseksi toisen yksilöiden loukkauksia vastaan. Perustuslain esitöiden mu- 
kaan myös viestinnän luottamuksellisuuden suoja edellyttää toteutuakseen lainsäädäntöä, joka 
tehokkaasti turvaa luottamuksellista viestintää sekä viranomaisten että muiden ulkopuolisten 
loukkauksilta.?? Tietoyhteiskuntakaaren 272 $:ssä on kyse tällaisesta aktiivisesta toi- 
menpiteestä luottamuksellisen viestinnän suojaamiseksi. Sen sijaan verkkovalvontaa 
koskeva sääntely ei ole perusteltavissa luottamuksellisen viestinnän suojaamisella, eikä siinä 
siten ole samalla tavalla kyse perusoikeuden toteutumista turvaavasta välttämättömästä sään- 
telystä kuin tietoyhteiskuntakaaren 272 8:ssä. Sen tarkoitus on päinvastaisesti tiedon luotta- 
muksellisuuden murtaminen. 


50 Ks, koko kappaleen osalta esim. PeVL 14/2009 vp , s. 2, PeVL 11/2008 vp, s. 3/I ja PeVL 51/2002 vp , s. 1-2, PeVL 14/2002 vp, 
s. 2/11. 

5!Tietoyhteiskuntakaari (917/2014) tulee voimaan 1.1.2015, 272 § vastaa sisällöltään sähköisen viestinnän tietosuojalain (516/2004) 
20 $:ää. 

>? HE 209/1993 vp. 

6. Verkkovalvonta ei parantaisi tietoturvaa, vaan heikentäisi 
sitä 


Tietoturvallisuudella tarkoitetaan vakiintuneesti toimenpiteitä, joilla turvataan jonkin tiedon 
luottamuksellisuus, eheys ja käytettävyys.? Työryhmän tarkastelemilla tiedustelukeinoilla py- 
rittäisiin ohittamaan tai murtamaan tiedonhankinnan kohteena olevan henkilön tai hänen käyt- 
tämänsä tietojärjestelmän tietoturvallisuutta varmistavat suojaukset ja hankkimaan tiedon- 
hankintaa suorittavalle viranomaiselle sellaista tietoa, johon kohde ei ole oikeuttanut ulkopuo- 
lisia pääsemään käsiksi. On selvää, että mietinnössä tarkasteltu verkkovalvonta hei- 
kentäisi kaikkien niiden henkilöiden tietoturvallisuutta, joiden viestejä välitettäisiin 
verkkovalvonnan kohteena olevissa viestintäverkoissa. 


Liikenne- ja viestintäministeriö katsoo, että sen perustuslaista johtuvana tehtävänä on nimen- 
omaisesti edistää yksityisyyden suojan ja viestinnän luottamuksellisuuden toteutumisesta tie- 
toturvallisesti sähköisessä viestinnässä.” Perusoikeuksien toteutumisen turvaamiseksi on tär- 
keää, että kansalaisten, yritysten ja muiden yhteisöjen käytettävissä on korkealaatuisia, luo- 
tettavia ja tietoturvallisia viestintäpalveluja.? Ministeriö pyrkii ohjauskeinoillaan edistämään 
viestintäpalvelujen luotettavuutta ja turvallisuutta sekä viestintäpalveluja käyttävien kansalais- 
ten ja yhteisöjen kykyä huolehtia omien verkkoon liitettyjen tietojärjestelmiensä tietoturvasta. 


Suomessa on liikenne- ja viestintäministeriön arvion mukaan kansainvälisesti ver- 
taillen erittäin hyvin ja kattavasti toimiva yhteistoimintamalli tietoturvaloukkausten 
havaitsemiseksi, estämiseksi ja selvittämiseksi. Kaikilla viestintäverkkojen ja palveluiden 
suunnittelijoilla, rakentajilla ja ylläpitäjillä on 1.1.2015 voimaan tulevan tietoyhteiskuntakaaren 
mukaan oikeus ja velvollisuus huolehtia verkkojensa ja palveluidensa laadusta ja turvallisuu- 
desta sekä velvollisuus huolehtia muun muassa siitä, että verkkoihin ja palveluihin kohdistuvat 
tietoturvaloukkaukset ja niiden uhkat voidaan havaita. Valtaosa tietoturvallisuutta edistävistä 
toimenpiteistä voidaan tehdä ilman erityisiä toimivaltuuksia, mutta teleyrityksille, yhteisötila a- 
jille ja lisäarvopalvelun tarjoajille on säädetty eduskunnan lokakuussa 2014 hyväksymässä 
tietoyhteiskuntakaaressa erityisiä oikeuksia ryhtyä välttämättömiin toimenpiteisiin tietoturvas- 
ta huolehtimiseksi.°° 


Viestintäverkkojen suunnittelevat, rakentavat tai ylläpitävät tahot tai niiden käyttäjinä toimivat 
asiakasyhteisöt eivät millään tavalla nostaneet esiin tarvetta parantaa tietoturvaa verkkoval- 
vonnan tai muidenkaan tiedusteluvaltuuksien keinoin tietoyhteiskuntakaaren erittäin laaja- 
alaisen ja avoimen valmistelun tai eduskuntakäsittelyn yhteydessä. Liikenne- ja viestintä- 
ministeriö huomauttaa, ettei mietinnössä ole konkreettisesti esitetty, missä mielessä 
tai minkälaisella toimintamallilla yrityksille voisi olla hyötyä verkkovalvonnasta. 


5 1.1.2015 voimaan tulevassa tietoyhteiskuntakaaren (917/2014) 3 $:ssä tietoturvallisuudella tarkoitetaan toimia, joilla varmistetaan 
se, että tiedot ovat vain niiden käyttöön oikeutettujen saatavilla, että tietoja eivät voi muuttaa muut kuin siihen oikeutetut sekä että 
tiedot ja tietojärjestelmät ovat niiden käyttöön oikeutettujen hyödynnettävissä. Tietoturvallisuuden oikeudellisesta määritelmästä 
tarkemmin esim. Saarenpää (toim): Tietoturvallisuus ja laki, 1997. 

5 Perustuslain 23 § ja Valtioneuvoston ohjesäännön 20 §. 

°° Tietoyhteiskuntakaaren 1 § ja HE 221/2013 vp. 

°° Kyseistä tietoyhteiskuntakaaren säännöstä on käytetty mietinnössä ikään kuin perusteluna sille, ettei verkkovalvonnasta säädettäes- 
sä tarvitsisi muuttaa perustuslakia. Liikenne- ja viestintäministeriö katsoo, ettei tietoyhteiskuntakaaren 272 &:n käsittely tässä tarkoi- 
tuksessa ole ymmärrettävää. Tietoyhteiskuntakaaren 272 $:ssä on kyse perustuslain 23 8:n mukaisesta aktiivisesta lainsäädäntötoi- 
mesta, jolla nimenomaisesti pyritään edistämään kansalaisten luottamuksellisen viestinnän suojaa. Sen sijaan verkkovalvontaa kos- 
kevaa sääntely ei ole perusteltavissa luottamuksellisen viestinnän suojaamisella, eikä siinä olisi kyse perusoikeuden toteutumista 
turvaavasta välttämättömästä sääntelystä. 

Työryhmän mietinnössä tiedustelun tarvetta on perusteltu muun muassa tarpeella parantaa 
tietoturvallisuutta. Liikenne- ja viestintäministeriö on kuullut laaja-alaisesti viestintäpalvelujen 
tarjoajia, ja tullut mietinnöstä poiketen siihen käsitykseen, ettei poliisin tai puolustusvoimien 
tiedustelutoimivaltuuksien tarvetta voida perustella yleisten viestintäverkkojen tai niiden käyt- 
täjien tietoturvan parantamisen tarpeella. Liikenne- ja viestintäministeriö katsoo, että 
niin julkisten kuin yksityistenkin yhteisöjen tietoturvallisuuden kehittämiseen on 
huomattavasti tarpeellisempia, tehokkaampia ja oikeasuhtaisempia keinoja kuin mi- 
tä poliisin tai puolustusvoimien tiedustelutoimivaltuuksia lisäämällä voitaisiin saa- 
vuttaa. 


Mietinnössä on viitattu Kyberturvallisuuskeskuksen raporttiin”, jossa todetaan että myös suo- 
malaisiin sekä myös muihin länsimaalaisiin verkkoihin kohdistuu kybervakoilutapauksia, joissa 
teknisenä apukeinona on käytetty muun muassa kohdistettuja haittaohjelmia. Viittauksella 
raporttiin on pyritty kyseenalaistamaan väitettä suomalaisten tietoverkkojen puhtaudesta. Vain 
se, että uhka vakoilusta kohdistuu myös Suomeen, ei vielä kerro Suomen verkkojen puhtau- 
desta. Suomi on nimenomaan pärjännyt hyvin esimerkiksi Microsoftin tekemissä vertailuissa 
verkkojen puhtaudesta.” 


7. Suomen toimenpiteitä tietoturvan kehittämiseksi 


Suomen sähköisen viestinnän tietoturvaa koskevia säännöksiä on vastikään uudistettu vuoden 
2015 alusta voimaan tulevassa tietoyhteiskuntakaaressa (917/2014). Viestinnän välittäjän on 
tietoyhteiskuntakaaren 247 §:n mukaan viestejä välittäessään huolehdittava palvelujensa, 
viestien, välitystietojen ja lisäarvopalvelujen tietoturvasta. Lisäksi tietoyhteiskuntakaaren 243 
8:n mukaan kaikki viestintäverkot ja viestintäpalvelut on Suomessa lain mukaan suunnitelta- 
va, rakennettava ja ylläpidettävä siten, että sähköinen viestintä on tietoturvallista eikä kenen- 
kään tietosuoja, tietoturva tai muut oikeudet vaarannu. Verkot ja palvelut on niin ikään suun- 
niteltava, rakennettava ja ylläpidettävä siten, että niihin kohdistuvat merkittävät tietoturva- 
loukkaukset ja tietoturvauhat sekä niiden toimivuutta merkittävästi häiritsevät viat ja häiriöt 
voidaan havaita. 


Lisäksi tietoturvan kehittämiseksi on viime vuosina tehty useita toimenpiteitä. Niistä keskei- 
simmät käydään seuraavaksi lyhyesti läpi. 


Tietoturvastrategiat 


Ensimmäinen poikkiyhteiskunnallinen kansallinen tietoturvastrategia hyväksyttiin valtio- 
neuvoston periaatepäätöksenä 4.9.2003. Strategia oli Euroopassa ja ilmeisesti maailmassakin 
ensimmäinen laatuaan. Julkinen ja yksityinen sektori laativat yhdessä strategian, jonka valmis- 
telun ja toimeenpanon koordinoinnista vastasi liikenne- ja viestintäministeriö. Strategiassa 
todettiin, että kansalaisten ja yritysten luottamusta tietoyhteiskuntaan voidaan lisätä erityisesti 
tietoturvallisuutta ja yksityisyyden suojaa parantamalla. Strategialla pyrittiin torjumaan tieto- 
turvallisuuden uhkia sekä toisaalta hyödyntämään korkeatasoisen tietoturvallisuuden tarjoamia 
mahdollisuuksia. 


` Kohdistettujen haittaohjelmahyökkäyksien uhka on otettava vakavasti. Viestintäviraston Kyberturvallisuuskeskuksen raportti. 
Syksy 2014: https://www. viestintavirasto.fi/tietoturva/tietoturvanyt/2014/08/ttn201408281226.html . 

58 Väitettä verkkojen puhtaudesta tukee mm. Microsoftin SIR-raportti nro 17, 2014. http://www.microsoft.com/en- 
us/download/confirmation.aspx?id=44937. 

Tietoyhteiskuntaohjelman osana toinen kansallinen tietoturvastrategia hyväksyttiin valtio- 
neuvoston periaatepäätöksenä 4.12.2008. Strategian visiona on, että kansalaiset ja yritykset 
voivat luottaa tietojensa turvallisuuteen sekä tieto- ja viestintäverkoissa että niihin liittyvissä 
palveluissa. Strategialla on kolme painopistealuetta. Näitä olivat perustaidot arjen tietoyhteis- 
kunnassa, tietoihin liittyvien riskien hallinta ja toimintavarmuus sekä kilpailukyky ja kansainvä- 
linen verkostoyhteistyö. Liikenne- ja viestintäministeriö koordinoi strategian valmistelua ja to- 
teuttamista eri hallinnonaloilla. Toisen tietoturvastrategian tavoitteiden toteuttamiseksi laadit- 
tiin vuonna 2009 yhteensä yhdeksän erillistä hanketta käynnistänyt toimenpideohjelma, joka 
hyväksyttiin valtioneuvoston periaatepäätöksenä. 


Vuonna 2013 laadittiin valtioneuvoston periaatepäätöksenä hyväksytty kansallinen kyber- 
turvallisuusstrategia, jonka visiona on, että 1) Suomi kykenee suojaamaan elintärkeät toi- 
mintonsa kaikissa tilanteissa kyberuhkaa vastaan; 2) kansalaisilla viranomaisilla ja yrityksillä 
on mahdollisuus tehokkaasti hyödyntää turvallista kybertoimintaympäristöä ja sen suojaami- 
seen syntyvää osaamista sekä kansallisesti että kansainvälisesti ja että 3) vuonna 2016 Suomi 
on maailmanlaajuinen edelläkävijä kyberuhkiin varautumisessa ja niiden aiheuttamien häiriöti- 
lanteiden hallitsemisessa. Strategian toimeenpanemiseksi laadittiin virkamiestasolla toimeen- 
pano-ohjelma. 


Esimerkkejä kansainvälisen tiedustelun kansallisesta käsittelystä 


Vuonna 2008 liikenne- ja viestintäministeriössä arvioitiin Ruotsin signaalitiedustelulain (FRA) 
vaikutuksia suomalaisten viestintäpalvelujen tietoturvaan. Viestintävirasto laati ja julkaisi oh- 
jeistuksen viestinnän salaamisesta vuonna 2009. 


Valtioneuvosto käsitteli 19.6.2013 verkkovakoilua ja massatiedustelua koskeneita uutisia Ed- 
ward Snowdenin paljastuksista sekä niitä toimenpiteitä, joihin tapauksen johdosta ryhdyttiin 
kansallisesti ja kansainvälisissä yhteyksissä. 


Kesäkuussa 2014 Viestintävirasto julkaisi ohjeita ja suosituksia siitä, kuinka suomalaisten tulisi 
suojautua joutumasta ulkomaisten tiedusteluorganisaatioiden harjoittaman verkkovalvonnan 
kohteeksi.?? 


Viestintäviraston kyberturvallisuuskeskus 


Viestintävirastoon perustettiin vuoden 2014 alussa kyberturvallisuuskeskus valtioneuvoston 
periaatepäätöksellä. Kyberturvallisuuskeskuksen kautta Viestintävirasto tuottaa tietoturvapal- 
veluita koko yhteiskunnalle ja edistää Suomen varautumista kyberuhkiin ja niiden aiheuttami- 
en häiriötilanteiden hallintaan. Kyberturvallisuuskeskuksen tehtäviin kuuluu tietoturvauhkien- 
ja loukkausten havainnointi ja selvittäminen sekä kyberturvallisuuden tilannekuvan ylläpito. 


Tammikuussa 2014 Viestintävirasto ja valtiovarainministeriö sopivat, että Viestintävirasto tuot- 
taa tietoturvaloukkausten ennaltaehkäisyyn, havainnointiin ja ratkaisuun tähtääviä palveluita*? 
valtiovarainministeriölle osana valtiovarainministeriön ympärivuorokautisen tietoturvatoimin- 
nan kehittämishanketta. 


NIS-direktiivi 


 Viestintäviraston suositus 205/2014 S. 
60 ns. GovCERT- ja GovHAVARO-palvelut (lyhenteet tulevat sanoista Governmental Computer Emergency Response Team ja 
Tietoturvaloukkausten HAvainnointi ja VAROitusjärjestelmä). 

EU:n komissio on vuonna 2013 antanut ehdotuksen direktiiviksi verkko- ja tietoturvan korkean 
tason varmistamiseksi EU:n alueella (EU:n verkko- ja tietoturvadirektiivi), jota käsitellään 
parhaillaan Euroopan parlamentissa ja neuvostossa. Direktiiviehdotuksella luotaisiin yhtäältä 
velvoitteita verkko- ja tietoturvan parantamisesta jäsenvaltioissa sekä toisaalta jäsenvaltioiden 
välinen yhteistyömekanismi tietoturvapoikkeamiin liittyvän tiedonvaihdon ja muun yhteistoi- 
minnan järjestämiseksi. Kolmanneksi direktiivi velvoittaisi eräiden soveltamisalaan kuuluvien 
yhteiskunnan keskeisten alojen (rahoituspalvelut, liikenne, energia, terveys) kriittisten infra- 
struktuurien ylläpitäjät sekä keskeisimmät tietoyhteiskunnan internetpalveluiden tarjoajat ja 
julkishallinnot ottamaan käyttöön riskinhallintakäytänteitä ja raportoimaan ylläpitämiinsä kes- 
keisiin palveluihin kohdistuvista merkittävistä tietoturvapoikkeamista. 


8. Kansalaisten luottamusta tietoyhteiskuntaan ja internetiin 
kannattaa vahvistaa 


Päätöksenteossa on tärkeä huomioida, ettei toimivia ja kilpailukykyisiä digitaalisia palveluita 
pystytä nykypäivänä rakentamaan ilman luottamusta. Luottamuksen merkitys näyttäisi jatku- 
vasti vahvistuvan kansalaisten verkkovalvontaan ja tietoturvauhkiin liittyvien uutisten paljas- 
tuessa. 


Perinteisissä palveluissa luottamuksen merkitys on itsestään selvää. Harvat haluavat astua 
turvattomaan lentokoneeseen, antaa rahojaan epäluotettavalle pankille tai laittaa kirjeitään 
epäluotettavan kuriirin matkaan. Myös digitaalisissa palveluissa käyttäjien luottamus palveluun 
tulee käyttökokemuksen ohella yhä useammin ratkaisemaan palvelun elinkelpoisuuden ja me- 
nestyksen. Jos palveluja tuottavat yritykset haluavat pärjätä kilpailussa, on niiden annettava 
asiakaslupauksia palveluidensa korkeasta luotettavuudesta. 


Suomella on nyt tilaisuus profiloitua maana, jossa valtio pitää osaltaan huolen siitä, 
ettei asiakkaiden luottamusta ja yritysten kykyä pitää asiakaslupauksensa vaaranne- 
ta. Samalla Suomella on yleisemmälläkin tasolla erinomaiset edellytykset kehittyä maailman 
osaavimmaksi ja luotettavimmaksi maaksi internetissä. Tämän päämäärän voimme saavuttaa, 
jos pidämme huolta siitä, että yksityisyyden ja luottamuksellisen viestinnän suojaa vaaliva 
lainsäädäntömme pysyy jatkossakin korkealla tasolla. 


Jos Suomi haluaa lunastaa digitalisaation ja internet-talouden avaamat mahdollisuudet, sen 
tulee kiinnittää erityistä huomiota ainakin seuraaviin seikkoihin: 


1. Tieto- ja viestintäteknisten hyödykkeiden käyttäjillä on oltava riittävät valmiudet ja ny- 
kyistä parempi ymmärrys tuotteiden käyttöön liittyvistä mahdollisuuksista ja riskeistä. 
Tuotteiden turvallisuus- ja suojausominaisuuksien sekä käyttöehtojen tulee olla nykyis- 
tä läpinäkyvämpiä siten, että asiakas voi verrata eri tuotteiden luotettavuutta ja käyt- 
tää halutessaan apuna ulkopuolisia arvioitsijoita. Viranomaisilla ja arviointilaitoksilla 
voisi olla merkittävä rooli sen todentamisessa, että kuluttajien käyttämät laitteet ja pal- 
velut vastaavat suomalaisia tai eurooppalaisia tietoturvavaatimuksia. 


2. Tutkimus-, kehitys- ja opetustyöhön tulee kiinnittää nykyistä enemmän huomiota. Riit- 


tävän tutkimus- ja kehitystyön avulla tietoturvallisten tuotteiden ja palveluiden markki- 
noita on mahdollista kehittää siten, että tieto- ja viestintäteknologiset hyödykkeet vas- 

taisivat entistä paremmin käyttäjien tarpeita ja odotuksia erityisesti palveluiden luotet- 
tavuuden osalta. Hyviä kehitystyön kohteita ovat esimeriksi ohjelmointi, data-analyysi 
ja erilaiset salausmenetelmät. 


3. Markkinoille täytyy saada uusia, eurooppalaisista lähtökohdista tuotettua palveluita. 
Markkinoilla on tilausta erityisesti erilaisille "internetin päällä” toimiville palveluille (ns. 
Over The Top -palvelut), joilla tarkoitetaan muun muassa viestintäohjelmistoja, se- 
laimia, hakukoneita, tallennuspalveluita ja sosiaalisen median alustoja. Nämä palvelut 
ovat arvonmuodostuksen kannalta olennaisia liiketoiminnan alueita, sillä monessa tapa- 
uksessa ne pystyvät kerryttämään tuloa myös niiden päälle luotujen palveluiden tarjon- 
nasta (esimerkiksi Google Mapsin perustalle luodut palvelut). 


IV. Lopuksi 


Liikenne- ja viestintäministeriö haluaa kiittää mahdollisuudesta osallistua tiedonhankintalaki- 
työryhmän työskentelyyn. Eriävästä mielipiteestä huolimatta ministeriö katsoo, että työryh- 
mässä on pyritty tekemään työtä entistä paremman ja turvallisemman tulevaisuuden puolesta. 
Kuten edellä on käynyt ilmi, ministeriö suhtautuu erittäin vakavasti niihin huoliin, joita poliisi ja 
puolustusvoimat ovat esittäneet toimivaltuuksiensa riittämättömyydestä muuttuvassa maail- 
massa. Tästä huolimatta ministeriö katsoo, ettei verkkovalvonta ole oikea keino vastata näihin 
huoliin. 


Päivi Antikainen 
viestintäneuvos, internetpalvelut -yksikön päällikkö 


ary 7 f w 
LALU 


Laura Tarhonen 
neuvotteleva virkamies 

TEM/2491/00.05.01/2013 


16.12.2014 


Puolustusministeriö 


Lausuma tiedonhankintalakityöryhmän mietintöön 


Suomen kyberturvallisuusstrategiasta 24.1.2013 annetun valtioneuvoston periaate- 
päätöksen mukaan ministeriön kyberturvallisuustehtävät ovat Yhteiskunnan turval- 
lisuusstrategiassa määritettyihin strategisiin tehtäviin liittyviä ministeriöiden tehtä- 
viä. Työ- ja elinkeinoministeriö (TEM) vastaa osana valtioneuvostoa muun muassa 
Suomen yrittäjyyden ja innovaatiotoiminnan toimintaympäristöstä. TEM:n kyber- 
turvallisuustehtävänä on muun muassa (3) tukea elinkeinoelämän häiriön- ja jatku- 
vuudenhallintaa TEM:n päätöksenteko- ja ohjausjarjestelyilla, viranomaistoimenpi- 
teet investointimyönteisen ja turvallisen toimintaympäristön luomiseksi ja ylläpi- 
tämiseksi yritystoiminnalle ml. ulkomaiset palvelinkeskukset. 


Tasavallan Presidentti ja valtioneuvoston ulko- ja turvallisuuspoliittinen ministeri- 
valiokunta (UTVA) keskustelivat kokouksessaan 7.11.2013 muun muassa kansalli- 
sen kyberturvallisuuden kehittämistarpeista. Osana Suomen kyberturvallisuusstra- 
tegian toimeenpanoa UTVA linjasi, että välittömästi aloitetaan työ Suomen lain- 
säädännön kehittämiseksi (toimeenpano-ohjelman toimenpide nro 42 ja sen ehdotus 
vastuutahoksi ja yhteistyötahoiksi). Edelliseen liittyen puolustusministeriö vastuu- 
tahona asetti 13.12.2013 yhteistyötahoista koostuneen virkamiestyöryhmän, tie- 
donhankintalakityöryhmän, jonka työhön myös TEM on osallistunut. Tiedonhan- 
kintalakityöryhmä esittää mietinnössään kehittämisehdotuksia tiedustelua koske- 
viksi uusiksi toimivaltuuksiksi, jotka koskevat tietoliikennetiedustelua sekä ulko- 
maantiedustelua (ulkomaan henkilötiedustelua ja ulkomaan tietojärjestelmätiedus- 
telua). 


TEM ymmärtää ja hyväksyy tiedonhankintalakityöryhmän asettamispäätöksen 
taustat, tavoitteet ja tehtävän, samoin kuin puolustusvoimien ja poliisin suoritusky- 
kyjen kokonaisvaltaisen kehittämisen tarpeet. 


TEM:n vastuualueen kannalta erityisesti elinkeinopoliittiset näkökulmat, kuten 
elinkeinoelämän yleiset toimintaedellytykset, yritysten kilpailukyvyn turvaaminen 
ja liiallisen hallinnollisen taakan välttäminen, digitaalisen ekosysteemin kehityk- 
seen vaikuttavat tekijät sekä ulkomaisten investointien edistäminen ovat turvalli- 
suuspoliittisten ja kansalaisyhteiskunnan näkökulmien rinnalla työryhmätyön kan- 
nalta merkityksellisiä kokonaisuuksia. 

TEM:n lausuma kohdistuu mietinnön tietoliikennetiedustelua koskeviin johtopää- 
töksiin ja kehittämisehdotuksiin. Tältä osin TEM yhtyy liikenne- ja viestintäminis- 
teriön (LVM) eriävään mielipiteeseen sen 4. kohdan (Verkkovalvonnalla voi olla 
merkittäviä vaikutuksia yritystoimintaan) osalta. Kohdassa on todettu, että tietolii- 
kennetiedustelulla ja sen toimivaltuuksilla voi myös olla negatiivisia vaikutuksia 
elinkeinoelämän kilpailukykyyn ja investointien suuntautumiseen. Esimerkiksi 
pääministeri Stubbin hallitusohjelmassa on asetettu tavoitteeksi kehittää Suomea 
kansainväliseksi dataliikennekeskukseksi, jolloin tavoitteen toteutumisen kannalta 
kysymys on Suomen edellytyksistä pärjätä kilvassa ulkomaisista investoinneista. 
Pääministeri on myös todennut, että kyberturvallisuutta koskevaa lainsäädäntöä tul- 
laan tarkastelemaan seuraavassa hallitusohjelmassa ja seuraavalla hallituskaudella. 


TEM katsookin, että aiheen suuren elinkeinopoliittisen ja muun yhteiskunnallisen 
merkityksen vuoksi vasta virkamiestyöryhmää laaja-alaisemman ja —pohjaisemman 
valmistelutyön kautta, johon osallistuvat varsinaisina jäseninä myös elinkeinoelä- 
män edustajat, on mahdollista uskottavasti tarkastella, arvioida ja ottaa kantaa tieto- 
liikennetiedustelun hyötyjen ja haittojen väliseen suhteeseen sekä tehdä sen pohjal- 
ta varsinaiset lainsäädännön kehittämistä koskevat johtopäätökset ja ehdotukset. 


TEM:n nimeämänä tiedonhankintalakityöryhmän jäsenenä 


a kah 
Kari Mäkinen 
henkilöstö- ja hallintojohtaja, valmiuspäällikkö 

16.12.2014 POL-2014-16707 


Puolustusministeriö 


Poliisijohtaja Tomi Vuoren lausuma tiedonhankintalakityöryhmän mietintöön 


Puolustusministeriö asetti 13.12.2013 nyt mietintönsä jättävän työryhmän, 
jonka tehtäväksi asetettiin Suomen lainsäädännön kehittäminen erityisesti 
turvallisuusviranomaisten tiedonhankintaa koskevan lainsäädännön osalta. 
Tavoitteeksi asetettiin se, että Suomessa pyrittäisiin huolehtimaan parem- 
min kansallisesta turvallisuudesta erityisesti tietoverkoissa esiintyvien uhki- 
en torjumiseksi. Työryhmän kokoonpanoon kuului sekä sisäisen että ulkoi- 
sen turvallisuuden keskeisten viranomaisten edustajat samoin kuin niiden 
muiden ministeriöiden edustajat, joille valtioneuvoston toimialajaossa kuu- 
luu työryhmän toimeksiannon alan asioita. 


Viime vuosien turvallisuuskehitystä on leimannut perinteisen sotilaallisten 
ja siviiliuhkien välisen rajanvedon hämärtyminen. Suomessa tämä ilmenee 
muun muassa siinä, että käyttöön on otettu laaja-alainen turvallisuuskäsi- 
tys. Erityisesti tietoverkkoihin kohdistuvien uhkien osalta on ainakin alku- 
vaiheissa usein mahdotonta sanoa, kumman luonteisesta uhasta on kysy- 
mys. On hyvin tärkeää, että turvallisuusviranomaisten tilannekuva muodos- 
tuu riittäväksi, vaikka liikuttaisiin perinteisen uhkamallijaon ulkopuolella, 
harmaalla alueella. 


Työryhmän työn oli tarkoitus kohdistua nimenomaan tietoverkkouhkiin, joita 
on myös kutsuttu kyberuhiksi. Työryhmän työn kanssa osittain päällekkäi- 
senä työnä pohdittiin ministeri Päivi Räsäsen asettamassa hankkeessa 
Suojelupoliisin hallinnollista asemaa ja toimivaltuuksia. Siltä osin kuin nyt 
esillä olevan työryhmän työssä päädyttiin myöhemmässä vaiheessa pohti- 
maan laajemminkin tietoverkkoihin kuulumattomia ulkomaantiedusteluval- 
tuuksia, katson, että olen ollut sidottu edellä mainitun sisäministeriön hank- 
keen lopputulokseen erityisesti siitä syystä, että poliisin edustajana tuossa 
ryhmässä oli esimieheni poliisiylijohtaja Mikko Paatero, ja myös siksi, ettei 
asia kuulunut tämän työryhmän alkuperäiseen toimeksiantoon. 


Digitalisaatio on yhteiskunnan eri toiminnot läpitunkevaa. Samalla kun pal- 
velut siirtyvät tietoverkkoihin, siirtyvät sinne valitettavasti myös uhat. Kehi- 
tys on kuitenkin väistämätöntä. Asiantuntijakuulemisissa on tuotu vahvasti 
esille toisaalta tarve turvata ihmisten, yritysten ja laajemminkin koko yhteis- 
kunnan toimintaympäristö tietoverkoissa olevilta uhilta, mutta toisaalta on 
POLIISIHALLITUS 
Vuorikatu 20 A, PL 302, 00101 HELSINKI 


kirjaamo.poliisihallitus@poliisi.fi 
Puh. +358 295 480 181, Faksi +358 295 411 780 

myös korostettu viestinnän vapauden tärkeyttä. Tehtävänanto on siten ää- 

rimmäisen ajankohtainen, mutta samalla hyvin vaikea. Lopputuloksena tuli- 
si olla järjestelmä, jolla perusoikeudet otetaan huomioon, mutta jolla turvat- 
taisiin kaikkia niin sisäisen kuin ulkoisen turvallisuuden uhilta. 


Työryhmän toimeksianto koskee sisäministeriön hallinnonalalla lähtökoh- 
taisesti vain poliisia, Suojelupoliisi siihen mukaan luettuna. Oikeusministe- 
rid ja sisäministeriö asettivat 12.3.2007 toimikunnan (esitutkinta- ja pakko- 
keinotoimikunta), jonka tehtäväksi annettiin esitutkintalain, pakkokeinolain 
ja poliisilain kokonaisuudistuksen valmistelu. Erityistä huomiota oli määrä 
kiinnittää mm. etsinnän toimittamiseen tietoverkoissa tai tietoverkon kautta. 
Varsinaisena painopistealueena ei sen sijaan ollut poliisin ja muiden lain- 
valvontaviranomaisten tiedonhankinta tietoverkoissa. Asiasta käytiin toimi- 
kunnassa kyllä keskustelua, mutta vasta tuon mietinnön (Oikeusministeriö, 
Komiteanmietintö 2009:2) 17.4.2009 tapahtuneen jättämisen jälkeen tekni- 
nen ja yhteiskunnallinen kehitys on tehnyt ilmeiseksi, että asiaan pitää nyt 
määrätietoisesti paneutua. Allekirjoittanut oli toimikunnan jäsenenä ainoana 
nyt mietintönsä jättävän työryhmän jäsenistä. Uusi esitutkintalaki, pakko- 
keinolaki ja poliisilaki tulivat voimaan vuoden 2014 alussa. Poliisin nykyinen 
- Suojelupoliisi mukaan luettuna - salainen tiedonhankinta perustuu tähän 
lakipakettiin. 


Nyt mietintönsä jättävän työryhmän työn osalta totean, että poliisissa ym- 
märretään laajemminkin hyvin ne perusteet, joiden johdosta työhön on puo- 
lustusministeriön hallinnonalalla ryhdytty. Suojelupoliisin tiedonhankintatar- 
peiden uudistamiselle, siltä osin kuin ne poikkeavat muun poliisin tilantees- 
ta, on niin ikään hyvät perusteet. Vaikka sisäisellä ja ulkoisella turvallisuu- 
della on selkeästi erottaviakin piirteitä, on viime kädessä kyse kuitenkin ko- 
konaisuudesta, jota voidaan jäsentää laajan turvallisuuskäsityksen pohjal- 
ta. Työryhmässä tehdyn työn perusteella näyttää siltä, että asian ratkaisu- 
mallit saattavat olla lainsäädännöllisesti erilaisia poliisin ja puolustusvoimi- 
en kohdalla. Tämä koskee myös osaa Suojelupoliisin tehtävistä. Kysymyk- 
senasettelu johtuu siitä, että tietoverkkouhissa on pääsääntöisesti - joskaan 
ei aivan aina - kyse epäillyistä rikoksista. Poliisi on rikostorjunnan yleistoi- 
mivaltainen viranomainen. 


Turvallisuudesta vastaavilla viranomaisilla on täysin perusteltu tarve saada 
tietoverkoista tietoa, joka liittyy niiden toimialaan kuuluvien uhkien torjun- 
taan. Virustorjunnalla tai vastaavilla sinänsä täysin välttämättömillä teknisil- 
lä keinoilla ei tietoverkkouhkia voida kokonaan torjua. Itse asiassa niiden 
jälkeen jää jäljelle kaikkein vakavimmat uhat. Suomi ei voi kansainvälisesti- 
kään olla tässä suhteessa poikkeus. Itsestään selvästi tässä liikutaan kui- 
tenkin hyvin herkällä alueella, sillä kysymys on pohjimmiltaan siitä, missä 
raja viranomaisten tiedonsaannin ja yksityisyyden suojan välillä kulkee. 
Tämä asia ratkeaa valtiosääntöoikeudellisin perustein, jos ei haluta mennä 
niin pitkälle, että asiassa ryhdytään perustuslain muuttamiseen. 

Jatkotyössä tulee mielestäni siis ottaa huomioon se, että puolustushallin- 
non ja poliisihallinnon tiedonsaantitarpeet voidaan mahdollisesti tyydyttää 
eri menettelytavoin. Suojelupoliisi on tässä mielessä vedenjakajalla; osa 
sen toimivaltuusvajeista voidaan täyttää yhdessä muun poliisin kanssa, 
osaa taas pitää tarkastella muussa yhteydessä. Poliisin toimialalla voitai- 
siin asiassa käsitykseni mukaan edetä pääsääntöisesti perustuslain 10 8:n 
lakivarauksen puitteissa tarkastelemalla asiaa normaalissa rikosprosessu- 
aalisessa säädösvalmistelujärjestyksessä. Tämä on juuri se asia, joka ta- 
vallaan jäi esitutkinta- ja pakkokeinotoimikunnan työssä tekemättä, mutta 
jonka selvittämisen tarpeellisuuden erityisesti aivan viime aikojen kehitys 
on osoittanut olevan välttämätöntä. Korostettakoon, että toimikunnan työs- 
sä pyrittiin-hyvin laajalti myös Suojelupoliisin tiedonhankintatarpeiden huo- 
mioon ottamiseen. 


Kuten todettu, osa Suojelupoliisin toimivaltuuksista tulisi tarkastella erillään 
muun poliisin tarpeista. Tämä koskee tapauksia, joissa kyse on muusta 
kuin (laajasti ottaen) rikospohjaisesta tiedustelusta, kuten strategisten il- 
miö- ja uhka-arvioiden tekemisestä. Näissä tilanteissa toimivaltuus ei voi 
perustua edellä kuvatulla tavalla rikokseen, koska niissä liikutaan lakivara- 
uksen ulkopuolella. On joka tapauksessa aivan ilmeisestä, että myös siviili- 
tiedustelulla - sotilastiedustelun lisäksi - tulee Suomessa olla valmiudet ku- 
vattuun muuhun kuin rikosperusteiseen tiedonhankintaan. 


Poliisille on tärkeätä, ettei rikostorjunnan kokonaisuutta pilkota, ja että toi- 
mivaltuudet ulottuvat kaikkiin poliisin toimialalla esiintyviin tilanteisiin. Työ- 
ryhmän työn kuluessa on käynyt ilmeiseksi, että on yksityiskohtaisemmin 
selvitettävä, mihin poliisilain salaiset pakkokeinot tällä saralla riittävät, ja 
mihin uusia tiedusteluvaltuuksia konkreettisesti tarvittaisiin. Haluan kiinnit- 
tää huomiota siihen, ettei tiedonhankintalakityöryhmän mietinnön valmiste- 
lun yhteydessä ole voitu antaa riittävää painoarvoa rikosprosessin ja rikos- 
torjunnan kokonaisuuden hahmottamiselle. Tiedustelu on eräs tiedonhan- 
kintakeino, ja poliisin näkökulmasta siten yksi osa rikostorjunnan kokonai- 
suutta. 


Vaikuttaisi siten siltä, että poliisin tarpeet - tällä kertaa Suojelupoliisi siis 
osin pois lukien - tietoverkoissa tapahtuvan tiedonhankinnan tehostamisek- 
si voitaisiin tyydyttää perustuslain puitteissa pysyen tarkastelemalla rikos- 
ten tunnusmerkistöjä ja niiden valmistelutekojen kriminalisointia. Yhteis- 
kunnan turvallisuutta vaarantavien rikosten kriminalisointia voitaisiin kenties 
laajentaa terrorismirikosten tapaan. Joissakin valmistelurikoksissa on kri- 
minalisoitu suunnittelu, rekrytoiminen ja vastaavat toimet, toisissa taas 
edellytetään konkreettisia tekoja, kuten erilaisten tavaroiden tai aseiden 
hankintaa taikka vastaavia toimia. On ilmeistä, että tällä tavoin voitaisiin la- 
kivarauksen puitteissa pysyen turvata rikosperusteinen tiedonsaanti niissä- 
kin tilanteissa, joissa epäilty rikos ei vielä kohdennu tiettyyn henkilöön (tun- 
tematon uhka), mutta jossa alkuvaiheessa olevan rikoksen suunnittelusta 

tai vastaavasta alkuteosta on sellaista näyttöä, että tiedonhankintaan voi- 
taisiin antaa lupa. 


Poliisin rikosperusteisella verkkorikostorjunnan tiedonhankinnan tehosta- 
misella on kiire. Tämän tiedonhankinnan mahdollistavan lainsäädännön 
valmistelu, jolla siis katettaisiin myös osa Suojelupoliisin toimivaltuustar- 
peesta, tulisi voida aloittaa viipymättä. 


Poliisijohtaja Tomi Vuori 


Asiakirja on sähköisesti allekirjoitettu Aspo-asianhallintajärjestelmässä. Po- 
liisihallitus 16.12.2014 klo 11.20. Allekirjoituksen oikeellisuuden voi toden- 
taa kirjaamosta. 


Liitteet - 
Jakelu Puolustusministeriö 
Tiedoksi Poliisiylijohtaja Mikko Paatero 

